
torem. continuo revocabant ad praevium  illudm et commen- 
tarium, putavi doctrinam casibus praem ittendam cum ut 
lectoris labori parcam ac expensis, tum ut principia quae ad 
Casus nonnullos ipse applico valeat ille accommodare ceteris 

solvi, quod a permultis annis et fungar Censoris munere 

Alios insuper adiciendos congruum duxi. Eos im prim is 

bus. Potiorem quidem partem, ab iis qui doctrinae traditae 
suffragantur; exiguam , ut par est, ab adversariis— non quin 
ab his dissentiam, verum ne cuiquam videar opinioni con- 
trariae probabilitatem omnem subripere. 

cae potissimum circa hum anam, ecclesiasticam et civilem, 
versantur. 

MORALIS TRADITIONALIS ET SITÜATIONIS 


Doctrina. 


Ex principiis naturaliter notis procedit Philosophus mo- 
ralis ad deducendas conclusiones, proximas et remotas, sic 
determinans in universali— prouti scientiam decet— agendi 
normas fini ultimo naturali consentaneas, quapropter actuum 
humanorum regulas Ethicae; v. gr. Homini agendum est ad 
rationem conformiter, sed ad rationem conforme est quod 
cuique suum reddatur, ergo deposita sunt reddenda. 

Ex veritatibus quoque revelatis Theologus procedit ad 
deducendas conclusiones proximas et remotas, sic determi- 
nans in universali— prout exigit scientia— normas agendi 
congruas superno fini, humanorum igitur actuum regulas 
moralis Theologiae; v. gr. Insontem non occides (Ex., 23, 
7),atqui craniotomia est occisio innocentis, ergo craniotomia 


est divinitus vetita. 


Ab his universalibus agendi normis, notis per habitus 
syndereseos, scientiae, fidei, homo proficiscitur ut cognoscat 
num actus aliquis in concreto sit moraliter bonus aut mo- 
raliter malus, ponendus aut omittendus potius; v. gr. Depo- 
sita sunt reddenda, sed hic ensis fuit depositatus, ergo red- 

dendus; craniotomia est illicita, sed haec chirurgica operatio 
est craniotomia, ergo haec chirurgica operatio est illicita. 


Hinc D. Thomas: «Ratio secundum duplicem scientiam est 


humanorum actuum directiva: scilicet secundum scientiam 


universalem et particularem. Conferens enim de agendis, 


utitur quodam syllogismo, cuius conclusio est iudicium seu 


electio vel operatio. Actiones autem in singularibus sunt. 


Unde conclusio syllogismi operativi est singularis. Singula- 
ris autem propositio non concluditur ex universali nisi me- 
diante aliqua propositione singulari: sicut homo prohibetur 
ab actu parricidii per hoc quod scit patrem non esse occi- 
dendum, et per hoc quod scit hunc esse patrem» I. 


At si conclusio huiusmodi descendit ab aliquo principio, 
oportet hoc principium esse applicabile ad casum singula- 
rem qui nunc agitur. Quapropter principia legis naturae vel 
divinae, unde ratio recta syllogizat, debent esse applicabilia 
ad multiplices casus. 

Quin ideo omnia principia pari gaudeant universalitate. 
Nam «ratio practica negotiatur circa contingentia, in quibus 
sunt operationes humanae: et ideo, etsi in communibus sit 
aliqua necessitas, quanto magis ad propria descenditur, tanto 
magis invenitur defectus» 2. Ideo deposita esse reddenda non 
est verum in omni casu, sed ut in pluribus; falsum, contra, 
in paucioribus. Paucioribus igitur his casibus non oportet 
applicetur haec norma agendi (quae ad huiusmodi casus non 


protenditur), sed norma alia superior ideoque universalior 
(casus istos complectens). 


Quo quidem uno sensu de mutatione legum naturae lo- 
quimur; non quasi alia esset lex naturae abstractae et alia 
lex naturae concretae— quasi illa foret immutabilis, haec vero 


variabilis—, sed quod quaedam praecepta legis naturae ur- 

S. Thomas. Summa Theol. l-II. 76. 1. 
| S. Thomas, Il. c., 94. 4. 

géant dumtaxat ut in pluribus; sic attamen ut in casibus 
ceteris invocanda et applicanda sint alia, naturalis quoque 
legis, praecepta. 

Agitur ergo casus collisionis sive conflictus legum, prout 
communiter dicitur. Cum tamen in adiunctis lex inferior ce- 
dat superiori legi praevalenti, ad indicium verum de agendis 
procedit omnis homo, in determinata quoque situatione, ex 


aliquo principio morum seu ex aliqua lege universali. 


Demum, haec lex universalis, quod fundetur in essen- 5 
tiali rerum ordine— si lex naturae—aut fulciatur— si reve- 
lata— auctoritate Dei, qui nec fallere potest neque falli, gau- 
det prorsus obiectivo valore; quem et obtinent conclusiones 
logicae—^propterea e principiis deductae quoniam in prin- 
cipiis continentur—. Actus igitur hic concretus, non modo 


bonitatis refert speciem, est insuper objective bonus. 


Casus primus. 


Lucretius, etsi laicus, religionem in lycaeis Urbis docet. 6 
Novis ideis quoad ethicam situationis quae dicitur illectus, 
eam ut certam doctrinam moralem suis discipulis tradit. Deo 
enim acceptum est non tam id quod legibus moralibus sta- 
tuitur, docet Lucretius, sed quod conscientia mea in singulis 
peculiaribus condicionibus dictat: conscientia igitur non est 
quaedam norma cognoscitiva et passiva, sed activa quidem 
ac creatrix praecipua totius moralitatis. 

Nonnulli alumni, novitatis pruritum persentientes, aucto- 
ritati ecclesiasticae rem deferunt, cui per singulos annos ius 
religionis professores confirmandi pertinet. Postea vero scru- 
pulis angustiantur se male egisse, ut delatores in re minimi 
momenti et proinde ad reparationem teneri. 

Quaeritur : 

1) Quid de «Ethica situationis»? 
2) Quid ad casum? 

Solutio 


Ad Ium .— «Ethica situationis», de qua Pius XTI ] et In- 
structio consequens S. Officii22, distinguens naturam huma- 
nam essentialem, abstractam, absolutam— quoad elementa 
nempe sine quibus homo non manet amplius homo-——et na- 
turam humanam exsistentialem, concretam, relativam—— quae 
importaret insuper elementa non pauca, etiam substantialia, 
quibus ipsamet essentialia elementa modificantur penes ho- 
minem individuum —, et ideo secernens legem naturalem 
abstractam, absolutam et immutabilem, a lege naturali con- 
creta, relativa atque variabili, duplex exhibet postulatum, 
negativum et positivum videlicet. 

Postulatum negativum sic sonat: Ultima et decisiva nor- 
ma recte agendi, ex qua homini, in situatione concreta posito, 
innotescit quid sit obiective bonum aut malum, non est, sal- 
tem in multis rebus, norma obiectiva, ordo nempe obiectivus 
rectus, naturali (et immutabili) lege determinatus et ex hac 
lege certo cognitus, seu legis naturalis (et immutabilis) ad 
particularem casum applicatio, attentis et ponderatis casus 
circumstantiis. Quapropter tum ordo obiectivus tum regulae 
generales non necessario et semper valorem normae ultimae 
et decisivae obtinent; non sunt, aliis verbis, ultima et de- 
cisiva norma agendi in omni individua situatione. Conten- 
dunt igitur situationis Ethicae patroni plura quae traditio- 
nalis seu obiectiva Ethica adscribebat naturae legi non ha- 
bere valorem absolutum; hic vel ille, propterea, casus ab illis 
principiis exsulat seu est exemptus. Etiam cum illa principia 


sunt applicabilia, haec contendunt non applicari sola. Decisio 


» AAS.. 44 (1952), pp. 273. 414 ss. 
» AAS.. 48 (1956). p. 144 s. 

ergo conscientiae non fit, aiunt, per syllogismum, formalem 
aut virtualem. 

Postulatum vero positivum est huiusmodi: Ultima et de- 
cisiva norma recte agendi est intimum ac immediatum culi- 
que mentis iudicium sub lumine interno et individuali. Hoc 
lumen significat individuo homini in concreta situatione po- 
sito quid sibi tunc agendum sit ut obiective bonum, quid 
omittendum ut obiective malum. Sic homo praeservatur vel 
facile liberatur a multis conflictibus ethicis aliter insolubili- 
bus. Sufficit animi sinceritas qua homo, in concreta quavis 


situatione, iudicet coram Deo. 


Breviter his opponam quae alias | vulgavi fusius. 

Postulatum illud negativum adducit imprimis in absur- 
da: nam conscientiae iudicium foret obiective rectum atque 
verum etsi in nonnullis casibus dictaret fidem catholicam 
deserendam, matrimonii vinculum dissolvendum, abortum 
procurandum, legitimae auctoritati (domesticae, ecclesiasti- 
cae, civili) negandam oboedientiam 7. Repugnat insuper doc- 
trinae morum ab Ecclesia catholica constanter seu per saecu- 
la traditae: in hac enim doctrina decisio quae dicitur con- 
scientiae fit per syllogismum; sed in huiusmodi syllogismo 
applicatur lex naturae essentialis ad casum particularem seu 
ad situationem concretam; ergo principia quaedam legis na- 
turae (essentialis et immutabilis), unde ratio recta syllogizat, 
applicabilia sunt ad casus universos— etiam tunc cum agitur 
casus, ut aiunt, collisionis sive conflictus legum et lex inferior 
cedit superiori, iudicium de agendis in hac determinata si- 
tuatione venit ex aliquo principio morum seu ex aliqua lege 


universali, potiori et praevalente. 


Ethica situationis et doctrina Aquinatis, in Angelicum, 35 (195S), 
pp. 139-158. 

2 «De sorte que la réponse peut être d'échanger la foi catholique 
contre d'autres principes, de divorcer, d'interrompre la gestation, de refu- 
ser obéissance à lautorité compétente dans la famille, dans l'Eglise, dans 
l'Etat, et ainsi de suite» (Pius XII. AAS.. 44 [1952], p. 416). 

Quoad postulatum positivum haec maxime notanda. Quo- 
niam evocatur internum lumen ad praeservandum vel facile 
liberandum hominem a multis ethicis conflictibus aliter inso- 
lubilibus, agitur de actionibus quae aliter iudicantur aut indi- 
candae forent ad legem essentialis naturae atque ad legem 
naturae exsistentialis, de collisione inter normam commu- 
nem, v. gr. abortus directus est illicitus, atque normam indi- 
vidualem, v. gr. abortus directus est omnino licitus in adiunc- 
tis. Hoc indicium effertur immediatum, nempe per se notum. 
sed non est notum omnibus, cum theologi catholici in nullo 
casu admittant abortus directi liceitatem. Erit ergo notum 
individuo in concreta situatione posito? Oporteret ostendere 
praeprimis leges naturae exsistentialis notiores esse cuilibet 
prae essentialis naturae legibus— fuerunt etenim gentes quae 
licitum putarunt latrocinium —; et oporteret insuper de- 
monstrare lumen illud internum et individuale nullis esse 
tenebris obnoxium.'"Ipsi, de reliquo, situationis Ethicae fau- 
tores petunt sinceritatem quasi recti iudicii condicionem. At 
si sinceritas sufficeret, ignorantia prorsus invincibilis dare- 
tur numquam; sunt tamen tot quaestiones inter theologos 
sincerissimos disputatae. Indicium prudentiae verum inest 
per connaturalitatem solis hominibus, praeterquam sinceris, 
virtuosis; sed a natura speciei vel essentiali nemo nostrum 
obtinuit nisi virtutum semina, a natura vero individual! vel 
exsistentiali qui natus est inclinationem ad fortitudinem non 
est ad mansuetudinem propensus; eius ergo iudicium, per 
connaturalitatem, non esset extendendum ad materiam om- 
nis virtutis; praeterquam illa innata inclinatio corrumpi cer- 
to potest pravis habitibus. Ageretur ergo iudicium per con- 
naturalitatem, consequens virtutem perfectam, sive acquisi- 


tam sive infusam; quae non est omnibus, quamque ipsi qui 
habent possunt amittere x. 


| «Du reste Nous opposons à l'éthique de situation trois considéra- 
tions ou maximes. La première: Nous concédons que Dieu veut premiè- 
rement et toujours l'intention droite; mais celle'ci ne suffit pas. Il veut 

Ad Hum.— Cum Lucretius tradat suis discipulis Ethi- 9 
cam situationis tamquam doctrinam moralem certam, hanc 
autem doctrinam S. Congr. S. Officii et ipse Summus Ponti- 
fex damnaverint, bene fecerunt Lucretii alumni illi deferen- 
tes rem ecclesiasticae auctoritati cui per singulos annos ius 
est professores religionis confirmandi. Nec habent quod scru- 
pulis angustientur de delatione facta vel reparatione fa-. 


cienda 


A lii casus. 


C. 77.— Evagrius tenet conscientiam esse cuilibet indivi- 10 
duo propriorum actuum regulam, ideoque sufficere si agens 
uni attendat dictamini conscientiae. 

Sol.— Nisi dicamus mentem nostram esse factivam veri- 
tatis, quae non amplius definiretur per conformitatem intel- 
lectus ad res, conscientia non est regula morum suprema seu 
autonoma; sed conscientia vera est regula proxima per se, 
conscientia invincibiliter erronea est regula proxima per ac- 
cidens; conscientia, contra, vincibiliter erronea non est re- 
gula proxima— conscientiam enim vincibiliter erroneam te- 
nemur deponere prae actu, ad propria actuum principia re- 
currentes, seu actus ad legem, cui subiciuntur, comparantes 
(cf. 176). 


C. ITI.— Alipius monet quod in vita nostra quotidiana si- 11 
mus prorsus solliciti de operando bono atque vitando malo, 
abstractione facta omnino a lege, naturali aut divina, quippe 
quae, cum sit extrinseca bonitati vel malitiae actionis, extra- 


nea sit oportet ipsi agenti. 


aussi l'oeuvre bonne. Une autre: il n'est pas permis de faire le mal afin 
qu'il en résulte un bien. Mais cette éthique agit— peut-être sans s'en ren- 
dre compte—d'aprés le principe que la fin sanctifie les moyens. La troisié- 
me: H peut y avoir des situations, dans lesquelles l'homme, et spéciale- 
ment le chrétien, ne saurait Ignorer qu'il doit sacrifier tout, méme sa vie, 
pour sauver son âme» (Pius XII, AAS., 44 [1952], p. 417 s.). 

Sol.— Sed undenam nobis innotescit quid sit bonum vel 
malum, Deo vel acceptum vel invisum, nisi ex lege naturali 
vel divina? De ipsa Decalogi revelatione, quorum praecepta 
sunt naturalis legis et propinquissima principiis per se no- 
tis, haec D. Thomas: «Necessarium fuit ad directionem hu- 
manae vitae habere legem divinam.., quia propter incerti- 
tudinem humani iudicii, praecipue de rebus contingentibus 
et particularibus, contingit de actibus humanis diversorum 
esse diversa iudicia, ex quibus etiam diversae et contrariae 
leges procedunt. Ut ergo homo absque omni dubitatione scire 
posset quid sit ei agendum et quid vitandum, necessarium 
fuit ut in actibus propriis dirigeretur per legem divinitus 
datam, de qua constat quod non potest errare» h De facto, 
ut ipsemet ex Iulio Caesare commemorat2, fuerunt nonnul- 
lae gentes quae latrocinium reputarunt licitum, naturae 
quamvis legi contrarium. 


C. IV.— Saltem ut homines bonum operentur in spiritu 
libertatis qui est filiorum, Robertus vult ut pro efformando 
dictamine conscientiae seipsos constituant in conspectu Dei 
et eligant sincere coram Deo, nihil de lege curantes. 

Sol.— Imprimis filiorum seu libertatis spiritus opponitur 
quidem coactioni seu legi quatenus coactivae, non tamen op- 
ponitur oboedientiae seu legi ut directivae; porro lex est 
primario actuum norma seu regula. Sed neque Deus singulis 
loquitur ut ipsis innotescat patris voluntas; loquitur quidem 
omnibus quoad primissima praecepta naturalis legis; quoad 
cetera locutus est omnibus per prophetas, per Christum, per 
apostolos, quibus et dixit: «Qui vos audit, me audit; et qui 
vos spernit, me spernit» (Lc., 10,16). Ad quid, denique, assis- 
tentia Ecclesiae catholicae promissa quoad res morum, si 
quilibet obtineret a Deo revelationem immediatam? 


| S. Thomas, Summa Theol. I-II. 91. 4. 
a Ibidem. 

C. V.— Quoniam ex ipso Paulo (I Tim., 1, 5) «finis prae- 
cepti est caritas», invocat Leovigildus S. Augustini regulam: 
«Dilige, et quod vis fac»l, quasi ad hanc unam normam unus- 
quisque, in concreta situatione positus, iudicare possit num 
actio sit ponenda aut omittenda potius. 

Sol.— Ipsum amorem esse coecum iam animadvertit D. 
Thomas, ad illam sententiam Aristophanis: amantes deside- 
rare ex ambobus fieri unum; quod tamen impossibile est 
absque corruptione unius vel utriusque2; quapropter amor 
moderandus est ad rationis dictamina, alias continget homini 
id quod et equo coeco, qui tanto fortius impingit et laeditur 
quanto fortius currit3. Et si quidem in praecepto duplici ca- 
ritatis continentur cetera praecepta sicut conclusiones in 
principiis, et ideo «qui perfecte cognosceret principia secun- 
dum totam suam virtutem, non opus haberet ut ei conclu- 
siones seorsum proponerentur» 4; non tamen habemus omnes 
homines perfectam penetrationem principiorum. Hinc, si 
praecepta Decalogi— conclusiones proximae, videlicet— non 
innotescunt omnibus (11), a fortiori conclusiones remotae. 


C. VI.— Ariminius contendit Deum plus curare de bona 
agentis intentione quam de bono actu; ideoque interesse qui- 
dem agere ex intentione bona, parum autem vel nihil referre 
num sit bonum malumve quod agitur. 

Sol.— Quod Deus plus curet de intentione non importat 
electionem et exsecutionem neglegendas: intentio est finis, 
dum electio et exsecutio sunt mediorum. Sed nec finis obti- 
netur quibuscumque mediis— sunt enim actus qui, nedum in 
finem ducant, a fine abducunt—, nec voluntas agentis bona 
est cum actus est malus ex obiecto— bonum enim ex omni 


parte, malum ex defectu singulari—. De cetero, si recta suf- 


| S. Augustinus, In Ioan. tr. 7. n. S PL.. 35. 2033. 
2 S. Thomas, /. c., 28, 1, 2m. 
J d. i». 58,4, 3m. 

Id., ib., IMI, 44, 2. 

ficeret intentio, omnino frustra excogitata fuit fundamenta- 
lis illa distinctio naturae exsistentialis et naturae essentialis, 
legis naturae concretae et variabilis et legis naturae abstrac- 
tae atque immutabilis; quapropter et consequens innatum 
lumen pro indicandis actibus ad hanc normam duplicem : 
sufficeret agenti conscientia psychologica de rectitudine in- 
tentionis, nec agens indigeret speciali lumine, propriae na- 
turae exsistentiali indito. Sed Ariminius videtur ita loqui ac 
si finis iustificaret media (128). 


C. VII.— Traditionalem doctrinam morum ideo saltem re- 
formandam Carolus exsistimat quod in nonnullis casibus ho- 
mines ad recte indicandum de actus concreti bonitate vel 
malitia non pertingunt per syllogismum sed per intuitionem. 

Sol.— Carolus confundere videtur syllogismum formalem 
atque virtualem. Concedimus quidem indicium rectum de 
modo agendis non perpetuo postulare primum; quin propte- 
rea ab altero non pendeat. Quo ambae nempe praemissae, 
maior seu universalis et minor sive particularis, sint magis 
notae, syllogismus formalis supervacanior erit; sed interro- 
gatus, v. gr. cur negaverim tentationi consensum, illico re- 
spondebo: quoniam tentabar ad malum, et malum est fu- 
giendum. Quoties rationem reddere valeo, ratiocinatio adfuit. 


DE FINE ULTIMO HOMINIS 


I. FINIS HONESTUS OPERANTIS 


Doctrina. 


Quamvis homo non teneatur, neque possit, agere sem- 16 
per ex deliberatione, quoties tamen deliberate agit tenetur 
agere propter finem sive bonum honestum : debet enim age- 
re ad exigentias naturae propriae, rationalis nempe, et dici- 
tur honestum quod convenit rationi. 

Praeceptum igitur praefigendi finem honestum deliberatis 
actibus est praeceptum naturale, agendi conformiter ad ra- 
tionem; et quidem affirmativum secundum formam, sed ne- 
gativum secundum sensum-—nihil agatis deliberate nisi in 
hunc finem —; ideoque obligat semper et pro semper. 

Quin propterea dicendum sit praeceptum nimis riguro- 
sum: non enim petimus relationem actualem in finem ho- 
nestum, sed virtualem habemus sufficientem. Haec autem 
adest sive vi intentionis praecedentis, saltem generalis, vi- 
vendi et agendi secundum rationem, sive vi operis deliberate 
electi atque mandati exsecutioni (finis enim honestus operis, 
nisi fine operantis deturpetur, est quoque finis deliberate 
agentis, et ideo qui facit eleemosynam, absque alio fine de- 
terminato, illam facit ad subveniendum pauperi). 

Non ergo licet agere propter bonum dumtaxat utile; quip- 
pe quod non est appetibile propter se, sed tantum propter 
aliud. 

Nec licet (contra quosdam) agere propter solam delecta- 
tionem etsi actus ex sua natura delectationi tantum inserviat, 
prout est aurium recreatio in musica, vel narium in olfactu 
florum. 

S1 operatio, contra, delectabilis ordinetur ex fine intrin- 
seco in quid aliud praeter voluptatem, v. gr. actus comestio- 
nis vel coniugalis, quamvis nonnulli contenti sint si agens 
non excludat positive finem honestum in quem actus de sese 
tendit nec in ipsa actione inordinatum aliquid admittat, hoc 
ideo dicimus insufficiens quod non adstringimur tantum ad 
vitandum malum, verum insuper ut velimus atque faciamus 
bonum, et ideo ad bonitatem contrahendam voluntarium in- 
directum insufficiens— sic nemo laudatur quia visitat aegro- 
tum proprii solatii causa—. Practice tamen, «quando aliquis 
vult, in quaerendo delectationem, moderate agere et nihil 
deordinatum admittit, iste ordinario non tantum non exclu- 
dit positive finem honestum, sed vix posset hunc non impli- 
cite includere» |: eo etenim quod maiorem delectationem 
haberet, v. gr. in potu immoderato, qui moderate bibit non 
bibit propter solam delectationem (193n). 

Nefas, denique, agere propter delectationem principali- 
ter. Quoniam adhibuit delectationem natura ut a pluribus, 
melius et frequentius, opus exsecutioni mandetur; et ideo 
secundum ordinem institutum divinitus non est opus propter 
delectationem, at delectatio propter opus. Esset ergo per- 
versio ordinis ubi homo praecipue ob delectationem ageret. 
Licet attamen, ad divinam Providentiam consone— quae mis- 
cuit utile dulci—, agere non modo cum delectatione sed etiam 


propter delectationem ut finem intermedium sive subordi- 
natum ulteriori fini. 


Merkelbach, Th, Mor., lI, 161, ed. 3. 

Casus primus. 


Cum audierit in concione quadam oportere nos agere, 
actu aut saltem virtute, propter bonum honestum, ne opera 
nostra bona mala sint malaque fiant peiora, quoniam finis 
pravus confert bonis operibus malitiam primam, malis vero 
malitiam superadditam, Pancratius se confessario sistit et 
post plurium peccatorum declarationem haec adiungit: Per 
longum tempus avarus fui, habens finem ultimum divitias, 
quapropter opera bona nulla feci, quippe quae actu, saltem 
virtute, erant relata in avaritiam ; ob eandem insuper ratio- 
nem peccata quae confessus sum malitia quoque avaritiae 
foedata fuere. 

Quid dicendum? 


Solutio 


Verum siquidem est quod postquam homo constituit fi- 
nem suum ultimum in divitiis, quidquid velit actualiter vel 
virtualiter propter divitias peccatum est: finis enim malus, 
uti videbimus (148), suam malitiam communicat volitionibus 
propter finem : quidquid avarus agat in finem avaritiae, huius 
malitiam induit— primam aut superadditam. 

Errat tamen Pancratius putans omnia quae bona malave 
egit fuisse in avaritiae finem relata actu, saltem virtute. 


Quoniam habitus non influit in actum omni prorsus tem- 
pore; maxime si secum patitur inclinationes quasdam adver- 
sas. Sicut igitur, etsi habitualiter noverim abstinentiae legem 
et hodie incidere feriam sextam, possum cum ad mensam 
accedo non cogitare de lege vel de feria et ideo reputare li- 
citam carnium manducationem; sic quoque habitualiter ha- 
bens divitias pro fine ultimo potest hic et nunc, puta cum 
facit eleemosynam vel vacat fornicationi sumptuosae, non 
attendere ad expensarum relationem cum divitiarum appe- 

titu. Et sicut ipsamet concupiscentia carnium potest efficere 
ne ille cogitet de lege vel de feria, sic quae ad voluptatem su- 
perest penes avarum inclinatio, vel inclinatio naturalis ad 
virtutem penes vitiosos quoque superstes potest avarum im- 
pedire ne comparationem ullam instituat expensarum sive 
eleemosynae sive fornicationis cum avaritia. His in adiunctis, 
praestitutus finis pravus nullum habet influxum in eleemo- 
synam vel in fornicationem : avarus non ideo facit eleemosy- 


nam vel consentit fornicationi quia vult pecunias suas au- 
gere. 


2] Quid autem si avarus revera comparat eleemosynam vel 
fornicationem cum fine praestituto, cogitans simul de ava- 
ritia atque de eleemosyna sive fornicatione? Profecto si com- 
parat has ad avaritiam, aut apprehendit illas incompossibiles 
cum hac alia, et se determinans ad illarum quamlibet vale- 
dicit, pro momento saltem, avaritiae, id est substituit finem 
fini hucusque intento; aut apprehendit illas compossibiles 
cum hac, et tunc avaritia permittit eleemosynam vel forni- 
cationem sumptuosam. In hoc postremo casu, finis praevie 
constitutus atque modo retentus influit in actum eleemosy- 
nae vel fornicationis, non quidem directe— quasi eleemosy- 
nam avarus daret vel fornicationi vacaret ut ditescat—,, sed 
indirecte tantum, instar permittentis sive non prohibentis 
— eleemosyna et fornicatio non impediunt, in casu, optatum 
augmentum divitiarum. 


22 Ergo non omnia quae avarus fecit toto illo tempore quo 
divitias habuit habitualiter finem suum ultimum facta fue- 
runt, actu vel virtute, ob divitias augendas; non igitur fue- 
runt omnia mala, nec quae mala exstiterunt habent avari- 
tiae malitiam superadditam. 

A lii casus. 


C. II.— Titius, mercator, cum audiret damnari actus 
propter finem utilem exercitos, putat se peccasse quod iam a 
multo tempore vacat negotiationi ob solam intentionem lu- 
crandi. 

Sol.— Etsi lucrum, quem ad modum pecunia, sit bonum 
utile, Titius probabiliter ordinavit lucrum in finem aliquem 
honestum, subventionem vitae, familiae, societatis, paupe- 
rum, ideoque non amabat lucrum propter se, nec ideo vacavit 
negotiationi ob solam intentionem lucrandi. Si tamen lucrum 
non ordinavit in honestum finem, tunc quidem peccavit ava- 
ritia seu inordinato appetitu divitiarum. Porro avaritia, si 
qua opponitur iustitiae est peccatum mortale ex genere, qua 
uni opponitur liberalitati est dumtaxat peccatum veniale h 


C. I1I.— ^ peccato tum mortali tum veniali se Basilius 
immunem putat ob unam quantumcumque delectationem co- 
medat et bibat atque vacet coniugali copulae. 

Sol.— Tota quidem via Basilius errat, ut constat ex pro- 
positionibus damnatis ab Innocentio XI: «Comedere et bibe- 
re usque ad satietatem ob solam voluptatem non est pecca- 
tum, modo non obsit valetudini. Opus coniugii ob solani vo- 
luptatem exercitum omni penitus caret culpa ac defectu ve- 
niali» (Denz., 1158 s). 


C. IV.— Valentinus se confessario accusat quod quaerens 


|  «Immoderatus appetitus lucri in infinitum, ut contingit in negotia- 
toribus absolute, non est mortale peccatum ex suo genere» (Caietanus, 
in 118, a. 4, n. 1). «Quicumque appetitus insurgat, etiam cum vo- 
litione in. voluntate, dummodo sit intra terminos iustitiae et non limites 
illius excedat, ita quod non concupiscat rem alienam animo capiendi illam 
iniuste, numquam est peccatum nisi veniale et sic ille appetitus non 
opponitur iustitiae, quia iustitiae non opponitur nisi iniustitia» (Vitoria, 
in III-II, ll5, 3. n. 2, ed. Beltran de Heredia). 

delectationem coniugalis copulae excludit finem honestum in 
quem coniugalis copula naturaliter tendit. Confessarius au- 
tem dubitat de huius peccati gravitate. 

Sol.— Distinguamus oportet. Si hunc finem honestum Va- 
lentinus excludat tantummodo affective, actus non esset per 
se graviter pravus, cum inordinatus usus rei non illicitae 
gravem inordinationem innuat nullatenus; si effective quo- 
que, ita videlicet ut agens velit impedire finem ad quem sua 
sponte operatio ordinatur, tunc certo potest actus induere 
malitiam gravem | Unde copula coniugalis ob solam volupta- 


tem quaesita est peccatum leve; mortale, e contra, copula 
onanistica, etiam inter coniuges. 


C. V.— Cum difficile sit debitum servare moderamen in 
corporalibus delectationibus, Severinus, ut iuvenes quorum 
curam gerit ab immoderatis delectationibus longe amoveat, 
corporales cunctas delectationes malas esse continuo prae- 
dicat. 

Sol.— Severinus noster imitatur agendi rationem Stoico- 
rum, de quibus D. Thomas: «Delectationes corporales arbi- 
trabantur dicendas omnes esse malas, ut sic hommes, qui ad 
delectationes immoderatas sunt proni, a delectationibus se 
retrahentes, ad medium virtutis perveniant. Sed haec existi- 
matio non fuit conveniens. Cum enim nullus possit vivere 
sine aliqua sensibili et corporali delectatione, si illi qui do- 
cent omnes delectationes esse malas, deprehendantur aliquas 
delectationes suscipere; magis homines ad delectationes 
erunt proclives exemplo operum, verborum doctrina prae- 
termissa. In operationibus enim et passionibus humanis, in 


quibus experientia plurimum valet, magis movent exempla 
quam verba» 2. 


|  MerkelbaCH, L. c., 158. 
| S. Thomas, Summa Theol., l-1L 34, 1. 

II. ORDINATIO OPERUM IN DEUM 


Doctrina. 


Disputatum fuit et adhuc disputatur num verba Aposto- 27 
li: «Sive ergo manducatis sive bibitis, sive aliud quid facitis : 
omnia in gloriam Dei facite» (I Cor., 10, 31), praeceptiva sint 
aut consilium potius involvant. 

Pro Angelico Doctore relata S. Pauli verba, si intelle- 
gantur negative— nihil contra Deum £faciatis—, exprimunt 
praeceptum. Si intellegantur vero affirmative— omnia facite 
propter Deum — distinguamus oportet ordinationem virtua- 
lem, et sic est praeceptum; et ordinationem actualem. Haec, 
si sumatur omnium distributive—-quaecumque agatis—, ca- 
dit sub consilio; si omnium, e contra, collective— cuncta quae 
agitis—, neque praecipitur neque suadetur, cum impossibilis 
sit in via et reservetur patriae h 

Virtualis igitur relatio omnium nostrorum operum in 
Deum cadit, pro D. Thoma, sub praecepto. Hoc autem prae- 
ceptum, quamvis affirmativum secundum formam, obligat 
pro semper, cum contineat universalitatem actuum— omnes 


actus deliberatos. 


Et pro nonnullis etiam Thomistarum agitur praeceptum 2$ 
naturale, huic alteri aequipollens: Agite semper ad praeviam 
neque retractatam intentionem vivendi ad rationis normam; 
nihil 1gitur otiose, nihil sine dictamine rationis agite. Aposto- 
lus ergo diceret: operamini opera bona. Quo quidem sensu 
communis tenet sententia theologorum ad actus bonitatem 
non requiri expressam in Deum tendentiam, at sufficere im- 


© S. Thomas, in 2 Sent., d. -10. q. ], a. 5. 7m. 

plicitam, «quatenus omne bonum honestum participatum ex 
natura sua ordinatur et tendit ad bonum supremum » x. 

sed, praeterquam videtur inconveniens quod S. Paulus 
praedictis verbis id unum exigat a Christianis— ut faciant vi- 
delicet in gloriam Dei ea quae secundum se, absque inten- 
tione superaddita, ordinantur et tendunt in divinam gloriam, 
et ut faciant opera naturaliter bona potius quam supernatu- 
raliter meritoria—, D. Thomas relationem operum quam 
Apostolus exigit attribuit caritati, cuius est ceterarum vir- 
tutum actus ordinare in finem ipsi proprium, gloriam Dei 
nempe. Sicut propterea caritatis praeceptum est praeceptum 
divino-positivum, sic et praeceptum quod modo agitur. 


Ad quaestionem autem : quoties haec intentio renovanda 
sit, D. Thomas respondet: «Cum aliquis se ipsum ordinat in 
Deum sicut in finem, in omnibus quae propter se ipsum facit 
manet intentio ultimi finis, qui Deus est; unde in omnibus 
mereri potest, si caritatem habeat» 1. Quapropter: «Si quae- 
ratur quando oporteat actum referre in finem ultimum, hoc 
nihil aliud est quam quaerere quando oportet habitum carita- 
tis exire in actum ; quia quandocumque habitus caritatis in 
actum exit, fit ordinatio totius hominis in. finem ultimum, et 
per consequens omnium eorum quae ad ipsum ordinantur 
ut bona sibi» 3. 

SI quis igitur actum hunc omittat, peccat omissione mo- 
mento quo praeceptum urget; alia tamen opera quae tunc 
vel postea facit non propterea dicenda sunt peccata, cum non 
detur aliud praeceptum ipsa ordinandi in Deum 4. 


Merkei.bach, Th. Mor., I, 159, ed. 3. 

S. Thomas, Q. D. de caritate, à. 11; 2m. 

Id., in 2 Sent., d. 40, q. l.a. 5, 6m. 

Ideo urgente praecepto de parentum honoratione. si quis hoc im- 
pleat, non peccat, quantumvis honorem praestitum non ordinet tunc in 
Deum. Erit quidem ordinatus ex actu caritatis praecedente; si is autem 
nullus, actio illa, non deturpata ex fine aut circumstantiis, manet bona et 
apta adimpletioni IV decalogi praecepti. 


y å œ œ 00— 

Sed intentionis renovatio frequentior, nullibi praecepta, 
cadit sub consilio: prout melior est relatio operum actualis 
quam virtualis, sic relatio proxime facta plus influit in opus 
quam antiqua. De cetero, renovationes singulae sunt totidem 
caritatis actus, unde et caritas augeri potest et sic donare 


opera ceterarum virtutum excellentiori merito (32n). 


Casus prim us. 


Cum audisset a praedicatore omnia opera bona referenda 
esse in gloriam Dei, Constantinus ad confessarii pedes pro- 
volutus se accusat quod saepius hanc neglexit intentionen 
renovare prae opere, immo saepe vel initio diei, nonnullis 


insuper dominicis diebus. 


Solutio 


Qua frequentia actus caritatis, quo omnia referuntur in 
Deum, eliciendus sit non omnino constat. Constat quidem non 
sufficere ipsum semel in vita elicere (Denz., 1155), et impro- 
babile esse non urgere praeceptum singulis quinquenniis 
(Denz., 1156). Sed theologorum alii petunt renovationem sin- 
gulis annis, alii ter vel quater in anno, alii singulis mensibus 
et alii singulis diebus dominicis vel festis de praecepto. 

Ideo Constantinus, in sententia quoque rigidiori, non est 
inquietandus, quippe qui intentionem renovavit fere singu- 


lis diebus dominicis et frequenter vel initio diei immo inter- 


dum prae opere h 


* Opportune Caietanus: «Quoniam... quilibet habens caritatem ex 
hoc ipso quod est in caritate, diligit procul dubio Deum ex todo corde, ha- 
bens ipsum pro ultimo fine, ac per hoc sui ipsius, et consequenter suorum 
omnium fine, alioquin in caritate non esset: idcirco non oportet pias 
mentes scrupulo agitari quomodo praeceptum impleant ut omnia in glo- 
riam Dei faciant» (in I-II, q. 100, a. 10). 

Est tamen consulendus ut maiori qua frequentia possit, 
intentionem renovet in futuro h 


Alii casus. 


C. II.— Homobonus, mercator, cum ad spiritualia exerci- 
tia peragenda in monasterium se recepisset, generalem con- 
fessionem totius vitae putat sibi necessariam, quia nunc 
tantummodo didicit opera omnia esse referenda in Dei glo- 
riam ne sint mala, de quo tamen numquam cogitavit et ideo 
existimat se in omnibus peccasse. 

Sol.— Homobonus non peccavit etsi actu non cogitaverit 
opera sua in Deum referre. Nam ut actio vacet a culpa non 
est necesse quod eliciatur ex motivo caritatis (cum et actus 
aliarum virtutum sint boni), aut ex motivo supernatural! 


(nam vel opera infidelium non sunt omnia peccata). Sic ad 
casum DairOliol. 


C. III.— Sebastianus scrupulosus, ut totus Deo viveret et 
Dei gloriam in omnibus quaereret, statuit suas actiones actu 
Deo offerre, antequam quidquam ageret. Hinc brevi factum 
est, ut graviter capite infirmus in amentium nosocomio mo- 
reretur. 

Sol.— Ad casum respondet Bucceroni: Decipitur Sebas- 
tianus, gravi suo detrimento corporis et animae. Ut quis to- 
tus Deo vivat et in omnibus Dei gloriam quaerat, non est 
necessaria actualis omnium operum relatio in Deum. Suf- 
ficit quod quis honestam intendat actionem, et honeste agat. 


| «Usus renovandi intentionem v. g. per cotidianas oblationes Deo 
factas universae actionis nostrae, has utilitates continet: ipsa oblatio est 
in se laudabilis actus religionis vel caritatis; facilius, per eum. inter 
agendum fovetur frequens memoria intentionis religionis, fidei, caritatis, 
quibus honestas bonorum operum augetur; voluntatem confirmat in 
bonis propositis: haec, ut sumus homines, perpetua efficacia carent ac 
proin renovanda sunt» (Vermeersch, Th. \tor., I. 150. ed. 1926). 

à Apud Palazzini-De Iorio, Casus Conse., I. n. 19. 

Sufficit quod quis singulis diebus mane Deo offerat omnes 


suas actiones, decurrente die, faciendas 1. 


C. IV.— Onuphrius, confessarius monialium, eas continuo 
monet intentionem abunde renovari si cuiuslibet diei initio 
omnia quae bona perfuncturae sunt ordinent in divinam glo- 
riam, et ipsas consulto dehortatur ne de frequentiori reno- 
vatione sint sollicitae. 

Sol.— Bene facit Onuphrius dum monet intentione reno- 
vata initio cuiuslibet diei abunde moniales satisfacere prae- 
cepto omnia in Dei gloriam referendi. Quoniam tamen reno- 
vatio frequentior cadit sub consilio, male agit dum ab hac 
renovatione dehortatur cum fideles in genere, tum moniales 
praecipue, votis liberatas a curis temporalibus ut sollicitae 
sint de iis quae ad Dominum pertinent (I Cor., 7, 32) seu ut 
habeant multo faciliorem caritatis actum assiduum. 


C. V.— Si omnia opera bona iusti dicuntur virtualiter re- 
lata in finem ultimum Deum, oporteret pariter, arguit Regi- 
naldus, peccatoris opera quaecumque, etsi obiective leviter 
tantum peccaminosa, vel indifferentia, quinimmo et bona, 
praedicare gravia peccata, cum sint virtualiter relata in finem 
ultimum creaturam; sed hoc supra (18 ss.) negavimus; ergo 
nec illud admittendum. 

Sol.— Mirtualis relatio operum in finem potest dupliciter 
intellegi, prouti Vitoria 2 animadvertit. 

Primo, ut opera imperentur a tali fine, v. gr. cum iustus, 
habens Deum finem ultimum, ideo honorat parentes ut pla- 
ceat Deo; vel cum avarus, habens finem ultimum divitias, 
ideo honorat parentes vel mendacium profert ut divitiis nem- 
pe cumuletur. Quo quidem relationis sensu, honor parenti- 
bus exhibitus obtinet penes iustum bonitatem caritatis, prae- 


| Bucceroni, Casus Conse., I, 8. 2, ed. 1913. 
« Vitoria, in 11-II, 10, 4. n. 13. ed. Beltran de Heredia. 

terquam pietatis; penes avarum autem, tum honor paren- 
tibus exhibitus tum mendacium prolatum gravem induit 
malitiam avaritiae. 

secundo, quod opera contineantur dumtaxat sub fine illo. 
Et sic optimo iure dicimus bonum universale continere par- 
ticularia bona, quapropter finem Deum continere bonum 
quod est in parentum honoratione, penes iustum qui, dum 
parentes honorat, de Deo non cogitat. Quin propterea dicere 
debeamus aut malum continere bonum, aut malum particu- 
lare omnia cetera continere particularia mala, ideoque finem 
pravum avaritiae continere sive parentum honorationem sive 
mendacium penes avarum qui parentes honorans vel men- 
dacium proferens de divitiis cogitat nullatenus. 

Neganda est ergo paritas a Reginaldo constituta. 

De cetero proscriptae fuerunt a S. Pio V propositiones: 
«Omnia opera infidelium sunt peccata» (Denz., 1025), et: «In 
omnibus suis actibus peccator servit dominanti cupiditati» 
(Denz., 1040). 


DE ACIIBUS HUMANIS 


VIS SEU VIOLENTIA 
Doctrina. 


ÀA^oluntario—quod procedit a principio intrinseco cum co- 37 
enitione finis— opponitur privative non-voluntariuni— quod, 
physice vel moraliter non venit effectus voluntatis— atque 
contrarie involuntarium —quod accidit contra voluntatem. 

Quoniam vis sive violentia sive coactio | dicunt motionem 
impressam ab extrinseco, contranitente seu renitente qui 
hanc motionem patitur, violentia, si datur et pro quanto da- 
tur, causát involuntarium. 

Violentia dicitur absoluta si is cui infertur nihil omnino 
confert sed resistit, e contra, quantum potest et debet; di- 
citur vero secundum quid, si patiens confert aliquid sive non 


resistit quantum potest et debet. 


Actus eliciti voluntate— quos ipsa producit inmediate, 38 
sine intermedio alius potentiae— non subsunt violentiae; 
sunt ergo prorsus voluntarii et ideo imputabiles agenti. Ac- 
tus vero imperati voluntate vel potius imperabiles— quos alia 


| Mis seu violentia patet prae coactione, quae proprie dicitur in so 
lis cognoscentibus; sic lapis proicitur sursum violenter, quin ideo cogatur 


ascendere. 

potentia elicit nata moveri voluntate— subiacent violentiae ; 
non quidem quasi actus voluntate imperatus sit in sensu 
composito violentus, sed quod in sensu diviso tum actus 
quem voluntas imperat potest per violentiam impediri— v. 
gr. homo vult deambulare, vi tamen impeditur— , tum actus 
quem voluntas imperare potest mandatur exsecutioni sine 


voluntatis imperio— v. gr. homo non vult aliquo ire illucque 
vi trahitur. 


Actus imperati, externi vel interni, sunt plene involun- 
tarii nec imputantur illi qui vim patitur, si causentur per vio- 
lentiam absolutam, passo scilicet renitente, et interne et ex- 


terne, quantum potuit ac debuit. Ad violentum enim requiri- 


tur resistentia, id est: a) voluntatis repugnantia interior, 


cum non simpliciter patiatur qui vult pati— etsi ille qui pa- 
titur non conferat agendo, confert tamen volendo pati—; 
quapropter et b) resistentia externa, nisi haec ipsamet impe- 
diatur vi; c) non tamen resistentia illicita— ideoque veti- 
d) nec resistentia licita non debita, nam resistentia 
externa cadit sub praecepto affirmativo nec ideo urget ad 
adhibenda media extraordinaria, immo neque ordinaria ubi 
prudenter praevideatur resistentia 


ta— ; 


inefficax— media enim 
non urgent nisi propter finem assequendum, ideoque prop- 
ter finem assequibilem 1. 


Actus, contra, imperati, si vi causentur nec eis patiens 
consentiat neque tamen resistat quantum potest, sunt qui- 
dem voluntarii quoties resistentia aut maior resistentia fue- 
rit debita; alias neque voluntarii sunt neque voliti, sed per- 
missi id est non impediti ab eo qui potens impedire non 
tenetur. 


Actus imperati per violentiam secundum quid causati 


^ Resistentia tamen inefficax ad impediendum unum e violentiae 


consectariis potest esse efficax ad impediendum aliud vel alia; sic re- 


sistentia inutilis ad vitandum stuprum, potest esse utilissima ad caven- 


dum sive scandalum alienum sive consensum proprium. 


VIS SEU VIOLENTIA 25 


voluntarium, quod non totum auferunt, sic deminuunt ut 


imputentur solummodo partialiter illi qui vim patitur. 


Casus primus. 


Non sine lacrimis narrat Elvidia confessario se iam quat- 
ter fuisse oppressam ab apothecae domino cui famulatur; 
semper quidem opposuit totis viribus resistentiam, ille ta- 
men invaluit. Ideo interrogat utrum, si denuo ipsam oppri- 
mere tentaverit, possit et teneatur herum pugione mutilare 


vel occidere. 
Solutio 


Bene fecit Elvidia dum totis viribus restitit hero luxu- 
rioso; quandiu hanc plenam resistentiam adhibuit, copula 


fuit ipsi omnino involuntaria. 


Quoad futurum, de quo interrogat, remedium, conve- 
niunt quidem Auctores licitam esse et debitam corporalem 
pugnam ; sed alii non permittunt oppressorem occidere, quod 
pudicitia sit bonum inferioris ordinis quam vita humanal; 
et alii ad id non obligant, quia mutilatio et, a fortiori, occisio 
extraordinarium veniunt remedium 1. Sufficit ergo atque re- 
quiritur: a) interna resistentia; b) externa resistentia possi- 
bilis nec inutilis, clamoribus utputa3, pro copula impedien- 


|  Billuart, Sum ina S. Thomae, tr. de actibus humanis, diss. 1, art. 6. 
2 WOUTERS, Th. Mor., l, 743 s. 

«An mulier oppressa teneatur, non solum oppressori resistere, ve- 
rum etiam clamare, si necessarium sit ad vitandam copulam aut impu- 
dicos cetus? Resp. Alii affirmant, si sit spes subsidii impetrandi... Sed 
valde probabiliter negatur, si ipsa quantum potest resistat, et clamando 
periculum ei immineat notabilis damni, infamiae, vel nimiae verecun- 
diae: excipe, si adsit proximum consentiendi periculum... Nihilominus 
prior sententia ut tutior consulenda est» (Afrtnys-Damen, Th. Mor. I. 


G05, cd. 1939). 

da, pro consensu vitando, pro scandalo ipsius heri cavendo, 
pro futuris huius conatibus frangendis; non tamen necessa- 
rio porrecta usque ad heri occisionem vel mutilationem ; ne- 
cessario licet protracta ad exprobrationem facinoris, obte- 
stationem facinus attentantis, ostensionem doloris et horroris 
intimi, quinimmo ad corporalem pugnam, pugnis, alapis, mo- 
tibusque praecipue corporis adversis copulae. 

Quod maxime igitur vitandum instat est ne oppressa El- 
vidia consensum delectationi tribuat interiorem ; hoc autem 
non esse moraliter impossibile, ex praeterita constat experien- 
tia; ipsamet, de cetero, cogitatio de vi quae sibi infertur no- 
vam reddet denegationem facilem. 

Desertio quidem apothecae Elvidiae est commendanda. 
Quandiu haec nequeat attamen mandari exsecutioni, Elvi- 
dia, prout admonet Ter Haar, se muniat oratione ac frequen- 
tia sacramentorum, fugiat familiaritatem cum hero, vitet pro 
posse eius aspectum,si cum eo loquendum sit, id faciat paucis 
atque frigidis verbis, omnia adhibeat quae facile excogitabit 
media ad heri sympathiam minuendam et evertendam |1. 


Alii casus. 


C. II.— Apud Ramirum confessarium excusant consen- 
sum datum delectationi tum Sempronius tum Bertha. Ille 
quod consensit pravae cogitationi ob tentationem vehemen- 
tem et imaginationem plus solito vividam. Haec quod interius 
quidem consensit delectationi quae comitata est copulam sed 
restitit exterius stupratori? quantum physice potuit. 

Sol.— Nequit inde Sempronius excusari a peccato, quo- 


| Ter Haar, De occasionariis et recidivis, n. 142, ed. 1939. 

a Stuprum audiebat apud veteres deflorationem virginis illicitam ; 
audit i-pud modernos tum deflorationem virginis violentam, tum copulam 
cum muliere qualibet invita. Modernos imitantes, accipimus stuprum pro 
copula cum invita, virgine aut corrupta. 


zd 


VIS SEU VIOLENTIA 


niam actus agitur interior voluntatis qui non subiacet vio- 
lentiae. Neque Bertha excusatur, nam etsi copula fuerit vio- 


lenta. consensus in eius delectationem fuit voluntarius. 


C. IITI.— Florentina, nupta femina, vi a Sigismundo op- 
primitur. Inde natus est puer qui enutritur et educatur, prou- 
ti filii legitimi, expensis mariti. Post annos dubium occurrit 
Florentinae an teneatur ipsa, e bonis suis paraphernalibus, 
restitutionem pro his expensis facere marito; est autem ratio 
dubii, quia etsi vi oppressa, cui restitit exterius quantum 
potuit, consensit tamen interne delectationi comitanti co- 
pulam. 

Sol.— Florentina peccavit quidem contra castitatem, in- 
terius consentiens delectationi comitanti copulam; sed non 
tenetur ad restitutionem, cum filius non sit effectus delecta- 
tionis volitae sed copulae involuntariae; consensus in delec- 
tationem, aliis verbis, non est causa cur Florentina filium 
conceperit, neque propterea causa damni quod maritus sus- 
tinuit inde; huius damni causa est unus Sigismundus, qui 


propterea solus ad restitutionem obligatur. 


C. IV.— Martia, optima puella, cum futurum timeat 
stuprum, petit a confessario utrum in casu sibi liceat se ha- 
bere negative seu permissive. Quae responsio a confessario 


danda? 
Sol.— Sub vi dumtaxat (cf. 67), prouti iam Mare animad- 


vertit, virgo «non potest se habere negative seu permissive, 
sed tenetur resistere, tum interne, ne voluptati consentiat, 


tum externe, resistentia saltem ordinaria, vim scilicet vi re- 


pellendo» 


C. V.— Constantina nupta viro deterrimo qui copulam 46 


Marc, Instit. Mor, I, 778, ed. 1927. 

percupit condomisticam, a confessario sciscitatur quomodo 


se gerat si quando maritus vim adhibeat. Quodnam respon- 
sum est reddendum? 


Sol.— Sub vi tantum a marito illata (cf. 68), uxor tenetur: 
a) interius repugnare ; b) opponere resistentiam physice pos- 
sibilem non inutilem pro copula impedienda, pro consensu 
vitando, pro scandalo ipsius viri cavendo, pro futuris huius 
conatibus frangendis; c) resistentiam, inquam, licitam mo- 
raliter; d) non necessario porrectam usque ad viri occisio- 
nem vel mutilationem ; e) necessario tamen productam ad, 
verbis atque vultu, exprobrationem facinoris, obtestationem 
facinus attentantis, ostensionem doloris et horroris intimi, 
quinimmo ad corporalem pugnam, pugnis, alapis, motibusque 
praecipue corporis adversis copulae x. 


IIl. METUS 


Doctrina. 


Prouti vis alis potentis infertur physice, sic metus soli 
voluntati moraliter, per modum scilicet obiecti cogniti, seu 
per propositionem periculi. 


Metus definitur: mentis trepidatio instantis vel futuri 


| Ad quaesita: <1. Utrum mulier, casu quo vir ad onanismum exer- 
cendum uti velit instrumento, ad positivam resistentiam teneatur? 2. Si 
negative, utrum sufficiant ad resistentiam passivam ex parte mulieris co- 
honestandam rationes aeque graves ac pro onanismo naturali (sine instru- 
mento), vel potius omnino necessariae sint rationes pergravissimae? 
3. Utrum, ut tutiori tramite tota haec materia evolvatur et edoceatur, vir 
talibus utens instrumentis oppressori vere debeat aequiparari, cui proinde 
mulier eam resistentiam opponere debeat quam virgo invasori?», S. Pae- 
nitentiaria respondit, die 3 iunii 1916: «Ad primum: Affirmative. Ad se- 
cundum: Provisum in primo. Ad tertium: Affirmative» (Bat zili., Deci- 
siones S. Sedis de usu et abusu matrimonii, p. 30, ed. 1937). 


Omitto clamores quia de uxore agitur, quibus periclitaretur familiae 
fama, in ipsammet redundans. 








METUS 29 


periculi causa— periculum immineat ei qui timet aut perso- 
nae coniunctae—. Innuit igitur animi inquietudinem ob ma- 


lum quod nondum praesens est, sed tamen imminet. 


Ex parte mali sive periculi imminentis, metus distingui- 
tur: gravis, si periculum sit proximum damni notabilis, sive 
absolute seu obiective, puta mortis, exilii—-tunc dicitur me- 
tus cadens in constantem virum —, sive relative seu subjecti- 
ve penes timentem, pusillanimem-—quoad parvulum, femi- 
nam vel senem —; levis, e contra, si periculum sit aut damni 
notabilis remotum aut proximum quidem sed exigui damni. 
Metus reverentialis—filii nempe ad parentes, pupilli ad tu- 
torem, uxoris ad maritum, subditi ad superiores— censetur 
per se levis, nisi accedant graves minae vel diuturna vexatio 
aut indignatio. 

Ex parte causae a qua malum imminet, metus dividitur: 
ab intrinseco, si malum immineat a causa tum intrinseca tum 
naturali— v. gr. mors ex morbo, ex naufragio—; ab extrin- 
seco, si malum immineat a causa extrinseca libera, incussus 
sit iuste— puta a 1iudice—^aut iniuste— puta a latrone—, sive 
ad extorquendum consensum necessarium contractui, voto 
etc.— v. gr. si cui dicitur: aut nubis aut te occido—, sive ad 


alium finem quemcumque. 


Ex parte influxus quem obtinet necne in actum, metus 
alius est antecedens, qui praecedit actum quem causát, v. 
er. in casu viatoris qui latroni pecuniam dat ut vitam servet 
— tunc actus ponitur ex metu—-, et alius concommitans, qui 
actum comitatur quem non causát, v. gr. dum latro tunc 
cum spoliat viatorem timet ne a custodibus ordinis pubilici 
deprehendatur—tunc actus ponitur cum metu. 

Et metus quidem antecedens, nisi totaliter auferat ratio- 
nis usum, causát voluntarium simpliciter, id est hic et nunc 
— viator qui pecuniam tradit latroni ne occidatur, habet tradi- 
tionem voluntariam in his adiunctis, cum deliberate eligat 

pecuniam dare potius quam vitam perdere—; at simul, ut 
in pluribus, involuntarium secundum quid, quandiu scilicet 
actus ex metu fit cum tristitia et repugnantia voluntatis— sic 
cum dolet viator in talibus versari circumstantiis in quibus 
nequeat, praeter vitam, et pecuniam servare l. Metus, con- 
tra, concomitans est signum maioris voluntatis: ea enim 
quae aguntur non obstante metu alicuius damni pro tanto 
apparent magis voluntaria pro quanto voluntas id agendi 


vincit timorem ipsum — v. gr. voluntas furandi vincit penes 
latronem metum carceris. 


Metus antecedens, si deliberationem impediat omnem, 
excusat a peccato; si deliberationem tantum perfectam, ex- 
cusat a mortali. At etiam ibi ubi non excusat a mortali, demi- 
nuit peccati gravitatem, cum turbet tranquillitatem delibe- 
rationis atque indifferentiam electionis, praeterquam opus 
quod ex metu fit cum voluntatis fit, uti plurimum, repug- 
nantia. 

Metus antecedens, quantumvis gravis, non excusat ab 
observantia legis ubi actio sit mala intrinsece aut vergat in 
contemptum sive religionis sive auctoritatis, vel in damnum 
commune. In aliis autem casibus metus antecedens gravis 
excusat: a) a lege naturali negativa, quoties eius materia 
constituatur circumstantiis extra eiusdem terminos-——sic in 
extrema necessitate, cum omnia fiunt communia, non urget 
negativum non furandi praeceptum——; b) a lege naturali af- 


«Aliquando non est Involuntarium secundum quid, si metus etiain 
affectum ad bonum minus oppositum excludit, ct tunc fit cx metu volun- 
tarium purum, non mixtum involuntario. Aliae enim rationes praeter me- 
tum mali vitandi accedere possunt propter quod actio per se amabilis 
fit. et ipse metus potest esse motivum quod postulat ut affectus inefficax 
ad oppositum excludatur. Uti patet de peccatore qui dolet de peccatis ob 
timorem inferni, sed tamen affectum ad peccata non retinet (Cone. Trid., 
sess. 14, c. 4), et similiter nobilis fugiens furtum ex metu infamiae non ' 


necessario dicit: si non esset infamia. furarer> (Merkelbach, Th. Mor., l| 
T3. ed. 35 


METUS 3l 


ftirmativa, quippe quae non obligat pro semper-—-sic ob pe- 
riculum grave excusatur quis a facienda correptione frater- 
na— ; c) a lege divino positiva— sic lex de integritate mate- 
riali confessionis non obligat si sigilli violatio pertimescitur, 
neque vetabat Davidem esurientem vesci panibus propositio- 
nis— ; d) a lege humana, denique, cum ecclesiastica tum ci- 
vili, quae non urget, ut plurimum, cum incommodo gravi ob- 
servantiae legis extrinseco— sic lex canonica de sacro audien- 
do et a servilibus abstinendo non urget cum periculo vitae 
vel fortunae. 

Ex positiva dispositione legis humanae, actus quidam at- 
que contractus initi ex metu gravi sunt ipso facto irriti aut 
saltem irritabiles; de his tamen opportunior sermo in aliis 


tractatibus. 


Ex positiva quoque dispositione supremi legislatoris ec- 
clesiastici, haec maxime notanda quoad delicta poenasque: 
Can.2205,$3 2: «Metus quoque gravis, etiam relative tantum, 
necessitas, imo et grave incommodum \ plerumque delictum, 
si agatur de legibus mere ecclesiasticis, penitus tollunt. $ 3. 
Si vero actus sit intrinsece malus aut vergat in contemptum 
fidei vel ecclesiasticae auctoritatis vel in animarum damnum, 
causae, de quibus in $ 2, delicti imputabilitatem minuunt 


0 degere 


* In hoc canone merus intellegitur metus ab extrinseco, id est a 
causa libera, quae certum malum minatur si quis aliud faciat—nam me- 
tus ab intrinseco reducitur ad necessitatem vel grave incommodum —; 
intellegitur insuper metus iniuste incussus, nam metus impellens ad 
violationem legis poenalis ex parte metum incutientis numquam potest 
esse iustus; intellegitur, denique, metus gravis, absolute aut saltem re- 
lative. Necessitas significare videtur praesentiam periculi vel imminen- 
tiam mali quod nec oritur (saltem directe) a causa libera nec superari 
vel vitari potest lege inviolata; intellegitur autem necessitas gravis, in 
auam nuis so snonto non coniecerit. atque attenditur non modo ipsius 
agentis verum et agenti proximorum immo extraneorum. /ncom modum, 
quatenus a metu atque necessitate distinctum, ipsaque necessitate minus 
(ut apparet ex particula «imo^ canonis), pro speciali stat difficultate 
per accidens coniuncta cum legis observantia; hoc autem incommodum 
oportet grave sit, aestimandum pro legis gravitate. 

quidem, sed non auferunt» Can. 2218, $ 2: «Non solum 
quae ab omni imputabilitate excusant, sed etiam quae a gravi, 
excusant pariter a qualibet poena tum latae tum ferendae 
sententiae etiam in foro externo, si pro foro externo excu- 
satio evincatur» ; Can. 2229: «$ 2. Si lex habeat verba : prae- 
sum pserit, ausus fuerit, scienter, studiose, temerario, consul- 
to egerit aliave similia quae plenam cognitionem ac delibe- 
rationem exigunt, quaelibet imputabilitatis imminutio sive 
ex parte intellectus sive ex parte voluntatis eximit a poenis 
latae sententiae. $ 3. Si lex verba illa non habeat... 3.? Metus 
gravis, si delictum vergat in contemptum fidei aut ecclesias- 
ticae auctoritatis vel in publicum animarum damnum, a poe- 
nis latae sententiae nullatenus eximit» 2. 


Casus primus. 


Eustorgius parochus liturgica praescripta, praesertim 
quod ad sacras processiones attinet, non raro violare cogitur, 
ne fideles parum in religione instructos infensos habeat. Ob 
eandem causam semel decretum dioecesanum cuius violatio- 
ni suspensionis poena latae sententiae adnexa erat, ausus est 
infringere, ratus leges Ecclesiae non obligare cum gravi in- 
commodo. Haec, dum in Urbe peregrinationis causa inveni- 


tur, confessario romano exponit, ab eodem indicium atque 
consilium expostulans. 


E rE E 


| «Nisi ex adiunctis aliud appareat, quae dicuntur de delictis, appli- 
cantur etiam violationibus praecepti cui poenalis sanctio adnexa sit» 
(can. 2195, $ 2). 

3 Ad dubium: «An metus gravis a poenis latae sententiae eximat 
si delictum, quamvis intrinsece malum et graviter culpabile, non vergat 
in contemptum fidei aut ecclesiasticae auctoritatis, vel in publicum ani- 
marum damnum, ad normam can. 2229, $ 3, n. 3», Commissio Pontif. res- 
pondit (30 decembris 1937): «Affirmative» (AAS, 30 [1938], p. 73). 





METUS 33 


Solutio 


Praenotemus liturgica praescripta seu rubricas quae oc- 
currunt in missali et libris ritualibus, si quidem aliquas prae- 
ceptivas esse, aliquas non nisi directivas iure aestimari \ De 
ipsis rubricis praeceptivis haec Prümmer breviter: «Genera- 
tim dici potest omnes rubricas habere rationem legis positi- 
vae, ac proinde graviter vel leviter obligare in conscientia 
pro earum gravitate materiae. Sicuti autem quaelibet lex 
positiva non obligat cum magno incommodo, ita nec obligant 


rubricae (si sint accidentales) in administratione sacramen- 


torum praescriptae, si inde magnum incommodum oriatur» 23 


| Hanc opinionem esse communissimam inter moralistas, com munem 
inter liturgistas dicunt Le Yiravasseur-Haegy-Stercky in Man. de liturgie 
et Cérémonial, ed. 1935, I. n. 12. Auctoritates plurimas invenire quis po- 
test in M Monitore Ecclesiastico 14 (1902), p. 508. ss.. ubi et haec oppor- 
tune simul atque sapienter adiciuntur quod ad rubricas attinet directi 
vas: «Non sono queste dette cosi quasi che fosse in arbitrio di ciascuno 
l'averle in non cale: sono regole venerande, proposte dalla sapienza della 
S. Chiesa, come quelle che contribuiscono al culto che si deve a Dio eo 
alia edificazione dei fedeli. Vogliono perció esattamente e religiosamente 
osservarsi. E benché di per sé non inducono colpa veruna, pur la loro 
trasgressione raro é che non sia colpevole o per l'accidia c la negligenza 
dei sacri ministri, o pel poco conto in cui si tengono le norme della 
Chiesa, o per l'ammirazione e lo scandalo dei fedeli, o soprattutto quando 
sia intervenuto il precetto del Vescovo, il quale se non ha potestà di 
cambiare le Rubriche, ha tutta la potestà perd di curarne l'adempimento» 
(p. 519). 

3 Prümmer, Th. Mor., IIl, 70, ed. 1928: Ad huius auctoris solidam 
sententiam, graviter peccat sacerdos qui in baptismo sollemni omitteret 
unctionem chrismatis, insufflationem, salivae et salis impositionem (1. c.. 
n. 140); qui mutationem notabilem induceret in Canone Missae (ib., n. 
304); qui extremam unctionem conferens omitteret orationes anteceden- 
ter et consequenter recitandas (ib., n. 584). De valore decretorum S. C. Ri- 
tuum distinxerunt pariter liturgistae illa quae directiva et illa quae 
praeceptiva veniunt: «Quae sunt nudae declarationes seu interpretatio- 
nes rubricarum, sunt praeceptiva, si versentur circa rubricam praecep- 
tivam: et directiva, si circa rubricam directivam, nisi nova obligatio 
addatur: inducunt enim eandem obligationem, quam induxit rubrica 
vel materia circa quam dantur... Decreta quae sunt in forma rigurosa 

Quaedam, ut liquet, e praescriptis liturgicis moderantur pro- 
cessiones, habendas nempe atque qua decet religiosum cul- 
tum disponendas; fiunt etenim «ad excitandam fidelium pie- 
tatem, ad commemoranda Dei beneficia eique gratias agendas, 
ad divinum auxilium implorandum» (can. 1290, $ 1); hinc 
mandatum Codicis: «Curent Ordinarii ut sacrae processio- 
nes, exstirpatis, si qui sint, malis usibus, ordinate procedant 
eaque modestia ac reverentia ab omnibus perficiantur quae 
piis ac religiosis huiusmodi actibus maxime convenit» 
His praemissis, ad casum perveniamus. 


In quo quidem multa desiderantur, prout exponitur. La- 
cet dicatur etenim Eustorgium, ideo quod timeat populi of- 
fensionem, violare liturgica praecepta, praesertim quae ad 
sacras processiones attinent, ex pari quoque timore decretum 
dioecesanum violasse cui poena suspensionis adnexa erat, 
nec malum quod Eustorgius timebat aperitur satis, nec re- 
latio panditur quae esset inter decretum dioecesanum et ru- 
bricas. nec huius decreti dioecesani tenor affertur. Tenor at- 
tamen necessarius est ad iudicandum num delictum fuerit 
in suo genere perfectum secundum proprietatem verborum 
legis, prout requiritur ad poenam incurrendam ex can. 2228. 
Relatio quoque prae oculis habenda decreti ad liturgica praes- 
cripta, ut inde sciamus num praecise decretum propterea 
latum fuerit quo sacrae liturgiae muniatur observantia in 
iis rerum adiunctis in quibus Eustorgius aestimabat rubri- 


cas non urgere: competit enim locorum Ordinariis non modo 


decreti, seu quae habent aliquam mandati clausulam, ut servari man- 
davit, etc., sunt praeceptiva et obligant in utroque foro» (De Herdt, S. Li- 
turgiae praxis, I, 7, ed. 1870). 

| Can. 1295. Mali usus in processionibus extirpandi sunt refectiun- 
culae certo et potationes, saltationes et confabulationes, quibus populi 
vulgus praecipue indulget; de his abusibus egit S. Rituum Congr. fre- 
quenter. Sic etiam fuit prohibitus usus currus triumphalis equis tracti 


ad proccssionaliter deferendum SS. Sacramentum vel statuam B. Virginis 
vel exuvias sanctorum (AAS 16 [1924], p. 103. s). 


METUS 35 


advigilare ut sacrorum canonum praescripta de divino cultu 
sedulo observentur (can. 1261), sed et suspendere, pro reatus 
diversa gravitate, maiores illos clericos qui in sacro ministe- 
rio ritus et caeremonias ab Ecclesia praescriptas graviter ne- 


elegant et moniti sese non emendaverint (can. 2378). 


Damnum tandem oportet innotescat, ut eius perpenda- 
mus gravitatem, quia non omnes fidelium offensiones gra- 
ve malum important. Ad dubium etenim : «Utrum periculum 
offensionis, vulgo m alum ore, ex parte fidelium et cleri, sit, 
ad normam can. 1215, gravis causa quae excuset a transfe- 
rendis cadaveribus fidelium e loco in quo reperiuntur ad ec- 
clesiam ubi funus persolvatur», Pontif. Commissio (16 oct. 
1919) respondit: «Negative, et consuetudinem non transfe- 
rendi cadavera fidelium antequam tumulentur, e loco in quo 
reperiuntur in ecclesiam, esse reprobandam» \ Si haec igitur 
offensio fuit quam timebat Eustorgius, abfuit metus absolute 
gravis; a fortiori si minor imminebat fidelium displicentia. 
Non ergo eximitur Eustorgius ab incurrenda suspensionis 
poena, nisi ob metum relative gravem, qui esset in foro ex- 


terno probandus 2. 


At demus offensionem quam ipse timet malum grave im- 


* AAS 11 (1919), p. 479. 

a Ignorantia qua kEustorgius forsan ducitur ut grave existimet 
malum populi sibi imminens id quod dicitur m alum ore nequit haberi cras- 
sa vel supina; nec dicenda videtur affectata, ideo saltem quod Eustorgius 
agere perhibetur plus minusve coactus. Etsi ex littera casus satis constet 
Eustorgium ausum fuisse decretum infringere dioecesanum. nescimus 
num suspensionis poena fuerit in illos lata qui praesumpserint, etc., 
decretum violare; si verba huiusmodi adhibita fuerunt in decreto, Eus- 
torgius suspensionem non incurrit, cum saltem a gravi Imputabilitate 
metu excusetur, etiam in foro externo si pro eo excusatio evincatur; si 
verba illa adhibita non fuerunt in decreto, tunc esset suspensio dis- 
tinguenda, lata scilicet uti poena vindicative et lata uti censura: si 
ut poena vindicative, Eustorgius non excusatur; excusatur vero si ut 
poena medicinalis seu censura. 

portare. Tunc, si decretum dioecesanum latum fuerit ad ur- 
gendam praescripti liturgici observantiam in his rerum ad- 
iunctis, non loquamur amplius de incommodo legi extrinseco: 
offensio populi dicenda esset rebellio et decreti dioecesani 
violatio in ecclesiasticae auctoritatis vergeret contemptum; 
Eustorgius incurrit suspensionis poenam. Casus tamen huius- 
modi perrarus; agitur, ut plurimum, de offensione populi 
ignorantis, de pusillorum videlicet scandalo; recte ergo prae- 
sumitur, dum sola liturgica praescripta sunt in causa, eorum 
violationem nullum sive fidei auctoritatisve ecclesiasticae 
contemptum, sive publicum animarum damnum secum fer- 
re; Eustorgius suspensioni non subiacet. 


Confessarius igitur postulet ab Eustorgio pleniorem de- 
creti dioecesani notitiam, priusquam iudicium ferat sive de 
peccato commisso in violatione rubricarum et decreti, sive 
de suspensione propterea incursa; eum admoneat insuper de 
sufficientia aut insufficientia causae invocatae, ipsique pla- 
num faciat principium quidem allatum verum esse ac soli- 
dum, eius tamen applicationem peregrinam saepe et ineptam. 
Consilium vero adiungat ut Eustorgius, si serio reformidat 


populi maius malum, rem Ordinario aperiat, cuius inde de- 
terminationi pareat simpliciterx. 


| Prout animadvertit D. Thomas (Sum ina Theol. III, 97. 4): «Con- 
tingit quandoque quod aliquod praeceptum quod est ad commodum mul- 
titudinis ut in pluribus non est conveniens huic personae, vel in hoc casu, 
quia ve! per hoc impediretur aliquid melius, vel etiam induceretur ali- 
quod malum. Periculosum autem esset ut hoc iudicio cuiuslibet commit- 
teretur. nisi forte propter evidens et subitum periculum. Et ideo ille qui 
habet regere multitudinem, habet potestatem dispensandi in lege hu- 
mana quae suae auctoritati innititur, ut scilicet in personis vel casibus 
in quibus lex deficit, licentiam tribuat ut praeceptum legis non servetur.» 
Eo vel magis quod in ipso can. 2229 3$ 4 expresse dicitur: «Licet reus 
censuris latae sententiae ad normam $3,n. 1. non teneatur, id tamen non 


impedit quominus, si res ferat congrua alia poena vel paenitentia affici 
queat.* 


METUS 37 


Alii casus. 


C. JJ.—-Cum plane noverit se a violento iuvene turpiter 
concupisci, Valentina a confessario sciscitatur num sibi li- 
ceat fornicationi consentire aut saltem se ad fornicationem 
praeparare, ei si a iuvene dicatur: «aut consentis vei te prae- 
paras ad fornicationem, aut te occido». 

Sol.— Negative ad utrumque. Ibi, quoniam fornicatio est 
mala intrinsece et consensus esset simpliciter voluntarius 
puellae; quapropter ne metu quidem mortis liceret puellae 
fornicationi consentire. Hic, pariter, quoniam, prout Sal- 
manticenses animadvertunt, nullum signum ex parte femi- 
nae ita demonstrat consensum venereum et turpem sicut ista 


praeparatio ad copulam inhonestam x. 


C. I1I.— Marcolina narrat confessario se virum habere 
ad onanismum et sodomiam proclivem, ideoque petit num, 
sub poena saltem mortis aut gravium molestiarum, coopera- 
tio sit sibi licita. 

Sol.— Adest ad rem responsum S. Paenitentiariae, die 3 
aprilis 1916 : 

l. «Si maritus in usu coniugii committere velit crimen 
Onam, effundendo scilicet semen extra vas post inceptam 
copulam, idemque minetur uxori aut mortem aut graves mo- 
lestias, nisi perversae eius voluntati sese accommodet, uxor 
ex probatorum theologorum sententia licite potest hoc in 
casu sic cum marito suo coire: quippe cum ipsa ex parte sua 
det operam rei et actioni licitae, peccatum autem mariti per- 
mittat ex gravi causa quae eam excusat: quoniam caritas, 
qua illud impedire teneretur, cum tanto incommodo non 


obligat.» 
2. «At si maritus committere cum ea velit Sodomitarum 


| Salmanticenses Mor , tr. 25. c. 1. n. 125. 

crimen, cum hic sodomiticus coitus actus sit contra naturam 
ex parte utriusque coniugis sic coeuntis, isque Doctorum om- 
nium iudicio graviter malus: hinc nulla plane de causa, ne 
mortis quidem vitandae, licite potest uxor hac in re impudico 
suo marito morem gerere» | 


C. IV.— Cui fur minatur mortem nisi una secum atque 
pro se bona aliena subripiat, licetne haec subripere? 

Sol.— Hanc cooperationem materialem, positivam et im- 
mediatam —quae attingit ipsam pravam actionem principalis 
agentis—nonnulli reprobarunt quod putabant malam ab in- 
trinseco. S. Alphonsus autem ipsam cum aliis probat, quo- 
niam actus quo cooperatio fit non est in adiunctis pravus co- 
opérant!2. Et si quidem disputant recentiores num in extre- 
ma necessitate constituto cooperatio huiuscemodi sit licita 
ubi subreptio agitur summae pecuniae ingentis, ipsam om- 
nes proclamant licitam ubi subreptio non summae momen- 
tosae, saltem si summae tenuis; haec enim summa pro coope- 
ratore materiali, etsi positivo et immediato, in extrema neces- 
sitate constituto non est materia furti. 


C. V.— Lucia, timida puella, dum prae officiis in eccle- 
sia religiosorum orationi incumberet, vidit iuvenem ingre- 
dientem a quo novit libidinose concupisci. Timens ne, soli- 
tudine propitia, patiatur violentiam, intra clausuram Fra- 
trum se recepit donec, fidelium multitudine congregata, tu- 
tus pateret exitus. 

Sol.— Clausurae lex est ecclesiastica, et agebatur in casu 
metus gravis; absolute quidem, cum puella timeret carna- 
lem violentiam; saltem relative, ob puellae timiditatem, cui 
nihil aliud occurrit v. gr. exire ecclesiam, advocare ostiarium 
etc.; repentinum ipsum periculum eam impedivit ne cetera 


| Bat zill, Decisiones S. Sedis de usu ct abusu matrimonii, p. 29, 
ed: 1937 
* S. Alphonsus, Th. Mor., III. 571. ed. Gaudé. 

VIS ET METL'S 30 


remedia cogitaret, aeque efficacia. Ergo neque peccavit gra- 
viter neque incidit in excomunicationem latam contra clau- 


suram violantes—a qua forsan et excusabitur ratione aeta- 


tis (can. 2230). 


III. VIS ET METUS 


Doctrina. 


Ne actus exterior pravus imputetur in culpam ipsi qui 
vim patitur requiritur, ex dictis (39) voluntatis repugnantia 
interior et insuper externa resistentia, licita tamen, physice 
possibilis et moraliter debita. Prout non est debita resistentia 
exterior simpliciter inefficax (ib.), sic neque resistentia valde 
periculosa illi qui vim patitur. Haec etenim resistentia cadit 
sub praecepto affirmativo, non urgente pro semper, et dixi- 
mus metum antecedentem gravem excusare a lege affirma- 
tiva, non modo humana, verum et naturali (50). Sub metu 
igitur gravis damni potest quis non teneri ad ponendam re- 
sistentiam physicam sibi possibilem vel ad sustinendam 
quantum physice potest resistentiam hactenus positam. 

lure, igitur, Aertnys-Damen: «Resistentia externa eate- 
nus tantummodo requiritur, quatenus est sequela necessaria 
displicentiae voluntatis, ita ut si totaliter aut partialiter de- 
ficeret, esset signum voluntatem non aut secundum quid 
tantum effectui alicui esse oppositam. Quam ob rem ubi re- 
sistentia externa tamen frustanea vel nimis difficilis foret, 
per se ad perfectam rationem violentiae non requiritur, sed 
sufficit externe passive sese habere; per accidens etiam tunc 
requiri potest, quatenus aliquando adest periculum ne secus 
voluntatis displicentia in consensum transeat» 


| Aertnys-Damen, Th. Mor., I. 32, ed. 1939. 

Casus pri us. 


Claudius, puer quattuordecim annorum, patre ac matre 
orbatus, cum avunculo vivit, a quo ad sodomiae crimen addu- 
citur, semel vel bis in mense, gravibus coactus minis. Crimi- 
nis conscius et etiam a confessario instructus, infelix ado- 
lescens pro viribus obsistit, at quandoque, minis etiam mor- 
tis exterrefactus, avunculi libidinem patitur. Accedit autem 
ad Gerardum confessarium qui, timens futurum consensum 
pueri in crimen pessimum, ei imponit, sub poena denegatae 
absolutionis, ut derelinquat domum aut denuntiet avuncu- 
lum, cum leges patriae crimen illud puniant, speciatim mi- 
norum corruptione interveniente et abusu potestatis. Anceps 
manet Claudius, cum ad victum procurandum se imparem 
adhuc sentiat, nec alios habeat consanguineos vel affines, si- 


mulque praevideat ex avunculi denuntiatione illius familiae 
ruinam ac suiipsius secuturam. 


Solutio 


Quandiu Claudius pro viribus obstitit avunculo deterrimo, 
optime quidem egit. Si quandoque, minis etiam mortis exter- 
refactus, avunculi passus est libidinem, externam dumtaxat 
omittens resistentiam physice possibilem, non est culpandus : 
cum scilicet post illatam sibi vim ipse opponit vel intentat 
resistentiam externam-——physice possibilem et moraliter li- 
citam—, avunculus vero minatur, vel ille timet, pergrave 
nocumentum nisi ab hac externa resistentia, posita aut cogi- 
tata. desistat, puer quidem tenetur interius repugnare, at 
non tenetur resistentiam illam aut cogitatam ponere aut sus- 
tinere positam si iam satis significavit internam repugnan- 


tiam: agitur enim resistentia activa, cadens sub praecepto 
affirmativo, non urgente pro semper. 


VIS ET METUS 4] 


Carpendus igitur est Gerardus quod statim, sub poena 
denegandi absolutionem puero imponit ut derelinquat do- 
mum aut denuntiet avunculum. Agitur quidem occasio fu- 
turi et gravissimi peccati, occasio tamen, etsi continua seu in 
esse, necessaria moraliter— eam cum dimittere Claudius ne- 
queat sine incommodo gravi, in bonis sive fortunae sive fa- 
mae; debuit igitur ipsi praeprimis declarare media quibus 
occasio, absolute proxima, maneat puero subiective remota, 
scilicet ut, praeter orationem et sacramentorum frequentiam 
pro spiritualium virium augmento, fugiat familiaritatem cum 
avunculo, vitet etiam, quantum fieri possit, eius aspectum, 
si cum eo loquendum sit, id faciat paucis atque frigidis ver- 
bis. ianuam cubiculi, pro posse, claudat, omniaque, verbo, 
faciat quae sympathiam avunculi imminuant vel avertant. 
Immo, priusquam ad extremum separationis vel denuntia- 
tionis procedat imponendum remedium, Gerardus consideret 
attente num Claudius exinde coniciatur in novum atque par 
peiusve periculum ; quod quidem ut pro viribus vitet, curet 
ipsemet, praehabita licentia paenitentis, de huius receptione 
in institutum vel familiam ubi valeat agere vitam moribus 


civilibus et religiosis tutam. 


Alii casus. 


C. II.— Nonnullae puellae vim passae belli tempore a mi- 
litibus regionem occupantibus petunt a confessario num pec- 
carunt cum pusillanimitate vel timore vano, v. gr. offendendi 
aggressorem, huic non restiterunt quantum poterant. 

Sol — Affirmative, quoniam ille timor levis est aut vanus, 
qui propterea excusare nequit ab opponenda resistentia; 
unde, etiam secluso periculo consensus in delectationem, 
non resistentes quantum possunt consentiunt, ait Ferreres 1, 
aequivalenter in fornicationem et ipsae cooperantur. 


Ferreres, Th. Mor., I, 75, ed. 1932. 

C. III.— Theresia, virgo, narrat confessario se pluries a 
Patricio fuisse ad turpia sollicitatam ; conatibus eius hucus- 
que restitisse; timere tamen ne forsan ira libidineque ac- 
census hic ipsam opprimat atque mortem miuinetur si resis- 


tat. Ideo quaerit num liceat in casu se habere negative, id 
est passive. 


Sol.— Proprie si loquimur, virgo nequit se habere negati- 
ve vel. ut plures malunt, passive, nam passive vel negative 
se habere non est idem ac repugnare. Porro tenetur interius 
repugnare, ideoque minime consentire m oppressionem at- 
que constanter excludere consensum in delectationem. Non 
tamen, in casu, teneretur ad opponendam resistentiam ex- 
ternam vel ad positam sustinendam, quandiu periculum con- 
sensus absit — Ergo negative seu passive se habere sic est 
intellegendum quod, importans positivum dissensum inte- 
riorem, unam significet omissionem resistentiae externae seu 
obstaculi. Ideo melius est loqui de passive vel negative se 


habere externe, cum externe fas sit non obstare sive non re- 
sistere. 


C. IV.— Martina confessarium rogat quid sit uxori agen- 
dum cum maritus vim adhibet ut ipsa abutatur condomistice 
et illa, neque temere, timet ex resistentia gravia mala. 

Sol.— Tenetur uxor interius repugnare. Potest tamen omit- 
tere externam resistentiam. Ideo si, post illatam vim uxor 
opponit vel intentat resistentiam externam — physice possi- 
bilem et moraliter licitam—, vir autem serio minatur, vel 


| Quoniam putant huiusmodi periculum esse proximum, nonnulli 
petunt a virgine ut nullatenus cedat nisi resistentia sit ipsi physice im- 
possibilis aut moraliter illicita. Sed cum periculum imminet a stupratore 
ignotu ac peregrino, ipsa congressus turpitudo, saltem insolentia atque 
minae stupratoris videntur ceteris esse satis ad salvandam virginis in- 


ternam repugnantiam. Opportune JAertnys-Damen (I. 567): 


«In praxi 
vero resistentia etiam externa ordinarie 


suadenda erit ob periculum 
consensus. Dico ordinarie, si enim femina oratione se muniat, si abhor- 
reat a copula vel ab invasore, periculum facile fiet remotum.» 


IGNORANTIA 43 


ipsa prudenter timet, pergrave nocumentum nisi ab hac ex- 
terna resistentia, posita aut meditata, desistat, tenetur qui- 
dem interius repugnare, at non tenetur resistentiam illam 
aut meditatam ponere aut positam sustinere *. Et quamvis 
maius sit periculum consensus cum agitur maritus, familia- 
ris, et praecipue si congressus turpis sit assiduus, tamen non 
est periculum necessario proximum : ipsa congressus turpi- 
tudo, ipsa indoles mariti perversa et violenta, ipsae minae 


mariti possunt sustinere feminae repugnantiam. 


C. V.— A confessario exquirit Martina nostra utrum li- 69 
ceat uxori, in adiunctis casus praecedentis, marito morem ge- 
rere atque corporis copiam facere. 

Sol.— Negative, nam corporis copiam, facere, prout et mO- 
rem gerere marito improbo plus important quam se habere 
negative sive passive (cf. 67): ibi enim est vera cooperatio 
positiva, eaque formalis, cum uxor consentiat in viri actio- 
nem corpusque suum eius perversae voluntati simpliciter 
subiciat; hic, e contra, non adest cooperatio nisi materialis 
et negativa, quae ob periculum pergravis damni a peccato 


excusatur. 


IV. IGNORANTIA 


Doctrina. 


Voluntarium, cum sit motus ab intrinseco cum cognitio- 70 
ne finis, aufert equidem violentia— motus ab extnnseco—; 
aufertne ignorantia, quae defectum cognitionis importat? 

Ignorantia definitur: carentia scientiae debitae. 


Distinguitur: a) ex parte obiecti: iuris seu propositionis 71 


| Omitto clamores, ut resistentiae medium, quia de uxore agitur; si 
enim non imponuntur virgini cui inde immineret damnum propriae fa- 
mae, a fortiori non sunt Imponendi uxori (46n.). 

universalis, legis nempe sive praeceptivae (vel prohibitivae) 
— v. gr. dum quis ignorat legem ecclesiasticam praecipien- 
tem auditionem sacri in diebus festis vel prohibentem lectio- 
nem librorum haeresim propugnantium- —, sive poenalis— v. 
gr. si quis nescit percussioni clerici adnexam esse excommu- 
nicationem —, sive actum irritantis vel personam inhabilitan- 
tis—v. gr. dum quis ignorat votum metu gravi et iniusto 
emissum esse nullum, vel religiosum sollemniter professum 
non posse validum inire matrimonium —; et Jacti, seu pro- 
positionis particularis— v. gr. cum quis ignorat hodie incidere 
diem festum, hunc librum haeresim propugnare, hunc esse 
clericum quem percussit, hoc votum emissum fuisse metu 


gravi et iniusto, hanc feminam cui nupsit votis sollemnibus 
ligatam esse. 


b) Ex parte intellectus: vincibilis, quae, dubio advenien- 
te V superari potest morali diligentia— quam, pro rei gravi- 
tate, prudentes ac timorati adhibent in adiunctis— aut fuit 
volita— directe vel indirecte— licet postea excludat omne du- 


bium; et invincibilis, quae nec fuit volita nec moraliter potest 
superari adveniente dubio. 


c) Ex parte voluntatis: antecedens, quae non fuit— di- 
recte aut indirecte— volita, est tamen causa voluntarii actus 
— v. gr. praeviis diligentiis debitis putans cervum occidere 


occidit quis amicum, quem certo non occideret si amicum no- 


verit— ; concom itans, quae nec fuit volita nec est causa vo- 
luntarii actus— v. gr. putans cervum occidere occidit quis 
inimicum, quem occideret quoque si sciret inimicum —; et 


consequens, quae nempe est volita et causa quoque voluntarii 
actus— v. gr. qui, ob neglegentiam, putans cervum occidit 
hominem, quem, ubi hominem noverit, non occideret—. Igno- 
rantia consequens subdistinguitur: in se sive directe volita 


| «Non datur ignorantia vincibilis nisi cognoscatur, saltem in con- 
fuso, obligatio ulterius inquirendi; prima enim rerum cogitatio non est 
in hominis potestate» (Marc, Inst. Mor., I. 287, ed. 1927). 


IGNORANTIA 45 


— quae dicitur affectata—-, eius videlicet qui ignorantiam vult 
ut effrenate agat absque scrupulo— v. gr. penes catholicum 
qui ignorare vult ieiunii legem ut absque animi anxietate 
epuletur quotidie——; et in causa seu indirecte volita, eius sci- 
licet qui notitiam obtinere neglegit. Haec altera subdistin- 
guitur: crassa vel supina, si nulla aut vix ulla diligentia 
adhibita ; sim plex, si adhibita diligentia aliqua. Haec postre- 
ma, denique, distinguitur: gravis, si diligentia adhibita fuit 
notabiliter insufficiens; et levis, si diligentia adhibita, quan- 


tum vis insufficiens, non tamen notabiliter. 


Ignorantia antecedens, iuris sit aut facti, reddit actum 
plene involuntarium— mors amici, penes eum qui fecit dili- 
gentias debitas ne amicum interficeret, eius repugnat volun- 
tati; ideo post occisionem dolet—. Verum non tollit volunta- 
rium ultra terminos ad quos ipsa extenditur; quoniam potest 
esse totalis aut partialis: valet enim qui rem habet cum fe- 
mina, hanc scire non suam, insuper et alienam; valet scire 
ipsam non suam, quin alienam noverit. 

Ignorantia concomitans non aufert voluntarium quod at- 
tenditur in affectu, sed aufert voluntarium quod attenditur 
in ipso actu— mors inimici non repugnat voluntati occissoris 
habituali, qui propterea gaudet de occisione; non fuit atta- 
men volita actualiter, cum nihil sit volitum quin praecogni- 
tum. 

Ignorantia consequens ex neglegentia minuit voluntarium 
— actus cum remaneat voluntarius tantum in causa, confuse 
potius quam distincte praevisus—; consequens vero ex elec- 
tione, seu affectata, etsi ex parte deminuat voluntarium 
— quatenus, penes paratum servare legem cognitam, manet 
quaedam ad legem reverentia et quaedam repugnantia trans- 
eressionis eius—, ex alia vero parte efficit maius voluntarium 
—quatenus ex magno affectu ad aliquam actionem agens 


eligit pati scientiae detrimentum ne postea ab agendo retra- 


hatur. 

Ex Codice luris Canonici: a) quoad leges: «Nulla igno- 


rantia legum irritantium aut inhabilitantium ab eisdem excu- 
sat, nisi aliud expresse caveatur» (can. 16, $ 1); ab his ergo 
legibus non excusat ignorantia quantumcumque inculpabi- 
lis; quae profecto a ceteris excusat, ») Quoad irregularita- 
tes: «Ignorantia irregularitatum sive ex delicto sive ex de- 
fectu atque impedimentorum ab eisdem non excusat» (can. 
988). c) Quoad delicta: «Violatio legis ignoratae nullatenus 
imputatur, si ignorantia fuerit inculpabilis; secus imputabi- 
litas minuitur plus minusve pro ignorantiae ipsius culpabili- 
tate. Ignorantia solius poenae imputabilitatem delicti non 
tollit, sed aliquantulum minuit» (can. 2202, $8 1-2). d) Quoad 
poenas in genere: «Non solum quae ab omni imputabilitate 
excusant, sed etiam quae a gravi, excusant pariter a qualibet 
poena tum latae tum ferendae sententiae» (can. 2218, § 2); 
igitur ignorantia antecedens, concomitans, immo et conse- 
quens levis, excusat a censura, e) Quoad poenas, denique, 
latae sententiae: ignorantia affectata, sive legis sive solius 
poenae, a nulla poena excusat; ignorantia quaecumque alia 
excusat a poenis latis in praesumentes, scienter, etc., agen- 
tes; a ceteris demum non excusat ignorantia crassa vel su- 


pina, at excusat ignorantia simplex, quantumvis gravis (can. 
2229) 


Casus primus. 


Adalbertus, sacerdos approbatus pro excipendis fidelium 
confessionibus, experitur scientiam suam ad illud officium 
rite obeundum tenuem et insufficientem esse; pergit tamen 
audire confessiones, ex eo quod de idoneitate sua authenti- 
cum episcopi testimonium habeat. Hinc, defectu scientiae 
et studii, varios committit errores circa speciem peccatorum 
inquirendam, et praesertim circa restituendi obligationem. 
A confessario obiurgatus et ad restituendum pro paenitenti- 
bus obligatus, statuerat serio ad studia Theologiae Moralis 

incumbere, et interea sacrum ministerium intermittere, cum 
ecce repente advocatur ad Matthiam moribundum, variis 
restitutionibus, ut fama fert, obnoxium. Pergit anceps, mi- 
serum absolvit dubius, non valens implicatam discernere 
conscientiam, et revertitur tristis, mussitans se iterum resti- 
tutioni pro paenitente obnoxium fore. 
Quaeritur : 
l) An errores, de quibus in casu, sint Adalberto impu- 
tabiles et an in singulis peccaverit graviter; 
2) An restitutioni sit obnoxius. 


Solutio 


Ad Ium .— En in capite verba S. Alphonsi: «Affirmo in 
statu damnationis esse eum confessarium, qui sine sufficienti 
scientia ad confessiones excipendas se exponit... Nec excusa- 
bit eum episcopi approbatio, si manifeste se noverit inhabi- 
lem. Approbatio enim non infundit scientiam necessariam, 
sed eam supponit» l. Obiective igitur loquendo, Adalbertus 
qui se novit manifeste inhabilem, cum expertus iam sit scien- 
tiam suam insufficientem esse, non excusatur ideo quod ha- 
beat de idoneitate testimonium authenticum. Nec facile 
subiective excusabitur, nam difficile bona fides de 1doneitate 
stat cum evidentia insufficientiae: contra factum enim non 
valet praesumptio. 

Verum ipse S. Alphonsus: «Excusatur tamen confessarius 
qui caret sufficienti scientia, si adsit necessitas, nimirum si 
aliter paenitentes deberent diu carere confessione, ut evenit 
in captivis» * Qui, nihilominus, ad ipsum S. Doctorem 3, ad- 
monendus est de obligatione discendi, si interea nempe disce- 
re possit— nam si sit, v. gr. inter captivos, omni libro atque 


* S. Alphonsus, Praxis, 18, ed. Gaudé. 
J S. Alphonsus, Th. Mor., VI. 628, ed. Gaudé. 
) Ibidem. 

doctore destitutus, possibilitas et propterea obligatio discendi 
nulla. 


Extra casum igitur ultimum cum, postquam serio statue- 
rat ad studium Theologiae Moralis incumbere et interea mi- 
nisterium sacrum intermittere, repentino advocatur ad Mat- 
thiam audiendum moribundum, Adalbertus habuit imputabi- 
les sibi errores quos, in confuso saltem, praevidit aut suspi- 
catus est secuturos eius ignorantiam. 

sed utrum in his singulis quos errores commisit Adal- 
bertus graviter peccaverit, minus constat. Nam effectus vo- 
luntarius tantum in causa numquam est magis imputabilis 
quam ipsa causa, quatenus haec videlicet in illum influit. Si 
ergo dum studium neglexit aut post retractatam neglegen- 
tiam ultroneus sedit pro confessionibus errorem gravem prae- 
vidit vel suspicatus est futurum, cui se propterea exposuit, 
errans peccavit toties quoties graviter (cf. 307). Verum ista 
praevisio, suspicio atque expositio non sunt amplificandae : 
quoniam scientia in confessario requisita non est scientia 
excellens sed dumtaxat mediocris pro casibus ordinariis, im- 
mo minor requiritur in audiendis confessionibus simplicium 
(puta puerorum, rusticorum) aut piorum (puta monialium) 
quam in audiendis confessionibus negotiantium et curialista- 
rum; quapropter quoad simplicium atque piorum confes- 
siones potuit Adalbertus se putare non notabiliter deficien- 
tem, tum cum studium neglexit tum quando sponte sedit pro 
confessionibus postquam ei occurrit cogitatio ignorantiae 


nondum retractatae: errores quos forsitan commisit non 
sunt graves in causa. 


Ad Ilum .— Agitur de obligatione restituendi pro paeni- 
tente ob errores commissos circa restituendi obligationem 
paenitentis. 

Error potest in casu intellegi negativus, per omissionem 
nempe monitionis debitae de restituendi obligatione quae 

paenitentem gravat; et sic errat indubie confessarius tacens 
de obligatione, non urgens obligations, seu norv-obligans. Po- 
test etiam intellegi positivus, per erroneam sententiam qua, 
interrogatus necne, pronuntiat paenitentem restitutioni non 
subesse qui revera restitutioni subest; et sic errat profecto 
confessarius negans obligationem, id est deobligan s. 


Quandiu error negativus exstitit, Adalbertus, qui non ha- 
bet quatenus confessarius impedire ex officio damnum ter- 
tii, temporale maxime, ad restitutionem pro paenitente non 
adstringitur. At quoties error positivus fuit, Adalbertus te- 
netur ex iustitia monere de errore paenitentem, etiam extra 
confessionem \ seu sententiam huic datam retractare: nam 
quilibet ex iustitia tenetur ne pravo suo consilio cooperetur 
ad damnum vel temporale proximi; et tenetur ad monitio- 
nem huiusmodi sub gravi, quoties damno gravi cooperatur; 
et tenetur cum gravi etiam incommodo, si error fuerit cul- 


pabilis; sine gravi tamen incommodo, si error inculpabilis2. 


| Si paenitens deneget facultatem loquendi extra confessionem ae 
confessis, quapropter errorem corrigendi, confessarius dispensatur a 
monitione sive retractatione; non attamen a restitutione ubi paenitens 
pridem si fuisset monitus ipsam fecisset (Ver meersch, Th. Mor, III. 556, 
ed. 1927), prout statim dicemus. 

2 Auctores minus clare loquuntur. Sic Merkelbach (Th. Mor., Ill, 
629, ed. 3): «Si error fuerit inculpabilis, item tenetur confessarius, si 
possit absque gravi incommodo, reparare; quod si non faciat, restituere 
debebit. Ratio est quia tenetur unusquisque ex iustitia, non solum ad 
non inferendum damnum proximo directe et de industria, sed etiam 
ad procurandum ne ex sua actione obveniat proximo damnum... Tenetur 
autem solum absque gravi incommodo, quia damnum non oritur ex 
iniusta laesione, cum actio fuerit inculpabilis.» Aertnys-Damen (Th. Mor., 
II, 453, cd. 1939): «Quodsi cum levi culpa vel etiam sine culpa paeni- 
tentem exemit, et tunc tenetur ipse restituere, si culpabiliter omittat 
paenitentem monere, dum commode possit; quia tenebatur ex iustitia 
et sub gravi, si commode posset, causam damni auferre monendo paeni- 
tentem.» Tamen prius (n. 452) dixerat: «Defectum circa obligationem 
paenitentis qui vergit in damnum sive ipsius paenitentis sive tertii, te- 
netur confessarius cum gravi suo incommodo reparare, si cum gravi 
culpa paenitentem positive induxit in errorem; secus tenetur cum in- 

Quod si monitio haec debita aut omittatur aut serius fiat 
— tempore scilicet quo paenitens aut non amplius potest aut 
non amplus vult restitutionem facere, quam pridem facere 
potuit atque voluisset—, tunc Adalbertus, si sponte— non ex 
necessitate—audivit confessionem, tenetur ut pro paenitente 
restitutionem faciat, quoties error aut omissio monitionis fuit 
culpabilis atque causa efficax cur paenitens de facto non 
restituit: nam tunc actione aut omissione iniusta, efficaci et 
culpabili cooperatus est ipse ad iniustam damnificationem 
tertii. Et si quidem graviter culpabilis, omnium sententia ; si 
autem leviter culpabilis, disputatur h Oportet attamen erro- 
rem vel omissionem monitionis exercuisse influxum efficacem 
in omissionem lestitutioms ex parte paemtentis, sic scilicet 
quod hic propterea non restituit quoniam sic edoctus fuit a 
confessario vel quoniam non fuit postea a confessario mo- 
nitus de restitutione: nam ipsam si paenitens omisisset 
quantumvis rite edoctus a confessario, huius error non est 
causa omissionis restitutionis. 


Sed cum error etiam positivus in audienda confessione 
moribundi non fuerit culpabilis in causa, iam efficaciter re- 
tractata, non tenetur Adalbertus restitutionem facere pro 
ipso, parato quantumcumque restituere. Tenetur attamen, 


IK 


commodo non gravi. Ratio prioris est. quia consilio suo fuit causa inius- 
ta damni. Quoad posterius.. Non tenetur cum gravi incommodo; quia 
vel non graviter peccavit, vel ex sola caritate obligatur, quae non obligat 
cum gravi incommodo.» Marc (1 c., II, 1858): «Si paenitentem positive 
quidem sed inculpabiliter (vel cum levi culpa) in errorem damnosum 
traxit: tenetur equidem ex iustitia (ut ille qui ignem domui alienae 
inculpabiliter admovit) impedire damnum cum aliquo suo incommodo, 
sed noa cum Incommodo gravi.» 

| Ut iamiam. in De iustitia, 69. dixi, «si ponas materiam gravem, 
actionem vero damnificam, v. gr. propter inadvertentiam, culpam theolo- 
gice venialem, quattuor habebis obviam de obligatione restitutionis sen- 
tentias, quarum prima obligat sub gravi ad reparationem totius damni, 
secunda ad hanc plenam reparationem obligat sub levi, tertia sub levi 
obligat ad reparationem damni partialem, et quarta ad nullam repara- 
tionem obligat quomodolibet». 

sine gravi incommodo, ipsum —si post errorem detectum ad- 
huc vivat— monere de errore a se commisso; hanc monitio- 
nem debitam, ideoque possibilem, ubi omittat, restitutioni 
pro moribundo obnoxius erit. Sed planum est monitionem 
non faciendam heredibus, quandiu haec non fieret salva lege 


sigilli. 
Alii casus. 


C. II.— Se Victorius confessario accusat quod rem habuit 
cum femina quam invincibiliter credebat solutam, quamque 
postea detexit coniugatam, ad quam (addit), si id noverim, 
non accederem. 

Sol.— Victorius ignorantia excusatur ab adulterio— nescie- 
bat etenim feminam esse alienam——; sed non excusatur a 
fornicatione—nam sciebat feminam non suam-—. Expresse 
D. Thomas: «Potest contingere quod aliquis ignoret quidem 
aliquam circumstantiam peccati, quam si sciret, retraheretur 
a peccando..; et tamen remanet in eius scientia aliquid per 
quod cognoscit illud esse actum peccati. Puta si percutiens 
aliquem, sciat quidem ipsum esse hominem, quod sufficit ad 
rationem peccati [nempe, iniustitiae] ; non tamen scit eum 
esse patrem, quod est circumstantia constituens novam spe- 
ciem peccati [im pietatis, videlicet]... Unde licet talis propter 
ignorantiam peccet, non tamen totaliter excusatur a pecca- 


to: quia adhuc remanet ei cognitio peccati» h 


C. III.— Quoniam ea quae ignorantes facimus neque 
conscii ageremus sunt involuntaria, Titius putat se invalide 
promotum ad sacros ordines: decepit namque episcopum, 
ei documentum exhibens sufficientis patrimonii quo carebat, 
optime cum noverit episcopum non esse ordinaturum quem 


licite ordinare non poterat. 


! S. Thomas, Summa Theol. III. 76. 3. 

Sol.— Graviter Titius errat ordinationem putans invali- 
dam. Sicut enim qui patrem noverit, hominem non occide- 
ret (81), ignorans tamen patrem vult hominem occidere; sic 
et episcopus qui non vellet facere ordinationem illicitam, vo- 
luit hanc ordinationem facere quam licitam putabat. Ita et 
qui missam celebrat ignorans calicem non esse consecratum, 
vel corporale non esse benedictum, valide, abs dubio, cele- 
brat; quamvis conscius alterutrius defectus abstineret a ce- 
lebrando. 


83 C. IV.— Invincibiliter ignorans aliquem librum in Indice 
repositum, volumen totum Secundinus legit. Quod cum nar- 
raret sacerdoti, lectionem audit prohibitam fidelibus ab Ec- 
clesia. Tunc ipse audacter: Ecclesiae prohibitio non me 
terret. 

Sol.— Etsi non peccaverit Secundinus propter libri lec- 
tionem, quippe quae supponitur facta ab ignorante prohibi- 
tionem, peccavit attamen propter pravam dispositionem seu 
propositum si talis tunc versabatur animo qualem se modo 
prodit. 


84 C. V.— Serio quantumvis de valore matrimonii dubitet, 
propterea Blanda refugit ultra inquirere quod timet ne exin- 
de teneatur a coniugali copula abstinere. Peccatne petens 
debitum? 

Sol.— Affirmative, quoniam agitur ignorantia consequens, 
eaque ex electione. 


85 C. VI.— Evodius, sacerdos, cuiusdam monasterii monia- 
lum ex delegatione Ordinarii loci administrator, ad expen- 
sas urgentissimas in monasterio faciendas magnam titulorum 
qui dicuntur ad latorem quantitatem, quos monasterium ac- 
quisivit ex hereditate delata moniali sollemniter professae, 
alienavit absque beneplacito apostolico, ratus in hoc casu ti- 
tulos computandos esse ut pecuniam pro occurrentibus ne- 

cessitatibus impendendam. At dein scrupulis premitur, du- 
bitatque ne in casu in excommunicationem inciderit. 

Sol.— Ponamus agi revera tam magnam titulorum ad la- 
torem quantitatem quantam cann. 534, § 1, et 1532, $ 1, et 
posteriores S. Sedis declarationes prohibent alienari absque 
beneplacito apostolico h Tunc quidem Evodius a lege non 
eximeretur quod alienationis necessitas sit urgens: haec enim 
ex can. 1530, $ 1, praerequiritur beneplacito impetrando. At 
alienatio in casu facta est pro expensis urgentissim is. Porro, 
si erat periculum in mora Doctores non urgent S. Sedis licen- 
tiam, sed licentiam episcopi, quae quandoque, dicunt, suf- 
ficit praesumpta. Sed etiam si periculum in mora nullum, 
Evodius a censura subducitur: beneplacitum enim aposto- 
licum ipse scienter non praetermisit, ut petit can. 2347: pu- 
tabat enim, prouti refert, titulos in casu computandos esse 
ut pecuniam pro occurrentibus necessitatibus impendendam. 
Sed demus, denique, ipsum laborasse culpabili ignorantia; 
haec non fuit affectata ; porro, etiamsi fuisset crassa vel su- 
pina, haec eximit ab excommunicatione quae nunc agitur vi 
can. 2229, $ 2. 


V. INADVERTENTIA 


Doctrina. 


Si rei habitualiter notae non recordamur, patimur oblivio- 
nem; si vero ad rem habitualiter notam non attendimus actu, 
habemus inadvertentiam. Quae ideo nominat defectum actua- 


| Summa 30.000 libellarum sive francorum, de qua in can. 534. $ 1 
et 1532, $ 1, n. 2. aequipollet. perdurantibus praesentibus adiunctis et 
ad nutum S. Sedis, summae 10.000 francorum seu libellarum aurearum 
(C. Consist., 13 iulii 1951; AAS 43 [1951], p. G02 s). Summa autem 10.000 
francorum seu libellarum aurearum aequipollet modo in Italia summae 
trium millionum libellarum in moneta currenti seu chartacea (cf. Monitor 
ecclesiasticus, 718 [1953], p. 109; ubi habes quoque aequipollentiam pro 
moneta aliarum nationum .) 

lis considerationis, cogitationis vel attentionis ad rem habi- 
tualiter satis cognitam, id est legem, sive praeceptivam sive 


poenalem—inadvertentia iuris—, vel factum — inad vertentia 
facti. 


Attentionis defectus potest esse non Abolitus, causa tamen 
actus—inadvertentia antecedens—; non volitus neque cau- 
sa actus—inadvertentia concomitans——; atque volitus et cau- 
sa actus—inadvertentia consequens—-, sit volitus directe sive 
in se—si quis vult non attendere, v. gr. ut vitet scrupulum 
vel excusetur a poena—aut indirecte seu in causa— si voluit 
passionem sequi quam novit aut suspicatus est tollere ad- 
vertentiam, si non retractavit habitum quo sciebat perduci 
inadvertenter, si neglexit apponere diligentiam debitam. 

Inadvertentia antecedens potest esse totalis et partialis, 
prout supra diximus de ignorantia (73). 


Ex can. 2202,§ 3: «Quae de ignorantia statuuntur, valent 
quoque de inadvertentia.» 

Inadvertentia igitur (cf. 74) antecedens, concomitans, im- 
mo et consequens levis, excusat a censura. Inadvertentia con- 
sequens gravis, e contra, sive legis sive solius poenae: a) Si 
affectata sit, non excusat a censuris latae sententiae; b) si 
vero non sit affectata, excusat quidem, quantumcumque 
crassa vel supina, a censuris latis in praesumentes, scienter, 


etc., agentes; a ceteris autem quae crassa vel supina non sit, 
simplex videlicet, tametsi gravis. 


Casus primus. 


Orosius, in parochum iratus, qui, ingravescentibus luctis 
politicis, publico sermone edixerat non licere suffragium dare 
factioni monarchicae, cui ille erat addictissimus, extra eccle- 
siam, palam, dixit: «Non amplius credam quae religio ca- 


nj 

tholica docet, quia sacerdotes alienum agrum usurpant, cum 
ad ipsos non pertineat quaestiones politicas dirimere.» 

Confessionem vero instituens, interrogatus a confessario 
an Sciverit hoc peccatum esse Apostolicae Sedi reservatum, 
respondit: «Sed non memini an tunc ad censuram attende- 
rim vel non.» 

Hisce auditis, confessarius, putans Orosium censuram non 
incurrisse, eum absolvit. 

Quaeritur: An confessarius recte se gesserit. 


Solutio 


Verba quae palam extra ecclesiam Orosius protulit sunt 
manifeste haeretica. Sı quod exterius proferebat erat signum 
interioris animi, si ipse, videlicet, denegavit (tunc saltem tem- 
poris) assensum iis omnibus quae religio catholica docet, ha- 
bemus haeresim, im mo et apostasiam, internam et externam, 
quae punitur in lure excommunicatione latae sententiae spe- 
cialiter reservata Sedi Apostolicae (can. 2314, $ I], n. l, et $ 2). 

Ab hac poena incurrenda excusat, ex praedictis, ignoran- 
tia vel inadvertentia sive legis sive solius poenae x, dummo- 
do fuerit simplex, quamvis gravis; non tamen excusat affec- 
tata, nec crassa seu supina. 

In casu nostro Orosius non excusatur ignorantia; verum 


invocat inadvertentiam. 


Non est probabile inadvertentiam hanc fuisse, cum pec- 
cavit, affectatam, nam et ira neglegit industriam 2 et illorum 


| «Excusans ignorantia refertur ad censuram qua talem, minime 
vero ad ipsius censurae severitatem, quae potest esse reservata vel non... 
Non censetur ignorare censuram qui confuso modo novit peccato adiunc- 
tam esse quandam poenalem sanctionem ecclesiasticam» (Ver meersch, 
Th. Mor., Ill, 90S, ed. 1927). 

2 Ad verbum Philosophi «iracundus non est insidiator, sed mani- 
festus» (7 Ethic), D. Thomas: «lracundus dicitur esse manifestus, nor 

quae studiose egit facile quisque recordatur. Nec est proba- 
bile ipsam fuisse crassam vel supinam, quoniam verba pro- 
lata fuerunt inexpectata certe occasione | et dum in corde 


fervebat ira in parochum, qui, ingravescentibus luctis poli- 
ticis, mox in factionem monarchicam invexerat. [Inadverten- 


tia igitur Orosii, cum fuerit simplex, hunc excusavit a cen- 
sura 2. 


Verum etiamsi fuerit crassa vel supina, immo et affectata, 
Orosius confessionem instituens non amplius recordatur an 
tunc ad censuram attenderit vel non. Dubitat ergo paenitens 
an habuerit illam advertentiam quae ad censuram incurren- 
dam requirebatur. Dubium est igitur num censuram incur- 


rerit. Ipse propterea non tenetur censuram observare 3, «et 


quia manifestum sit sibi quid facere debeat: sed quia manifeste operatur, 
non quaerens aliquam occultationem. Quod partim contingit propter 
impedimentum rationis, quae non potest discernere quid sit occultandum 
et quid manifestandum, nec etiam excogitare occultandi vias...» (Summa 
theol., I-II, 48, 3, 2m). 

| «Qui festa vel ieiunia non servant ex ignorantia, eo quod de iis 
cognoscendis parum solliciti esse solent, non excusantur a peccato, quia 
eorum neglegentia est vincibilis. Si vero de occurrenti festo vel ieiunio 
nihil suspicantes, ordinaria cognoscendi media una alterave hebdomade 
omittunt, a peccato excusantur, quia tali omissione in requisita diligen- 
tia non defecerunt, et proin ignorantia non est vincibilis» (Marc, In st. 
M or., 1, 289, ed. 1927). 

) Putat Teodori inadvertentiam simplicem in casu non fuisse gra- 
viter culpabilem, «nam verba quae Titius protulit, in irae impetu dixit, 
forsan, saltem videtur, omnem mentis advertentiam praeveniente, prout 
frequenter similibus in casibus contingit» (in Apollinaris, 2 [1929], p.324). 
D. Thomas attamen: «Blasphemia potest absque deliberatione ex subrep- 
tione procedere dupliciter. Uno modo, quod aliquis non advertat hoc 
quod dicit esse blasphemiam. Quod potest contingere cum aliquis subito 
ex aliqua passione in verba imaginata prorumpit, quorum significatio- 
nem non considerat. Et tunc est peccatum veniale: et non habet pro- 
prie rationem blasphemiae. Alio modo, quando advertit hoc esse blas- 
phemiam, considerans significata verborum. Et tunc non excusatur a 
peccato mortali: sicut nec ille qui ex subito motu irae aliquem occidit 
iuxta se sedentem» (Summa theol. II-II, 13, 2, 3m). «Non potest dici 
subitus motus infidelitatis vel dubitationis qui etiam in verba prorumpit» 
(7 De malo, 7, 13m). 


" Eadem benignitate eundem casum absolvunt Ferreres (Casus 

in dubio sive iuris sive facti reservatio non urget» (can. 2245, 
S 4). 

Quapropter confessarius, licet incongrue interrogaverit 
de notitia reservationis \ cum debuisset potius interrogare 
num paenitens sciverit adnexam suo peccato poenam aliquam 
ecclesiasticam, et licet propere iudicaverit Orosium non in- 


currisse censuram 2, recte tamen se gessit dum hunc absolvit. 


Alii casus. 


C. II.— Servandus se accusat quod accedens ad mensam 
die Veneris ita intentus erat solutioni problematis in scholis 
sibi propositi ut inadvertenter manducaret carnes quae alla- 
tae fuerunt. 

Sol.— Facile agitur invincibilis inadvertentia. excusans a 


peccato. 


C. III.— Caietanus, volens vindictam sumere de inimico 
ditissimo, eius aedes statuit noctu incendere. Noctu igitur 
pergit ut consilia perficiat. Verum ob tenebras exteriores at- 
que interiorem trepidationem, ignem apposuit ex inadver- 
tentia domui pauperis amicissim i. 


An incendium domus pauperis sit Caietano voluntaria. 


Sol.— Posset quis facile incendium domus pauperis dicere 
voluntariam quoniam inadvertentia Caietani videtur fuisse 
consequens: eo etenim quod nox perfusa tenebris et ipse 
trepidatione turbabatur, diligentiam adhibere debuit ut do- 


Consc. II, 1293, ed. 1926): «iuxta can. 2232 $ 1, nemo tenetur censuram 
observare nisi delicti sit conscius», et Tcodori (l. c): «nec quis tenetur 
censuram observare nisi delicti sit conscius». 

| «Cum reservatio non sit poena, etiam peccatum seu censura illius 
qui reservationem ignorat reservatur» (Vermeersch, l. c.). Cf. 371. 

4 Hoc etenim non constat; prouti constat reservationem non urgere. 

mum secerneret a domo; hanc tamen diligentiam non adhi- 
buit; inadvertentia ergo fuit volita et propterea incendium 


domus pauperis fuit ipsi voluntaria simpliciter, quamvis se- 
cundum quid involuntaria. 


Pacatiorem tamen premamus viam. Ponamus inadverten- 


tiam ob quam Caietanus ignem apposuit domui pauperis ami- 
cissimi exstitisse antecedentem et invincibilem. 


Qua certe in hypothesi plures, cum S. Alphonso \ incen- 
dium domus pauperis dicunt involuntariam. Alii, contra, vo- 
luntariam ipsam pronuntiant. In his D. Thomas 2: agitur 
enim inadvertentia partialis et remanet advertentia qua sa- 
tis fit voluntario incendio. Nec oportet insistere cum S. Al- 
phonso 3 quod «in damnificatione principaliter intenditur in- 
iuria in personam domini, et accessorie illius damnum» ; ac- 
cessoria etenim intentio manet intentio vera, id est vera vo- 
luntas. Potest quis siquidem moniali libidinose abuti in 
odium religionis aut in propriae voluptatis commodum ; utro- 


bique habemus sacrilegium personale voluntarium atque vo- 


| S. Alphonsus, Th. Mor., Ill, 629, ed. Gaudé. Inter recentiores citan- 


tur a Hering (De obligatione restitutionis in damnificatione e.r errore 


in Angelicum, 17 [1940], n. 148 s) D'Annibale, Jone, Arregui. Loiano et 
Mare. Contra quos Vermeesrsch (1. c., I, 376, ed. 1926): «Opinio illa quae 
propter errorem, a restitutione eximit illum qui voluntarie ignes ad- 
movet domui alienae sed quam putabat esse Caii. dum erat Titii, ipsis 
protestationibus sensus communis explosa nobis 


videtur.» 
| «Si aliquis 


sagittator velit quidem occidere hominem, sed non 
patrem, si sciret eum qui transit esse patrem, nullo modo sagittaret: 
sed quia ignorat eum esse patrem, sagittando interficit: unde ignorantia 
ista causát manifeste peccatum homicidii: quia in omnem eventum iste 


sagittator est reus homicidii, licet non sit reus parricidii in omni casu» 
(3 De malo, 6). Et iterum: 





«Dupliciter contingit ignorantiam non exclu- 
dere sic totaliter voluntarium quod tollatur omnino ratio peccati. Uno 
quidem modo quando ipsa ignorantia est voluntaria... Alio modo etsi ig- 
noretur aliquid, aliud tamen scitur quod sufficit ad rationem peccati, 
sicut dictum est de eo qui sagittando interficit eum quem ignorat esse 
patrem, sed tamen scit esse hominem; et sic quamvis involuntarie com- 


mittat patricidium, voluntarie tamen committit homicidium»  (ib., 


im ). 
« S. Alphonsus, L c. 

luntariam luxuriam, quamvis luxuria in primo casu, sacri- 
legium in altero sit accessorie volitum. In damnificatione i1gi- 
tur, quantumcumque iniuria personalis veniat principaliter 
intenta, iniuria, contra, realis accessorie, utraque tamen in- 
iuria volita et voluntaria pronuntianda. Quod si, ob inadver- 
tentiam, damnificatio fit alteri personae sive domino, nulla 
aderit effective iniuria personalis, manebit attamen iniuria 
realis quandiu damnificator advertit rem esse alienam, vi- 
delicet non suam. 

In casu ergo, Caietanus optime advertit se ignem appone- 
re domui non propriae, sed alienae; quantumvis non adver- 
teret verum dominum. Iniuria personalis, erga pauperem 


amicissimum, involuntaria; iniuria tamen realis, voluntaria. 


C. IV.— Patricius haec accusat: Inter venandum graviter 
vulneravi ex invincibili inadvertentia Turibium clericum, 
quem iam diu occidere proposueram et de cuius vulneratione 
casuali valde laetatus sum. Excusaturne Patricius a peccato 
homicidii et sacrilegii, a poena excommunicationis et a de- 
bito compensandi damna quae ex vulnere Turibius passus 
est? 

Sol.— Patricius excusatur quidem ab actu sacrilegi homi- 
cidii, non ab homicidii sacrilegi voluntate; est homicidii reus 
quoad affectum, non quoad effectum. Penitus tamen excu- 
satur ab excommunicatione, quippe quae non est lata in eos 
qui volunt clericum occidere vel de clerici vulneratione gau- 
dent, sed in eos qui voluntarie clericum vulnerant vel occi- 
dunt—in casu vulnus, non fuit Patricio voluntarium —. Pror- 
sus quoque excusatur a restitutione pro damnis Turibio illa- 
tis, quorum efficax causa non est propositum Patricii habi- 
tuale vel desiderium occidendi, sed una actualis vulneratio 


— ipsi non voluntaria. 


C. V.— Tiburtius, praeter alia, haec confessario pandit, se 
videlicet puellas atque feminas omnis generis libidinose con- 

cupiscere. Increpatus de adulterio forsan et sacrilegio, res- 
pondet se plerumque non advertere ad feminarum condicio- 
nem (maritalem nempe vel religiosam), totus cum sit in 
ipsarum pulchritudinem intentus. 

Sol.— Habuit Tiburtius noster virtualem saltem adverten- 
tiam V Distinctam, probabilius, conscius cum concupisceret 
feminas omnis generis. Ut minimum, confusam, nam fatetur 
suis pravis desideriis jrequenter induisisse. Suspicatus est 
igitur illarum feminarum condicionem, advertit ad periculum 
concupiscendi nuptas et Deo dicatas. Ipsa pravorum deside- 
riorum extensio atque frequentia Tiburtium produnt liberio- 
ris vitae atque vitiosi habitus, quem, nedum retractaverit, 
fovit hucusque. Ei propterea oportet imputemus, voluntarias 
in causa, concupiscentias habitum consequentes, harum ma- 
litiam etsi tunc cum insurgerent non adverterit2. 

Immo actualem eamque distinctam advertentiam facile 
adiudicaret Tiburtio confessarius quoties prava illius desi- 
deria ferebantur cum ad nuptas habitualiter ipsi notas, tum 
maxime ad religiosas feminas quarum condicio manifesta sal- 
tem ex veste (cf. 109). 


C. VI.— Raymundus, sacerdos, confessario accusat procu- 
rasse sibi pollutionem. Increpatus a confessario de luxuria 


atque sacrilegio, Raymundus opponit se taliter passione com- 


|  «Confessarlum debere maxime venari ex moribus paenltentis, an 
inadvertentia quam allegat sit vincibilis vel invincibilis; si enim sit vitae 
liberioris, pravis habitibus constrictus, saeculi moribus serviens et salu- 
tis incurius, iudicanda est ut plurimum inadvertentia vincibilis et vo- 
luntaria? (Billuart, Summa S. Th., tr. de peccatis, dlss. 5, art. 6). 

3 «Ille qui habet habitum (non retractatum) blasphemandi, etsi hic 
et nunc blasphemans non attendit ad malitiam huius actus, nihilominus 
graviter peccat. Ratio est, quia ille qui scienter non impugnat pravum 
habitum blasphemandi, cum morali certitudine praevidet se saepius cum 
vel sine advertentia actuali in blasphemias esse erupturum. Quodsi hoc 
non impediat, omnes actus blasphemiae sequentes sunt revera peccata 
mortalia, quia sunt indirecte voliti» (Prümmer, Th. Mor., 1, 37, ed. 1931). 

motum fuisse ut advertent quidem se peccare contra casti- 
tatem sed nullatenus cogitasse de sua condicione sacra. 

Sol — lure increpatus est a confessario etiam de sacrilegio. 
Nam advertentia «non requiritur reflexa qua homo cognoscat 
se advertere, sed sufficit directa ad ipsam malitiam adverten- 
tia, qualis etiam ex habituali notitia hauritur et vix abesse 
potest in iis quae habitualiter cognoscuntur et frequenter in 
memoriam revocantur : ita si persona sacra contra castitatem 
peccet, etiamsi de sacrilegio non explicite cogitet, illud tamen 
advertit implicite seu in actu exercito, cum sciat se esse et 
non alium qui talia perpetret» h Concinit ipse LehmkuhD : 
«Obvia aliqua circumstantia malitiae, quam agens habituali- 
ter scit, vix umquam ita oblivioni vel inadvertentiae tradi 
potest, ut non sit sufficiens cognitio ad malitiam contrahen- 
dam. Ita, v. gr. quis non rideat sacerdotem vel religiosum, 
qui contra castitatem peccaverit, dicentem se ad votum sive 


statum sacrum nullatenus attendisse?» 


VI. CAUSAE HABITUALES INFLUENTES IN 


VOLUNTARIETATEM ET LIBERTATEM 


Doctrina. 


Prouti diximus voluntarium id quod procedit a voluntate 99 
cum cognitione finis, liberum nominamus id quod procedit 
cum cognitione finis a voluntate indifferenti— quae velit id 
vel aliud, quae velit id necne. 

Et post ignorantiam quidem, de qua supra (70 ss.), prima 
causa habitualis influens in voluntarietatem et libertatem est, 


| Merkelbach, Theol. Mor., I, 540, e<l. 3. 
à Lehmkuhl, Theol. Mor. I, 77, ed. 1910. 

ipso vel nomine, habitus sive consuetudo, inclinatio constans 
videlicet, iteratis actibus comparata, ad actus consimiles. Dis- 
tinguitur habitus voluntarius, advertenter contractus aut sal- 
tem advertenter non rectractatus; atque involuntarius, qui 
aut inadvertenter contractus est et nutritus, aut, advertenter 
licet contractus, retractatus est efficaciter h Habitus volun- 
tarius, voluntarium auget; minuit attamen et interdum au- 
fert liberum in se— cum obnubilans intellectum minuat vel 
auferat indicii indifferentiam —, quamvis non in causa. Ha- 
bitus, contra, involuntarius, voluntarium ex parte minuit si 


advertentia actualis est imperfecta ; aufert vero ex toto ubi 
advertentia fuerit nulla. 


Alia causa esi temperamentum sive complexio corporalis, 
complexus propensionum scilicet quae ex organismo cuique 
competunt. Sicut passio antecedens, minuit ex parte volunta- 
rium et liberum : quod attamen non aufert nec ordinarie se- 
miplenum reddit adeo ut de peccato mortali mutet in ve- 
niale. 

Tertia causa est character sive complexus propensionum 
nativarum educatione atque voluntate modificatarum aut fir- 
matarum. Character per se non destruit liberum immo nec 
voluntarium, saltem in causa. 

Ultima, demum, causa habitualis est status pathologicus 
qui dicitur, id est status seu perturbatio mentalis permanens 
ob alterationem nervei systematis—ob substantialem nam- 
que unionem corporis et animae, magnus proculdubio est in- 
fluxus non modo quem anima in corpus obtinet sed et quem 
corpus in animam exercet—. Hic status morbosus, etsi locum 


| Ad efficacem hanc retractationem non sufficit displicentia volun- 
tatis sed ulterius requiritur sincerum atque firmum propositum media 
adhibendi ad extirpartionem contracti habitus. Si qui habitum retrac- 
tavit, neglegat adhibere media proposita, ei habitus fit iterum, propter 
hanc neglegentiam, indirecte voluntarius et liber; ideoque actus se- 
quentes, saltem in causa, voluntarii, liberi, imputabiles. 

concedat amplum voluntario in causa— dum quis sciens et 
volens hunc statum induxit—, saepe non nisi exiguum sinit 
libero in se, cum significans passionem vehementem, impres- 
sionem validam, minuat vel auferat iudicii indifferentiam, 
interdum vel impediat iudicium, reddat voluntatem debilem 
neque raro impotentem quae propensionibus resistat. Hinc 
multoties difficile iudicium de responsabilitate agentis plena, 
semiplena, nulla; quod ideo oportet relinquamus Deo. Porro 
in dubio de gravitate subiectiva actus, hunc ne mortalem cul- 
pam pronuntiemus vetamur illa regula seu principio: Nemo 


malus, nisi probetur. 


Ad abnormalitates porro psychicas permanentes spectant 
tum psychosae tum psychoneurosae. 

Psychosae auferunt vel omnino perturbant modo habitua- 
li rationis usum, sive in omni materia— v. gr. idiotismus, im- 
becillitas, dementia tam senilis quam praecox-—-, sive in ma- 
teria determinata— v. gr. mania persecutoria, moral insani- 
ty— . Ideo «psychosae, saltem graviores, solent tollere omne 
liberum, vel saltem id valde minuunt, ita ut vix peccatum 
erave haberi possit; idque saepe etiam (uti in paranoia) iis 
in rebus in quibus patiens insanire non videtur» x. 

Psychoneurosae, licet de se non auferant neque plene per- 
turbent rationis usum modo habituali, libertatem facile de- 
minuunt cum iudicium, quod rectum compatiuntur, specu- 


lativum sit potius quam practicum. 


Ad psychoneurosas hysteria 1 revocatur. 


| Aertnys-Damen, Th. Mor., I, 45, ed. 1939. 

) cNomen ab Hippocrate venit, qui hanc psychopathiam ex uteri 
dislocatione provenire iudicabat. His autem nostris temporibus nemo 
est qui ita indicet, propterea quod etiam innumeros viros histerismus 
invadat» (Pujiula, De medic, past., n. 145, ed. 194S). «Ad eam disponunt 
vita mollis, abstinentia a physicis exercitationibus, lectio librorum ro- 
manensium qui phantasiam excitant et cor perturbant, praecox et ex- 
cesslvum studium, libidinosi excessus, uno verbo quidquid debilitatem 


« 

Hysteria «in eo praesertim consistit quod nervorum sen- 
sibilitas minuitur aut ad tempus extinguitur in quibusdam 
corporis partibus (anesthesia), dum in alis multo intensior 
redditur (hyperesthesia). Haec nervorum irritabilitas totam 
hystericorum naturam commutat, mentem perturbat, volun- 
tatem debilitat, atque morbidam inducit suggestibilitatem, 
quae a plerisque habetur ut praecipuum hysteriae signum» h 
Praeterquam enim signum transitorium, crisis, paroxismus, 
attacchi sive agitatio hysterica, nonnulla dantur signa per- 


manentia atque constantia, quae stigmata vocantur. 


Numerantur quattuor a Prümmer 2: a) egoismus prorsus 
exaggeratus et morbosus. «Persona hysterica solet omnia ad 
seipsam referre. Quapropter continuo lamentatur alios ho- 
mines ipsam non satis considerare... Exinde conatur ut alii 
illi commisereantur. Magnam satisfactionem persentit si alii 
homines eius dolores, angores, labores agnoscunt vel admi- 
rantur»; b) inconstantia abnormis in affectibus. Hystericus 
«hodie cum magna fiducia accedit ad confessarium vel medi- 
cum eorumque mandata fidelissime observat, cras conqueri- 
tur de confessario et medico tamquam de hominibus sine 
corde et intellegentia»; c) defectus veritatis et veracitatis. 
«Persona hysterica decipit se, decipit alios, licet id non fa- 
ciat semper scienter aut ex malitia. Hinc apud illam inven- 
iuntur aliquando actiones quae prima fronte consideratae 
apparent miraculosae, e. gr. visiones caelestes, apparitiones 
diabolicae, ieiunium per complures hebdomadas protractum 
(clam autem ipsa manducat), immo et stigmata sanguinea in 
manibus, pedibus, latere. Haud raro etiam putida mendacia 
narrat hystericus de rebus et factis aliorum, immo pessime 
denigrat honorem confessarii, ipsique causát multa incom- 


physicam inducit et nervosum systema commovet» (Tanquf.rey, Th. Mor., 
II. 179..ed. 1951). 
lTanquerey, l. c. 


| Pr ümmer, Th. Mor., I, 96. ed. 1931. 

moda»; d) peccata non consueta contra temperantiam. «Cum 
insuper persona affecta hoc morbo defectum sit passa in ve- 
ritate indicii et in veracitate locutionis, haud raro accusat 
alios de luxuria secum commissa. Qua de causa sacerdos extra 
confessionem ne loquatur solus cum sola, ut calumnia in 
illum postea fieri nequeat» L 

Non est facile definire num et quo gradu actus hysterico- 
rum maneant liberi. Neque plurimum est assertionibus ip- 
sorum tribuendum, nam «hysterici infirmitas, magna ex 
parte, in imaginatione residet, quae tendentiam magnam ha- 
bet ad suis phantasmatibus realitatem dandam, ex quo con- 
sequitur ut multa quae dicit falsa omnino sint» 1. Omnes igi- 
tur circumstantiae sedulo attendendae. In genere, extra cri- 
sim seu agitationem hystericam, actus haberi nequeunt 
veluti omnino involuntarii; censeri potius debent voluntarii 
imperfecti, qui saepe non attingunt malitiam gravem, tum 


maxime cum agitur de impuris cogitationibus et desideriis. 


Casus primus. 


Abbundius confessarius saepe saepius obviam habuit Lu- 
cretiam puellam, hysteria laborantem, quae semel confessa 
est se. ut parentum attentionem sibi compararet et ut consan- 
guineorum omnium oculos ad se converteret, finxisse sibi 
mortem voluntariam jpraeparasse, adhibendo tamen prae- 
cautiones ne effectus revera sequeretur; alias accusavit se 
falso narrasse pluribus visionem B. Mariae Virginis habuisse, 
et ita sacerdotem quoque decepisse, quem postea dubitantem, 
ad vindictam sumendam, de falso sollicitationis crimine ac- 


cusassc. 


| Opportune quoque Wouters (Th. Mor. l, 55): «Fieri potest ut, 
sibi mirum quid accidere, insanum in modum cupientes, ad sexualem 
cum ecclesiasticis (confessariis) relationem tendant; item fit ut fin- 
gant violentiam sibi allatam vel sollicitationes sibi propositas.» 


^ PUJULA, 1. C 

Quaerenti puellae utrum umquam  letaliter peccaverit, 
cum in his omnibus actionibus, licet a morbo impulsa, scien- 
ter egerit, Abbundius respondet: Nequaquam !, intra se co- 
gitans: «Demens est: quid vultis?» 

Tandem ut remedium contra hysteriam puellae suggessit : 
«Nube et morbus effugiet» ; sic enim legerat in pluribus 
theologiae moralis manualibus antiquis et etiam recentio- 
ribus. Lucretia consilio cessit, at in matrimonio, a viro des- 
pecta et saepius increpata, graviores experta est morbi ma- 
nifestationes et vita coniugalis difficilis evasit. Quare cum 
suo confessario conquesta est. Qui mente revolvens, quaerit : 

l. Quid de iudicio, ut supra prolato, de Lucretiae actuum 
imputabilitate. 


2. Quid de consilio dato et de eiusdem consectariis. 


Solutio 


Ad Ium.— Praemittamus Lucretiam vere hystericam es- 
se, nam omnia quae confessario narrat habentur ab aucto- 
ribus signa seu stigmata hysteriae. 

Praeceps tamen Abbundius pronuntiavit a peccato mor- 
tali ipsam immunem. Nec eius ratio valet «Demens est», 
quoniam hysteria differt a dementia. «Nec dementia, nec 
delirium, nec vesania (psychoneurosis) dicenda est» L Sed 
nec Abbundius inde tractat Lucretiam ut dementem, illi 
coniugium suadens, quapropter et concedens pro consensu 
matrimoniali capacitatem vel sufficientiam. De cetero Lu- 
cretia refert illas omnes actiones, licet a morbo impulsam, 
se scienter peregisse. 

Ulteriores propterea acclarationes debuit Abbundius pos- 
tulare unde cuiuslibet actus circumstantias detegens usque 
ad iudicium prudens procederet. Hoc autem si facilius po- 


Pujiula, 1. c.. n. 144. 

tuit sibi efformare absolutorium, nempe a gravi reatu, tum 
de mortis simulato periculo, tum de commentitiae visionis 
relatione, non ita facile de falsa denuntiatione sacerdotis ad 
vindictam sumendam de eius dubio. 

Benignam attamen quam, omnibus perpensis, sibi for- 
san partialem aut totalem protulit sententiam, non expedie- 
bat Lucretiae patefacere, ne audiens libertatem taliter de- 
minutam puella posthac omittat resistentiam quamvis op- 
ponere suis pravis propensionibus L Debuit, e contra, Lucre- 
tiam obligare ad falsam denuntiationem retractandam — nisi 
is cui denuntiatio facta, conscius hysterismi denuntiantis, 
nullam omnino ei fidem adhibuerit—; quoniam Lucretia 
tenetur impedire damnum cuius causam, vel sine culpa, po- 


suit. 


Ad Ilum .— Consilium datum puellae «Nube et morbus 
effugiet» prorsus ineptum fuit, quem ad modum eventus pa- 
tefecit 1. Id tamen quoniam Abbundius dedit bona fide, abs- 
que culpabili ignorantia, «sic enim legerat in pluribus theo- 
logiae moralis manualibus antiquis et etiam recentioribus», 
non imputatur ipsimet ad culpam; nec imputantur ideo iam 
irremediabilia consectaria. 

Melius tamen egisset mittens puellam hystericam ad me- 
dicum probum et peritum. Verbo siquidem Capellmann3: 
«Curatio hystericorum, etiam tum cum perversae eorum co- 
gitationes imprimis ad fervorem religiosum referuntur, ad 
clericum tamen omnino non spectat.» 


Quod si ob inopiam talis medici Abbundius vellet iterum 


| Ferreres, Th. Mot., I. 73. ed. 1932. 

2 cNotetur matrimonium non curare hysteriam, ut aliquando con- 
sulunt medici, sed saepissime contrarium locum obtinere, cum matri- 
monium aggravet statum nevrosis» (Antonelli, Med. Past. Il, p. 153 
in nota, ed. 1932). 

)  Capellmann, Medic. Past., ed. 4 lat., p. 59. 

opportuna consulere remedia, audiat quae a peritioribus 
passim indicantur, noxia nemini: «Principale remedium pro 
hysterico erit, imaginationis, quoquo modo possibile sit, se- 
datio»l; «Remedia vero duplicis sunt generis: physica, 
quae sapiens medicus praescribet, v. g. physicae exercita- 
tiones, assiduus, etsi moderatus, labor; et spiritualia, prae- 
sertim vero conatus satis constans ad vana phantasmata 
statim compescenda, et passiones refrenandas, dum hyste- 
rici sunt sui compotes»2; «Omni prudentia, omni patientia 
omnique firmitate (confessarius) satagat ut abnormalis egois- 
mus personae hystericae abstergatur; suadeat distractiones 
et delectationes honestas; nimia exercitia pietatis et mortifi- 
cationis ne permittat; praecipiat autem imprimis opera mi- 
sericordiae et caritatis erga proximum. Huiusmodi vivendi 
ratione ac agendi paulatim hysteria cessabit vel saltem to- 


lerabilior evadet» 3. 


Alii casus. 


C. II.— Lucianus operarius, qui iam diu pessimum blas- 
phemiae habitum contraxit assidue, dum confessionem ins- 
tituit cogitur huiusmodi peccatum accusare. Asserit nihi- 
lominus se in huiusmodi verba praecipiti animo, quin ad 
eorum attendat significationem, ex ira in creaturas, irrum- 
pete. 

Sol.— Ad rem S. Alphonsus: «Hi male habituati, licet 
habeant cognitionem minus vivacem quam alii, qui usum 
blasphemandi non contraxerunt, tamen semper habent eam 
actualem cognitionem sufficientem ad hoc ut actus sit de- 
liberatus et graviter peccaminosus. Cum enim ipsi tanti non 
faciunt peccatum, ideo in suo animo nullum huius sceleris 


| Pujiula, l. c., n. 145. 
| Tanquerey, l. c. 
j Pr Cmmer, l. c.. n. 98. 


CAUSAE HABITUALES INFLUENTES IN VOLUNTARIETATEM 69 


sensum experiuntur, sicuti perciperet alius qui esset cons- 
cientiae non tam depravatae; et hinc oritur quod in eorum 
mente ne signum quidem remaneat actualis cognitionis, 
quam in peccato habuerunt; aut si vestigium aliquod cog- 
nitionis relinquitur, est ita leve ut interrogati faciliter res- 
pondeant se non animadvertisse. Sed diligens confessarius 
nullam in hoc debet eis praestare fidem; et neque debet ab 
his sciscitar1 an adverterint necne, sed accipiendae sunt 
omnes ut verae blasphemiae actuales, semper ac ipsi scie- 
bant tales esse» J. Et alibi: «Huiusmodi peccatores male ha- 
bituati, quamvis habeant cognitionem minus expeditam 
quam alii, semper tamen habent cognitionem aliquam ac- 
tualem suorum criminum sufficientem ad reddendos actus 
deliberatos et mortales. Cum enim ipsi parvipendant pecca- 
tum, non fit in eorum animis illa sensibilis et memorabilis 
impressio quae fit in alio habente conscientiam minus de- 
pravatam : et hinc evenit quod in eorum memoria non re- 
manet vestigium actualis illius cognitionis quam satis ha- 
buerunt antea de peccato; aut vestigium adeo leve, ut inter- 
rogati de facili respondeant quod non adverterint: sed 
cautus confessarius non debet ipsis fidem praestare» 2. De- 
nique: «Nec facile confessarius credere debet paenitenti qui 
se excusat peierasse, blasphémasse vel verba obscoena pro- 
tulisse sine advertentia, et involuntaria tamquam ex habitu. 
Nam si habitum illum exstirpare non studuerit aliqua ad- 
hibendo remedia, tunc est voluntarius in causa cum peierat, 
blasphemat etc.; et ideo non excusatur a culpa. Secus vero, 
si adhibitis diligentiis inadvertenter blasphemat, in obscoena 


prorumpit, et similia agit» 3. 


C. III.— Margarita non sine multis lacrimis confessario 
narrat se post dilectissimi filii mortem continuis angi du- 


"^ S. Alphonsus, Praxis, n. 31, ed. Gaudé. 
3 Id.. Th. Mor. V. 4, ed. Gaudé. 
^ Id.. ib, V. de actibus humanis, XIV. ed. Gaudé 

biis contra fidem, quae, licet inepta agnoscat, nescit tamen e 
mente pellere; quin immo, quo magis studet animum alio 
vertere, eo magis eadem menti insident. Item crebris ideis 
blasphemis torquetur ac violentissima suicidii obsessione. 

Sol.— Quae paenitens Margarita de dubiis in fide narrat, 
ea, prae oculis habito peculiari adiuncto, sc. morte eius di- 
lecti filii, originem sat probabiliter ex manca religiosa ins- 
titutione ducunt; eo vel magis quod paenitens non dicitur 
dubia contra fidem e mente non posse Sed nescire repellere. 
Quare hac in parte ideae obsidentes facile curantur si con- 
fessarius paenitentem ea, quae divinam providentiam spec- 
tant, edocet. Peccatum utique formale ex modo confitendi 
paenitentis non apparet, quamquam fortasse dubia initio in 
culpa esse potuerunt, quae tamen, quantum ex paenitentis 
indole in casu proposita conici potest, gravis non fuit. 

Altera pars casus exhibet ideas obsidentes, quae cum 
metu actuum ponendorum iunguntur, de quibus paenitens, 
quam diu eae in morbum non degenerant, asseveranter cer- 
tior facienda est eam neque actus huiusmodi aliquando po- 
situram esse neque ullo modo ideas illas ad peccatum eidem 
imputari. 

Sic hunc casum tolvit Ivlarlaskaj L 


C. IV.— Lucilia, femina inupta atque piissima, saepe dum 
noctu evigilat se in vehementi excitatione reperit, quae est 
praecipue sexualis et afficit totum systema nerveum. Si pas- 
sive se habet, excitatio non pertingit ad pollutionem, sed 
perdurat per plures horas, per totam noctem, immo per plu- 
res noctes. Has igitur cogitur ducere insomnes. Ideo nec 
potest per diem laborare; immo continuo agitata, nec orare. 
Quando tamen excitatio pertingit in pollutionem, tunc red- 
dit quies nocturna atque diurna. Confessarius, certior factus 
quod in Lucilia non sit periculum consensus, ipsi suadet ut 


Apud Palazzini-De Iorio, Casus Conse., l. 10. 

etiam plene compos adhibeat manuum comprehensionem 
ad ubera et etiam crurium motus (his enim mediis noverat 
eam semisomnem immediatam pollutionem procurasse), uni- 
ce tamen intendens liberari ab illa abnormali et damnosa 
nervorum excitatione per pollutionem et explicite exclusa 
omni intentione et complacentia in delectatione venerea 
quae pollutionem comitatur. 

Sol.— Haec confessarii agendi ratio est prorsus reproban- 
da. Non enim licet, ob rationes quantumvis graves, volunta- 
rie augere excitationem sexualem involuntarie exortam, 
etiamsi nullum sit periculum consensus. Adeat potius Lu- 
cilia medicum pium ac doctum. 


VII. IMPUTABILITAS PROPRIAE ACTIONIS VEL 


OMISSIONIS EARUMQUE EFFECTUUM 


Doctrina 


Imputabilitatis nomine venit humani actus (vel omissio- 112 
nis eius) proprietas, vi cuius actus (vel omissio) eiusve ef- 
fectus homini tribuitur veluti auctori et domino x. 

Possunt ergo homini imputari: actio vel omissio propria 
et effectus sive actionis sive omissionis; in his effectibus, 


actio quoque vel omissio aliena 23 


Ut actio propria alicui imputetur, eam oportet esse volun- 113 


| Differt imputabilitas cum a responsabilitate tum a moralitate; a 
responsabilitate quidem, nam imputatur actus vel omissio, dum respon- 
sabilis est homo; a moralitate praecipue, quoniam imputabilitas respec- 
tum ad voluntatem nominat ex qua homo lit dominus suorum actuum, 
moralitas autem dicit respectum ad rationem. l»oni atque mali regulam. 

J Actio vel omissio aliena nobis imputatur propter cooperationem, 
propter exem plum —aedificationem vel scandalum--et propter fraternam 
correptionem praetermissam. 

tariam. Et imputatur quidem ad bonum secundum omnes 
eius notas quae ingrediuntur obiectum voluntatis; impu- 
tatur autem ad malum secundum notas quoque quae cognos- 
cuntur circumstare obiectum. Hinc eleemosyna facta reli- 
gioso quatenus pauperi, habet bonitatem misericordiae, non 
religionis; fornicatio vero cum moniali, etsi quatenus fe- 
mina, induit malitiam. sacrilegii. 

Ut omissio propria sit voluntaria, praeceptum non requi- 
ritur ponendi actum, sive agatur de velle no7i (v. gr. volo 
non audire sacrum), quia tunc omissio est volita; sive agatur 
insuper de non velle (v. gr. nolo sacrum audire), quoniam 
et tunc omissio valet esse a principio intrinseco cum finis 
cognitione; requiritur et sufficit quem posse actionem po- 
nere eamque scienter omittere. Ut imputetur tamen in bo- 
num, oportet eam esse volitam sub ratione boni; ideo 
ieiunium non imputatur avaro in laudem, qui alteram omit- 
tit refectionem ob inordinatum ditescendi appetitum. Ut 
imputetur, denique, in malum, omissionem necesse est fuisse 
prohibitam (seu actionem, quae omittitur, praeceptam) : ubi 


nullius praecepti adest transgressio, malum morale nullum. 


Effectus actionis, nempe voluntariae, potest sumi volun- 
tarius in se sive directe, in quem voluntas fertur, uti in fi- 
nem vel medium, quemque agendo causát; et tunc, prae- 
terquam effectus, est etiam obiectum voluntatis. Potest ul- 
terius accipi voluntarius in causa seu indirecte, quem vo- 
luntas scilicet non vult instar finis vel medii, qui tamen pro- 
cedit a voluntate volente pariter atque agente id quod est 
eius causa; et tunc effectus venit circumstantia actus, cir- 
cumstantia videlicet quid, ut distincta a circumstantia circa 
quid (137). 

Actionis effectus voluntarius in se sive directe imputatur 
agenti in bonum et m malum: imputatur aegroti salus me- 
dico qui. ut mortem impediret, amputavit brachium gan- 

graenosum; ei quoque imputatur homicidium qui alicuius 


intendens mortem letale vulnus intulit. 


Actionis effectus voluntarius indirecte seu in causa non 
imputatur agenti in bonum, cum ab ipso non sit intentus: 
ita nemo laudatur quoniam, solvens pretium necessariarum 
rerum, mercatorem ditat vel sublevat. Imputatur autem in 
malum, quoties actio se habet ad effectum uti causa per se 
(ipsum nempe producens virtute propria), tunc enim causa 
causae est et causa causati: qui letale configit vulnus est 
reus mortis subsequentis, hanc quantumvis non voluerit in 
se sive directe. Immo quoties actio se habet ad effectum (in 
confuso saltem praevisum) uti causa per accidens (effectum 
scilicet producens ob interventum alterius causae), si ade- 
rat obligatio, ob vitandum effectum, actionem  omittendi 
(quae fuit posita) vel adhibendi diligentiam (quae non fuit 
adhibita); sic pusillorum scandalum imputatur nobis cum 
tenebamur illud impedire, actionem sive omittendo (diffe- 
rendo, occultando) sive purgando a mali specie per produc- 
tionem causae excusantis. Si tamen actio se habuerit ad ef- 
fectum uti causa per accidens nec obligatio adfuerat sive 
omittendi actionem sive adhibendi diligentiam, effectus im- 
putari nequit agenti in culpam— nam imputatur in sola cau- 
sa quae in casu non est culpa: non enim peccat quatenus 
actionem ponit sibi licitam, neque quod non adhibet diligen- 
tiam quam adhibere non tenetur; sic scandalum non impu- 
tatur nobis quando actionem ponimus non vetitam eamque 
purgamus, explicatione data, a mali specie: scandalum est 


dumtaxat acceptum, quin sit a nobis datum. 


Omissionis effectus imputatur in bonum si praevisus fuit 
et intentus; v. gr. si ex denegatione eleemosynae praevideo 
et volo pauperem valedicturum ebrietati, consequens sobrie- 
tas mihi in laudem imputabitur. 

Omissionis effectus imputatur in malum si, aliqualiter 


115 


116 


14 DE ACTIBUS HUMANIS 


praevisus, evitari potuit (ut omissio sit voluntaria) pariter 
atque debuit, si adfuit nempe obligatio, ob effectum vitan- 
dum, ponendi actionem quae omissa fuit: navis enim sub- 
mersio, oborta tempestate, non procedit physice a guber- 
natore non gubernante (causa physica naufragii una est 
procella), neque, secluso gubernandi debito, moraliter. Im- 
putatur in malum pariter si, ob defectum vitandum, aderat 
obligatio illam adhibendi diligentiam quae non fuit adhi- 
bita. Alias non imputatur, cum nulla habeatur culpa in omis- 
sione sive actionis non praeceptae sive diligentiae non de- 
bitae. 


Diligentia porro maior debita quo periculum est propin- 
quius. 

Ideo, prout Caietanus iam animadvertit in quibusdam 
operibus, quae non habent periculum adnexum, is diligens 
est qui facit opus prout consuevit fieri, v. gr. pulsans campa- 
nas more solito, nullius neglegentiae reus est dicendus si 
alicuius mors, per accidens, ex pulsatione sequitur. In qui- 
busdam autem operibus quae periculum adnexum habent 
sed remotum, is est diligens qui sic opus disposuit atque 
facit ut illa circumspiciat quae rationabiliter considerari de- 
bent, pensatis personarum, operis, loci temporisque condi- 
cionibus, seu qui opus disponit atque facit quem ad modum 
id prudentes disponere atque facere solent: fortuita etenim 
quae prudentes communiter non cogitant, non imputantur 
nobis cum eveniunt, homines enim sumus et humana ratio- 
ne gubernamus nos pariter ac nostra2. In quibusdam de- 
mum operibus quae periculum proximum adnexum habent, 


j Caietanus, in II-II, 64, S, n. 2. 

Et interdum quidem post factum omnes dicimus diligentiam fuisse 
insufficientem et maiorem cautelam adhibendam. Sed hoc unum probat, 
prudentiam experientia ditescere atque expertos prae inexpertis esse 
cautiores. «Neque enim exacta diligentia exquiritur qualis a summa pru- 


dentia emanare potuisset: sed quae a communiter prudentibus emanare 
consuevit in huiusmodi negotiis» (Caietanus, l. c.). 

diligens is est qui consilio proprio aut alieno praevio haec 
operatur removens periculi timorem h 


Casus primus. 


Michaél, ad lucrandum praemium ipsi promissum, tan- 
ta cum velocitate currum automovilem per viam solitariam 
duxit, ut tum vetula quaedam tum plures etiam gallinae ma- 
china contritae fuerint, quae ultimae totum patrimonium 
pauperculae viduae erant. 

An debeat occisio vetulae et gallinarum Michaéli ut ma- 
lum morale imputari. 


Solutio 


Si agebatur quidem competitio publica, diligentia certo 
fuit adhibita quae adhibenda erat: qui has enim competi- 
tiones promovent curant quoque de debitis cautelis, de bona 
nempe dispositione machinae— quae ductori oboediat— et 
ductoris— qui potens sit machinam conducere—- atque de alie- 
no periculo elongando. Damnum igitur duplex consequens 
fuit omnino per accidens nec propterea debet Michaéli in 
malum morale, culpam seu peccatum, imputari. 


Si agebatur autem competitio privata, diligentiae tri- 
plicis praedictae onus incumbit Maichaéli. Et diligentiam 
quidem de alieno periculo elongando nonnullam iam adhi- 
buit ex quo elegit solitariam viam. Num tamen diligentiam 
omnem tunc debitam, quam prudentes videlicet cursores in 
iis adhiberent circumstantiis, attenta condicione machinae 
et ductoris peritia? 


| Ad rem S. Alphonsus: «Quando quis dat operam rei licitae, et 
ex ea per accidens sequitur homicidium, iste excusatur, etiamsi illud 
praeviderit: modo non intenderit et sufficientem diligentiam posuerit 
ad illud evitandum.» (Th. Mor., III. 398. cd. Gaudé). 

Profecto si vel in ipsa solitaria via velocitas curruum de- 
finiebatur lege iurisque terminos Michaël transgressus est, 
praesumptio saltem stat adversus eum de neglegentia theo- 
logica; qui de neglegentia iuridica tenetur. Sed etiam ubi 
civilis lex velocitatem in tali via non limitet, hanc lex na- 
turalis circum scribit. 

Non potuit quidem Michaël praevidere gallinarum pro- 
babili occisione viduam fore adigendam extremae paupertati 
—casus admodum rarus qui ingrediatur regulas pruden- 
tiae— ; potuit attamen et debuit praevidere in ipsa quoque 
solitaria via unum alterumve viatorem non facile conspi- 
cuum in insidiosis partibus. 

In competitione ergo privata occisio gallinarum ac prae- 
cipue vetulae imputari debet Michaéli uti malum morale pro 
omissa diligentia debita in adiunctis: si prudentes videlicet 
cursores—competentes indices in causa—improbant Michaé- 
lem quod ipse, plus minusve imperitus, talem machinam, ex 
parte deficientem vel effrenem, per viam quantumvis soli- 
tariam, tanta velocitate duxerit, tunc ipse proculdubio dili- 


gentiam debitam omisit. 


Alii casus. 


C. II.— Sedenti in confessionali Marcolino Godefridus 
accedit qui, inter alia, declarat se lapidem in avem proiecisse 
atque casu praetereuntem hominem occidisse; se pariter 
equitasse ferocem equum, at quamvis adhiberet diligentiam 
ad quodcumque damnum evitandum, equus effrenis forte fac- 
tus est et conculcavit puerum in via. Estne in his casibus ho- 
micidii reus? 

Sol— Respondent Salmantrcenses: in primo quidem casu, 
affirmative, nisi exstiterit in loco solitario quando proiecit 
lapidem. In secundo vero, negative x. 


| Salmanticenses Mor., tr. 25. cap. 1, n. 133. 

C. III.— Clericus atque laicus confessarium occurrunt 
quod vacantes operi prohibito homicidium, non in se voli- 
tum, commiserint. Laicus enim vacabat open periculoso seu 
mortis inductivo. Clericus autem vacabat venationi cla- 
morosae, contra praescriptum can. 138, et licet omnes dili- 
gentias adhibuerit, hominem attamen in silvae penetralibus 
latentem interfecit. Imputaturne ipsis homicidium? 

Sol.— Ad haec Billuart: «Qui vacando rei illicitae et pro- 
hibitae, non quia est periculosa et inductiva mortis, sed ob 
alias rationes, si, adhibita sufficienti diligentia, occidat ho- 
minem, non est reus homicidii... Qui vacando rei illicitate et 
prohibitae, quia periculosa est et inductiva mortis, occidit 
hominem, reus est homicidii, si, non obstante diligentia ad- 
hibita, remaneat periculosa... Si autem talem diligentiam 
adhibeat quae periculum omnino abstergat, existimamus 
quod, in foro conscientiae saltem, non sit reus homicidii» h 
Laico igitur nostro imputatur certo homicidium, nam effec- 
tus ingreditur rationem operis cui libere vacavit. Clerico, e 
contra, non imputatur, nam prouti Raffaelli 2 animadvertit, 
venatio clamorosa non est sacris canonibus clerico vetita 
propter homicidii periculum, sed propter decorem status 


ecclesiastici. 


C. IV.— Confitendi gratia accedit. Robertus ad sacer- 
dotem eique pandit se bis a ferendo auxilio abstinuisse. Se- 
mel quidem ut Paulin us, qui in fluctibus periclitabatur, aquis 
immergeretur. Iterum etiam, cum videret Marcialem atque 
Cletum, qui primum de rebus politicis pacifice colloquentes, 
postea dissentire coeperunt, sic effervescere ut furentes tan- 
dem manus consererent; cogitavit ipsemet de colluctanti- 


bus separandis et vulneratione vel morte probabili evitanda ; 


| Billuart, Summa S. Thomae, tr. de iure, diss. 10, a. S. 
d Apud Palazzini-de Iorio, Casus Conse., I, 17. 

non tamen ausus est, timens vulnerationem vel mortem pro- 
priam. Imputaturne Roberto mors vel vulnus subsecutum? 

Soi.— In primo quidem casu, affirmative si tenebatur au- 
xilium ferre; negative alias; etsi in utraque hypothesi ha- 
beret suffocationem Paulini volitam. In altero casu, negative, 
quandiu ad colluctantium mortem sive vulnus vitandum uno 
teneretur caritatis praecepto, quippe quod non obligat cum 
tanto incommodo. 


C. V.— Godefridus petit a theologo quomodo imputentur 
sibi, confessario, errores quos committit ob neglegentiam in 
deponenda ignorantia theologiae moralis. 

Sol.— Quandiu illi errores maneant voluntarii in causa tan- 
tum et sequantur ignorantiam leviter culpabilem, imputan- 
tur ad culpam dumtaxat venialem— quamvis graves veniant 
ex sese—: non enim sunt magis voluntarii quam ipsa causa. 


C. VI.— Properant ad theologum Mauritius laicus atque 
lulius sacerdos quaestionem non absimilem proponentes. 
Mauritius enim petit quo tempore homicidium commiserit 
qui venenum alteri praebuit praevidens inde mortem secu- 
turam ; lulius vero de momento interrogat quo peccavit se- 
dens pro audiendis confessionibus conscius profecto de ig- 
norantia atque praevidens se errores commissurum. 

Sol.— Quoad affectum et inchoative, Mauritius peccavit 
homicidio ipsomet instanti quo venenum praebuit; quoad 
effectum et consummative, quando mors sequitur. Si haec 
non sequatur, ob interventum utputa medici, nec consum- 
mationi locus erit. 

lulius pariter peccavit inchoative cum pro confessionibus 
audiendis sedet; licet postea nullus accedat paemtens cui 
vel illicitam det absolutionem vel erroneum responsum. 

Vm. MORALITAS EX OBIECTO 
Doctrina. 


Moralitas definiri potest: modus actus humani (volun- 
tarii, liberi), huius afficiens seu modificans entitatem phy- 
sicam, prout videlicet signat actum qua relatum ad morum 
regulas. His si conformis, dicitur actus bonus; si ab his vero 
difformis, actus malus. 

Cum operari sequatur esse, de bono atque malo in actio- 
nibus loquendum est sicut de bono et malo in rebus. Res au- 
tem dicitur simpliciter bona, dum habet essendi plenitudi- 
nem seu perfectionem ultimam sibi debitam— v. gr. homo 
physice est simpliciter bonus si habeat corpus et animam 
cum omnibus suis potentiis, organis, membris integris—; 
ita et humana actio dicitur moraliter bona si plene confor- 
metur morum regulis; moraliter autem mala, si non plene. 
Hinc effatum : Bonum ex integra causa, malum ex quocum- 
que delectu. 

Verum actio humana concreta, secundum individuum, 
obiecto, et circumstantiis coalescit ; erit igitur moraliter bona 
si conformetur morum regulis quoad obiectum atque cir- 
cumstantias; si vero quoad obiectum aut quandam circums- 
tantiam a morum regulis dissentiat, erit moraliter mala. 


Et obiectum quidem, conforme aut difforme morum re- 
gulis, tribuere actioni humanae bonitatem aut malitiam mo- 
ralem, hinc fit perspicuum quod humana actio est motus seu 
tendentia ad obiectum sicut ad proprium terminum; motus 
autem sive tendentia speciem a termino sortitur, ad quem 
comparatur uti potentia ad actum, perfectibile atque deter- 
minabile ad perfectivum et determinativum. Hinc occisio 


innocentis, mala; honor parentibus, bonus. 

Immo, nam obiectum convenit actui secundum suam spe- 
ciem, abstractions facta a circumstantiis furtum, quocum- 
que tempore, loco, vel intentione fiat, habet semper obiectum 
rem alienam, actus specificatus ab obiecto dicitur bonus 
sive malus ex genere, genere pro specie sumpto— prout di- 
cimus humanum genus totam hominum speciem —; sic ele- 
emosyna est actus bonus ex genere; furtum, actus malus ex 
genere. 

Actus bonus aut malus ex suo genere obtinet ab obiecto 
non bonitatem vel malitiam quamlibet, sed bonitatem aut 
malitiam primam. In ipsis enim rebus naturalibus species 
confert primam bonitatem; et ideo primum malum in na- 
turalibus contingit ubi res utputa generata non sortiatur 
formam generantis—v. gr. si homo generet monstrum loco 
hominis—, cum agens agat secundum propriam formam, 
hanc ut imprimat passo. Atqui ex obiecto actus humanus 
speciem recipit. Primum ergo malum in moralibus erit si 
actus versetur circa obiectum indebitum —ita occisio inno- 
centis mala est, quippe qui mortem non meretur. 


Ubi actus humanus, denique, obtineat ab obiecto bonita- 
tem primam, adhuc potest deficere a plena bonitate sibi de- 
bita, ob malitiam circumstantiarum. Habentem tamen ab 
obiecto primam malitiam, circumstantia, quantumvis opti- 
ma, nisi mutet materiam actus, non exspoliabit a malitia; 
quapropter finis operantis, tametsi bonus, impotens est qui 
auferat malitiam quae iam inest actui: ideo peccat peccato 
furti vel is qui furatur ut stipem tribuat communiter indi- 
genti—finis non iustificat media. 

Hinc, licet minor sit affectus ad malum penes volentem 
malum propter bonum, quam penes volentem malum non 
propter bonum— penes volentem furtum ad subveniendum 
indigenti quam penes volentem furtum ad ditescendum —, 
electio tamen mali propter bonum habet malitiam esentialem 
ab obiecto. haneque malitiam retinet quandiu est talis obiec- 

ti; atqui malitia obiecti, manens in actu, dat essentialem ma- 


litiam actui; actus igitur est essentialiter malus. 


Casus pn us. 


Dum Icarus aéronauta, tempore belli, terram hostilem 
transvolat, machina eius aerea defectu quodam laborare coe- 
pit, ita ut Icarus ad machinam suamque vitam servandam 
in terram descendere debuisset: quo tamen in casu hostes 
eum mox interfecissent machinamque et documenta in ea 
inventa in damnum patriae adhibuissent. Quapropter Icarus 
secum cogitat nonne melius sit explosione machinam des- 
truere, vel saltem non descendere, ita ut machina ex se pe- 
reat. In utroque casu seipsum gloriosae morti pro patria 
devoturus est. 

Quaeritur: Quae sit moralitas actus humani illius quo 
Icarus descendisset, vel illius quo machinam destruxisset, 


vel illius quo a descensu abstinuisset. 


Solutio 


Uti liquido constat, non agitur in prima hypothesi de 
suicidio: descendens in terram inimicorum, Icarus non se 
interimit, directe aut indirecte, neque prodit patriam; sunt 
hostes, e contra, qui ipsum occident atque machina et do- 
cumentis abutentur in patriae damnum. 

In altera vero et tertia hypothesi suicidium agitur. Non 
aperte, facietenus saltem, directum, cum [Icarus non ideo 
destruat machinam vel a descensu abstineat ut moriens con- 
sequatur humanam gloriam vel effugiat mortem crudelo- 
rem *; sed, prima specie quidem, indirectum : Icarus des- 


| Suicidium directum, privata saltem auctoritate, numquam licet 
Eius tamen malitia potest a quibusdam invincibiliter ignorari, in specia- 

truit machinam vel a descensu abstinet ne machina et docu- 
menta veniant in manus hostium cum patriae damno, prae- 
videns tamen sui interitum. Porro suicidium indirectum, etsi 


privata auctoritate, rationes proportionatae graves reddunt 
licitum. 


Quaestio igitur prima in casu nostro est: Licetne Icaro 
machinam explosione destruere ne ipsa et documenta ve- 
niant in potestatem inimicorum qui illa et his abuterentur 
in patriae damnum, quamvis ex ipsa actione praevideat, 
quam non vult, sui occisionem? Et doctrinam si applicamus 
plurium Auctorum! dicendum est: Nisi machina et docu- 


libus maxime circumstantiis seu adiunctis, v. gr. cum agitur de vitanda 
morte attrociori aut de vitanda infamia quae aestimatur peior ipsa 
morte (cf. 320). 

| Ad rem Salmanticenses Mor.: «Esto consulendum in praxi non 
sit militibus, qui in bello navali hostes fugere non valent, navem incen- 
dere, ne tam ipsi quam divitiae in Turearum aut haereticorum manus 
deveniant; tamen contraria opinio est satis probabilis, maxime quando di- 
vitiis captis creditur hostes audaciores, uti et ditiores, fore» (tr. 25, c. 1, 
n. 123). Billuart: «Probabiliter excusandus videtur miles qui, in navi 
inimica positus, ignem in pulverem tormentarium  inicit ut navis et 
hostes pereant, etiam cum certa sui internecione, si tamen inde sequa- 
tur patriae libertas; secus, si non sequatur, eo quod sint plures aliae 
naves hostium... In primo (enim casu) certa liberatio patriae est bonum 
quod praevalet vitae unius particularis, propter quod proinde potest 
permitti huius vitae amissio; secus, in secundo casu... Culpandus est e 
contra miles qui in propria navi inicit ignem in pulverem tormentarium. 
ne ipse cum navi veniat in potestatem hostium, si tamen maneat in 
navi; quia quod non exponatur hostium ludibrio aut ab ipsis non in- 
terficiatur. non est sufficiens ratio ob quam ponat actionem de se sui 
Occisivam» (Summa S. Thomae, tr. de iure, diss. 10, a. 3). Aertnys-Damen : 
«Licet militibus in mari bellantibus navem submergere vel incendere, 
ne in manus hostium veniat cum gravi detrimento patriae; quia hoc 
pacto pro bono publico mortem suam permittunt, non vero directe in- 
tendunt» (Th. Mor., I, 567, ed. 1939). Merkelbach, denique: Ob bonum 
publicum possunt «milites non deserere locum assignatum, aut incende- 
re navem vel arcem explodere ad submergendos aut delendos hostes, 
vel ne hostis ea potiatur cum gravi detrimento reipublicae» (Th. Mor. 
II, 352, ed. 3). 

Attamen Felici (apud Palazzini-de iorio, Casus Conse., I, 12): «Po- 
namus nulum aliud medium ad salvandam patriam superesse quam 

menta tanti sint momenti quod, ubi cadant integra in manus 
hostium, influant efficaciter in cursum sive fortunam belli, 


Icaro non licet, cum occisione sui, explosione machinam des- 


LIrUere, 


Licebitne saltem Icaro non descendere ita ut machina ex 
sese pereat? Id evidenter licitum quandiu destructio ma- 
chinae licita ex modo dictis: minus etenim influit in sui 
necem omissio— quae est descensus— quam explosio— quae 
est machinae—. Num longe ultra? Si quae Auctores passim 


nos edocentf*ad casum adhibemus, responsio negativa: mors 


aéronavis destructionem et hanc destructionem necessario mortem  ip- 
sius aéronautae secumferre: licetne Icaro hunc actum ponere? Pluribus 
videtur huiusmodi incensio esse actus moraliter indifferens, ex quo 
directe sequatur machinae destructio patriaeque salus et solum  indi- 
recte mors aéronautae.. Sed alii vix perspiciunt quomodo incensio sit 
causa directa tantum destructionis machinae et non aéronautae. Ut- 
cumque, data opinionum diversitate, huiusmodi actio lcari damnari 
nequit.» 

| Billuart: «Si autem (miles, cuius navis periclitatur) exsiliat in 
mare, quamvis cum periculo submersionis, excusatur, quia tunc non 
censetur intendere suam mortem, sed potius se a morte per hostes in- 
ferenda defendere. Sic autem apprehendit sensus communis. Eadem ra- 
tione excusatur qui e turri incendio flagrante exsilit cum mortis periculo, 
quia secundum apprehensionem hominum, non censetur velle se occidere, 
sed potius dirissimum  exustionis tormentum fugere; idque quodam 
naturali instinctu, quo bruta ipsa in talibus circumstantiis posita, idem 
agerent» (l. c). Aertnys-Damen: «Licet, fervente incendio, si non sup- 
petat alia evadendi via, e fenestra desilire, praesertim si appareat aliqua 
spes vitam salvandi; quia prosiliens directe non intendit mortem suiip- 
sius, sed fugit tantum incendium, quae fuga est medium evadendi mor- 
tem  duriorem» (1l. c). Tanquerey: «Ad vitandum mortis periculum 
certius, aut mortis genus crudelius, licet periculo vitae moraliter cer- 
to se exponere; ita e fenestra desilire licet, cum valde probabili vitae 
iactura, ad flammas fugiendas; e turri sese praecipitem dare, etiam cum 
certo mortis periculo, ad fugiendam attrociorem mortem quam actu 
illaturi sunt malefactores». (Th. Mor., III, 272. ed. 1931). Rigidius Mer- 
kelbach: Licitum est «e fenestra desilire ad flammas actu ardentes 
fugiendas: dummodo tamen adsit spes evadendi, secus esset directa 
Occisio quae eligeretur ut medium ad maius malum vitandum, eodem 
modo ac sumptio veneni» (l. c.). 

enim ab hostibus futura, ex non descensu est praesens; dum 
mors illa probabilis, haec est omnino certa. 

Si autem ponas quod volatum prosequenti Icaro spes af- 
fulgeat descendendi in desertum locum quo valeat se occul- 
tare indeque a morte eripi, forsan et a captivitate; spes sal- 
tem machinam destruendi una atque documenta, tunc qui- 
dem ille teneretur volatum prosequi, at versaretur extra 


angustias quae sunt casus nostril. 


A lii casus. 


C. II.— Sequentium dubiorum solutionem Eligius vellet : 
1°) Si tyrannus minatur urbi excidium, haec nisi tradat ipsi 
innoxium occidendum, licebitne urbi tradere innocentem? 
2.) Num licitum sit, ex mandato auctoritatis publicae, di- 
recte eos occidere qui, quamvis nullum crimen morte dignum 
commiserint, tamen ob defectus psychicos vel physicos na- 
tioni prodesse iam non valent, eamque potius gravare eiusque 
vigori ac robori obstare censentur? 

Sol.— Ad lum. Disputatur. Alii negant civitati facultatem 
tradendi invitum, quia cooperaretur ad eius mortem. Alii 
asserunt, quia ipse se tradere tenetur et ideo, si culpabiliter 
recuset, non erit amplius innocens 1. 

Ad 2um. Negative, cum sit iuri naturali ac divino positivo 
contrarium 3. 


C. III.— Sententiam exquirit a theologo Gundisalvus cir- 
ca quaestionem duplicem: 1?) Num liceat occidere furiosos, 


|  «Licita dicenda est volatus prosecutio, tum quia, dum volatur, 
spes aliqua superest salutis, et ideo actio volatus ex obiecto mala dici 
nequit, tum quia si forte machina pereat, potest Icarus lapsus modera- 
mine (paracadute) uti. et si ipse moriatur, id certe non ei directe impu- 
tabitur. sed machinae sponte et infauste ruenti vel etiam umbellae 
lapsum contra spem non moderanti^ (Felici, 1. c.).) 

| Cf. S. Alphonsum, Th. Mor., Ill, 393, ed. Gaudé. 

3} Ita S. Officium. 2 dec. 1940 (AAS 32 [1940], p. 553 s). 

rabidos, peste laborantes vel contagioso morbo, hoc scilicet 
fine ne aliis noceant? 2?) Num liceat parvulos occidere ad cau- 
telam, ob iniuriam nempe ex ipsis, cum adoleverint, timen- 
dam, v. gr. quod tunc participes fient odii vel iniustitiae pa- 
ternae? 

Sol.— Ad lam. Negative; nisi actu aliquem iniuste, licet 
materialiter, aggrediantur, cum tunc nempe illorum occisio 
legitimae defensionis ingrediatur terminos. 

Ad 2am. Negative, nam, ut inquit Vitoria, «intolerabile 
est quod occidatur aliquis pro peccato futuro. Et praeterea 
sunt alia remedia ad cavendum in futurum ab illis, ut capti- 
vitas, exsilium», etc.l; et iterum : «Ponamus quod nunc sunt 
innocentes in civitate; non nocent; sed si permittamus eos 
vivere, postea nocebunt. An liceat eos occidere?... Respondeo 


quod non licet, quidquid dicant milites» 2. 


C. IV.— Duplex pariter dubium Secundianus proponit con- 
fessario: lum) Licetne puerum proicere ante lupos insequen- 
tes, qui secus plures alios essent devoraturi, aut proicere 
aliquos in mare ad alleviandam scapham secus mergendam? 
2um) Licetne ad evitandam mortem fugere per arctam viam 
cum periculo conculcandi et occidendi parvulum in ea se- 
dentem? 

Sol.— Ad lum: Ad primam partem, negative. Ad secun- 
dam, negative, pariter; nisi agatur de ultimis in scapham 
descendentibus qui sint causa cur haec mergenda sit: hi 
etenim soli sunt nocentes; reliqui innocentes. Ita Merkel- 
bach 3. 

Ad 2um: Nonnulli asserunt, saltem dummodo parvulus 
baptizatus sit4. Quidam autem distinguunt inter fugam ob 
mortem imminentem ab iniusto persecutore seu aggressore 


| Vitoria, Relectio de iure belli, n. 38, ed. 1765. 

> Id. in II-II, q. 40, a. 1, n. 14. ed. Beltrán de Heredia. 
* Merkelbach, Th. Mor., II. 360. 

« Cf. S. Alphonsum, l. c. 

et fugam ob mortem imminentem sive a iusto persecutore sive 
a causa naturali; liceitatem affirmant in prima hypothesi, 
ideo quod iniusta aggressio redundaret in fugientem una at- 


que in parvulum; negant vero in altera, quoniam fugiens 
non haberet ius ad cruentam sui defensionem 


C. V.— Elvira, cum graves ac continuas a marito moles- 
tias pateretur quasi sterilis et ideo responsabilis de non ob- 
tenta prole, cuius hic est maxime cupidus, recursum fecit 
ad fecundationem seu inseminationem artificialem et arte 
suscepto semine ignoti viri puerum pulcherrimum concepit 
ac feliciter peperit ut marito innotesceret sterilitate ipsum- 
met laborare potius quam uxorem. 

Sol.— Elvira graviter deliquit, cum ex ipsa naturae lege 
numquam liceat uxori semen recipere nisi a marito et quidem 
per copulam carnalem. 


C. VI.— Confessario occurrunt Marcellus et Florentina 
paenitentes qui se de furto accusant. Haec est vidua pau- 
percula atque candide aperit quod ne extrema fame confice- 
rentur filii nonnullos panes furata sit. Ille vero dicit se ad 
succurrendum graviter indigenti magnam pecuniae summam 
abstulisse. 

Sol.— Florentina nullatenus peccavit, cum in extrema ne- 
cessitate omnia communia fiant, nec propterea ageretur de 
ablatione alieni. Sed Marcellus obiective peccavit, quoniam 
gravis necessitas non efficit communes pecunias cuique pro- 
prias; hinc damnata fuit ab Innocentio XI propositio: «Per- 
missum est furari, non solum in extrema necessitate, sed 
etiam in gravi» (Denz., 1186). 


| Cf.Prümmer, T^. Mor., Il. 132. ed. 1928; Merket.bach, l. c. 

IX. CIRCUMSTANTIARUM INFLUXUS IN ACTUUM 


MORALITATEM 


Doctrina. 


Dicuntur actus humani circumstantiae ea quae, cum sint 
actui extrinseca— extra substantiam vel essentiam actus—, 
actum tamen attingunt ex parte tum ipsius actus, tum causae, 
tum effectus. Ex parte quidem ipsius actus, nunc per modum 
mensurae: tempus et locus, seu quando et ubi; nunc quali- 
tatis instar: modus agendi, id est quomodo. Ex parte vero 
causae, modo finalis: propter quid vel cur; modo materialis: 
circa quid; modo efficientis, sive principalis, quis, sive instru- 
mentais, quibus auxiliis. Ex parte effectus, denique, quid x. 

Quando ergo denótat temporis quantitatem vel qualita- 
tem—num diuturnum quis odium foverit, num in Parasve- 
ces die quis duxerit comoedias—; ubi importat qualitatem 
loci— num luxuria consummata fuerit in ecclesia— ; quoma- 
do peculiarem exprimit modum in agendo-——remisse, intense, 
ex passione, levitate, ignorantia, vi, metu, contemptu——; cur 
finem significat agentis, superadditum fini operis— penes 
illum cogita qui rem alienam subripit ut se inebriet— ; circa 
quid signat obiecti quantitatem vel qualitatem— num furtum 
fuerit summae valde notabilis, num percussus fuerit cleri- 
cuS— ; quis dicit specialem agentis condicionem — num for- 
nicationem coniugatus fecerit—; quibus auxiliis indicat me- 
dia adhibita ad actuum perficiendum —coactionem, puta, seu 
vim, dolum seu deceptionem —; quid, denique, stat pro ipsius 
actus sequelis seu effectibus—num blasphemia prolata fuerit 


cum scandalo 23 


| Inter circumstantias non computatur quoties sive numerus ac- 
tuum: secundus enim actus non est circumstantia primi, prout nec 


tertius secundi. 
3 De circumstantiis cur et quid, infra (147 ss., 159 ss). 

Et actum quidem humanum esse bonum malum ve ex cir- 
cumstantis inde facile constat quod, prout in naturalibus 
non tota plenitudo bonitatis physicae confertur a forma sub- 
stantiali, sed quaedam indubie ab accidentibus—- ita color et 
figura cooperantur ad perfectionem hominis—, sic in mora- 
libus non tota bonitas descendit ab obiecto, sed aliqua su- 
peradditur circumstantiis. Erit igitur actus bonus qui debi- 
tas habeat circumstantias; sin autem, erit malus. 

Porro nonnullae circumstantiae tribuunt actui specialem 
bonitatem aut malitiam specialem, novam scilicet consonan- 
tiam aut dissonantiam ad rationem : sic fornicatio cum mo- 
niali, oboedientia ex voto. Interdum et dant actui boni malive 
speciem, cum nempe accipiuntur ab agente ut obiecti condi- 
ciones praecipuae seu sunt intentae ab operante: sic prae- 
dicatio ad hominum plausum obtinendum. Quin propterea 
omnis circumstantia malitiam addens conferat actui speciem 
aut malitiam saltem specialem, cum non quaelibet circum- 
stantia dicat dissonantiam novam a ratione— sic inferens 
mortem inimico peccat homicidio, minus tamen quam si in- 
ferret mortem crudelem—. Ideo signantur circumstantiae 
quae speciem mutant— facientes de indifferenti aut bono ma- 
lum actum, de leviter malo malum graviter, de furto sacri- 
legium, de fornicatione adulterium —; quaedam vero (intra 
eandem actus speciem) aggravantes, notabiliter aut non no- 
tabiliter—ut furtum duorum millionum prae furto unius mil- 


lionis, scandalum plurium prae scandalo paucorum h 


| Quoad peccata gravia, circumstantiae notabiliter aggravantes sunt 
«in materia quantitative, quae consistit in numero, pondere, mensura, 
illae quae seorsim sumptae et ab actu separatae sufficiunt ad peccatum 
mortale, v. g si quis ultra 100 aureos furetur alios 100... in aliis materiis 
(duratione, Intensitate, executlone), illae quae notabiliter excedunt mo- 
dum ordinarium agendi in hisce materiis, v. g. si quis per annum perse- 
veret in odio, aut tota nocte cum muliere in impudicitiis» (Merkelbach, 
Th. Mor., I, 152, ed. 3). Quotiescumque talis excessus deest, circumstantia, 
unde locuples peccatum, hoc leviter dumtaxat aggravat. 

Casus primus. 


Accedens pro confessione annua, Quirinus sic se accusat: 
bis furtum grave feci et quidem pecuniae in uno casu, bovis 
in altero; blasphemias protuli frequentes tam in Deum quam 
in Sanctos, non exclusis Apostolis; saepe de turpibus locutus 
sum neque raro turpiter egi; interdum legem transgressus 
sum de festorum sanctificatione et de ieiunio. De his omni- 
bus, subiungit, sincere doleo et emendationem propono. Con- 
fessarius interrogat de peracta necne rerum ablatarum resti- 
tutione. Hanc, inquit Quirinus, iamiam feci, non tam ex do- 
lore de peccato quam ex timore vindictae. Tunc confessarius, 
salutaribus monitis praemissis, paenitentiam iniungit et abso- 
lutionem impartitur. 

Num Quirinus satisfecerit obligationi confessionis, con- 


fessarius autem proprio muneri. 


Solutio 


Dixerat Cone. Tridentinum : «Ex institutione sacramenti 
paenitentiae iam explicata universa Ecclesia semper intel- 
lexit institutam etiam esse a Domino integram peccatorum 
confessionem, et omnibus post baptismum lapsis iure divino 
necessariam exsistere... Ex his colligitur oportere a paeni- 
tentibus omnia peccata mortalia, quorum post diligentem sui 
discussionem conscientiam habent, in confessione recenseri... 
Colligitur praeterea, etiam eas circumstantias in confessione 
explicandas esse quae speciem peccati mutant» (Docnz., 899). 
Inde definivit: «Si quis dixerit in sacramento paenitentiae 
ad remissionem peccatorum necessarium non esse iure di- 
vino confiteri omnia et singula peccata mortalia, quorum me- 
moria cum debita et diligenti praemeditatione habeatur, 
etiam occulta, et quae sunt contra duo ultima decalogi prae- 

cepta, et circumstantias quae peccati speciem mutant... A. 
S.» (Denz., 917). In Codice luris Canonici legimus: «Qui post 
baptismum mortalia perpetravit, quae nondum per claves 
Ecclesiae directe remissa sunt, debet omnia quorum post di- 
ligentem sui discussionem conscientiam habet, confiteri et 
circumstantias in confessione explicare quae speciem peccati 
mutant» (can. 901). 

Haec integritas, ut aiunt, materialis obligat primario at- 
que absolute paenitentem ; ipsum attamen confessarium se- 
cundario et condicionate. Legimus enim in Rit. Romano (tit. 
3, c. 1l, n. 16): «Si paenitens numerum et species et circum- 
stantias explicatu necessarias non expresserit, eum sacerdos 
prudenter interroget.» 


Porro quoad ipsamet peccata quae confessus est Quirinus 
non satis expressit circumstantias mutantes speciem. 

Quoad binum quidem furtum, dum circumstantiae obiecti 
seu materiae (num fuerit pecunia, num fuerit bos) speciem 
mutant physicam,non moralem, quapropter neque necessario 
aperiendae erant, agebatur de furto aut de rapina?, fuit 1pse 
solus auctor aut nonnullos coadiutores habuit? Quoad bla- 
sphemias: tametsi in Deum vel in Sanctos prolatae non dif- 
ferant specie, fuerunt blasphemiae simplices aut blasphemae 
quoque imprecatoriae? Turpes etiam sermones, habuitne 
Quirinus coram iunioribus, et ideo cum scandalo? Turpes eius 
actiones fueruntne luxuriae consummatae aut non consum- 
matae, secum aut cum aliis, viris aut feminis, etc? Festorum 
ac ieiuniorum inobservantia importabat omissionem sacri 
aut laborem servilem aut utrumque?, transgressionem solius 
ieiunii aut etiam abstinentiae? 


/Ilii casus. 


142 C. II.— Sophromo confessario varii generis occurrunt pae- 


nitentes. In his sacerdos qui se accusat quod et fornicationi 

condescendit et quod iuravit falsum in iudicio. In his etiam 
Valentinus laicus qui pugnis clericum impetiit comitem epis- 
copi, immo episcopum ipsum primam tentantem impedire 
aggressionem. 

Sol.— Ob circumstantiam quis, sacerdotis fornicatio super- 
induit malitiam sacrilegii personalis; eius autem periurium 
non importat nisi circumstantiam aggravantem, id est per- 
iurium gravius, ceteris paribus, prae periurio laicorum. Ob 
circumstantiam autem circa quid, Valentinus peccavit, prae- 
terquam iniustitia, sacrilegio; at sacrilegium commisit gra- 
vius percutiens episcopum quam simplicem clericum eius 


comitem. 


C. IITI.— Annuam instituens confessionem se Tarquinius 
accusat quod ut Lucretia frueretur vim adhibuit, dum alias 
quoque puellas expugnaverat importunis precibus. Insuper 
quod abstinentiae legem saepe transgressus sit, ipse quan- 
tumvis carnium non percupidus; quinimmo semel ob con- 
temptum auctoritatis ecclesiasticae. 

Sol.— Ob circumstantiam quibus auxiliis, Tarquinius est 
quoad Lucretiam reus stupri (43n), fornicationis nempe et 
iniustitiae; quoad alias autem puellas, reus est fornicationis 
aggravatae. Ob circumstantiam quomodo peccavit carnes 
edens in postremo quidem casu contra temperantiam et con- 
tra oboedientiam ; in ceteris, contra solam temperantiam, etsi 


gravius quam si ex passione egisset. 


C. IV.— Torquatus sacrista nonnumquam se polluit in ec- 
clesia neque raro in ecclesia detractioni vacavit. Smarag- 
dus autem, eius parochus, feminam ad inhonesta sollicitavit 
in actu sacramentalis confessionis et quidem ipsomet die an- 
niversario ordinationis suae sacerdotalis. 

Sol.— Ob circumstantiam ubi pollutiones Torquati super- 
induunt malitiam sacrilegii localis; detractiones vero, si gra- 
ves, graviores effectae. Ob circumstantiam quando, sollicita- 

tio in actu confessionis habet malitiam, praeterquam luxu- 
riae, sacrilegii et quidem realis, cum nefarie Smaragdus sit 
sacramento abusus—ultra malitiam sacrilegii personalis— , 
sed circumstantia diei est dumtaxat aggravans. 


C. V.— Se confessario sistunt Euphrosyna atque Damasus. 
Hic furatus est rem sacram, at se accusat simpliciter se furto. 
Illa, cum sit Pancratii uxor, condescendit libidini Gerardi, 
viri Claudinae; declarat tantummodo se consensisse forni- 
cario. 

Sol.— Damasus peccavit contra iustitiam et contra religio- 
nem, neque propterea satis fecit accusans furtum, nam tene- 
batur accusare furtum sacrilegum. Copula Euphrosynae cum 
Gerardo, praeterquam fornicaria, est ex duplici capite adul- 
terina, cum sit contra iustitiam debitam viro proprio atque 


uxori Gerardi; confessio igitur facta caret integritate debita. 


C. VI.— Paschasius iuvenis in turpe peccatum lapsus est 
tum cum propria sorore, tum cum consobrina germana, tum 
cum uxore fratris sui; confitetur autem se cum tribus femi- 
nis sibi coniunctis egisse turpiter. Pluries quoque est impre- 
catus patri, fratri, consobrino, avunculo et ipsi confessario; 
declarat autem imprecationes quin earum exprimat quali- 
tatem. 


Sol.— Respondet Ferreres: Quoad peccata turpia debuit 
profecto accusare saltem adulterium, cum uxore scilicet alie- 
na, fratris sui nempe; probabilius debuit quoque accusare 
incestum cum sorore; verum gradus consanguinitatis, quoad 
consobrinam, et affinitatis, quoad fratris sui uxorem, pro- 
babilius est dumtaxat circumstantia aggravans. Quoad im- 
precationes, debuit saltem declarare aliquas prolatas fuisse 


in patrem atque fratrem, quippe quae sunt contra pietatem, 
praeterquam caritati contrariae V 


& Ferreres, Casus Conse., II, 504-506, ed. 1926. 

X. ACTUUM MORALITAS EX FINE 


Doctrina. 


Inter circumstantias supra (137) signatas, finis est prae- 
cipua: nam actus dicitur humanus quatenus voluntarius, 
sed finis est obiectum voluntatis, hanc movens ad agendum 
—actus, aliis verbis, dependet a fine operantis secundum 
esse, cum agens non agat nisi propter finem ; ergo et depen- 
det ab ipsomet secundum bonitatem vel malitiam. 

lamiam profecto constat (128) bonitatem sumptam ex fine 
destrui totaliter malitia quae inest actui ab obiecto: quam- 
vis affectus etenim ad mendacium minor sit penes mentien- 
tem ad salvandum innoxium quam penes mentientem ob 
mentiendi libidinem, prolatio ipsa mendacii, etsi ad salvan- 
dum innocentem, habet malitiam essentialem ob obiecto. Im- 
mo, quantumcumque actus qui dicitur intentio valeat esse 
moraliter bonus— penes illum puta qui proposuit innocentem 
salvare priusquam eligeret mendacium ut salvationis me- 
dium, immo priusquam de mendacio cogitaret—, mendacii 


sive electio sive prolatio sunt actus assentialiter pravi. 


Sed quoniam diximus (138) actum ex obiecto indifferen- 
tem vel etiam bonum reddi posse malum ex circumstantiis, 
oportet perpendamus num malitia quae est finis auferat in- 
differentiam quae inest actui ab obiecto, num et destruat 
quoque bonitatem actui ex obiecto propriam. 

Porro malitiam quae est ex fine reddere pravum actum 
indifferentem ex obiecto liquet satis: sicut enim, penes men- 
dacium proferentem ad obtinendum consensum fornicarium, 
mendacium induit fornicationis malitiam superadditam ; ita, 
penes incedentem ad fornicationem perpetrandam, inces- 
sus obtinet ab intenta fornicatione malitiam primam. 

Liquet pariter bonitatem quae inest actui ex obiecto des- 
trui penitus ob malitiam quae est a fine totali actus: tunc 
etenim obiectum, etsi bonum secundum se, tamen quatenus 


volitum est malum-——est siquidem volitum uti medium ad 
malum, quapropter sub ratione mali. 


Dubium residuum igitur: num malitia ex fine partiali 
destruat totam bonitatem quae actui est ex obiecto et ex alio 
partiali fine. 

Porro finis partialis malus valet intellegi antecedens, co- 
mitans et consequens exsecutionem actus. 

Si quidem consequitur, partem exsecutionis nempe— dum 
actus est protractus—, praecedentem partem servat inte- 
eram—in quam influit nullatenus—, posteriorem autem — in 
quam influit—finis hic antecedit, quapropter unam obtinet 
cum fine antecedente parem fortunam. 

Si comitetur vero exsecutionem, tunc circumstantia ve- 
nit accidens agenti potius quam ipsi actui: agens agit, puta, 
cum vanagloria, non ex vanagloria, actusque totaliter. est 
bonus, quamvis agens peccet— sic dum medicus cantat du- 
rante operatione chirurgica, cantus non afficit operationem 
sed dumtaxat medicum; prout dum servus murmurat de 


domino pro quo tamen laborat, murmuratio afficit quidem 
servum quin laborem afficiat. 


Si denique partialis finis malus antecedat exsecutionem, 
tunc aut intentio huius finis pravi retractat finis boni inten- 
tionem et fit exsecutionis causa totalis, quo certe in casu 
actus est totaliter malus; aut non retractat finis boni inten- 
tionem, cum qua potius cooperatur ad unum actum — sicut 
duo equi trahentes currum—, et tunc nonnulli quidem pro- 
nuntiant actum malum totaliter cuius finis partialis sit gra- 
viter pravus; ut plurimum tamen hodie admittitur finem 
partialem malum venialiter non totam corrumpere bonitatem 

actus, qui propterea est dicendus partim bonus et partim 


m alus. 


Demum si quae vocatur finalis causa, potius quam causa, 


veniat dumtaxat occasio actus, tunc malitiam nullam confert 


actui, quippe in quem non influit. 


Casus primus. 


Cleophas, vir ditissimus, ingentem pecuniam impendit 
quibusvis Actionis Catholicae operibus, idque tam ex intimo 
quodam sensu religioso quam etiam ex secreto quodam desi- 
derio obtinendi tandem aliquando a S. Sede insigne pro Ec- 
clesia et Pontifice. Insuper saepius per hebdomadam devote 
S. Missae assistit; idque ideo ut a parocho suo melior Chri- 
stianus aestimetur quam coram Deo se novit. Tali enim modo 
sperat se facilius honorificentiam illam pontificiam esse ob- 
tenturum ; secus diebus festis tantum Ecclesiam aditurus. 


Quid dicendum de actibus Cleophae? 


Solutio 


Favor imprimis quem Cleophas impendit Actionis Catho- 
licae quibusvis operibus non est malus totaliter: etsi mo- 
veatur siquidem secreto desiderio obtinendi praemium tem- 
porale seu honorem humanum, indeque forsan peccet ambi- 
tione, nempe venialiter; id tamen agit quoque ex intimo 
sensu religioso, seu ob motivum partiale bonum. 

Quod attinet ad auditionem Missae, liquidum est omnino 
haec ubi coangustetur ad dies festos nullo partiali fine detur- 
pari. Auditionem vero frequentiorem Cleophas fatetur voli- 
tam ob honorem humanum et ad parochi deceptionem. Sed 
demus appetitum illius honoris esse peccatum veniale— pot- 
est siquidem nullum esse peccatum—, et demus decipiendi 
intentionem esse leviter malam— nam potest a peccato va- 

care, si aestimatio quaesita ad sacri frequentationem men- 
suranda sit, quoniam tunc Cleophas non simulat personam 
melioris, sed revera est melior—; adhuc non constat dupli- 
cem huiusmodi finem pravum esse finem totalem sacri fre- 
quentationis, quoniam non modo assistit Missae sed assistit 
devote. Si agitur propterea vera devotio— id est actus inter- 
nus, qui latet parochum et Ecclesiam —, motiva allata non 
sunt revera finis totalis, neque propterea vitiaretur actus ex 
toto. Si tamen ageretur devotio mere externa, tunc quidem 
illa motiva essent causa totalis, et ideo, si moraliter mala, 
vitiarent totum actum. 


Alii casus. 


C. 77.— Ut vindictam sumeret de inimico, Gervasius in 
proprio quidem fundo foveam fodit, quo ille ignarus cadat et 
crus frangat. Ut famulum, e contra, sibi devinciat et adiuto- 
rem habeat in fraudibus, hunc ipse Gervasius cumulat mu- 
neribus. 

Sol.— Intentio de sumenda vindicta reddit malam fossio- 
nem foveae, de se (cum sit in proprio fundo) indifferentem. 
Muneribus quoque famulum ditare non est malum; verum 
intentio alliciendi ad peccatum proculdubio est mala et cor- 
rumpit munerum donationem. 


C. III.— Aristides largitur pauperibus non parvas eleemo- 
synas ipsos ut avertat a vera fide; horum perversionem ut 
praepediat Vincentius praedicationi insistit catholicae doc- 
trinae, at si semper sermones exorditur ut Christo animas 
vinciat, non raro, videns se auditoribus placere, sermocinari 
pergit ut humanum dumtaxat consequatur plausum. 

Sol.— Ob finem graviter pravum, eleemosyna, de se bona, 
ht in primo casu graviter mala. In alterius casus adiunctis, 
prior concionis pars fuit moraliter bona ; posterior vero mala, 
ob vanam gloriam. 

C. IV.— Silverius, priusquam pergeret in ecclesiam pro 
sacro audiendo, statuit secum stipem 100 francorum pro ne- 
cessitatibus conferre divini cultus; verum quando collecta 
intra Missam fit, quoniam praeter expectationem fit ab ipso 
parocho, stipem 500 francorum confert ut a parocho existi- 
metur quasi ecclesiae benefactor insignis. Quondam etiam 
sese determinaverat ad subveniendum pauperi propter Deum, 
at eleemosynam de facto confert quoniam exquisita fuit co- 
ram hominibus, ut ab his honorificetur. 

Sol.— Eleemosyna data ecclesiae remanet bona quoad 
quantitatem primo definitam; fit autem mala quantum ad 
quantitatem superadditam. Quoad eleemosynam factam pau- 


peri, intentio praevia, bona; actualis et exsecutio, malae. 


C. V.— Sincere et principaliter Eugenius vult Missae as- 
sistere; simul autem atque secundario, turpiter, durante sa- 
cro, concupiscere adstantem pulchram feminam. Ex sincero 
quoque misericordiae affectu vult conferre pauperi eleemo- 
synam, sed quoniam pauper ipsam petit publice, subintrat 
vanae gloriae stimulus, qui non repellitur. 

Sol.— Eleemosyna, pro Marc \ est partim bona et partim 
mala, ob partialem finem leviter pravum; mihi tamen vana- 
eloria videtur circumstantia agentis potius quam circumstan- 
tia actus (149). Missae vero assistentia non est effecta totali- 
ter mala, etsi Eugenius mortaliter peccet contra castitatem, 
ob pravum desiderium ; ita Prümmer 2 


C. VI.— Paterno, confessario in puerorum collegio, acce- 
dunt Caius et Maglorius. Ille frequenter confitetur quoniam 
id suis moderatoribus peracceptum novit; quotidie quoque 
solet Missae assistere, exemplo consodalium, ne minus de- 
votus videatur. Maglorius ita loquitur: Ad S. Communionem 


Marc, Inst. Mor., I, 306, ed. 1927. 
Pr Ummer, Th. Mor., I, 123, ed. 1931. 

accessi unice ut placerem professori ad cerebro communican- 
dum exhortanti. 

Sol.— Quoad primum, Bucceroni: Caii confessiones neque 
sacrilegae neque invalidae fuerunt, nam bene potuit habere 
sincerum dolorem et propositum, etsi ad confessionem acce- 
deret quia id suis moderatoribus gratum noverat: talis enim 
vanae gloriae impulsus non afficit intrinsece ipsam confes- 
sionis substantiam, sed ad eam mere concomitante! et ex- 
trinsece se habet. Idem dicendum est de auditis sacris x. 

Quoad secundum, Genicot: Sı Maglorius in statu gratiae 
communicavit, vix continget nihil in S. Communione inten- 
disse quam ut professori placeret. Immo potius practice haec 
erit mera occasio qua alliciatur ad sacramenta suscipienda : 
quod colligere licebit ex confessione rite praemissa, e pre- 
cibus ante et post Communionem fusis, etc. Nihil ergo mali 
in hac circumstantia habebitur2. 


XI. MORALITAS OB DUPLICEM EFFECTUM 


Doctrina. 


Quoniam diximus (138) actum habere moralitatem ex cir- 
cumstantiis, inter quas effectus (circumstantia quid), quae- 
ritur num si duplex effectus praevideatur secuturus, quorum 
unus bonus et alter malus 3, actus contrahat malitiam huius, 


? 


Bucceroni. Casus Conse., I, 8. 1, ed. 1913. 

| Genicot, Casus Conse., 5, ed. 1928. 

J Prouti Vermeersch (Th. Mor., I. 132, ed. 1926) animadvertit, non 
est confundenda quaestio de duplici effectu unius actus cum casu in quo 
unus actus, potius quam effectum utrumque (unum et alium, bonum et 
malum), potest causare effectum utrum (unum aut alium, bonum aut ma- 
lum), v. gr. cum venator sagittam mittit in rem quae forsan est cervus 
et forsan homo; tunc enim homicidium non dumtaxat permittitur sed est 
volitum, quantumvis hypothetice, videlicet si res illa est homo. 


MOHALITAS OB DUPLICEM EFFECTUM 99 


atque propterea omittendus sit, aut e contra, licite ponatur. 


Agitur ergo regula, ut hodie dicitur, de voluntario indirecto 
seu in causa ^ 

Regula sic contrahitur: Licet ponere actum bonum aut 
indifferentem cui duplex praevidetur secuturus effectus, 
alius bonus et alius malus, dummodo malus non sit medium 
ad bonum neque volitus et adsit ad eius permissionem pro- 
portionata causa. Prout enim cum actus est malus ex obiecto 
non fit bonus ex fine quamvis optimo, et ubi effectus malus 
fuerit medium ad bonum aut fuerit volitus ibi malum veniret 
obiectum electionis vel finis operantis sive proximus sive 
remotus, cuius propterea vitiaretur actus; et deficiente pro- 
portionata causa qua permittitur malus effectus non esset 
sufficiens excusatio a lege, puta iustitiae aut caritatis, qua 
tenemur vitare offensam Dei et nostrum proximorumque no- 
cumentum; ita, e contrario, quoties actus non habeat mali- 
tiam ex obiecto, hanc nec induat ex fine, et voluntas feratur 
in effectum dumtaxat bonum, malus imputari nequit agenti 
si, intercedente proportionata causa, lex qua teneretur hunc 
impedire cedit, utpote affirmativa, praevalenti legi, aut sal- 


tem iuri bonum effectum prosequenti. 


Et ubi quidem agitur conflictus sive collisio legum, dif- 
ficultas nulla: ceteris enim paribus, lex negativa vincit affir- 
mativam, naturalis vero positivam, divina humanam, eccle- 
siastica civilem, atque praeceptum superioris maioris prae- 
ceptum superioris subalterni. 

sed ubi collidunt dumtaxat iura est magna difficultas in 
definiendo causam proportionatam. Non tunc profecto cum 
ob influxum in effectum malum, praecipue remotum vel per 


| Etsi communiter voluntarium indirectum sumatur hodie pro vo- 
luntario in causa, plures donarunt illo nomine id quod procedit a volunta- 
te ut non agente— quod vero procedit a voluntate quatenus agente voca- 
runt voluntarium directum —. Cum de nominibus non sit disputandum, 
morem gerimus recentioribus. 

accidens, actus vitiaretur venialiter: levis etenim causa suf- 
ficit ad legitiinandum actum huiusmodi quem et effectus bo- 
nus consequitur, nam bonum ex se minus, propterea quod est 
proximum, compensat facile malum maius remotum. Cardo 


rei vertitur dum ob pravum effectum actus deturparetur 
graviter. 


161 Dicimus ergo: ut adsit necessaria proportio, causa requi- 
ritur eo gravior quo effectus malus praevisus. 

a) gravior est. Maior ergo causa requiritur ad permit- 
tendum damnum commune quam dammum individui, ad 
permittendam occisionem quam levem tantum vulneratio- 
nem. 

b) propinquius atque certius sequitur ex actu. Maior 
ideo causa requiritur ad proximam quam ad remotam coope- 
rationem in peccato; ad permittendum effectum malum qui 
sequitur per se quam qui solummodo per accidens; ad per- 
mittendum damnum certum quam dumtaxat probabile, vel 
periculum proximum quam remotum. 

c) strictiori obligatione urget vitandus—non enim om- 
nes leges uno rigore obligant—. Causa ergo quae sufficeret 
ad excusandam obligationem communem, utputa caritatis, 


non propterea sufficit ad excusandam obligationem peculia- 
rem, v. gr. ex officio. 


Casus primus. 


162 Georgium sacerdotem, quem moralis disciplinae studio- 
sum novit, Lucius, qui solet montium ascensus una cum so- 
ciis tentare, sollicitus adit, morale atque certum iudicium 
de hoc casu ab eo exquirens. 

Quandoque, cum huiusmodi ascensiones a pluribus fune 
inter se coniunctis tentantur, accidit ut primus, prae frigoris 
vi aliave de causa alorum pondus sustinere nequeat, ita ut, 

nisi velit et ipse per praecipicia et praerupta cum ceteris dei- 
ci, funem resecare cogatur aliorumque ruinam permittere. 


Solutio 


Duo hic summopere distinguenda sunt: num liceat as- 
censionem montium tentare cum periculo mortis, propriae 
aut sociorum; et num, dum ascensio fit, liceat in adiunctis 
casus resecare funem. 

Quod ad primum attinet, suppono ad incurrendum mortis 
discrimen non sufficere rationem futilem, utputa vanam glo- 
riam h lure Aertnys-Damen : «Graviter peccant illi qui le- 
vibus de causis se coniiciunt in discrimen mortis, quales sunt 
funambuli in altissimis locis super funem deambulantes, cor- 
pusque volutantes, et ali1 similes circulatores ; nisi viribus et 
dexteritate adeo polleant, ut prudentis arbitrio non sit pro- 
babile periculum mortis. Similiter viri audaces, qui ex teme- 
raria sponsione et vana gloria ita agunt, puta in altum as- 
cendendo, deorsum se demittendo, onera extraordinaria fe- 


rendo», etc. 1. 


Suppono pariter ad illud discrimen incurrendum sufficere 
rationem boni communis. Ad rem Vitoria: «Navigatio etiam 
pro tempore periculoso est utilis bono communi: ex com- 
municatione enim nationum et provinciarum respublica 


| «Utraque divina lex interdicit, ne quis temere vitam proiciat suam, 
gravi et manifesto obiciens discrimini, cum id nulla officii aut caritatis 
magnanimae ratio suadeat» (Leo XIII, ep. Pastoralis officii, 12 sept. 1891; 
Denz., 1939). «Vita est maius bonum quam bona temporalia, inter quae 
gloria, honor et fama reponuntur. Cuncta enim quae habet homo, pro 
anima sua dabit: omnia siquidem illa ordinantur ad vitam humanam sicut 
ad finem... Unde non solum qui se interficiunt, sed qui sine alio titulo 
ponunt vitam in magno periculo propter gloriam humanam, graviter de- 
linquunt» (Vitoria, rei. De hom icidio, n. 36. ed. 1765). 

a2 Aertnys-Damen, Th. Mor., I, 567. ed. 1939. 

magna commoda accipit, e* in pace et in bello. Quare si 
propter periculum tempestatum homines deterrerentur a 
navigatione, fieret magna iactura boni publici... Et eodem 
modo de exercitus militaribus dicendum : omnino enim est 
necessarium reipublicae milites habere ad defendendam pa- 
triam, qui sine militari exercitio inutiles bello essent... Si non 
possent milites exerceri sine etiam magno et gravi periculo, 
non ideo omittenda essent bellica exercitia» h Si igitur ad 
patriae defensionem opus est milites summa montium cacu- 


mina occupare, etiam cum periculo vitae essent montium 
ascensiones tentandae. 


Extra casum huiusmodi non est bonum commune ascen- 
siones montanas consequens extollendum. Verum agitur pri- 
vatum commodum, physicum, aestheticum et morale— plures 
enim Christiani educatores hos ascensus commendant—. Hoc 
qualecumque privatum commodum compensatne periculum 
adnexum ascensionibus? Demus periculum quod adest esse 
erave seu periculum mortis. At huiusmodi periculum non 
est proximum: sufficit cogitare numerum ingentem ascen- 
dentium et numerum exiguum victimarum. Infortunia quae 
contingunt satis rara; eaque potius quam montibus deben- 
tur praeparationi atque cautelae deficienti. Non ascensus ut 
plurimum, sed temeritas caeca condemnanda. 


SI in ascensione tamen duci itineris id discriminis sit 
quod casus loquitur, ipse licite resecaret funem sociorum- 
que permitteret ruinam. Funis sectio in adiunctis, praeter- 
quam moraliter. indifferens, habet effectum bonum, vitam 
propriam salvare, qui non ideo obtinetur quod alii pereant; 
sectio est directe atque immediate liberativa a pondere, a 
communi periculo; non nisi indirecte accelerativa consocio- 
rum mortis—non ideo se primus salvat quod mortem accele- 


| Vitoria, L c., n. 32. 

ret ceterorum, verum horum mortem accelerat quia se sal- 
vaí x. 

Perspicuum tamen duco quod dux itineris debet sibi ca- 
vere cum quam minimo possibili ceterorum damno; potens 
igitur, dum funem resecat, alios admonere ut sibimetipsi 


quisque provideat, id omnino facere tenetur. 


Alii casus. 


C. II.— lugi laborat Gervasius anxietate circa quaestio- 
nem duplicem: An liceat matrem in extremis positam occi- 
dere ut infans quem gerit utero baptizari possit; et an liceat 
sumere medicinam qua sive puella gravida procuret abortum 
et sic vitet infamiam sive mulier gravida, in periculo mortis 
constituta, se salvet mediante foeticidio. 

Sol.— Negative; nam agitur occisio, abortus, foeticidium 


directum; effectus malus venit medium ad bonum. 


C. I1I.— Theologum interrogant medicus et sacerdos. Pri- 
mus, num peccet si vacat feminis medendis vel medicinae 
studio intentione fovendi cogitationes pravas simul atque 
sanandi feminas vel perficiendi scientiam. Alter, num peccet 
Eucharistiam porrigens peccatori occulto eam publice pe- 


tenti. 


|  Suppono adesse in casu duci itineris causam proportionate gravem 
ut permittat accelerationem mortis ceterorum, nam «salvare vitam homi- 
nis (suiipsius) est bonum quod longe excedit bono quod consistit in hoc 
quod duo vel tres homines per breve tempus adhuc maneant in vita, cito 
morituri» (Bender, in Palestra del Clero, | sett. 1956, p. 786). 

Posset ulterius quaeri num id ipsum quod licet sit quoque obligato- 
rium, seu num dux itineris, in adiunctis, funem resecare teneatur. Meo 
iudicio, motivum solidarietatis (uti vocant) non est sufficiens ad permit- 
tendam mortem propriam. Certe non agitur de debito lustitiae, ex con- 
tractu aut quasi-contractu : irrationabiliter enim essent inviti ceteri. Nec 
agitur actus caritatis magnanimae, quae si exponit vitam pro amicis, non 
tamen pro nemine. Exemplum heroismi, momentosum posteris, hic esset 
nullum: quis enim noverit ducis sacrificium fuisse voluntarium seu mor- 
tem evitabilem? 

Sol.—Peccat quidem medicus, quoniam simul cum effecto 
bono habet effectum pravum vere volitum, nec dumtaxat 
permissum. At non peccat sacerdos, quoniam, vel abstractio- 
ne facta a sigillo sacramentali, inviolabili, damnum publicum 
quod ex denegatione sequeretur longe super malum perso- 
nale sacrilege communicantis praeponderat. 


C. IV.— Protasius a confessario petit utrum praevidens 
mortem aggressoris iniusti licite quis defendat vitam pro- 
priam, immo bona exteriora exigui praetii? 

Sol.— Affirmative ad primum, ideo quod vita propria sit, 
se defendenti, maioris praetii quam vita aggressoris. Nega- 
tive ad secundum, quoniam vita proximi est pluris aesti- 
manda quam illa bona. 


C. V.— Sententiam exquirit confessarii Lucas medicus cir- 
ca usum narcoticorum. Imprimis, an sit licitus prae chirur- 
gica operatione, scilicet ne operatio impediatur vel ne pa- 
tiens doloribus angatur. Insuper, an permittendum sit sopire 
moribundos ut sopiti decedant gravium dolorum inexperti. 

Sol.— Quoad primum, affirmative, nam rationis usum tem- 
poraneum amittere non est de se illicitum et adest causa pro- 
portionate gravis ad permittendam usus rationis privationem 
aliosve effectus physicos, puta levem intoxicationem, habi- 
tus periculum nonnullum. Quoad secundum vero, distin- 
geuendum : sopire moribundos non satis dispositos ad mortem 
est graviter illicitum, et ideo medicorum aliorumve industria 
est in casu impedienda; etiam bene dispositos sopire non 
est medicis permittendum, quoniam, praeterquam ignoramus 
qui sint bene dispositi, privatio vitae spiritualis non com- 
pensatur per tranquillitatem exoptatam ; at si agatur de mo- 
ribundis bene dispositis qui in periculo versantur commit- 
tendi peccatum grave, nonnulli silentium seu tolerantiam 
probant coram praxi seu industria medicorum. 


S*. 

C. VI.— Licetne, cognatis postulantibus, cor defuncti pun- 
gere ne hic fortasse vivus sepeliatur? 

Sol.— Negative, quandiu non habentur mortis signa certa, 
quoniam tunc medicus vel chirurgus se periculo exponeret 
occidendi eum qui forsan supervivit. Affirmative, si iam ha- 
bentur signa certa mortis secutae, cum et tunc liceat, uti 
Fanfani loquitur \ hominem in tumulo recondere, etsi in 


tumulo suffocaretur qui revera est vivus. 


C. VII.— Confessarius petit a theologo: num quae ratio 
sufficit ad permittendum puellae famulatum in domo ubi a 
familiae alieno invitatur nunc et iterum ad luxuriam sufficiat 
quoque ad permittendum ipsi famulari domui in qua a filio- 
familias saepe allicitur ad eiusdem generis peccata; et num 
ratio excusans cauponem afferentem carnes hospiti diebus 
abstinentiae, ipsum excuset pariter carnes praebentem ve- 
titas propriis filiis. 

Sol.— Negative ad utrumque. In primo quidem casu, quo- 
niam, ceteris paribus, sollicitatae a familiae alieno est pe- 
riculum remotum nec continuum, sollicitatae vero a filio- 
familias est periculum continuum atque proximum. In alte- 
ro, quoniam caupo tenetur ad evitanda peccata hospitum solo 
praecepto communi, caritatis; ad vitandas vero filiorum 
transgressiones tenetur insuper speciali praecepto, pietatis 
nempe. 


XII. MORALITAS EX CONSCIENTIA ERRONEA 


Doctrina. 

morum ad singularem actum moraliter acceptum, inde ut ap- 


) Fanfani, Th. Mor., II, 229. 

pareat num bonus aut malus pronuntiandus. Ideo definitur: 
indicium seu dictamen practicum rationis de bonitate vel 
malitia nostrorum actuum. 

Et si quidem actus agitur a nobis iamiam positus vel omis- 
sus, conscientiam loquimur consequentem ; Si vero actus ver- 
titur qui a nobis ponendus est aut omittendus, conscientiam, 
contra, antecedentem. 

Porro conscientiam consequentem non esse morum nor- 
mam, actuum nempe moralium regulam, exinde constat li- 
quido quod non influit in actum, iam praeteritum. Actus 
enim morales voluntarii sunt, nihilque volitum quin prae- 
cognitum. Quapropter D. Thomas: «Voluntas et actio non 
informantur ex apprehensione sequenti, sed ex praece- 
denti» x. 

Verum antecedens conscientia, id est iudicium seu dicta- 
men practicum rationis de bonitate aut malitia actus a nobis 
ponendi aut omittendi, aliqualis iam elucet norma morum 
inde quod bonitas atque malitia voluntatis sumantur ab 
obiecto quatenus apprehenso, id est a ratione proposito. Si 
ergo ratio proponat aliquid uti bonum praeceptum, voluntas 
id contemnens contemneret bonum ac praeceptum ; si ratio 
quoque proponat aliquid uti malum vetitum, voluntas ipsum 
prosequens prosequeretur malum et prohibitum. Se habet igi- 
tur ratio vel conscientia inter legem et voluntatem quem ad 
modum praeco inter humanum legislatorem atque populum ; 
prouti populus praeconis vocem, sic oportet ut voluntas se- 
quatur dictamen rationis seu conscientiam. 

At neque praeco legislator, neque conscientia est lex. 
Conscientia non est moralitatis norma nisi subiectiva. 

Ideo sicut praeco potest id edicere quod iniunxit vel non 
iniunxit legislator— esse verax praeco et praeco falsus—, 
sic et conscientia potest esse vera, dictans bonum quod re- 
vera est bonum atque malum quod revera est malum, et po- 


| S. Thomas, in Rom., 14, lect. 2. 

test esse erronea, dictans bonum quod obiective est malum 
et malum quod obiective est bonum. 


Conscientia erronea distinguitur: a) ex parte obiecti: 
perm ittens, quae falso dictat aliquid electioni liberae relic- 
tum, utpote moraliter indifferens, bonum minus aut melius; 
praecipiens, quae falso dictat aliquid agendum quoniam bo- 
num praeceptum; et prohibens, quae falso dictat aliquid 
omittendum quia malum prohibitum; b) ex parte autem sub- 
lecti: vincibilis sive voluntaria, quae cum morali diligentia 
vinci potest et ideo voluntarie non vincitur— voluntarie di- 
recte seu ex industria, aut voluntarie indirecte id est ex ne- 
glegentia— ; atque invincibilis seu involuntaria, quae mo- 
rali scilicet diligentia vinci non potest— aut quoniam de in- 
quirenda veritate nec cogitatio, saltem confusa, occurrit; 
aut quoniam post sinceram inquisitionem veritas non at- 


tingitur. 


Porro conscientia vincibiliter erronea non excusat per- 
petuo a peccato formali: voluntaria siquidem ignorantia ser- 
vat effectum voluntarium in causa. Hanc igitur conscientiam 
permittentem sequi nefas, cum qui eam sequitur se volunta- 
rie exponat periculo peccandi— putans se exemptum a ieiu- 
nio, nisi ileiunet, peccat—; nefas pariter agere contra ipsam 
sive praecipientem sive prohibentem, nam quis ageret quod 
iudicat illicitum — putans se adstrictum ut intersit sacro fe- 
riali vel ut abstineat a ludo die dominica, peccat sacrum 
omittens vel ludo indulgens—; quin hanc conscientiam se- 
qui sit usquequaque licitum, sed tunc dumtaxat cum pericu- 
lum peccandi abest— etsi peccet igitur qui mendacium pro- 
fert pro innocente quod vincibiliter putat obligatorium et 
qui sinit inedia confici moribundum quoniam vincibiliter 
arbitratur furtum in his adiunctis vetitum; non peccat mis- 
sam audiens quam erronee existimat praeceptam, nec abs- 
tinens a ludo quem erronee vetitum arbitratur. 


175 


176 


177 


178 


108 DE ACTIBUS HUMANIS 


sed conscientia invicibiliter erronea excusat a peccato 
formali, nam moralitas voluntarium sequitur et ignorantia 
(unde procedit error), utpote involuntaria, causai involun- 
tarium (73). Licet igitur sequi conscientiam invicibiliter erro- 
neam permittentem— putans se excusatum a ieiunii lege est 
a peccato immunis non ieiunans——; praecipientem vero aut 
prohibentem sequi obstringimur— credens se teneri ad fal- 
sum proloquendum in gratiam innocentis, peccat nisi men- 
tiatur; credens furtum in extrema quoque necessitate 1lli- 
citum, peccat si tunc furetur. 

sed conscientia invincibiliter erronea, quamvis interdum 
officium pariat agendi ad ipsam consone, non propterea im- 
ponit officium ceteris ne obstent agenti seu ut permittant 
actionem; praeterquam etenim nullum est verum ius sec- 
tandi errorem, teneremur, alias, abstinere sive a repetendis 
rebus nostris quas possessor bonae fidei retinet, sive ab oppo- 
nenda resistentia aggressori materialiter iniusto. 


Casus primus. 


Leofridus, confessionem instituens generalem, se accu- 
sat quod adhuc puer masturbationi induisent, idque num- 
quain esse confessum quia peccatum tunc non existimavit. 
Addit praeterea quod iam adolescens turpiter tetigerit con- 
sobrinam, et quod id confessus sit tantum generatim, omit- 
tens consobrinae circumstantiam, quam non reputavit ne- 
cessariam. Insuper ait quod cogitationes saepe malas animo 
nutrivit, sed nec eas confessus est, putans per longum tem- 
pus peccatum adesse tantum in opere. Postremo confitetur 
quod in iudicium semel vocatus, licet iuramentum praesti- 
terit de dicenda veritate, mendacium dixerit, idque tamen 


reputavit omnino necessarium ad salvandum amicum a diu- 
turno diroque carcere. 

Solutio 


Quoad masturbationem praesumptio stat in favorem 
erroris invincibilis penes puerum. Illas igitur actiones tur- 
pes non declarans in confessionibus anteactis, Leofridus non 
peccavit; sed nec tenetur declarare modo *. 

Quoad turpes consobrinae tactus. Quamvis circumstan- 
tiam consobrinae noverit, potuit errare Leofridus aut quia 
putavit tunc circumstantiam nihil addere malitiae, aut quia 
putavit malitiam quam novit superadditam non necessario 
manifestandam esse in confessione. Error primus, facile in- 
vincibilis, exemit adolescentem a formali malitia circums- 
tantiae ; quam propterea neque tenebatur neque tenetur con- 
fessario aperire]. Verum error alter, licet invincibilis, cum 
non versaretur circa malitiam. superadditam, sed circa ne- 
cessitatem declarandi hanc cognitam malitiam, non prohi- 
buit Leofridum ab ipsamet malitia contrahenda, sed excu- 


sat dumtaxat, quandiu durat, a malitia contracta decla- 
randa. 


Quoad pravas cogitationes saepe nutritas animo nulla- 
tenus censetur impossibile, neque quantum ad rudes im- 
probabile, earum malitiam invincibiliter ignorari ad tempus; 
et quandiu quidem malitia ipsarum ei ignota, eas ne impu- 
temus Leofrido in peccatum, clavibus Ecclesiae subicien- 
dum. Difficultas tamen est nonnulla in determinando tem- 


| «Pueri qui egerunt de se illicita sine ullo angore conscientiae vel 
suspicione malitiae, re ipsa formaliter non peccarunt, etsi usum rationis 
adepti iam fuerint; et proinde postea non tenentur ea confiteri, dum esse 
Illicita intellegunt, cum peccata materialia non sint materia confessionis» 
(Ferreres, Th. Mor., L, 67, ed. 1932). 

"^  «Paenitens iure divino tenetur... circumstantias in confessione 
explicare quae speciem peccati mutent, modo tamen specificas huiusmodi 
malitias peccando cognoverit, ac proin contraxerit» (ex Normis Congr. 
S. Officii, De ratione agendi confessoriorum circa VI Decalogi praeceptum, 


diei 16 maii 1943; apud Fanfani, Th. Mor., Ill, p. 357). 

pore ignorantiae, in quo neque suspicio occurrerit malitiae, 
non obstante frequentia qua fideles audimus omnes peccata 
contingere opere et ore et corde, simul atque oramus pro 
peccatorum remissione quae commisimus cogitatione, verbo 
et opere. Orta siquidem suspicione, dubio praecipue, inter- 
rumpitur possessio bonae fidei donec, facta diligentia debi- 
ta, error deponi nequeat; quo quidem intervallo, qui cogi- 
tationibus pravis morem gesserit a peccato non excusatur, 
in confessione igitur aperiendo. 

Quoad periurium ad salvandum amicum. Periurium huius- 
modi apprehensum fuit a Leofrido uti medium dumtaxat 
seu condicio sine qua non esset amicus liberandus, tametsi 
reus, aut uti medium moraliter quoque obligatorium ad sal- 
vandum amicum, innocentem. In prima hypothesi non ex- 
cusatur peierans a peccato. In altera vero videtur laborasse 
conscientia, ut dicitur, perplexa, putans ex una parte verita- 
tem urgere ob iuramentum ; ex alia, contra, mendacium pro- 
ferendum salvificum; quoniam actus instabat, non peccavit 
eligens quod aestimavit minus malum morale, peccasset ta- 


men eligens quod aestimavit gravius. 
A lii casus. 


C. II.— Hortensius se in confessione accusat quod pu- 
tans, licet erronee, urgere quadam die ecclesiasticam legem 
abstinentiae, potuit quidem de facili errorem suum depo- 
nere, sacerdotem interrogans quem pro rebus etiam nullius 
momenti vocat continuo ad telephonium; maluit tamen abs- 
tinentiam servare quam amico sacerdoti suam prodere ig- 
norantiam. 

Sol.— Hortensius non peccavit se accommodans conscien- 
tiae. etsi vincibiliter erroneae, ipsam enim sectatus nulli se 
commisit periculo peccandi, cum abstinentia a carnibus sit 
actus temperantiae, independenter ab Ecclesiae praecepto. 

C. HI.— Ranulphus librum legit quem erronee putabat 
ab Ecclesia prohibitum sub poena excommunicationis latae 
sententiae. 

Sol.—-Ranulphus graviter peccavit librum legens quem 
arbitrabatur ab Ecclesiae vetitum sub gravi. Non tamen 
incidit in excommunicationem, quippe quae lata est contra 
legentes libros ab Ecclesia prohibitos reapse, non mere pu- 
tative 


C. IV.— A vinculis tandem absolutus, Venantius rediit 
in proprios lares ubi, adveniente Paschate, in genua adstat 
parocho pro confessione annua. Haec inter alia accusat, 
quod nempe dum detinebatur sub custodia missam domini- 
calem ter vel quatter omisit ideo quod nemo sacerdotum 
missam pro detentis celebraverit, nec hi permitterentur ad 
ecclesiam publicam accedere. Parochus sciscitatur a Venan- 
tio num putaverit se peccase missas illas omittens. 

Sol.— Haec quaestio parochi omnino inepta; agitur enim 
aut conscientia consequens, non influens in omissiones illas; 
aut conscientia antecedens, quae tamen efficere non potuit ut 
omissiones involuntariae fierent voluntariae ideoque peccata. 


C. V.— Primas quas passus est nocturnas pollutiones tam 
gravia peccata iunior Castor existimavit ut prae verecundia 
neque verbum dixerit in hebdomadariis suis confessionibus. 

Sol.— Castor nullatenus peccavit nocturnas illas pollu- 
tiones passus; eius namque conscientia erronea aut non fuit 
antecedens, aut saltem efficere non potuit pollutiones mere 
naturales converti: in. voluntarias; porro non nisi volunta- 
riae dici possunt peccata. At peccavit quidem sacrilegio dum 
ea quae peccata gravia putabat tacuit in confessione, quo- 
niam conscientia, erronea quidem sed antecedens, urgebat 
ad illa declaranda, quae voluntarie omittens egit contra con- 
scientiam praecipientem. 

C. VI.— Fulcus, communista in civitate notissimus, pro- 
prietatem privatam censet plane iniustam ; ideo furatur ipse 
et amicos excitat ad furandum ; contendit quoque irritas esse 
civiles leges quotquot latae sunt in latrones. Sed et inter 
catholicos spargit atheismum, atque denegat humanis le- 
gibus vim eius activitatem irreligiosam coarctandi. 


Sol — Etsi denegans bona fide proprietatis ius nequeat ideo 
puniri legibus, potest attamen legibus adstringi ut se gerat 
quasi ius agnosceret; sic et negantes fornicationis inítrin- 
secam malitiam possunt lege compelli ne fornicationem lici- 
tam proclament vel. fornicentur publice. Porro, quoniam lex 
huiuscemodi est omnino iusta, inoboedientes legi iure quo- 
que puniuntur. 


Pariter, etiamsi humanae leges punire nequeant bona 
fide incredulum— puta qui baptismum non suscepit quique 
catholica dogmata invincibiliter putat falsa—, possunt at- 
tamen ipsum impedire ne errorem suum spargat. Sicut enim 
qui bona fide venenum putaret salutiferum ideoque cona- 
retur id parvulis propinari et simplicibus, potest vel vi com- 
pelli ne venenum propinet; sicut qui, bona quantumcumque 
fide, commendaret praxim immoralem— v. gr. nudismum, 
adulterium, sodomiam —recludendus vi foret ne bonos popu- 
lorum mores corrumpat; ita, immo a fortiori, qui nituntur 
fidem catholicam corrumpere impediendi sunt humanis legi- 
bus et propterea puniendi his nisi oboediant. 


C. VII.— Ratus omnia et singula bella iniqua prorsus, 
Sebastianus recusat oboedientiam legi de conscriptione mi- 
litum, quasi obiectio, ut dicitur, conscientiae ius conferret 
ut quis eximatur a militia. 

Sol.— Conscientia huiusmodi est erronea. Vincibiliter, qui- 
dem, saltem pro catholico, cum ex traditional! doctrina Ec- 
clesiae non omne bellum dicendum sit iniquum, et ideo ius 
sit piincipi bellum indicendi et advocandi subditos ad bel- 

landum; huic autem iuri respondet officium subditorum 
ut conscriptioni pareant atque bellum gerant. Sed quantum- 
cumque invincibiliter erronea Sebastianus conscientia la- 
boraret, ipse non habet ius ut eximatur a communibus ci- 
vium oneribus, quapropter a militia: error etenim, etiam 


cum caret culpa, non habet iura. 


XIII. MORALITAS IMPERFECTIONUM 


Doctrina. 


Imperfectionem dicimus absentiam ulterioris perfectio- 
nis actui possibilis. Si absentiam involuntariam loquimur, 
imperfectio vocatur negativa; si e contra voluntariam, po- 
sitiva imperfectio nominatur b Illius generis veniunt dis- 
tractiones quas patimur orantes; huius vero, consiliorum 
transgressiones et omissiones deliberatae. 

Et de imperfectione quidem negativa, cum voluntarii ter- 
minos exsuperet, fines ergo moralitatis, quaestio nulla ; quae 
tota propterea coangustatur ad positivam imperfectionem. 

Haec autem imperfectio potest inesse actui ex proprio 
huius obiecto, moraliter minus bono quam obiectum actus 
contrarii—sic dicimus virginitatem meliorem matrimonio——; 
ex fine quoque operantis, qui spe movetur praemii aut ti- 
more poenae— cogita timorem servilem et initialem —, aut 
agit ob honestatem naturalis ordinis—— quem ad modum pa- 
ganus pius erga parentes, misericors in proximos, aut eli- 


| Definire imperfectionem negativam «carentiam bonitatis quae ines- 
se non debebat», positivam vero «defectum bonitatis quae, sive ex debito 
stricte tali, sive ex convenientia inesse debebat», ut plures faciunt (v. gr. 
Ver meersch, Th. Mor., I, 438, ed. 1926), est iam ab initio proclamare im- 
perfectionem positivam esse peccatum, cum ponatur contraria debito; sed 
illud praecise est demonstrandum. 

cit actum bonum sub influxu dumtaxat virtual! caritatis (30); 
ex aliis, denique, circumstantiis, v. gr. si quis breviarium reci- 
tet in hortulo— convenientior locus, ecclesia— , oret remisse— 


potius quam ferventer—-, etc. 


suppono actum ex obiecto imperfectum sive minus bo- 
num posse fieri malum. Ex circumstantia finis, proculdubio, 
cum intentio agentis, praeterquam actum bonum, ipsum quo- 
que deturpare valeat meliorem actum. Ex aliis insuper cir- 
cumstantiis. Nam imprimis nullum est consilii opus quod 
nequeat, in specialibus adiunctis, praeceptorum ingredi pro- 
vinciam (nec ipsis coniugatis matrimonialis actus licet sem- 
per); si consilii quapropter exsecutio urgeat tunc ex huma- 
na, divina, naturali lege, eius omissio voluntaria non vacat 
a peccato. Valet pariter quis teneri ad perfectiora opera ex- 
sequenda, plura vel pauciora, ob votum quod emisit; horum 
omissio voluntaria, voti cum sit transgressio, dicit quoque 
peccatum. Potest demum teneri quis ad perfectiora ex profes- 
sione ad certam Regulam; omissio voluntaria eorum quae 
agenda imponit Regula | peccatum est quoties Regula obli- 
gat sub culpa, aut erit frequenter cum peccato si Regulae 
obligatio urgeat sub poena tantum. 


Extra casus huiusmodi nullo adstringimur officio erga 
consilia? Boni melioris, quod consiliorum obiectum diximus, 
oportet distinguamus aestimationem, quae est intellectus, at- 
que electionem, voluntatis. Quae revera meliora sunt atque 
certo meliora apparent haec tenemur aestimare pluris: nam 
aestimatio iudicium est, ad allegata et probata pronuntian- 


6 


Regula religiosa quaedam quidem continet sub formula «commen- 
damus fratribus..»; tunc consulit, non imponit agenda; ideo nec punit 
omissionem. At falso quis putaret omnia contenta in Regula consiliorum 
induere naturam; praeter pauca etenim quae urgent «in virtute sanctae 
oboedientiae, sub formali praecepto», ergo sub culpa gravi, plurimae sunt 
ordinationes, iussa sive praecepta quae obligant sub culpa aut poena. 

dum. Ergo non licet contemnere meliora: contemptus consi- 
liorum est peccatum. Sed quae pluris habenda sunt tenemur- 
ne eligere prae ceteris et propterea mandare exsecutioni, sic 
quod horum omissio, quapropter et minoris boni exsecutio, 
sit moraliter mala? 

Quidam id asserunt, dummodo constet de boni huiusce- 
modi praestantia non obiectiva tantum sed quoad nos iti- 
dem in adiunctis. Electio meliorum, dicunt, in casu est de- 
bita ob gratitudinem erga Deum, ob caritatem erga nos ipsos, 
ob mensuram seu proportionem inter actum atque activam 
potentiam, ob comminatam penes asceticos doctores recu- 
sationem ulterioris gratiae, ob legem qua omnibus iniungitur 
Estote perfecti (Mt., 5, 48), ob naturaliter inditum rationali 
agenti praeceptum Age ad rationis normam, Sive rationi 
consona, ob ipsum denique spontaneum caritatis impetum. 


Verum haec argumenta non sunt demonstrativa. 

Deus siquidem, dum meliora inspirans ad meliora non 
urget, ad perfectiora invitat sed non obligat; cur propterea 
haberet nos ingratos, incurios divinae dilectionis? Num gra- 
tum animum et amorem exhibere non possimus ipsa prae- 
ceptorum observantia? Caritas in nosipsos imponit quaedam 
sine quibus nullatenus salvatur; imponit alia sine quibus 
periclitatur; at non imponit omnia quibus fovetur et auge- 
tur; porro fovetur et augetur observatione quoque prae- 
ceptorum. Nec perpetuo necessarium est facultatem porrigi 
ad sui summum —ideoque intense agere seu ferventer—, quo- 
niam vel usus singularum facultatum saepius non urget: sic 
non tenentur vacare metaphysicae quotquot ingenio pollent 1. 


| «Ex divina providentia dantur homini ea quae sunt toti speciei ne- 
cessaria; nec tamen oportet quod quilibet homo quolibet illorum utatur. 
Data est enim homini industria aedificandi, virtus ad pugnandum: nec 
tamen oportet quod omnes sint aedificatores aut milites. Similiter, licet 
homini divinitus sint provisa virtus generativa et ea quae ad actum eius 
ordinantur, non tamen oportet quod quilibet actui generationis intendat» 
(S. Thomas, Contra Gentiles, 3, 136). 

Ipsum etiam quod doctores proferunt ascetici de denega- 
tione ulterioris gratiae sic valet apte intellegi ut meliora 
omittentes non attingant mercedem copiosiorem iis qui me- 
liora faciunt repromissam : summa nota in examine illis da- 
tur qui optimum examen subierunt; nec ideo quod aliis de- 
negatur, hi ceteri puniuntur. 


Lex insuper de perfectione caritatis obligat quidem ad 
hanc perfectionem assequendam, non exsequendam; alus 
verbis, perfectio caritatis non est materia legis, legis quam- 
vis finis exsistat, finis etenim legis non cadit sub lege x. De 
cetero, si consiliorum observantia necessaria dicatur ad per- 
fectionem caritatis assequendam, difficile intellegitur ver- 
bum Domini: «Si vis ad vitam ingredi, serva mandata... 
Non homicidium facies, non adulterabis, non facies furtum» 
(Mt., 19, 17 ss); verbum insuper Pauli: «Si autem acceperis 
uxorem, non peccasti; et si nupserit virgo non peccavit... 
Qui matrimonio iungit virginem suam, bene facit; et qui 
non iungit, melius facit» (I Cor., 7, 28, 38). Praecepto pariter 
naturali vetamur proculdubio quominus irrationabiliter ope- 
remur. id est contra rationem; oporteret attamen, ne in- 
curramus petitionem principii, ostendere eum contra ratio- 
nem agere qui eligit quod ratio approbat, bonum ex circums- 
tantiis praeterquam ex obiecto; cur minus bonum meliori 
comparatum  exsueret bonitatem | malitiamque | indueret? 
spontaneus denique caritatis impetus non legi morali ve- 
rum legi attestatur psychologicae, quae est omnis habitus: 


[1 


«Aliter obligamur praecepto quoad id quod se habet ut finis: et 
aliter quoad id quod simpliciter praecipitur. Nam quod praecipitur ut 
finis, sufficienter oboedientiam sortitur si sic paremus ut quandoque 
finem assequamur: quod praecipitur autem absolute, absolute quoque 
adimplendum est. Unde quia caritatis perfectio praecipitur ut finis, suf- 
ficienter quilibet hoc praeceptum servat si ita servat ut quandoque ad 
finem hunc perveniat. Perveniet autem quilibet proculdubio qui cum 
quantumcumque minima caritate ad patriam currit: quoniam illic, caritas 
perfecta erit» (Caietanus, tn ZZ-II, 184, 3, n. 5). 

sic impellitur professor studiosus, vi habitus studiositatis, 
ut se studio consacret ultra mensuram debiti, ratione offi- 
cii; sic ducitur ebriosus ad potandum ultra mensuram de- 
bitam vitae conservandae; sic et amasius cogitur ad visita- 
tiones amasiae frequentiores quam petat moralis lex non 
tantum caritatis sed et amicitiae h 


Unum adiciam pro bonitate morali imperfectionum so- 
lidum argumentum. Debitum, legale aut morale, strictum 
aut latum, necessitatis aut convenientiae, est materia prae- 
cepti, naturalis et positivi, divini atque humani; hinc classi- 
ca augustiniana peccati definitio: Dictum vel factum vel 
concupitum contra legem aeternam; ideo «ubi non est lex, 
nec praevicatio» (Rom., 4, 15). Lex et praeceptum, praeter 
consultationem de mediis variis atque iudicium de medio 
aptiori, nominant superioris imperium: sic age. Actus hic 
imperii est superiori proprius; praevia consultatio atque 
iudicium vel alis etiam competunt: quilibet ergo sapiens, 
prudens, expertus ita potest nos alloqui: sic ageretis melius. 


Quapropter si superior quod iudicium emisit nobis pandat 


| «Perfectus dicitur aliquis dupliciter: uno modo, quia habet per- 
fectionem ; alio modo, quia habet statum perfectionis. Perfectio autem ho- 
minis in caritate consistit, quae hominem Deo coniungit... Statum autem 
perfectionis habere dicuntur qui sollemniter obligantur ad aliquid per- 
fectioni annexum. Est autem aliquid annexum perfectioni caritatis du- 
pliciter. Uno modo, sicut praeambulum et praeparatorium ad perfectio- 
nem, ut paupertas, castitas et huiusmodi, quibus homo retrahitur a curis 
saecularium rerum... Alio vero modo aliquid est annexum perfectioni ca- 
ritatis ut effectus; ut scilicet aliquis curam animarum suscipiat... Cum 
ergo dicitur quod perfecti tenentur ad id quod melius est, verum est si 
intellegatur de his qui dicuntur perfecti propter perfectionem caritatis. 
Huiusmodi enim obligantur ex lege interiori, quae inclinando obligat; 
unde ad hoc obligantur secundum mensuram suae perfectionis, quod im- 
plent. Si autem intellegatur de his qui dicuntur perfecti propter statum, 
sicut Episcopi et religiosi, non est verum. Non enim tenentur Episcopi 
nisi ad ea ad quae se extendit cura recepti regiminis; et religiosi non 
tenentur nisi ad ea ad quae obligantur ex voto suae professionis» (S. Tho- 
mas, Quodl. 1, a. 14, 2m). 

nec procedat ultra, personam privatam gerit; non agens 
quatenus superior, subditum non obligatl. Nec ratio sive 
conscientia subditi vertit iudicium in imperium, consilium 
in praeceptum; ratio est praeco, non princeps; legem qui- 
dem denuntiat, at non effici1t13 


Certum est attamen boni minoris electionem esse fre- 
quenter cum peccato, v. gr. si quis minora eligeret ideo quod 
meliora contemnit, aut ideo quod cor stabilivit (iuramento, 
voto, proposito) contra spiritualem ascensionem sive pro- 
gressum, aut ideo quod minus eligit ex intemperantia, im- 
patientia, acedia, curiositate; prout accidit peccatum exse- 


cutioni, puta si quis operaretur impatienter, neglegenter, 
tarde. 


Casus primus. 


Candida monialis, quae in perfectionem sedulo studio 
intendit, saepe, dum confessionem instituit, haec tantum m o- 
do vitia confessario queritur, quod perfectionis operis pro- 


positum quandoque non servet, quod divinis inspirationi- 


| Dum superior non imperat sed melius bonum electioni subditi re- 
linquit. practice ei dicit: sic melius ageres, at licet tibi contrarium ope- 
rari; cur ipse offenderetur poenamque inferret ubi subditus utatur li- 
centia sibi facta? Cur peccaret qui id faceret quod licet? Sed propterea, 
audio, quod de meliori constat, id non omittimus nisi quia minus bonum 
plus fert delectationis aut laborem postulat exiguum. Quare tamen divina 
providentia miscuit utile dulci, nisi ut capti dulcedine utilia prosequa- 
mur? Aliud est agere propter delectationem uti causam totalem actus et 
aliud agere propter delectationem quatenus partialem neque praecipuam 
causam; porro qui minus bonum eligit, id non eligit quia delectabile 
—maior delectatio in malo—, quamvis id non eligat quoniam honestum 
—maior honestas in meliori—, sed eligit quia delectabile simul ac ho- 
nestum — partialis causa duplex. 

3 «Cum conscientia non liget nisi ex virtute eius quod in conscientia 
habetur, conscientia quae ex consilio sequitur non alio modo potest obli- 
gare quam ipsum consilium, ex quo aliquis obligatur ut non contemnat, 
sed non ut impleat» (S, Thomas, QQ. DD. de veritate, 17, 3, 2m). 

bus haud semper obsequatur, quod animi fervorem in agen- 
do aliquando remittat atque vagum animum saepe in oratio- 
nibus gerat. 

Haec confessarius cum audit, opportuna consilia Candi- 
dae praebet simulque, tamen, cuiusdam anteactae vitae pec- 
cati accusationem ab eadem exquirit, si velit absolutionem 
obtinere: quae enim Candida manifestat, cum peccati ma- 
litiam haudquaquam attingant, putat non esse absolutionis 
materiam sufficientem. 


Num confessarius recte agat? 


Solutio 


Candida monialis se primo accusat quod perfectionis 
operis propositum quandoque non servet. Si de proposito 
dumtaxat agitur, obligatio est nullal; si vero de proposito 
religiosa professione firmato, id quidem obligat, sed ei Can- 
dida indubitate satisfacit, cum dicatur in perfectionem sedu- 
lo studio intendere 2. 

Se accusat insuper quod divinis inspirationibus haud 
semper obsequatur. Inspirationes hae, licet valeant esse de 
re praecepta aut simul cum praecepto, preesumuntur con- 
silium importare, cuius ideo omissionem peccatum exsistere 


non constat. 


Se accusat pariter quod animi fervorem aliquoties re- 


| Propositum, etsi dicat voluntatem paratam ad aliquid tradendum, 
agendum, omittendum, obligationem nullam importat 

" «Scito quod religiosus non aliter tenetur ad perfectionem tendere 
quam servando regulam suam. Et ideo hi duo contemptus se invicem co- 
mitantur. Ita quod impossibile est ut quis non contemnat regulam suam, 
et contemnat perfectionem: quia si non contemnit regulam, iam per- 
manet in professione tendendi ad perfectionem; ac per hoc, non contem- 
nit perfectionem. Et similiter si non contemnit perfectionem, consequens 
est ut velit subicl regulae, per quam tenetur ad perfectionem tendere» 
(Caietanus, in II-II, 186. 9, n. 1). 

mittat in agendo. Loquitur propterea de elicitis remissis ac- 
tibus cum forsan potuit elicere ferventiores. Hi cadunt sub 
consilio. 

se accusat denique quod saepe in orationibus vagum ani- 
mum gerat. Si distractiones inter orandum voluntariae sint, 
haberemus peccatum veniale; si autem involuntariae, nega- 
tivam imperfectionem, a peccati terminis alienam. 


Si confessarius igitur has quoque distractiones novit 
involuntarias, fecit optime, postquam opportuna consilia 
praebuit, accusationem postulans vitae praeteritae peccati, 
ne sacramentum nullitati exponeret. Sed etiam ubi noverit 
distractiones fuisse voluntarias, bene egit petens ut pecca- 
tum vitae praeteritae clavibus iterum submittatur, quo do- 
lorem nempe certiorem reddat et propositum firmius. 


Alii casus. 


C. II.— Leonardus, Praedicatorum Ordinis professus et 
perfectionis desiderio flagrans, aliorum quoque Institutorum 
religiosorum varias consideravit observantias quas putat 
sibi superaddendas observantis propriae religionis. Putat 
insuper se teneri sub peccato ad omnia quae perfectioni fa- 
vent assequendae. 

SoL— Errat Leonardus noster si, ob desiderium perfec- 
tionis, aestimat observantias aliorum Institutorum esse sibi 
sub peccato superaddendas, nam quantumcumque huius- 
modi observantiae sint media perfectionis, ipse non tenetur 
ad perfectionem tendere nisi secundum regulam et consti- 
tutiones eius Ordini proprias (can. 593). Errat pariter vehe- 
menter putans se sub peccato adstringi ad omnia quae per- 
fectioni favent assequendae, nam religiosus, prout D. Tho- 
mas loquitur, «non tenetur ad omnia exercitia quibus ad 

perfectionem pervenitur: sed ad illa determinate quae sunt 
ei taxata secundum regulam quam professus est» h 


C. III.— Bertha, monialis, se in confessione cum lacn- 
mis accusat de oboedientiae defectu, quod interdum, vide- 
licet, desideria matris abbatissae non perfecit; interrogata 
vero a confessario num huiuscemodi desideria putabat ipsa 
obiectum oboedientiae, «absque dubio», inquit, «immo legi 
in quodam libro ascetico Divum Thomam docere perfectam 
oboedientiam in eo esse quod quis praeceptum oboediendo 
praeveniat, voluntate superioris intellecta» 

Sol.— Confessarius Bertham admoneat desideria matris 
abbatissae exsulare ab oboedientiae obiecto, quod ad prae- 
cepta dumtaxat coangustatur. Ideoque aut ipsam non atten- 
te legisse librum, aut auctorem non accurate citasse D. Tho- 
mam. Hic etenim, postquam dixerat: «Eius (oboedientiae) 
speciale obiectum est praeceptum tacitum vel expressum» 2, 
addidit: «Tanto videtur oboedientia promptior quanto ex- 
pressum praeceptum oboediendo praevenit, voluntati supe- 
rioris intellecta». Non ergo constituit promptitudinem oboe- 
dientiae in perficiendis superioris desideriis, sed in implen- 
dis eius praeceptis tacitis. Ubi nullum adsit praeceptum su- 
perioris nullus est locus oboedientiae perfectae, nec prop- 
terea oboedientiae defectuosae. 


C. IV.— Rufinus, religiosus, haec inter alia confessario 
pandit, saepius nempe silentium infregisse a Regula prae- 
ceptum, ieiunia Constitutionum interdum non servasse, de 
his demum transgressionibus non se acussasse in culparum 
capitulo. 

Sol.— Rufinus haec omnia confessario fortasse pandit quo 
sapientius ab ipso dirigatur, animae suae status plene cons- 
cio. Si ea tamen panderet uti materiam confessionis seu ab- 


|1 S. Thomas, Summa Theol., II-II, 186, 2. 
«  Id., ib., 104, 2. 

solutionis, oporteret distinguere casum duplicem, prouti sci- 
licet Regula atque Constitutiones obligant sub culpa aut sub 
poena dumtaxat. In hoc altero, longe communiori, trans- 
gressiones illae non sunt peccata, nequidem venialia. Adest 
quidem, neque raro, peccatum in ipsarum causis, cum illae 
scilicet transgressiones fiunt ex curiositate, intemperantia, 
acedia, impatientia etc.; et tunc, quantumvis possint accu- 
sari prout sunt peccata in causa, causa pandatur potius quam 
effectus, unus cum possit oriri a causis diversissimis. 


C. V.— Inter duos parochos eiusdem civitatis modus est 
agendi tam dissimilis ut fideles haereant ancipites et anxii. 
Calpurnius enim sic clamitat e suggestu: Non sufficit si 
diebus dominicis sacro adstetis; tenemini et assistere rosario 
atque benedictioni eucharisticae serotinae. Gaudentius vero 
sic, e contra, auditores alloquitur: Tenemini Missam audire 
die dominica: sed non debetis venire ad serotinam devotio- 
nem rosarii et benedictionis eucharisticae. 

Sol.—Calpurnius male facit urgens assistentiam devotio- 
ni serotinae quasi aeque praeceptam ac assistentiam Missae ; 
haec obligat sub gravi; illa non obligat neque sub levi. 

sed et Gaudentius quoque male facit, nam illis verbis 
practice dehortatur auditores a serotina devotione; porro, 
quamvis haec devotio non sit obligatoria, tamen quisquis cu- 
ram habet animarum, oportet ut, Spiritui Sancto morem ge- 
rens, ipsas invitet, excitet et inducat ad meliora sectanda, 
pro vitae cuiusque condicione. Unde D. Thomas, ad quaes- 
tionem: «Numquid quilibet tenetur ad perfectionem ?», res- 
pondit: «Non, sed intentio praedicatoris ad hoc debet esse» V 
Dicat ergo Gaudentius: Non tenemini quidem adsistere de- 
votioni serotinae; venite tamen omnes atque singuli: Deus 
etenim plurima nobis contulit et confert bona quae nos non 

meremur; demus et nos propterea Deo ipsa quae Deus non 
exigit a nobis. 


| S. Thomas, in Coloss., c. 1, lect. 6. 

I. PECCATORUM DISTINCTIO SPECIFICA 


Doctrina. 


Specifica distinctio peccatorum petitur a quibusdam ex 
praeceptis vel legibus, a quibusdam ex virtutibus contrariis, 
ab aliis demum ex actuum obiectis. 

Et differunt quidem species peccatorum secundum leges 
sive praecepta cum repugnant legibus vel praeceptis forma- 
liter diversis, procedentibus videlicet ex diverso motivo for- 
mali, seu ex diverso fine intrinseco, fine nempe operis. Ha- 
bent autem leges naturales variae finem intrinsecum diver- 
sum. At leges sive praecepta positiva: a) si habent eandem 
materiam cum lege naturali habent quoque (uti plurimum) 
ipsum naturalis legis motivum; b) si plures communem ha- 
bent unam, moraliter, materiam, habent quoque (nisi aliud 
constet) motivum unicum; c) at si materia unius legis sit 
moraliter multiplex, tunc ipsa lex habet motivum multiplex 
formaliter et aequipollet legi multiplici. Quapropter homi- 
cidium dicit unum peccatum, quamvis prohibitum lege na- 

turali, divino positiva, civili et ecclesiastica; unum quoque 
peccatum violatio legis de audiendo sacro si die dominica 
incidit festum Circumcisionis vel Epiphaniae; at duplex, 
specifice, peccatum omissio sacri atque labor servilis in una 
dominica (etiam absque festo concurrente). 

Secundum virtutes differunt specifice peccata quae: a) 
opponuntur diversis virtutibus; b) opponuntur eidem vir- 
tuti modo contrario, per defectum nempe et per excessum; 
c) opponuntur eidem virtuti modo diverso, id est virtutis bo- 
nis, secundum moralem aestimationem, diversis. Sic aliud 
peccatum, furtum, et aliud, fornicatio— opposita iustitiae et 
castitati—; aliud peccatum praesumptio et aliud desperatio 
— etsi utrumque oppositum spei—; aliud peccatum hom ici- 
dium, aliud detractio et aliud furtum — opposita diversis bo- 


nis iustitiae, bono scilicet vitae, famae atque fortunae. 


Differentia tamen secundum obiecta est magis propria, 
cum peccatum sit actus voluntatis, quae in unum bonum fer- 
tur, cuius ergo tendentia in bonum se habet per se in pecca- 
to, dum privatio rectitudinis, cum virtutis tum legis, se ha- 
bet per accidens; porro obiectum est primum specificans 
hanc tendentiam. Ideo si peccata quis attenderet non ex par- 
te prohibentis sed ex parte dumtaxat rei prohibitae— seu mo- 
tivi intrinseci atque proximi prohibitionis— tunc ipsa pecca- 
ta, specificata secundum praecepta, specificarentur pariter ex 
obiectis: haberemus enim furti peccatum speciale, non quia 
furtum prohibitum est diversis legibus, sed quia prohibi- 
tum damnum proximi in temporalibus bonis eius. S1 ipsae 
quoque virtutes adducantur differentiae specificae peccato- 
rum, in ultima pariter analyxi peccata ab obiectis specifi- 
carentur, nam virtutes secundum obiecta differunt specie 
— furtum dicitur speciale peccatum quia iniusta acceptio, 
acceptio autem non ponitur iniusta nisi quia rei alienae. 

Melius tamen prae virtute atque praecepto specificativum 
peccatorum obiectum ponitur. Prae praecepto quidem, ne lo- 

eus sit confusioni, facili inter praecepta distincta ex parte 
prohibentis et ex parte prohibiti. Prae virtute similiter, quia 
virtus non semper tribuit peccato differentiam ultimam spe- 
cificam, cum detur peccatum per excessum atque peccatum 
per defectum, specie certo distincta, etsi contra eandem spe- 
cifice virtutem. 


Sed inde quod peccata specie differunt ex obiecto, facile 
colligitur differentia specifica: a) peccatorum spiritualium, 
quae consummantur delectatione intentionali sive imagina- 
tionis sive rationis— veluti avaritia atque superbia—a pec- 
catis carnalibus, quae complentur in delectatione carnali seu 
corporali, sensu scilicet tactu— uti gula et luxuria—; habent 
enim huiusmodi peccata diversa obiecta, utpote diversae de- 
lectationis causas; b) peccatorum quibus homo peccat di- 
recte in Deum, in seipsum, in proximum —v. gr. haeresi, lu- 
xuria, furto—, quoniam ipsorum diversa sunt obiecta, prout 
diversa sunt obiecta actuum quibus ordinamur directe in 
Deum, in nos ipsos, in proximos; c) peccatorum cordis, oris 
et operis, quandiu ex obiecto peccata habent ut consummen- 
tur corde— v. gr haeresis—-., ore— v. gr. detractio—, opere 
— v. gr. furtum —; d) immo peccati mortalis a veniali, pro 
quanto illud habet obiectum repugnans fini ultimo, cui ob- 
iectum peccati venialis non repugnat. 


Casus primus. 


Pater Sigfridus, religiosus Ordinis Praedicatorum, nego- 
tiationem lucrativam exercuit. Hanc culpam dum accusaret 
Tiburtio confessario, audit se commisisse peccatum triplex, 
contra sacras nempe Constitutiones O. P. (n. 863), contra Ius 
Canonicum (cc. 142, 592), atque contra votum oboedientiae 
quo tenentur omnes religiosi Romano Pontifici oboedire 
(c. 499, $ 1). 

An Tiburtii sententia sit probanda. 

Solutio 


Primo quidem, quoniam Ius Canonicum atque Constitu- 
tiones O. P. prohibent negotiationem religiosis sub unico mo- 
tivo formali, ad decorem scilicet status— ne religiosi saecu- 
laribus negotiis implicentur—, duplex praeceptum illud est 
unicum formaliter; transgressio, hac ex parte, unum dicit 
peccatum ; praeterquam Constitutiones O. P. non obligant, ut 
plurimum, sub culpa nisi accedente praescripto pontificio 
(n. 31), quod plenum suum retinet valorem. Hucusque igitur 
Pater Sigfridus unum peccatum fecit, contra virtutem nem- 
pe oboedientiae erga Summum Pontificem, conditorem sa- 
crorum canonum. 


Peccavitne quoque contra votum oboedientiae quo Roma- 
no Pontifici sublicitur? Ad haec Schaefer: «Tunc solummo- 
do Religiosus laedit votum oboedientiae, si Romanus Ponti- 
fex Religioso aut Religiosis vi oboedientiae particulare prae- 
ceptum dat et Religiosus illud transgreditur, non autem si 
cetera statuta pontificia non observat... Dignoscitur autem, 
uti Raus dicit, utrum Romanus Pontifex ex voto obligare 
velit, sı Romanus Pontifex sub formali praecepto de oboe- 
dientia regulari aliquid praecipit aut si imponit particulare 
praeceptum Religioso vel etiam omnibus Sodalibus alicuius 
Religionis sub poena gravi, ex. gr. sub censura» J. Et Wernz- 
Vidal: «Praesumendum est Rom. Pontificem etiam in mate- 
ria voto subiecta non praecipere vi voti, nisi contrarium ex 
ipso modo praecipiendi constet» 2. 

sed in prohibitione quae nunc agitur id non constat. Im- 
mo,quamvis canonum vetitum fuerit inde obfirmatum poena 
latae sententiae, excommunicatione videlicet Sedi Aposto- 


| Schaefer, De religiosis, p. 178, ed. 3. 
! Wernz-Vidal, Jus Canonicum, III, n. 84. ed. 1933 

licae reservatae V haec censura, pariter atque vetitum, non 
afficit solos religiosos sed et ceteros clericos. 


Sententia igitur Tiburtii confessarii non probanda est, 
sed reformanda, quoniam Pater Sigfridus non peccavit nisi 
contra virtutem oboedientiae debitae Romano Pontifici, seu 
contra Ius Canonicum. Tamen quantumque non peccaverit 
contra oboedientiae votum, Tiburtius eum arguere poterat 
tamquam transgressorem voti paupertatis: hoc enim voto 
religiosi valedixerunt iuri aliquid habendi tamquam pro- 
prium, aut saltem eo utendi sine licentia superioris. Haec 
attamen licentia ad actus illicitos, v. gr. ad negotiationem 
lucrativam vetitam, non facile praesumitur— etiam dato, nec 
propterea consesso, ipsammet superiores religiosos dare pos- 
se validam 710 


Alii casus. 


C. II.— Nicolinus ac Athanasius confessario se sistunt. 
Ille se accusat de fractione ieiunii; agebatur autem ieiunium 
non tantum praescriptum ab Ecclesia verum etiam promis- 
sum voto atque pro paenitentia sacramentali iniunctum. Hic 
autem fatetur se omisisse confessionem annuam atque com- 
munionem paschalem. 


* AAS., 42 (1950), p. 330 s. 

2 Non desunt Auctores qui religiosum eximant a peccato contra vo- 
tum paupertatis si superior ei licentiam dederit pecuniam expendendi ad 
usus tam licitos quam illicitos; eorum ratio est quoniam «nullibi legitur, 
saltem in legibus universalibus Ecclesiae, quod Superioris potestas valide 
administrandi bona religionis limitata sit ad usus licitos tantum. Ergo si 
etiam ad illicita abutatur, peccat quidem sed actus valet» (Fanfani, De 
iure rcolig. n. 225, dub. 3, p. 251, ed. 1925). Sed. praeterquam quando su- 
perior confert licentiam religioso pecuniam expendendi pro libitu seu ad 
arbitrium, non ideo vult dicere ad usus licitos et illicitos, qui hanc li- 
centiam illimitatam daret exorbitaret, ad aliorum theologorum senten- 
tiam. facultatem propriam ; indeque et licentia foret invalida et subditus, 
ea utens, non absolveretur a peccato contra votum paupertatis. 

Sol.— Fractio, in primo casu, leiunii malitiam induit tri- 
plicem: contra temperantiam, contra religionem et contra 
paenitentiam. Ita Prümmer 

Athanasius, in secundo casu, dupliciter peccavit seu con- 
tra legem duplicem, quarum una iubet confessionem annuam 
et alia praecipit paschalem communionem. 


211 C. III.—NVehementi tentatione luxuriae pressus, Julius 
orare praetermisit et ideo fornicationi cessit; peccavitne con- 
tra praeceptum vetans luxuriam et insuper contra praecep- 
tum : Orate ne intretis in tentationem — seu contra castitatis 
et religionis virtutem duplicem? 

Sol.— Negative. Nam si qua virtus vel virtutis praeceptum 
obliget seu urgeat tantum indirecte, ex imperio sive prae- 
cepto alterius virtutis, omittens actum imperatum peccat 
dumtaxat contra virtutem imperantem : una est etenim obli- 
gatio finis atque mediorum. Omittens igitur orationem ad 
vincendam tentationem luxuriae, peccat, non contra religio- 


nem,seu contra praeceptum orationis, sed solummodo contra 
castitatem. 


212 C.1 V.—-Mauritius furatus est rem sacram ; Norbeilus au- 
tem sacrilegii personalis reus exsistit. Satisfaciuntne inte- 
eritati confessionis (140) ille quidem si de furto se accusat, 
hic vero non nisi de sacrilegio? 

Sol.— Negative; furtum enim Mauritii fuit. sacrilegum, 
seu oppositum iustitiae et religioni; sacrilegium | Norberti 
est personale, aliud specie a sacrilegio reali et locali, nam 


aliud est, ad communem aestimationem, obiectum persona 
sacra, res sacra et locus sacer. 


213 C. V.— Augustinus, qui modo fuit avarus et modo prodi- 
gus, sic confessario loquitur: peccavi contra liberalitatem. 


| Prümmer, Th. Mor., 1, 374, ed. 1931. 

Ildefonsus vero, qui detractione, contumelia et furto contra 
Ernestum peccaverat, se dumtaxat in confessione accusat 
quod iniuriam fecerit proximo. Faciuntne confessionem in- 
tegram ? 

Sol.— Negative; avaritia namque et prodigalitas, etsi op- 
ponantur uni virtuti liberalitatis, differunt specie, illa cum 
opponatur per defectum, haec per excessum ; detractio quo- 
que, contumelia et furtum, quamvis contra solam iustitiam, 
important damnum proximo illatum in bonis moraliter di- 
stinctis et ideo specie differunt et sunt secundum propriam 
speciem declaranda— aliud est ius ad famam, aliud ius ad 


honorem, aliud 1us ad exteriora bona. 


C. VI.— Albertus de his, inter alia, se in confessione accu- 
sat: quod interius iratus in Pancratium, iram expressit pri- 
mo verbis asperis, exinde percussione: insuper quod cogita- 
tionibus turpibus induisit, sermones lascivos habuit atque 
fornicationi operam dedit. Differuntne specie haec Alberti 
peccata? 

Sol.—Quoad iram, negative, quoniam peccata cordis et 
oris ordinantur ad completionem opere. Quoad luxuriam, 
affirmative, si peccata seorsim inveniantur neque voluntas 
progrediatur ultra, sic ut turpes cogitationes non ordinentur 
ad sermones lascivos, nec isti in copulam fornicariam; ne- 
gative, contra, si cogitationes et sermones sint veluti gradus 
fornicationis, quae inchoatur corde, proditur ore, opere de- 
nique consumm atur. 


C. VII.— Marcianus, dum in una confessione explicite: 
Furtim ingressus domum divitis, haec omnia simul asportavi 
mecum : codicem perrarum, lapidem praetiosum et ingentem 
pecuniam; in alia compendiose: Furtum feci atque pluries 
de proximo detraxi. 

Sol.— Quoad primam confessionem: omnia illa obiecta, 
etsi differant physice, non differunt moraliter: sunt enim 

pariter res aliena; sufficeret ergo, per se loquendo, dicere: 
Furtum grave commisi. At quoad secundam confessionem, 
Marcianus deberet explicare num furtum atque detractiones 
fuerint peccata mortalia, potius quam venialia. 


II. PECCATORUM NUMERICA DISTINCTIO 


Doctrina. 


Peccata distinguuntur numero ad moralem multiplica- 
tionem sive actuum sive obiectorum x. 


Actus, circa unum idemque obiectum, multiplicantur mo- 
raliter quoties moraliter interrumpuntur. Interrumpuntur 
autem : A) per actum contrarium voluntatis, per voluntatis 
retractationem nempe, sive a) explicitam— qua quis v. gr. 
paenitet de praecedenti intentione seu proposito—-, sive 
b) implicitam— qua voluntas ponit actum incompossibilem 
cum priori intentione seu proposito, vel quando, sibi oblata 
Occasione, quis non agit quod agere intendebat—; B) per 
cessationem Amluntariam ab actu iam incoepto—eo namque 


quod voluntarie quis ab actu cessat, ab ipsomet desistit— ; et 


| Dicit Prümmer: «Per se patet, peccata specifice distincta etiam nu- 
mcrice distingui, quamvis unico actu fiant. Hinc qui committit furtum ut 
fornicetur, non solum duo specifice distincta, sed etiam duo numerice di- 
versa peccata perpetrat» (Th. Mor., I, 376, ed 1931). Cautius Noldin: «Si 
unus actus peccaminosus plures virtutes diversas laedit, eo ipso etiam 
plures malitias continet, quae peccatis numero pluribus aequivalent. Sane, 
qui furatur rem sacram, duo peccata specie et virtualiter numero distincta 
committit, unum contra iustitiam et alterum contra religionem» (ThA. 
Mor., I. 307, ed 1931). Melius autem Tanquerey: «Si unus habeatur actus 
humanus virtutibus specifice diversis oppositus, dicitur etiam, ex usu 
recepto, dari multiplex peccatum, licet, rigurose loquendo, non sit nisi 


unum numero peccatum plures in se continens malitias specifice diversas» 
(Th. Mor., II. 520, ed. 1931). 

C) per cessationem involuntariam seu naturalem, quoties 
prima voluntas nequit haberi causa posterioris. 

Quoad hunc postremum casum, minus obvium, distingua- 
mus oportet inter peccata externa, quae consummantur or- 
ganis exterioribus— v. gr. homicidium, fornicatio—, peccata 
pure interna, quae consummantur potentiis interioribus— v. 
gr. haeresis, cogitationes pravae, odium ac desideria ineffica- 
cia—, atque peccata mixte interna, desideria efficacia nempe, 
seu intentiones sive proposita actus externi perficiendi— v. gr. 
propositum fornicandi, occidendi. 


Porro per cessationem involuntariam seu naturalem in- 
terrumpuntur moraliter peccata : 

A) Externa, quidem, quando complentur: a) secundum 
se— v. gr. fornicatio, homicidium —, aut b) saltem secundum 
intentionem agentis— v. gr. osculum sine intentione copulae, 
percussio absque occisionis intentione—, nisi ex eodem im- 
petu passionis, intra breve tempus, repetantur— v. gr. mul- 
tiplex osculum vel percussio ab eo qui semel osculari vel 
percutere intendebat. 

B) Mixte interna vero, a) quando exterius complentur, 
uti supra; b) quando, nisi uniantur in externo effectu ad 
intentum finem conducente, intercedit inter unum et aliud 
mora notabilis——quae autem mora sit dicenda notabilis de- 
pendet tum ex natura rei tum ex passionis vehementia, ita 
ut qui quaereret furtum committere nec occasionem nisi post 
mensem invenerit, nova haec intentio esset moraliter pec- 
catum unum cum priore; e contra, qui quaereret inimicum 
ad occidendum, si iterum post mensem vellet illum occidere, 
nova haec intentio dicenda foret novum peccatum Il. 

C) Pure interna denique, per quamlibet interruptionem 
physicam— quoties multiplicantur physice, toties multipli- 
cantur et moraliter—, nisi procedant ex eodem passionis im- 


t — Saematicenses Mor ., tr. 20, c. 12, n. 38. 

petu intra breve intervallum —pro Merkelbach, intra duas vel 
ad summum tres horas x. 


Actus, externus vel internus, unicus multiplicatur ex ob- 
iectis numerice distinctis in esse moris, quae videlicet non se 
habent moraliter per modum unius— sive quia unum non 
est pars alterius, sive quia omnia simul aut non sunt partes 
intégrales alicuius aut non ordinantur in unum finem vel 
opus consumandum. 

Hinc, ad sententiam nobis probabiliorem, plura numero 
committeret peccata: qui uno actu res plurium auferret (hi 
nisi constituant societatem), tot enim laedit iura quot sunt 
domini; qui una actione induceret tres pueros ad peccan- 
dum, tot namque sunt scandala quot pueri; qui unico ser- 
mone contumeliam pluribus irrogaret; vel qui uni detrahe- 
ret in pluribus materiis, nam fama dicit ordinem seu respec- 
tum ad diversas virtutes et propterea alium qui profert fu- 
rem, homicidam, adulterum, etc., laedit in casu plura iura 
—nisi multiformem hanc detractionem auditores falsam ex- 
sistiment, quasi effectum irae dumtaxat—; et a fortiori tot 
peccata committeret sacerdos quot in mortali exsistens pae- 
nitentes in unica absolveret sessione 2 vel quot parvulos si- 
mul baptizaret. Probabilius quoque peccata plura faceret qui 
unico desiderio vellet accedere ad plures feminas, qui unico 
proposito statuerit vel ieiunium frangere per totam quadra- 
gesimam, vel recitationem breviarii omittere per totum men- 


sem (in primo casu tot peccata quot feminae, in aliis tot pec- 
cata quot dies). 


Contra, unico verbo blasphemans in duodecim Apostolos 


| Merkelbach, Th. Mor., I, 439, ed. 3. 


j Cum alus de unico peccato confessarium huiuscemodi accusans. 
Merkelbach (Th. Mor., I. 440, ed. 3) vult attamen ipsum teneri, quando 
confessionem instituat, declarare pluralitatem, ne in errorem confessa- 
rium proprium inducat. De hoc attamen sermo infra (223). 


liWm:-- 

unum peccatum facit, quoniam una est in Deum irreveren- 
tia; item, qui eadem locutione plures sive blasphemias in 
Deum sive contumelias in hominem proferret; qui plures 
fidei articulos negaret; qui aliquem detraheret coram pluri- 
bus—cum ius ad famam sit unum apud omnes—. Probabilius 
unum ponitur peccatum sacerdotis qui, exsistens in mortali, 
Eucharistiam distribueret pluribus in eadem communionis 


administratione, cum loqui liceat de una mensa sive convivio. 


Casus primus. 


Ut vindictam sumeret de Sempronio, inimico, Caius sta- 
tuit ipsum bonis et familia privare. Post diuturnam delibera- 
tionem proposuit dynamite evertere domum cum uxor atque 
fili somnum caperent. Emit igitur dynamitem, hanc studiose 
disposuit, tempus propitium expectavit. Quadam igitur nocte, 
cum noverit Sempronium a civitate abesse, et uxorem filios- 
que quattuor domum ingressos somnoque sopitos, dynamitem 
domo applicavit et explosit. Res quidem tunc pro voto cessit. 
Sed Caius postea paenitens se confessario sistit cui sic se ac- 
cusat: Homicidium patravi. 

Quaeritur: Num Caius integritati confessioni (140) satis 
faceret. 


Solutio 


Pravum certo propositum, emptio, praeparatio et apposi- 
tio dynamitis non sunt peccata alia a domus atque familiae 
destructione; non erant igitur in confessione declaranda. 

Verum destructio domus aliud peccatum exsistit ab occi- 
sione uxoris et filiorum : aliud est enim ius ad bona externa 
et aliud est ius ad vitam. Unde ipse Noldin x: «Qui horreum 


l Noldin, L c., 313. 

incendit ad interimendum inimicum suum ibi dormientem, 
vel qui uno ictu equum et sessorem interficit, duo peccata 
committit, damnificationis et homicidii.» Domus ergo destruc- 
tio erat quoque ad confessionis integritatem declaranda. 

Sed uxori ac singulis filiis ius aderat ad vitam indepen- 
dens; quinque propterea iura ad vitam laesit, seu quinque 
commisit Caius homicidia ; vel ipsa civilis lex Caium puniet 
ob homicidium quintuplex; sed et communis aestimatio ha- 
bet uti mere accidentale num homicidium multiplex simul 
aut successive committatur. Caius ergo se accusare debet 
dicens: Homicidium quintuplex patravi. 


Huic doctrinae nonnulli obiciunt quod uni eidemque ac- 
tui nequeunt plures numero malitiae esse, cum accidentia 
non multiplicentur nisi ad subiecti multiplicationem x. Res- 
pondemus aliter loquendum esse de moralibus atque de na- 
turalibus. Sic, prout D. Thomas nos admonuit: «In rebus 
naturalibus, id quod est accidens alicui rei, non potest acci- 
pi ut differentia constituens speciem» 2, et tamen moralis 
actus potest speciem sumere ex circumstantiis (cf. 138); ita 
quoque, etsi rei naturali nequeat esse multiplex species, idem 
actus physicus induere potest plures specie sive bonitates 
sive malitias; quam ergo recipit ab obiecto, hanc recipiet 
multiplicatam quando obiectum est multiplex. 


| Tanquerey (l. c.. n. 527) tribuit haec verba Angelico Doctori: «Ubi 
non multiplicatur actus voluntatis non multiplicatur peccatum» (in 2, 
d. 42, q. 1l, a. 1). Sed haec verba non habentur ibi prout citantur. Habcen- 
turne quoad sensum? Oporteret pracprimis quaestioni intendere quae in 
illo loco agitur, scilicet, num voluntas peccandi sit peccatum distinctum 
ab exteriori peccati actu. Cui quaestioni D. Thomas respondet voluntatem 
quidem peccandi coniunctam cum exteriori actu unum esse peccatum cum 
hoc actu; voluntatem vero separatam ab exteriori actu aliud peccatum 
esse, cum exsistat distinctus actus. Inde propterea D. Thomas potest in- 
vocari pro multiplicatione peccatorum ex parte actuum (21G), non tamen 
pro peccati unitate ex obiectorum parte, de qua nunc loquimur. 

d S. Thomas, Summa Theol. I-II, 18, 10. 

Ceterum ipsi Auctores qui loquuntur, in casu nostro, de 
uno peccato homicidii, cum circumstantia tametsi aggravan- 
te— quae non est necessario declaranda in confessione (140)—., 
insistunt ut Caius accuset homicidium multiplex, ne confes- 
sarius, audiens «homicidium patravi», decipiatur a paeniten- 
te. Isti Auctores, mea quidem sententia, illogice procedunt: 
arguunt enim Caium, in casu nostro, de mendacio dumtaxat 
levi, quod certo non obstaret validitati confessionis. Sed et 
deberent ipsum eximere a mendacio, quoniam non paenitens 
inducit confessarium in errorem, at confessarius decipit se- 
metipsum : cum enim noverit, ad Doctorum eorundem placi- 
tum, verbis «homicidium patravi» optime significari posse 
homicidium unum et homicidium multiplex, sibi ipsi tribuat 


quod intellexit unum prae multiplici 


Alii casus. 


C. II.— Annuam peragens confessionem se Evergistus ac- 
cusat quod successive et pluries sibi pollutionem procuravit 
et pluries cum eadem femina fornicatus est; insuper quod 
fornicationem quidem intendens, interdum et mulieri turpi- 
ter allocutus est et mulierem est deosculatus atque inhoneste 
tetigit, immo, postquam copulam perfecit, actibus induisit 
impudicis sibique complacuit de iam habita copula. 

Sol.— Quoad pollutiones et fornicationes successivas: tot 
commisit peccata quot fuerunt pollutiones vel fornicationes, 
nam harum atque illarum quaelibet est, suapte natura, actus 
consummatus; quem ad modum committeret, abs dubio, duo 


| Legimus in Genicot (Th. Mor. I, 1G8, ed. 1931): «Regulariter in 
praxi exprimenda erit saltem aliqua confusa pluralitas, dicendo, v. g. occi- 
di plures, non quidem ad confessionis integritatem, sed ne confessarius 
audiendo feci homicidium merito intellegat unius hominis occisionem .» 
Subinde autem (ibidem): «Qui unico actu scandalum praebet pluribus, ne 
pluralitatem quidem significare debet, quoniam verba scandalum (grave) 
praebui intellegi possunt de pluribus scandalizatis.» 

peccata qui post occissum Petrum occideret loannem, uti 
Làrraga loquiturl. 

Quoad actus antecedentes et consequentes copulam, hi 
omnes unum dicunt peccatum cum ipsa copula; actus qui- 
dem praevii, quoniam ordinabantur ad copulam habendam; 
actus vero consequentes— nisi in novam copulam fuerint di- 


recti— moraliter aestimantur copulae peractae complemen- 
tum. 


C. III.— Se ad confessarium sistunt Narcissus et Ambro- 
sius. Ille se accusat quod fornicationem quidem intendens, 
coepit feminam turpiter deosculari; at copulam perficere 
non potuit ob eventum fortuitum qui supervenit. Hic vero 
narrat quod ad feminam accessit animo turpes dumtaxat tac- 
tus exercendi, sed inde, libidine excitata, copulam appetut 
perfecitque. 

Sol.— Revera tenebatur Narcissus declarare, praeterquam 
fornicationis intentionem, oscula inhonesta, quippe quae, vel 
abstractione facta a pravo fine, erant ipsamet prava. Ambro- 
sius etiam optime fecit declarans duo peccata, tactuum tur- 
pium videlicet atque fornicationis; quoniam tactus non sub- 


ordinabantur fornicationi consequenti, quae non erat in- 
tenta. 


C. IV.— Eadem quidem nocte Hadrianus furatus est quan- 
tum erat frumenti in horreo Pauli, vigesies tamen incedens 
et discedens. Per annum insuper totum illud frumentum et 
retinuit et reddere noluit eius domino. 

Sol.— Quoad furtum : supposito quod nulla adfuit retrac- 
tatio formalis vel virtualis, nullaque moralis interruptio, Ha- 
drianus commisit unicum peccatum, quoniam actus comple- 
tus unus fuit. Quoad retentionem, pariter : si toto illo tempore 


- Lárraga-Lumbreras, Prontuario de Teol. Uor., I. 242. 

nulla interfuit formalis vel virtualis retractatio pravae, al- 
ienum retinendi, intentionis, peccatum non multiplicatur; si 
vero interfuit retractatio, toties peccavit Hadrianus quoties, 
post retractationem, iteravit pravam voluntatem. Ita ad 
utrumque Lárraga x. 


C. V.— Quot peccata committeret sacerdos qui proponeret 
omittere totum diei Officium vel Officium per decem dies? 

Sol.— Respondet Prümmer: «Sacerdos qui proponit uno 
die integrum Officium divinum omittere illudque reapse omit- 
tit, committit unum peccatum mortale. Sin autem prius in- 
tendisset solummodo omittere Matutinum et Laudes et post 
intervallum insuper proposuit omittere aliam Horam, com- 
misit duo peccata mortalia. Attamen ista duo peccata profec- 
to sunt tam gravia insimul quam unum peccatum per omis- 
sionem totius Officii commissum. Sacerdos qui proposuit 
omittere Officium divinum per decem dies, videtur decem 
peccata mortalia committere, sicuti etiam sacerdos qui reap- 
se per decem dies non recitavit hoc Officium» 1. 


C. VI.— Quot peccata committit qui familiae ex quinque 
capitibus compositae detrahit aut maledicit? 

Sol.— Pro quibusdam unum est peccatum si integram fa- 
miliam ad modum unius apprehendit et una intentione no- 
cendi attingit; si tamen de singulis cogitaret eisque distincte 
nocere vellet, quinque peccata committeret. Pro aliis tot ha- 
bentur, etiam in prima hypothesi, peccata quot personarum 
iura ad famam laesa sunt; eoque magis si quae plurima 
sparsit non uno actu physico prolata fuerunt. 


C. VII.— Clodoaldus quae ab aliis fiunt concivibus sum- 
mopere satagit addiscere; hinc detractoribus auditum prae- 


| Lárraga-Lumbreras, 1. c., 240 s. 
3 Prümmer, Th. Mor., I, 379, ed. 1931. 

bet facilem, animum auget atque sollicitat; nec valens quae 
ipse attingit commendare secreto, verbo ac litteris comperta 
vitia prodit familiaribus et amicis. Dum autem confessionem 
peragit, sic se accusat: Decies vacavi detractioni. 

Sol.— Clodoaldus dumtaxat accusavit detractiones quas 
ipse fecit; debuit insuper accusare et illas quibus, ab aliis 
factis, positive cooperatus est uti palpo, consulens, iubens. 
Neque satis erat numerum declarare ex parte actuum, cum 
exprimendus insuper foret numerus ex capite obiectorum, 
id est numerus personarum quibus detraxit, immo (proba- 
bilius) et numerus vitiorum, moraliter distinctorum, quae 


de singulis absque proportionata causa revelavit. 


III. COGITATIONES PRAVAE 
Doctrina. 


Prava cogitatio—seu consensus in delectationem rei pra- 
vae cogitatae, sive delectatio, ut dicitur, morosa— importat 
voluntariam complacentiam de actu pravo, cognitione ex- 
hibito ut praesenti— non ut praeterito seu patrato, neque ut 
futuro seu perficiendo. 

Quia nemo sibi complacet nisi in iis quae aestimat bona 
seu habet grata, repugnat autem et rectae rationi et legi 
aeternae hominem habere sibi gratum id quod Deo displicet, 
cogitatio prava venit proculdubio peccatum. Peccatum qui- 
dem veniale, si sit de obiecto aut actu leviter peccaminoso; 
mortale vero, si de obiecto aut actu graviter pravo. Minorem 
tamen malitiam cogitatio quam exsecutio vel assecutio in- 
duit, ad hanc cum illa se habeat veluti species incompleta, 
initii instar; minorem quoque malitiam quam propositum, 
cum hoc tendat in exsecutionem vel assecutionem, a qua 
cogitatio prava praescindit. 

Quem ad modum ab obiecto repraesentato accipit gravi- 
tatem, sic et speciem : est etenim prava cogitatio actus mo- 
ralis—qui specificatur ab obiecto— ; aliud ergo peccatum de- 
lectatio de cogitato furto, aliud de cogitato homicidio, aliud 
de fornicatione cogitata x. 

Quoad species morales ortas ex circumstantiis conven- 
iunt quidem Auctores declarandas esse in confessione cir- 
cumstantias quae sunt subiecti, ita scilicet quod si indulgens 
cogitationibus libidinosis adstringatur castitatis voto is te- 
neatur fateri in confessione voti circumstantiam. Conveniunt 
pariter dum species oritur ex circumstantiis quae sunt ob- 
lecti si circumstantia sit ratio motiva delectationis, ita vide- 
licet ut qui delectatus fuit de occisione Titii quatenus sa- 
cerdotis, aut de copula cum Sempronia quatenus coniugata, 
is quidem teneatur fateri in confessione circumstantiam sa- 
crilegii vel adulterii. 


Controvertitur attamen num declarandae sint necessario 
circumstantiae obiecti quae, etsi mutent speciem, non fue- 
runt delectationis causa formalis seu motiva, cum agitur, 
v. gr. de delectatione de cogitato homicidio sacerdotis, non 
quatenus sacerdotis, sed quatenus infensi; de cogitata co- 
pula cum coniugata, non quatenus coniugata sed quatenus 
pulchra. 

Qui sententiam benigniorem, seu negativam, amplectun- 
tur in eo praecipue insistunt quod delectatio tendant in ob- 
iectum non ut realiter in se est, at prout intentionaliter in in- 
tellectu exsistit; porro, sicut consensus in exsecutionem ope- 
ris contrahit omnes exsecutionis malitias, quoniam in exsecu- 


| In quo oportet confessarii diligenter attendant, quoniam multi qui- 
dem se accusant de pravis cogitationibus spectantibus rem veneream, 
dum quae ad alia praecepta pertinent, saepe ignorant aut confiteri prae- 
termittunt. Culus ratio quidem est, prout Caietanus animadvertit (in I-11, 
74, 8). quia in materia luxuriae maxime timetur hoc peccatum: e contra, 
ubi est delectatio de cogitata vindicta, quam tamen facere non vult, 
non aestimatur. 

tione nequit una separari ab altera— et ideo qui vult exsecu- 
tionem consentit in omnes malitias exsecutioni coniunctas—, 
qui consentit in meram delectationem distinguit facile inter 
diversas rationes operis, luxuriam, puta, sacrileguim, vel in- 
justitiam, ac potest sibi proponere unam sine altera atque 
circa unam complacens versari sine affectu ad alteram — cir- 
ca eam videlicet quam apprehendit ut delectabilem, sine 
affectu ad eas quae non sunt ei motiva delectationis h 


Rigidior attamen, id est affirmativa, sententia probabilior 
Licet etenim qui delectaretur de imaginata copula cum fe- 
mina in abstracto, peccaret tantummodo luxuria, qui delecta- 
tur de imaginata copula cum femina in concreto, id est cum 
femina quam novit coniugatam, consanguineam, etc., is pec- 
caret, praeterquam luxuria, adulterio seu iniustitia, 1m pieta- 
te, etc. 2. Admittit tamen Prümmer, qui rigidiorem senten- 


| Billuart attamen, qui huic sententiae adhaeret, admonet in praxi 
non esse regulariter recedendum a rigidiori seu affirmativa, «quia (inquit) 
qui huiusmodi delectationibus dediti sunt, regulariter desiderant opus, a 
quo non abstinent nisi vel defectu opportunitatis, vel metu infamiae aut 
poenae temporalis, vel ex alio simili inotivo humano. Hinc inferes (con- 
cludit) regulariter interrogandos esse paenitentes de qualitatibus obiecti 
venerei circa quod morose delectati sunt, nec sufficere si simpliciter di- 
cant se delectatos fuisse in materia venerea, aut circa aliquam mulierem, 
sed explicare debent an mulier sit coniugata, aut consanguinea, aut mo- 
nialis, etc. Dixi (animadvertit) regulariter, quia si probabilius constet non 
adfuisse consensum in opus, nec proximum illius periculum, ut contin- 
gere potest paenitentibus timoratae conscientiae, qui cum non soleant 
his obscoenitatibus voluntarie immorari, saepe tamen dubitant an non 
irrepserit consensus in delectationem, aut si consenserint, certo tamen 
sciunt et affirmant se non consensisse in opus externum nec illud deside- 
rasse; talibus inquam, puto probabilius iuxta secundam —id est benignio- 
rem— sententiam sufficere si simpliciter se accusent, vel sub dubio, vel 
certo de consensu in delectationem absque eo quod cogantur explicare 
condiciones obiecti» (Summa S. Thomae, tr. De temperantia, dlss. 6. 
as l9 3 3 
«Hoc ipso namque quod qualitas illa mulieris alienae, qua afficitur 
et non ignoratur, non retrahit animum a prava illius concupiscentia aut 
delectatione, iam tendit in obiectum, saltem indirecte, prout est in se; 
adeoque duplicem contrahit malitiae speciem; idemque dicas si mulier sit 

tiam tenet, in praxi saepissime sufficere si declaretur in 
confessione obiectum delectationis absque illius circumstan- 
tiis, quoniam et fere semper (ait) est moraliter impossibile 
ut paenitens (praesertim si iam a longo tempore confessus 
non fuerit) circumstantias illas declaret, et quoniam (adi- 
cit) pravae cogitationes absque desiderio solent transire 
facile atque cito de uno obiecto in aliud, neque tam clare ex- 
hibent obiectum cum circumstantiis, verum modo vago atque 


indeterminato x. 


A cogitatione prava, seu consensu in delectationem rei 
cogitatae, differt consensus in delectationem cogitationis, 
dum ipsa nempe cogitatio delectat. Porro, quia cogitatio, si- 
cut et cognitio (etsi mali gravissimi), est hominis vera per- 
fectio, hic consensus peccatum ex sese non importat. Valet 
igitur esse bonus, dum quis utiliter cogitat; et valet esse 
malus ex circumstantiis, et sic habetur peccatum veniale 
dum quis cogitat sine utilitate, vel mortale dum cogitans in- 
curreret periculum consentiendi in peccatum grave. 

Delectatio est, ut plurimum, de cogitatione dum legentes 
fabulas delectamur, non de pravis quae ibi narrantur, sed 
de artificio quo exponuntur; dum comoedias aspicientes de- 
lectamur de industria, non de pravis gestis vel dictis; quando 
bellorum placet honor aut valor, tametsi bella iniusta; cum 
delectamur de modo curioso, singulari astucia, calliditate qua 
commissum fuit homicidium vel furtum; quando in libro 
placet stylus, elegantia, novitas narrationis; in picturis, pe- 
ritia vel excellentia artis; non libri vel picturae argumentum 


turpe atque damnabile. 


consanguinea, aut voto castitatis obstricta, etc. Hinc, quem ad modum 
qui adulterium aut incestum commisit non satis in confessione explicaret 
peccatum suum dicendo solum se rem habuisse cum muliere, ita quoque 
qui de eisdem obiectis tantum morose delectatus est» (Patuzzi, Th. Mor., 
tr. 3, diss. 1, c. 12, n. 6). 

| Prümmer, Th. Mor., I, 397, ed. 1931. 

Casus primus. 


Per totam diem immoratus in libidinosis omnis generis 
cogitationibus noctu Filibertus, sacerdos, se sistit confessa- 
rio cui noxium animum ita pandit: Integra die pravis cogi- 
tationibus indulsi. 


An confessio Filiberti integritate materiali polleat. 


Solutio 


Materialis integritas confessionis petit declarationem pec- 
catorum mortalium quoad eorum numerum, speciem et cir- 
cumstantias quae speciem mutant (140). 

Et quoad numerum quidem, facile concederem confessio- 
nem illam sufficientem : nam cum peccata interna per invo- 
luntariam quoque cessationem interrumpantur (217), erit 
paenitenti fere impossibile cogitationum numerum exactum 
declarare, numerum autem proximum satis indicat dicens 
«integra die». 

Quod ad cogitationum attinet speciem, verbum paeniten- 
tis «pravis cogitationibus indulsi» generalitate et ideo obscu- 
ritate redolet ex sese: prava siquidem cogitatio potuit esse 
de homicidio, de luxuria, de furto. Obtinuit tamen sensus ut 
locutio huiuscemodi ad materiam veneream restringatur, ut 
ex Caietano animadvertimus (232n); pravis ergo cogitatio- 


nibus indulgere stat in casu pro indulgentia cogitationibus 
luxuriae. 


Re autem indulserat Filibertus cogitationibus libidinosis 
«omnis generis»; dicamus ergo cogitationibus pollutionis, 
fornicationis, adulterii, etc. Haec omnia erantne specifice 
declaranda? Imprimis notandum est quasdam e luxuriae 
speciebus ab obiecto differentiam ultimam postulare, quas- 


fi 

dam autem ab obiecti circumstantiis. Ab obiecto differunt 
specie (in ipsomet genere luxuriae) pollutio, fornicatio, so- 
domia, bestialitas; ab obiecti vero circumstantia differunt 
specifice (ob laesionem alterius virtutis) adulterium, sacri- 
legium incestus. Communi igitur sententia Filibertus debuit 
declarare num induisent cogitationibus pollutionis, fornica- 
tionis, sodomiae aut bestialitatis. Quid autem si induisit co- 
eitationibus adulterii, sacrilegii, incestus? Omnium ore hu- 
iusmodi quoque species declarare debuit si circumstantia 
adulterii, sacrilegii, incestus fuit motiva delectationis— id est 
si delectatus fuit cogitans fornicationem cum coniugata, mo- 
niali, consanguinea, quatenus coniugata, moniali, consangui- 
nea— ; verum si huiusmodi circumstantia non fuit motiva 
—-quantumcumque fuerit apprehensa et cognita—, eam non 
tenetur manifestare secundum probabilem sententiam; te- 
netur tamen ad sententiam probabiliorem, saltem si modo 
claro atque distincto qualitatem personae apprehendit cuius 
commercium cogitatum delectabat—non est enim moraliter 
impossibile sacerdoti harum circumstantiarum recordari post 
cogitationes habitas in die—; immo et secundum sententiam 
benigniorem confessarius de his interrogare debet si. ut fa- 
cile praesumitur, sacerdos noster deditus sit libidini, aut 
abstinuisset a pravo desiderio ob defectum opportunitatis 
operis exsequendi, ob timorem infamiae, poenae tempora- 
lis, etc. 


Tenebaturne ulterius declarare se esse sacerdotem, ad 239 
aperiendam sacrilegii circumstantiam ex parte ipsius pec- 
cantis? S1 ut sacerdos vel religiosus a confessario noscitur, 
negative; affirmative, alias. 


Alii casus. 


C. II.— Aegidius saepius dubitat num consenserit in. de- 240 
lectationem rei turpis cogitatae et num consensus, quoties 
adfuit, fuerit plene deliberatus. 

Sol.— Respondet Billuart: «Huius dubii practici et fre- 
quentissimi resolvendi causa, assignantur communiter a theo- 
logis sequentes regulae. Prima: si dubitans sit timoratae 
conscientiae aut si numquam vel raro exteriori actu peccat 
in hac materia, praesumitur non consensisse, saltem plene; 
si enim sic consensisset non dubitaret, sed talis cognosceret 
cum sit timoratae conscientiae: adde in similibus delecta- 
tiones communiter esse tantum in appetitu sensitivo. A con- 
trario, si dubitans sit liberioris conscientiae, aut actu exte- 
riori non infrequenter labitur, praesumitur consensisse; si 
non enim consensisset, id certo cognosceret, nec dubitaret 
cum sit liberioris conscientiae. Secunda: si instantanée et 
obiter haeserit delectationi, dubitans de consensu, potest 
praesumere non adfuisse saltem plenum ; licet enim transi- 
toria delectatio possit esse mortalis, hoc tamen verum est 
dumtaxat dum constat de consensu, qui saepius non adest 
dum quis instantaneae delectationi adhaeret, et statim re- 
pellit» x. 


C. III.— Quomodo peccaret iuvenis qui ex sola curiositate 
investigat de rebus venereis ad acquirendam eorum cogni- 
tionem ? 

Sol.— «Peccaret leviter vel graviter saltem propter pro- 
ximitatem periculi sese complacendi in ipsa delectatione Ve- 
nereorum.» Ita Fanfan2. 


C. IV.— Se Gilbertus in confessione accusat quod, dum 
esset in ecclesia, in delectationem consenserit cogitati adul- 
terii. 

Sol.—Circumstantia loci non erat, necessario, accusanda, 
quoniam mera delectatio morosa non importat sacrilegium 
reale. 


| Billuart, L c $ 1. 
2 Fanfani, Th. Mor., I. 327. 

C. v.— Estne peccatum delectatio operis prohibiti sub 
condicione ipsum constituente extra prohibita, v. gr. delecta- 
tio copulae cogitatae cum femina sub condicione: si haec 
esset propria uxor? 

Sol.— Certum est illam a peccato vacare in prohibitis iure 
positivo, quoniam abstractione facta a prohibitione, esus 
carnium feria VI esset licitus. Circa prohibita lege naturali, 
quidam distinguunt inter delectationem voluntatis atque de- 
lectationem sensitivi appetitus, quarum prima sequitur in- 
tellectum — cuius est abstrahere ideoque proponere obiectum 
praecisum a malitia—, altera sequitur imaginationem — cu- 
ius non est abstrahere sive praescindere a malitia—, et 
aestimant a peccato vacare primam, non vero alteram. Verior 
tamen sententia utramque delectationem illicitam pronun- 
tiat, quod delectatio est actus essentialiter absolutus: nemo 
delectatur nisi de eo quod actualiter possidet; atqui delectari 
de copula uti actualiter habita a soluto— non coniugato——est 
semper malum. Accedit quod alias posset Religiosus delecta- 
ri de copula cum Sempronia si non esset Religiosus; quod 
absonum est. 


C. VI.— Nicodemus confessario pandit animum suum an- 
xium; nescit enim distinguere quandonam delectetur de re 
cogitata et quandonam de ipsa tantum cogitatione, v. gr. de 
modo ingenioso quo res fit vel narratur. 

Sol.— Respondent Salmanticenses: «Cognoscetur delecta- 
tionem esse praecise de ipso modo ingenioso, quando aeque 
delectat si inveniatur in rebus licitis ac in illicitis; at si 1u- 
cundius aut avidius leguntur aut audiuntur carmina et can- 
tilenae de rebus turpibus quam de piis et honestis, esto aeque 
elegantia et artificiosa sint, convincitur manifeste delectatio- 
nem non esse de modo artificioso, sed de substantia et malitia 
rerum» \ Verum haec nequit accipi universalis regula, nam in 


|  Salmaticenses Mor. tr. 20. c. 13, n. 40. 

turpibus, praeter delectationem superioris partis, adest, ali- 
ter ac in honestis, delectatio inferioris; quam, etsi voluntas 
reiciat, non tamen supprimit. Magis universale critérium ipsi 
salmanticenses | ex Salas repetunt, eos nempe decipi laten- 
ti delectatione carnis «qui frequentius et libentius loquun- 
tur de occultis partibus corporis, de aegritudinibus, medi- 
cinis, vestibus et aliis ad eas pertinentibus, quarum memoria 
erumpit in risus incompositos, testes alicuius delectationis 
latentis. Unde monet (ipse Salas) cum Gersone amatorem 
castitatis, cum haec vel invitus audit, vel iusta de causa 
profert, debere nullum praebere signum laetitiae, sed sere- 
nitatem et gravitatem vultus in omnibus servare, seque ge- 
rendo ac si loqueretur de aedificanda domo vel ligno dolando». 


IV. DESIDERIA PRAVA 
Doctrina. 


Desiderium pravum definitur: complacentia deliberata de 
malo quodam opere complendo. Dividitur in efficax, seu abso- 
lutum et inefficax sive condicionatum ; primum importat 
praevisionem, saltem spem, operis perficiendi— eo igitur ali- 
quis vult opus pravum perficere— ; alterum vero illam exclu- 
dit praevisionem et spem, innuit autem consensum in operis 
perfectionem si possibilem — eo propterea aliquis vellet opus 
pravum perficere atque transiret ad opus perficiendum, si 
condicio daretur2. 

Pravum desiderium efficax seu absolutum (ideoque pro- 
positum male agendi) est indubie peccatum eiusdem speciei 


| Id., ibidem. 

* Desiderium dicitur condicionatum non ex parte voluntatis sed ex 
parte obiecti: non enim agitur voluntas quam quis non habet sed quam 
haberet, verum voluntas quam hic et nunc habet operis perficiendi si con- 
dicio daretur (Mkrkelbach, Th. Mor., I, 456. ed. 3). 

atque malitiae (ex parte obiecti et ex parte circumstantiarum 
eius) ac actus externus in quem fertur: nam desiderium 
habet actum externum ut obiectum, eumque quatenus po- 
nendum et circumstantiis propriis vestitum; ideo Dominus: 
«Qui viderit mulierem ad concupiscendum eam, iam moecha- 
tus est eam in corde suo» (Mt., 5, 28). Qui ergo desiderat fu- 
rari, peccat contra iustitiam; qui desiderat furari rem sa- 
cram, peccat insuper sacrilegio ; qui desiderat furari a paupe- 
re id quo ad vitam is indiget, peccat furto atque homicidio 
pariter. Quoniam tamen nihil volitum quin praecognitum, 
desiderium non induit malitiam illam quae est circumstan- 
tiarum ignotarum actus: qui desiderat fornicari cum femina, 
non determinans alienam coniugem, is peccat luxuria, non 
tamen iniustitia. 

Pravum desiderium inefficax sive condicionatum fere sem- 
per otiosum est, immo saepius et periculosum : otiosum qui- 
dem, cum sit de opere quod non est neque apprehenditur ut 
practice, propter condicionem, operabile; periculosum insu- 
per, propterea quod phantasia perturbatur et via facile ster- 
nitur pravo consensui— v. gr. qui vellet uxorem ducere si 
non esset sacerdos, tentationem aliquam patitur ut sumat 
sibi uxorem non obstante sacerdotali statu. 


Per se attamen condicionatum desiderium nullum pecca- 
tum dicit quoties condicio apposita totam auferat malitiam 
operis; in hac enim hypothesi affectus voluntatis fertur in 
opus non peccaminosum- -—licitum est igitur velle induere 
alienas vestes sub condicione quod essent propriae, et velle 
feminae commisceri sub condicione quod foret sibi matrimo- 
nio iuncta. 

At si condicio apposita non totam auferat malitiam operis, 
verum malitiam dumtaxat aliquam, pravum tunc desiderium 
inefficax non induit malitiam ab opere sublatam, bene tamen 
quae fuit relicta in opere: fertur enim voluntas in obiectum 
malum, tametsi minus malum quam extra condicionem — sa- 

cerdos igitur qui desideraret fornicari «si non esset sacerdos», 
peccat fornicatione, nec tamen (ex eius parte) sacrilegio ; item 
non peccaret sacrilegio qui vellet sacerdotem occidere «si non 
esset hic persona sacra», quamvis peccaret homicidio. 

Denique, si apposita condicio nihil auferat omnino mali- 
tiae operis, utpote extra terminos moralitatis constituta, tunc 
fertur voluntas in opus malum, et quoniam consensus con- 
dicionatus nihil ponit omnino in rerum natura ex parte ob- 
iecti voliti, desiderium hoc condicionatum sequitur fortunam 
desiderii absoluti— condiciones ergo «si poena non esset ap- 
posita peccato, si non periclitaretur fama vel honor», etc., 
malitiam desiderii nec tollunt nec attenuant. 


Pravum ergo desiderium inefficax quoad malitiam tota- 
lem aut partialem intactam vel relictam in opere induit illam 
eravitatem ac speciem quam habet (ex obiecto atque cir- 
cumstantiis) actus externus in quem (dfertur—desiderans 
propterea fornicari cum coniugata, etsi non quatenus con- 
iugata verum quatenus pulchra, peccat adulterii peccato—. 
Si tamen feratur desiderium in obiectum genericum, puta in 
fornicationem sive in feminam (indeterminatam), induet ma- 
litiam generis potius quam speciei— puta fornicationis, po- 
tius quam adulterii vel sacrilegii (ex parte obiecti). 

Non est igitur necessarium ut paenitens distinguat, dum 
facit confessionem, num desiderium fuerit efficax aut inef- 


ficax, par cum utrique sit specifica malitia, in paenitentiae 
sacramento declaranda. 


Specialis fit quaestio apud Auctores num condicio «si non 
esset prohibitum» auferat vel alleviet malitiam desiderii. 
Constat equidem in prohibitis iure dumtaxat positivo desi- 
derium aliquid agendi «si non esset prohibitum» omni mali- 
tia vacuum, cum malitia in his vetitis tota ex una prohibi- 
tione descendat— licet ergo velle manducare carnes si Eccle- 
sia carnium manducationem non vetaret, si non esset 

feria VI, etc.—. In prohibitis quoque naturali iure, deside- 
rium operis liciti in peculiari casu vel eventu venit profecto 
licitum sub condicione huiuscemodi casus vel eventus; sic 
quoaniam Deus, dominus vitae et mortis, praecipere potest 
homini occisionem alterius hominis, quantumcumque inno- 
centis——quem ad modum praecepit Abrahae occisionem fi- 
li1—-, desiderium condicionatum hominem occidendi si Deus 
id praeciperet, etc., nequit dici peccatum-—a fortiori non es- 
set pravum sacerdotis desiderium nubendi si ab Ecclesia 
dispensatur a coelibatus voto h 

sed utrum in prohibitis iure naturali sive extra casum quo 
fierent licita sive universaliter pro ceteris quae, essentialiter 
mala, numquam licent, v. gr. si non esset prohibitum, blas- 
phemarem, Doctores non concordant. Videtur etenim in de- 
sideriis huius generis, non obstante condicione posita, affec- 
tum remanere ad opus pravum, v. gr. ad iniuriandum Deo. 
Plures attamen sentiunt optantem aliquid, vel intrinsece ma- 
lum, sub condicione «si liceret», optime conscium opus quod 
agitur esse illicitum, praeterquam apponere condicionem 
qua opus malitiam exsueret, ostendere, potius quam deside- 
rium, propensionem quandam naturalem : non enim consen- 
tit desiderium exsequi «si liceret», verum quia scit illicitum, 
abstinet a consensu—qui propterea non adest, sed adesset—. 
Ideo S. Alphonsus, qui hanc alteram sententiam dicit satis 
probabilem, «quando (inquit) obiectum illud tu optas dicendo 
si liceret, et scis non esse nec posse esse licitum, non vere 
optas, sed tantum tuam propensionem ostendis. Aliud vero 
esset, si optares malum illud obiectum non esse prohibitum; 
quia per se malum est velle inverti ordinem et legem na- 
turae» 2. 


| Sed etiam tunc, quem ad modum Genicot (Th. Mor. I, 171, ed. 
1931) animadvertit, facile admiscetur voluntarius affectus sensibilis et 
non condicionatus ad obiectum hic et nunc vetitum. 

3 S. Alphonsus, Th. Mor., V, 13. ed. Gaudé. 

Ideo omnes Auctores admonent confessarium ut distin- 
guat num quae, rudes maxime, desideria condicionata paeni- 
tentes pandunt, revera sint signa dumtaxat propensionis, 
absque consensu vel affectu voluntatis in opus malum, quae- 


que propterea exsulant a peccato, saltem mortali. 


Casus primus. 


Torquatus, dum annuam peragit confessionem, haec inter 
alia accusat: Hominem infensum quoties vidi toties occidere 
concupivi «si id tamen possem physice», ipsum in duello 
superans, «et moraliter», evadens tum excommunicationem 
latam in duellantes, tum homicidii culpam. 


Quae sit malitia huius desiderii. 


Solutio 


Agitur de desiderio homicidii condicionato seu inefficaci. 
Condicio autem triplex apponitur: potentia physica, immu- 
nitas a poena et immunitas ab homicidii peccato. 

Condicio prima, ex parte virium corporis, extra limites 
vagatur moralitatis; malitiam ergo desiderii non aufert ne- 
que minuit—est casus huic similis: Inimicum occiderem, si 
haberem ensem——; hoc autem desiderium est peccatum 
grave. 

Altera condicio, immunitas a poena, ad moralitatem est 
quoque impertinens; non igitur tollit neque attenuat mali- 
tiam desiderii; peccat igitur homicidio qui ob hanc tantum 
rationem abstineret ab occisione— etsi non incurrat excom- 


municationem, latam in duellantes, non in duellum deside- 
rantes (336). 


Difficultas est tota quoad tertiam sive postremam condi- 

cionem, immunitatem ab homicidii culpa: facerem homici- 
dium si id possem absque peccato— casus similis: Inimicum 
occiderem, si liceret—. Et primo quidem id aliquando lici- 
tum, v. gr. ex mandato Dei, ex commisione iudicis; hunc 
casum aliumve similem Torquatus (in confuso) respicit. Sed 
praeterea, extra casus huiuscemodi quoque, qui est conscius 
homicidium esse sibi illicitum, is non videtur affici male ad 
inimicum, quasi desiderans ultionem sumere, quasi ipsum 
prosequeretur odio, etc: nam et vindicta peccatum est, et 
odium ad inimicum non exsulat a culpa. Hic igitur deside- 
rat se vindicare «si liceret», etc.; per consequens, intentio 
paenitentis alia non est nisi ostendere (ut diuturnitas ipsa 
desiderii convincit in homine refugiente peccatum grave) 
voluntatis suae propensionem malam, quae consensum prae- 
staret homicidio, vindictae, odio, etc., nisi divina lex eum 
arceret, cuius tamen recordatione propensionem illam natu- 
ralem reprimit. Quo quidem pacto et sacerdotes et religiosi 
frequenter tentationes superamus. 

Nec propterea quod triplex condicio ponitur et tertia ad- 
juvatur praecedentibus, eius negamus efficaciam : prout mis- 
cuit enim natura dulce et utile, sic miscuit divina Providen- 
tia spirituale et corporale, culpam et poenam, ut quod seor- 
sim obtinere non poterant consequantur coniunctim. 

Desiderium ergo Torquati non fuit mortaliter peccamino- 
sum. A quo tamen oportet ipsum elongari ne homicidio con- 
sentiat, etsi illicito. 


Alii casus. 


C. II.— Fidentius desideravit rem sacram furto accipere; 
satisne facit integritati confessionis dicens: Volui furari? 
Desideravit quoque sumere vindictam de inimico, quin de- 
terminaret modum quo volebat istam vindictam ; immo car- 
naliter peccare cum persona alterius sexus, quin sibi conscius 


sit de actu specifico com mittendo; sufficitne si in confessione 

dicat: Volui vindictam sumere de inimico meo, volui peccare 
cum persona alterius sexus? 

Sol.— Respondet Prtimmer: ad primum, negative, sed de- 
bet dicere: volui furari rem consecratam, nam peccatum illo 
pravo desiderio commissum non tantum est furtum mentale, 
sed etiam sacrilegium mentale; ad secundum vero, affirm a- 
tive L 


C. III.— Pater Laurentius, Ordinis Minorum, duplex hoc 
dubium confessario exponit: Num licita sint haec desideria: 
Si non essem sacerdos inimicum occiderem, peccarem si non 
esset infernus; et: Num mortaliter ille peccet qui dicat: 
Nisi meum statum religiosum aut sacerdotalem spectarem, 
vindicarer. 

Sol.— Ad primum, negative, quoniam in casu obiectum 
desiderii adhuc manet res mala; deminuta forsan in sua ma- 
litia propter adnexam condicionem. Sic Fanfani 2. 

Ad secundum, affirmative, ideo quod in hoc actu, quando 
voluntati verba consonant, condicio non aufert vindictae ma- 


litiam, ideoque voluntas est quasi absoluta. Tta Salmanticen- 
ses 3. 


C. IV.— An mortaliter peccet qui diceret: S1 hoc mihi ac- 
cidisset quando eram iunior, vindicarer. 

Sol.— Reponunt ipsi Salmanticenses: Affirmative, dum- 
modo adsit desiderium vindictae, si eo tempore talis iniuria 
ei accideret, quoniam etiam illa condicio adhuc non tollit ma- 
litiam actus. Si tamen per illam condicionem dumtaxat ex- 
primat perversum animum, qui talis erat ut, si illo tempore 
iniuria accideret, vindictam sumeret, tunc caret omni culpa 4. 


| Pr Ummer, Th. Mor., I, 403. ed. 1931. 

| Fanfani, Th. Mor., I, 326. 

3 Salmaticenses Mor., tr. 20. c. 13. n. 63 
4 Id., ibidem. 

C. V.— Quo peccato peccavit Blasius cum secum ipso lo- 
quens dixit: Si non essem Christianus, fornicarer? 

Sol.— Peccavit fornicationis voluntate, quoniam fornica- 
tio non modo Christianis est illicita sed et paganis quoque; 
ideoque apposita condicio non aufert inordinationem actus 


voliti. 


C. VI.— Peccavitne Marsilius coniugatus dicens ex animi 
sententia: Uxorem alteram acciperem, si Deus permitteret 
polygamiam? Item lacobus parochus qui diceret: Si non 
essem sacerdos, Valentinam ducerem uxorem? 

Sol.— Ad primum, negative, nam ponitur condicio in qua 
liceret multiplex coniugium. Ad secundum quoque, negative, 
ob eandem causam ; «nemo tamen non videt quam otiosum et 


periculosum sit huiusmodi desiderium» 1. 


C. VII.— Estne licitum desiderium alicuius rei graviter 
prohibitae sub condicione quod mihi liceret aut peccatum 
non esset? 

Sol.— Respondent Salmanticenses: «Affirmative; immo et- 
si versetur tale desiderium circa prohibita iure naturae aut 
positivo. Et ratio est, quia desiderium sumit speciem ex ob- 
iecto sub condicione concupito; sed obiectum sub condicio- 
ne posita, quod non esset prohibitum, non est malum: ergo 
nec est malum tale desiderium. Nec ex hoc sequitur (ut ait 
Vàzquez) quod velit non esse prohibita ea quae iure naturae 
prohibentur: quia aliud est desiderare quod non sit prohi- 
bitio de aliquo opere iure naturae prohibito, et aliud est 
velle tale opus ex suppositione quod non esset prohibitum ...; 
secundum est bonum, et est quod defendit nostra conclusio. 
Praeterea, tale desiderium circa iure naturae prohibita (in 
quibus est maior difficultas) non est efficax, sed quaedam 
in illa propensionis ostensio, casu quo liceret» 2. 


) Prümmer, L c., n. 404. 
*  Salmanticenses Mor., l. c., n. 62. 

V. GAUDIUM PRAVUM 


D octrina. 


Gaudium pravum definitur: complacentia deliberata de 
malo opere a se vel ab alio patrato. Habet igitur obiectum 
opus malum praeteritum, in memoriam modo revocatum. 

Cum importet approbationem mali operis prout opus fuit 
patratum, igitur in concreto, induit gravitatem et speciem 
operis cum omnibus eius circumstantiis: qui ergo gaudet de 
copula habita cum moniali aut cum aliena uxore, is peccat 
sacrilegio carnali aut adulterio, nec satisfacit integritati con- 
fessionis (140) dicens: gavisus sum de peractis actibus obscoe- 
nis, gavisus sum de patrata fornicatione. Quoniam autem opus 
patratum remanet obiective malum etsi non fuerit subiective 
culpabile, qui gaudet de transgressione materiali legis, non 
modo naturalis verum et positivae, gaudet et approbat opus 
pravum — circumstantia subiectiva, v. gr. ignorantiae, non 
aufert ab opere obiectivam malitiam : peccat igitur qui gau- 
det de homicidio patrato in ebrietate, de Horarum omissione 
vel ieiunii fractione ex inadvertentia. 

At si gaudium versetur circa modum dumtaxat eumque 
non malum, modum puta ingeniosum, quo opus malum ef- 
fectum fuit—sic delectant nonnullae narrationes actorum 
bellorum, rixarum vel furtorum- —-., caret malitia ex sese |; 


| tPer accidens, idest ratione periculi gaudendi de Ipsa re mala 
—quod periculum ut in pluribus adest— illicitum evadere potest. Et haec 
est ratio, cur non de facili excusandi sunt qui legunt vel audiunt de illici- 
tis hoc solo motivo, ut ipsi aiunt, gaudendi vel sibi complacendi de inge- 
nioso vel litterario modo quo res narrantur et describuntur: siquidem ut 
in pluribus verum motivum est complacentia in ipsa re mala. Cuius 
signum est quod si de actionibus honestis eodem ingenioso et litterario 
modo sermo habetur, huiusmodi lectores vel auditores plerumque multo 
minorem delectationem perciperent» (Fanfani, Th. Mot., I, 327). 

quam habere potest ex circumstantiis, prout supra (235) de 


cogitatione prava dictum est. 


Licetne gaudere de malo opere ob bonum eius effectum? 
Responsio negativa, communis, si opus exstitit formaliter 
malum, id est obiective atque subiective peccaminosum: ob 
bonum etenim effectum opus malum non efficitur bonum, 
nec propterea potest approbari. Negativa quoque, ob eandem 
rationem, responsio plurium, si opus exstitit malum dumta- 
xat materialiter, id est obiective, non vero subiective pecca- 
minosum. Verum et illi qui mitiori sententiae suffragantur, 
gaudium reprobant quoties opus materialiter malum cessis- 
set in damnum alterius et huic damno postponendus esset 
(ex caritatis ordine) bonus ille obtentus effectus: fuit enim 
damnata propositio: «Licitum est filio gaudere de parricidio 
parentis a se in ebrietate perpetrato, propter ingentes divi- 
tias inde ex hereditate consecutas» (Denz., 1165). 


Licet tamen gaudere de operis mali effectu bono: bonus 
enim effectus nihil fert inordinati si praescinditur a causa 
mala ; in casu autem gaudium est de effectu, facta abstractio- 
ne a causa. Non ergo peccat filius qui gaudet de obtenta he- 
reditate ob patris occisionem, neque mulier qui gaudet de 
lucro sibi comparato ex meretricio. Haec attamen gaudia 
manent periculosa, quandiu manet periculum aprobandi cau- 
sam pravam bonorum effectuum. 

Ad gaudium revocantur: iactantia de peccato commisso; 
tristitia, dolor seu displicentia tum de malo non patrato tum 
de bono patrato; ideoque et exprobratio, qua quis in faciem 
alicui obicit sive bonum quod fecit sive malum a quo faciendo 


abstinuit. 


Casus primus. 

inter venandum casu occiditur. Inde Gertrudis, tam cito or- 
bata coniuge amantissimo, ad monialium monasterium con- 
fugit, ubi, exacto probationis tempore, vota emisit atque re- 
ligiose conversatur. Ad confessarium autem cum accedit, se 
frequenter accusat quod interdum paenituit castitatis voti, 
idque maxime dum tentationibus urgetur vehementibus. Sub 
praetextu quoque generalis confessionis, non raro accusat 
fornicationem cum sponso habitam, sed ita vivide ac minu- 
tatim eius cunctas describit circumstantias ut confessarius 
suspicetur non tam accusationem dolorosam peccati agi quam 
voluptuosam eius recordationem. 
Quid dicendum? 


Solutio 


1.° Quoad tristitiam de voto emisso. Cum agatur de bono 
opere non praecepto, omnes Auctores docent tristitiam illam, 
quandiu voluntas perstet votum fideliter servandi, culpa gra- 
vi vacare: admittunt tamen eam esse, ut plurimum, pecca- 
tum leve, quoniam, obligatione iam suscepta, tristitia illa 
caret ordinarie motivo rationabili; interdum tamen nullum 
peccatum, si votum videlicet imprudenter emissum fuerit. 
Qui certo postremus casus quoad Gertrudem facilis quia 


votum fuit emissum post inexpectatum infortunium. 


2." Quoad descriptionem vividam et minutam circum- 
stantiarum fornicationis. Non temere suspicatus est confes- 
sarius Gertrudem affici, quantumvis inconscienter, gaudio 
pravo. Loquitur enim vidua quae inopinato amisit brevi tem- 
pore coniugem dilectissimum; vidua quae interdum pae- 
nitet voti castitatis emissi, quaeque non raro patitur vehe- 
mentes luxuriae tentationes. Ipsa descriptio vivida atque 
minuta circumstantiarum prodit etiam loquentis animum a 
peccati delectatione non remotum. Adest saltem in prolixa 
illa descriptione complacentiae pravae periculum. Quapropter 

confessarius ne permittat Gertrudem de fornicatione ver- 
bum amplius facere. Si etenim quando declaratio peccatorum 
necessaria est, confessarius cavere debet ne curiosis aut in- 
utilibus quaestionibus, maxime circa sextum Decalogi prae- 
ceptum, quemquam detineat (can. 888, $ 2); «quin immo si 
paenitens sponte, seu prae inscitia seu prae scrupulis seu 
tandem prae malitia, in explicandis luxuriae peccatis vel 
tentationibus modum excedat aut pudicitiam verbis offendat, 
id confessarius prudenter, at prompte ac fortiter, cohibere 
ne omittat» |; a fortiori cum agitur de declaratione pecca- 
torum libera, qualia sunt peccata iam directe remissa et 
quorum declaratio in confessione generali sufficit summatim 
fiat etiam tunc cum utiliter commendatur. 


Alii casus. 


C. 77.— Licetne viduae gaudere de copula habita in ma- 
trimonio? 

Sol.— «Vidua quae delectatur de praeteritis actibus coniu- 
eii non peccat mortaliter, quia delectatur de operibus sibi 
licitis pro tempore quo fuerunt licita. Plus est enim explicite 
approbare quam delectari, sed constat quod vidua licite ap- 
probat praeteritas delectationes, ergo. Peccat attamen ve- 
nialiter in huiusmodi memoria, quia caret tam necessitate 
quam pietate huiusmodi delectatio... Dicimus quod memoria 
delectationis in vidua excusatur; verum est si nihil aliud ad- 
iungatur; sed si adiunxeris quod hinc in vidua insurgunt 
in concupiscibili appetitus, aut in carne, commotiones, opor- 
tet ad regulas de annexis malis aut periculis recurrere.» Sic 
Caietanus 13 


| Normae S. Congregationis S. Officii (IG mail 1943) de agendi ra- 
tione confessoriorum circa VI Decalogi praeceptum, apud Fanfani, L. c., 


III, p. 357. 


3 Caiftanus, Summula de peccatis, V. Delectatio m orosa, cd. 1568. 

265 C. III.— Se Tiburtius in confessione accusat quod gaudet 
gaudio magno cum sibi narrantur vitia atque peccata pro- 
ximorum. 

Sol.— Si Tiburtius gaudet de proximorum vitiis et pecca- 
tis, habemus gaudium de peccatis alienis. Si tamen gaudet, 
non de peccatis, sed de cognitione peccatorum proximi, tunc 
non est gaudium de peccatis verum de cognitione (235) ; haec 
autem potest esse periculosa (saltem ut propterea proximum 
contemnat), sicut et eius appetitus potest esse excessivus, 


ideoque peccaminosus (curiositas). 


260 C. IV.— Rutilius a confessario exquirit num liceat gaudere 
de periurio, etsi materialiter tantum malo, quod alium a 
poena liberavit?, et: Num liceat gaudere de aliqua trans- 
eressione materiali ideo quod materialis exstitit? 

Sol.— Ad primum, negative. Ad secundum, affirmative, 
quoniam tunc gaudium non est de transgressione sed de modo 


transgressionis dumtaxat, quod haec videlicet fuit inculpa- 
bilis. 


267 C. V.— Felicianus gaudet de privata occisione hostis Ec- 
clesiae ob commoda inde fidelibus consecuta; immo et de 
hereditate quam ex patris occisione consecutus est et de 
exoneratione quam ex culpabili pollutione fuit expertus. 
Eius uxor, Mathildis, gaudet de divitis ex adulterio sibi 
comparatis. 

Sol.— Quoad Felicianum: etsi non liceat gaudere de ho- 
micidio vel pollutione voluntaria, licet gaudere de beneficiis 
ex homicidio vel pollutione consecutis. Quoad Mathildem, pa- 
riter: gaudium de adulterio, illicitum; licitum vero de di- 
vitiis ex adulterio obtentis. Sed oportet semper in his simi- 
libusque casibus ut qui de effectu gaudet odio prosequatur 
eius causam. Ita Fanfanil. 


| Fanfani, L c.. I, 327. 

C. Vi.— Quomodo peccant sive iuvenes dum se iactant ve- 
luti certantes quis plura commiserit peccata, se nempe glo- 
riantes de mortalibus in communi, sive exprobrantes aliquem 
de peccato mortali omisso? 

Sol.— lactantia illa induit unam speciem, in confessione 
declarandam, peccati videlicet mortalis. Haec autem expro- 
bratio induit malitiam illius peccati cuius omissionem habet 
materiam. 


C. VII.— Peccatne qui tristatur de peracto opere bono? 

Sol.— Respondet iam laudatus Fanfani: «Tristari de re 
bona obligatoria, e. g. de Missa audita die dominica, eandem 
malitiam habet ac gaudere de re opposita mala, e. g. de omis- 
sione Missae ; tristar1i autem de re bona non obligatoria ean- 
dem non habet malitiam et gravitatem ac gaudium vel de- 
siderium de opposito. Ratio est, quia tristitia de bono non 
obligatorio reducitur ad peccatum acediae vel aliquid hu- 
iusmodi, quae de se, seu ex genere suo, non excedit, etiamsi 
agatur de re gravi, peccatum veniale; dum gaudium de malo 
participat malitiam obiecti mali circa quod versatur. Ita, 
e. g., S1 quis tristitiam acciperet de voto emisso propter dif- 
ficultatem quam in eo implendo repent, retinendo tamen 
bonam voluntatem votum implendi, nonnisi venialiter pec- 
caret; imo si temere votum emisisset, de hac temeritate 
tristando nullatenus peccaret; nisi forsan tanta inde re- 
sultaret animi demissio, ut periculo sese exponeret votum 
frangendi; tunc enim posset et leviter et graviter peccare, 
attenta gravitate periculi» x. 


Fanfani, L c. 

VI. MALI DESIDERIUM ET GAUDIUM 


Doctrina. 


Prout desiderium et gaudium pravum, de quibus hacte- 
nus (244 ss.), habent pro obiecto peccatum, saltem materiale, 
ibi quidem futurum, vel futuribile, hic e contra praeteritum, 
ideoque malum culpae, desiderium et gaudium de quibus 
modo habent pro obiecto malum physicum, id est malum 


poenae. Quapropter quaestio vertitur, non qualem 


induant 
malitiam, verum: utrum sint mala. 


Liquet autem caritatem nos urgere ut non nobis dumta- 
xat sed et proximo quoque velimus bonum atque interdum 
beneficiamus insuper. Nefas est igitur alicui optare malum 
sub ratione mali, quapropter illicitum desiderium quo quis 
vellet proximum, tametsi peccatorem, privari libertate, inte- 
eritate, vita, divitiis; nefas pariter gaudere de malo proximi 
sub ratione mali, et ideo illicitum gaudium de eius incarce- 
ratione, mutilatione, morte, penuria. 


Est tamen in iis quae diligenda sunt ex caritate servandus 
ordo. Porro in hoc ordine et bonum totius praeponderat super 
bonum partis et privatum bonum spiritus supra bonum pri- 
vatum corporis. Sicut igitur licet interdum velle amputatio- 


nem brachii ad salvandum corpus, sic et licet interdum de- 


siderare corporis aegritudinem ad conversionem animae, 


atque civis exilium ad reipublicae tranquillitatem. Quaprop- 
ter et licet gaudere de haeresiarchae morte, alii ne abducan- 
tur a vera fide. Salvo igitur caritatis ordine, ad quem oportet 
bonum intentum adaequare saltem malum optatum, licet de- 
siderare proximo malum physicum propter finem bonum, 


atque de malo physico proximi gaudere ob bonum quem 
obtinuit effectum. 

Sed quamvis medicinam velit aegroto adhibitam medicus 
benevolus, non ideo tantam medicinam rationabiliter adhi- 
bet quantam potest: medium enim ad salutem recuperan- 
dam, medicina est mensuranda ex fine. Caritas similiter, 
quae nos prohibet a damno proximi, profecto iubet ut cum 
medicina amara aut dolorosa est proximo adhibenda, ha- 
beat quam minimum sit possibile amaritudinis et doloris h 
Dum ergo licet desiderare proximo malum physicum vel 
gaudere de malo physico quod ipsi contigit, petit caritas ne 
plus ei desideremus malum quam intentus exitus postulat, 
nec de eius malo gaudeamus quod constat fini intento su- 
perfluum. 

Quoniam contrariorum est eadem ratio, quae de gaudio 
mali diximus valent quoque de tristitia boni, dum quis nem- 
pe tristatur quod proximus pollet auctoritate, emicat scientia, 
vel divitiis abundat. 


Casus primus. 


Victor, qui Ecclesiae societatisque calamitates ob hodier- 
nos mores atque usque increscentem inimicorum Christi nu- 
merum vehementer dolet, nefariis viris qui huiusmodi ma- 
lorum causa exsistunt, exitium mortemque non raro exoptat 
atque de acceptis ab eisdem cladibus quam maxime gaudet. 
Haec vero dum confessario narrat, simul addit se, in suis de- 


| «Possumus illis quos ex caritate diligimus, velle aut inferre ali- 
quod malum temporale, propter tria. Primo quidem, propter eorum cor- 
rectionem. Secundo, inquantum aliquorum temporalis prosperitas est in 
detrimentum alicuius multitudinis, vel etiam totius Ecclesiae; unde dicit 
Gregorius: Evenire plerum que solet ut, non amissa caritate, inim ici nos 
ruina ladetificet; et rursus eius gloria, sine invidiae culpa, contristet; dum, 
corruente eo, quosdam erigi bene credimus; et, proficiente illo, plerosque 
iniuste opprimi form idam us. Tertio, ad servandum ordinem divinae iusti- 
tiae, secundum illud Psalmi: Laetabitur iustus cum viderit vindictam * 
(S. Thomas, Q. D. de caritate, a. 8, 10m). 

Cavendum attamen ab affectu iniustae vindictae, facili ubi nostra 
agitur causa, seu ubi peccator est simul inimicus. 

sideriis, recto semper fine duci, ut scilicet innumeris quibus 
Ecclesia atque societas premuntur malis finis tandem impo- 
natur. 


Quid Victori confessarius respondere ac suadere debeat. 


fi 


Solutio 


Non est, per se, damnandus Victor ideo quod exitium 
mortemque viris illis nefariis optat ut innumeris quibus Ec- 
clesia atque societas premuntur malis finis tandem impo- 
natur; difficile est etenim aliam medicinam adhibere com- 
munitati ecclesiasticae aut civili quae ex illorum iniuriis 
supponitur aegrota et vulnerata. Agitur de bono communi, 
de bono spirituali plurium, potiori certe illorum prosperitate 
et vita. 

Opponi posset quod melius est optare illorum conversio- 
nem. At hoc remedium potius est ideo remedium difficilius: 
ut plurimum hi viri quandam apparentiam obstinationis prae 
se ferunt. De reliquo illorum mors aut exitium potest cadere, 
et cadit, sub desiderio (saltem implicito) condicionato, scili- 
cet «nisi convertantur». 

Unum quod dubium superest est de utilitate praedicti 
desiderii. Si licet petere a iudice vindictam, hanc quoque 
desiderare licet; si illam licet postulare a Deo, hanc etiam 
licet optare. Desiderium attamen quod omni caret effectu 


— nisi sumatur ut signum dilectionis boni communis aut 
divini—-, caret utilitate. 


Idem dicendum de laetitia eius in illorum hominum ad- 
versis. Si laetatur ob obtentam tranquillitatem fidelium aut 
civium, ob obtentam emendationem hucusque adversario- 
rum, ob Dei iustitiam manifestam sibi, nefariis, omnibus, 
tunc profecto motivum atque utilitas sufficiens; si exinde 
nulla utilitas, tunc gaudium Victoris condemnandum. 

Pro futuro confessarius Victorem suadeat ut ab his desi- 
deriis atque gaudio abstineat: sunt etenim periculosa, facile 
cum dent anxam odio * 


Alii casus. 


C. II.— Licetne optare peccatori damnationem aeternam? 
Et quatenus negative, quomodo sunt intellegendae impre- 
cationes Scripturae, v. gr. «Convertantur peccatores in in- 
fernum?» (Ps., 9, 18). 

Sol.— Ad primum, negative, quoniam caritas tum ad nos 
tum ad proximum respicit principaliter beatitudinem, et 
ideo peccatores diligere tenemur quatenus sunt capaces bea- 
titudinis, cui profecto obtinendae daemones atque damnati 
impares. Ad secundum, respondet D. Thomas: «Huiusmodi 
imprecationes quae in sacra Scriptura inveniuntur, triplici- 
ter possunt intellegi. Uno modo, per modum praenuntiatio- 
nis, non per modum optationis ; ut sit sensus: Convertantur 
peccatores in infernum», idest convertentur. Alio modo, per 
modum optationis: ut tamen desiderium optantis non re- 
feratur ad poenam hominum, sed ad iustitiam punientis, 
secundum illud: Laetabitur iustus cum viderit vindictam. 
Quia nec ipse Deus puniens /aetatur in perditione impiorum, 
ut dicitur Sap. I, sed in sua iustitia: quia iustus Dom inus, 
et iustitias dilexit. Tertio, ut desiderium referatur ad remo- 


| «Caute confessarius agere cum iis debet qui gaudent de emolu- 
mento sibi proveniente ex peccato suo vel alieno, vel ex damno aut morte 
alterius; subinde enim huiusmodi delectationes non ex emolumento solo, 
sed ex gaudio de ipso peccato, aut malo proximi oriuntur. Idem dicendum 
est de eo qui dicit se gaudere de bono spirituali proximi, sed quod pro- 
venit ex eius infortunio, v. gr. ex gravi infirmitate, iactura rerum tem- 
poralium, etc. Potest enim interdum subrepere gaudium de proximi 
potius malo, quam de bono effectu inde proveniente, praesertim si inimi- 
citiam cum eo antea gerebat. Confessarius igitur, si res postulare videtur, 
mentem paenitentis prudenter introspicere non negligat» (Ferreres, T. 
Mor., I, 254, ed. 1932). 


275 


276 


277 


278 


164 de peccatis 


tionem culpae, non ad ipsam poenam: ut scilicet peccata 
destruantur et homines remaneant» x. 


C. III.— Estne licitum desiderium mortis?, et quatenus 
negative, quomodo peccant homines qui in ordinariis huius 
vitae angustiis saepe exclamant: Utinam essem mortuus! 
Utinam essem in sepulchro!, etc? 

Sol.— Respondet Prümmer: ad primum: est licitum, si 
ex motivo boni melioris, v. gr. coniunctionis cum Deo vel 
immunitatis a peccato; est moraliter im perfectum, cum quis 
sic abhorret a gravi morbo, incarceratione, durissimo vitae 
statu, etc., ut malit mortem quam istud malum sustinere; 
est illicitum, si ex motivo pravo, v. gr. ex rebellione contra 
divinam voluntatem, ex impatientia quoad vitae difficulta- 
tes tolerandas—raro tamen hoc mortis desiderium est gravi- 
ter illicitum, quia saepe non est ita voluntarium et serium —. 
Ad secundum : «Huiusmodi exclamationes profecto sunt vi- 
tandae et objective illicitae, sed saepe sunt actus semi-delibe- 


rati nec serio voliti: unde aut nullum aut veniale sunt pec- 
catum» 2. 


C. IV.— Licetne absoluto desiderio cupere mortem patris, 
non quidem ut malum patris, sed ut bonum cupientis, quia 
nimirum ei obventura est pinguis hereditas? Licetne uxorato 
desiderare mortem uxoris ad aliam sibi matrimonio copulan- 
dam, aut caelibi optare mortem mariti ad huius viduam du- 
cendam in uxorem? 

Sol.— Ad primum, negative; contraria enim sententia fuit 


damnata ab Innocentio XI (Denz., 1165). Ad secundum, ne- 
gative pariter. 


C. V.— Licetne uxori desiderare mortem mariti a quo, ci- 
tra spem emendationis, durissime tractatur; aut mortem fi- 


| S. Thomas, Sum ma Theol. II-II, 6, 3m. 
3 Prümmer, Th. Mor., Il, 117, ed. 1928. 

liae ideo quod, ob deformitatem, inopiam, etc., eam non po- 
terit, ad animi sui optata, nuptui tradere honesto? 

Sol.— Ad primum, disputatur; negativa tamen sententia 
melior est ac tutior. Ad secundum, negative, nam praeferret 


emolumentum temporale bono ipsius vitae. 


C. VI.— Dubia haec Fridericus confessano exponit: Si 
cum debita moderatione id faciat, potestne quis absque pec- 
cato gravi de alicuius vita tristari et de eius morte gaudere, 
illam inefficaci affectu petere et desiderare, non quidem ex 
displicentia personae, sed ob aliquod emolumentum tempo- 
rale? Peccatne qui carcerem desiderat malefactori sibi no- 
tissimo et de secuta incarceratione valde laetatur propterea 
quod existimat carcerem esse necessarium pro conservatio- 
ne iustitiae? 

Sol.— Ad primum, negative, cum contraria sententia fuerit 
ab Innocentio XI proscripta (Denz. 1164). Ad secundum: 
quandiu quis appetat et laetetur de malefactoris incarcera- 
tione ad tutandam iustitiam, eius desiderium et gaudium 
sunt profecto licita; cavendum est attamen ab affectu in- 
iustae vindictae, facili ubi nostra agitur causa. Non est porro 
improbabile quem hoc moveri affectu si agitur de malefacto- 
re sibi notissimo. Ideo confessarius in casu petat ab inqui- 
rente num ille malefactor sit inimicus eius. 


C. VII.— Llicetne tristari quod honores seu dignitates in- 
dignis conferantur? Item, de potentia atque divitiis impro- 
borum? 

Sol.— Ad primum, affirmative, si tristitia sit de collatione 
quatenus facta ab homine qui, contra iustitiam distributi- 
vam, indignos dignis praefert; negative, si sit de collatione 
prout haec subest divinae providentiae, nam verbo D. Tho- 
mae, «pertinet ad divinam iustitiam ut virtuosis det spiri- 


tualia bona; et de temporalibus bonis vel malis tantum det 

eis, quantum sufficit ad salutem» \ Ad secundum, affirm ati- 
ve, cum quis ideo tristatur quod iure timet malum inde futu- 
rum virtuosis, religioni, iustitiae. Tamen, prout Caietanus 
animadvertit, «si ambiguum est an aliquis potentia vel di- 
vitiis abutetur in alterius damnum, quamvis licite timeat et 
caveat, non tamen licite tristatur absolute de illius potentia 


vel divitiis» 1. 


VII. PECCATI OCCASIO 


Doctrina. 


Peccati occasio est aliquid extrinsecum —-persona, scilicet, 
aut res externa— praebens alicui stimulum vel commodita- 
tem ad peccandum]2. 

Distinguitur : 

l^ Ratione influxus, in remotam et proximam. Remota 
seu levis dicitur quae habet equidem quandam vim allicien- 
di ad peccatum, parvam attamen, ita ut lapsus non sit pro- 
babilis, prudenter videlicet timendus. Proxima, e contra, sive 
gravis, quae multum ad peccatum invitat, ita ut lapsus sit 
prudenter timendus quia vere seu solide probabilis—quan- 
tumcumque et probabilis supponatur spes non peccandi—. 


| S. Thomas, l. c., I-II, 87, 7, 2m. 

3 Caietanus, in 11-TI, 36, 2, n. 3. 

3 «Unde distinguitur a) a principiis internis quae ad peccatum in- 
clinant, uti sunt complexio corporalis, passiones, concupiscentia et habi- 
tus mali: b) a periculo peccandi, quod tum internum tum externum esse 
potest et latius patet: est scii, impulsio ad peccandum quae, si a persona 
vel a re externa proveniat, occasio vocatur, si ab intrinseco est, simplex 
periculum dicitur, ita ut omnis occasio sit periculum, sed non omne pe- 
riculum sit occasio; c) a scandalo, quod dicit occasionem peccati ab ac- 
tione externa seu dicto vel facto alterius; unde licet occasio peccati in 


omni sit scandalo, non tamen scandalum est omnis occasio» (Merkelbach, 
Th. Mot., Ill, 663, ed. 3). 

Occasio proxima subdividitur in proximam absolute et pro- 
ximam relative. Absolute, seu per se, sive in abstracto, illa 
est proxima in qua solent homines, ut plurimum, peccare; 
relative seu per accidens seu in concreto est proxima in qua 
determinato seu huic subiecto probabile est peccatum. Exem- 
plum primae, lectio libri valde obsceni, vel concubinatus, vel 
cubatio cum persona alterius sexus ; exemplum alterius, mer- 
catura pro iniusto, vel diuturnum colloquium cum puella pro 


impuro iuvene |. 
2. Ratione durationis, quaedam occasio est continua seu 


in esse, et quaedam est interrupta seu in fieri. Illa est sem- 
per praesens, quin quaeratur, v. gr. commoratio cum con- 
iuge onanista, cohabitatio cum concubina. Altera non est 
semper praesens sed per intervalla vel occurrit vel quaeri- 
tur, v. gr. meretrix pro luxurioso, caupona pro bibulo. 

3." Ratione causae, quaedam occasio est voluntaria sive 
libera, quae saltem sine gravi incommodo removeri potest 
seu vitari, v. gr. periculosa procatio adamantium; quaedam, 


ex adverso, involuntaria seu necessaria, quae videlicet est 


irremovibilis aut physice— v. gr. societas concubinae in eo- 
dem carcere, in eadem navi—aut moraliter seu sine gravi in- 


commodo, id est absque peccato, gravi scandalo, periculo in- 


| Indicia quibus dignosci potest occasio proxima seu peccatum pro- 
babile: a) a priori, seu deficiente personali experientia: ex communiter 
contingentibus, ob obiecti illecebras et humanam fragilitatem, ex vehe- 
mentia tentationis, habitu vitioso, passione aut personali Indole; b) a 
posteriori, sive duce experientia, ex frequentia relapsus, si quis videlicet 
his in circumstantiis frequenter lapsus fuerit—non ergo requiritur ut 
fere semper aut frequentius lapsus evenerit, nam ipse frequens lapsus 
praeteritus reddit et futurum probabilem; «neque requiritur frequentia 
aliqua lapsuum absoluta, nempe numerus peccatorum in se notabilis, sed 
relativa sufficit, pro numero scilicet vicium quibus quis occasioni fuit ex- 


positus, et aderit e. g. si in duodecim visitationibus solet peccare quin- 


quies vel sexies; item, si per biennium ter quaterve dumtaxat in anno 
feminam inviseret et cum ea fere semper peccaret; imo,si per triennium 


semel tantum in anno visitaret, et toties peccaret» (Afrtnys-Damen, TA. 


Mor., II, 471, ed. 1939), 

cidendi in malum par forsitan et maius, magno detrimento 
in bonis vitae, famae vel fortunae— v. gr. filius difficile valet 
relinquere domum paternam, alumnus vero scholam, licet 
ibi facile cum ancilla, hic cum condiscipulis invitamentum 
habeat ad peccandum. 


Et omnium quidem sententia, non licet se exponere oc- 
casioni peccandi proximae *, quandiu maneat relative proxi- 
ma; sed peccat graviter qui se exponit proximae occasioni 
peccandi graviter 2, et peccat leviter qui se exponit occassioni 
proximae peccandi venialiter3: voluntas etenim, ex quo adit 


vel ad mittit tale periculum, se prodit affectam ad peccatum 4. 


| «Si periculum sit tam leve ac remotum, ut merae peccandi possi- 
bilitati aequiparari possit, non tenemur illud vitare; alioquin, ait Apos- 
tolus (I Cor. 5, 10), debueratis de hoc mundo exiisse. Et ratio est, quia 
periculum huiusmodi, proprie et moraliter loquendo, non est periculum» 
(Marc, Inst. Mor., 1, 376, ed. 1927). Si tamen periculum verum sit, quan- 
tumvis leve, huic se scienter atque libere exponere, sine causa nempe 
et debitis cautelis exstat peccatum veniale— agatur occasio remota pec- 
candi venialiter aut mortaliter—: est enim quaedam deordinatio in eo 
quod quis ponat actum inutilem cui coniungitur periculum peccandi, nec 
expectari tunc potest Dei auxilium pro peccato vitando. 

«Si periculum cui se exposuit fuit leve ac remotum, et postea in pec- 
catum grave consensit, duo utique peccata commisit: unum, nempe, et 
hoc leve, ponendo causam ; alterum vero, et hoc grave, ponendo effectum. 
Ratio est. quia secundum peccatum magis novae voluntatis determinatio- 
ni, quam causae prius positae, adseribi debet» (Marc, L. c.). 

)  «Gravi periculo peccandi etiam ille se exponit, qui adit periculum 
quod initio quidem leve est. ita tamen ut praevideat illud postea evasu- 
rum grave, ut fieri solet in periculo peccandi contra castitatem, quia 


in illo periculo magis exardescit libido» (Noldin. Th. Mor. I, 326. ed. 
1931). 


2 


Hanc doctrinam communem extendendam esse ad occasionem pro- 
ximam sensu nostro—quoties lapsus manet probabilis, quamvis non pro- 
babilior vel fere certus—ostendit Merkelbach (1l. c., 6GG) triplici ratione 
a) cum finis aliquis est absolute obtinendus, tutior pars est sectanda; 
sed vitare peccatum formale est finis absolute obtinendus; ergo illicitus 
in casu usus probabilismi; b) qui se exponit periculo peccandi, certo ali- 
quando cadet; c) qui absque causa exponit vitam corporalem periculo 
probabili peccat graviter; ergo et qui se exponit periculo mortis spiri- 
tualis. 

4 «Nec obstat dicere quod in periculo, etiam proximo, lapsus non 

Qui ergo proximae occasioni peccandi sese exponit, peccat 
dum se exponit periculo—et quidem peccato eiusdem speciei 
et gravitatis ac peccatum cuius adit periculum —, etiamsi 
post periculum tentatum a peccato abstineat. Qui autem se 
exposuit occasioni proximae peccandi et in ipsum postea ruit 
peccatum, is non duo peccata, at unum dumtaxat facit, pri- 
mus enim consensus in periculum perseveravit usque ad lap- 


sum. quo consummatur peccatum tunc incoeptum. 


Existons ergo in occasione proxima necessaria debet id 
agere quo occassio materialiter sive physice praesens effi- 
ciatur ei formaliter remota, adhibens opportuna media qui- 
bus aut minuatur vis sive occasionis sive concupiscentiae, aut 
augeantur vires animae renitentis; non enim temere sperat 
Dei auxilium qui subest necessitati. Si tamen media omittat 
huiuscemodi, voluntarie se subicit periculo peccandi, seu id 
amplectitur. 

Existens vero in occasione proxima voluntaria debet ip- 
sam deserere etiam materialiter seu physice, quoniam te- 
mere, ac propterea inutiliter, expectaret auxilium Dei quo 
pro victoria indiget. Hinc damnatae fuerunt propositiones: 
«Potest aliquando absolvi qui in proxima occasione peccandi 
versatur quam potest et non vult omittere, quin immo di- 
recte et ex proposito quaerit aut ei se ingerit. Proxima oc- 
casio peccandi non est fugienda, quando causa aliqua utilis 
aut honesta non fugiendi occurrit. Licitum est quaerere di- 
recte occasionem proximam peccandi pro bono spirituali vel 
temporali nostro vel proximi» (Denz., 1211-1213). 


est certus sed solum probibilis, et aeque probabilis est non lapsus. Respon- 
detur enim quod eo casu, quamvis lapsus sit incertus, certum est tamen 
lapsus periculum, cum istud constituatur in ipsa probabilitate lapsus, 
lam vero, si nefas est uti opinioni probabili, sine iusta causa, cum pe- 
riculo damni alieni, spiritualis vel temporalis, quanto magis ubi pericu- 
lum imminet certum propriae animae? (Marc, L c., n. 374). 

Casus primus. 


Lucilia pia puella et a peccato abhorrens saepe ab hero 
suo Liberio ad turpia sollicitatur. Cuperet misera occasionem 
deserere; sed cum a Liberio maius stipendium accipiat, et 
alium honestum locum difficulter invenire possit, confessa- 
rius ei permittit, dummodo mediis utatur quibus occasio red- 
datur remota, in eodem famulatu remanere. 


Num recte confessarius? 


Solutio 


Lucilia versabatur in occasione necessaria: moraliter 
enim nequibat a Liberio discedere, ab hoc cum maius stipen- 
dium acciperet nec alium locum honestum invenire facile pos- 
set. Sed quamvis ageretur occasio absolute atque materialiter 
proxima, iure fuit a confessario ipsi permissum ut pergeret 
Liberio famulari, tum quoniam occasio non erat ei proxima 
relative, nam ipsa dicitur «pia puella et a peccato abhorrens», 
cum quoniam occasio vertebatur saltem formaliter remota, 
ob usum mediorum huic fini accommodorum. Ideo S. Alphon- 
sus, post continuatorem Tournely: «Ancilla vivide sollici- 
tata ab hero, tenetur ab illius domo discedere... Haec tamen 
intellegenda sunt si huiusmodi persona (nempe ancilla) sit 
fragilis et parum devota; nam si esset pietati dedita et cau- 
ta, et opportuna adhiberet remedia ad tentationes repellen- 
das ac passioni obviandum, tunc eam non obstringerem ad 
occasionem auferendam» h Ita quoque Mare: «Hinc est cur 
ancilla, obnixe ab hero sollicitata, generatim teneatur ab 
illius domo discedere. Dicimus generatim; nam si esset pie- 
tati valde dedita, multum cauta, et opportuna semper reme- 


S. Alphonsus. Th. Mor., WI. 452. ed. Gaudé. 

dia adhiberet, non esset absolute ad discessum  adstrin- 


genda» h 


Attamen confessarius, inter media quibus occasio obiec- 
tive proxima fiat reapse subiective remota, non tantum ora- 
tioneja commendare debet, verum et imponere necessarias 
industrias, v. gr. ne versetur sola cum solo in loco clauso, ne 
quid faciat quod heri in ipsam adaugeat sympathiam sed 
omne, contra, quidquid hanc sit aptum minuere, non ex- 
clusa comminatione pravum eius amorem denuntiandi suis 


aut eius coniunctis. 


Alii casus. 


C. II.— Visitatio tabernae pro homine vitio ebrietatis val- 


de dedito estne occasio proxima? 
Sol.— Affirmative, ait Prümmer?Z. 


C. I1I.— Qui cum famula peccavit ter vel quatter in anno 


inveniturne in occasione proxima? 
Sol.— Negative, per se loquendo. Ita Lárraga 3. 


C. IV.— Faustus versatur in occasione proxima cum fe- 
mina quae domi commoratur quamque eicere nequit sine 
scandalo, gravi infamia vel notabili detrimento in temporali- 
bus; poteritne absolvi quin feminam eiciat? 

Sol.— Respondent Salmanticenses 4: Affirmative, quando 
paenitens prudenter creditur accedere cum legitimo dolore 
et proposito non peccandi, paratus ea omnia adhibere media 
quae prudens confessarius praescribit et sperari potest non 
casurum. Ut autem confessarius (adiciunt) possit prudenter 
credere illum accedere sic legitime dispositum, non parum 


* Marc, L c. Il, 1820. 
? Prümmer, Th. Mor., Ill, 449, ed. 1928. 
^ LArraga-Lumbreras, Prontuario de Teol. Mor., Il, 468. 


4| | Salmanticenses Mor., tr. 6, c. 5, n. 65. 


287 


288 


289 


291 


172 DE PECCATIS 


iuvat si peculiaria signa doloris ostendat, uti sunt lacrimae, 
planctus, si ieiunia praemiserit, orationes, eleemosynas et 
similia, si diligentiam in remedium pravae consuetudinis ad- 
hibuerit, si prompte admittat consilia et paratus sit media 


quae illi praescribuntur, eatenus nondum tentata, exsequi. 


C. V.— Quid de medico qui dum feminis medetur pec- 
cat frequenter nec officium deserere potest sine gravi incom- 
modo, officio etenim alitur? 

Sol.— Confessarius se cum illo gerat ac cum iis qui ver- 
santur in occasione proxima involuntaria. Si tamen, omni- 
bus mediis adhibitis, nihil proficiat, ipsi plane aperiat ulte- 
riorem absolutionem denegandam quandiu aut emendatio- 
nem nullam ostendat aut officio medici se abdicet: Quid enim 
prodest homini, si mundum universum lucretur, animae vero 


suae detrimentum patiatur? Sic Larraga 


C. VI.—Clothildes, quae ancillae fungitur officio penes 
familiam religiosam moribus, cum hero Marsilio qualibet 
fere hebdomada, sollicitata, peccat. Confessario urgenti illius 
famulatus desertionem Clothildes obtemperare renuit, quia 
Marsilius emendationem iam promisit et a mense revera est 
emendatus, et quoniam a quinquennio stipendium hic non 
persolvit nec persoluturus sit discedenti. 

Sol.— Supponimus: a) quod permanentia Clothildis in 
domo Marsili non importet publicum scandalum — agitur 
emm familia religiosa moribus—; b) quod Clothildes man- 
sura habebit stipendium hactenus dilatum— non ad tutan- 
dam pro futuro complicitatem eius, sed ob aliam rationem 
qualemcumque—; et c) quod practice impossibile sit ipsi 
stipendium hucusque debitum obtinere, per recursum ut- 
puta ad tribunalia. His in adiunctis, Clothildes absolvi po- 
test cum occasionem et consuetudinem huiusmodi prima 


Lárraga-Lumbreras, L c., n. 477. 

vice confitetur, si serio proponat occasionem, materialiter 
proximam, facere formaliter remotam-——non autem fit re- 
mota ideo quod herus emendationem proposuit et per men- 
sem iam se emendavit, quoniam facile quis praesumeret ip- 
sum ad pristinam sollicitationem reversurum —. Si vero aut 
media quae modo ei proponuntur recusat adhibere, aut quae 
in praevia confessione adhibere promisit non adhibuit vel 
his adhibitis emendationem exhibeat nullam, absolvenda non 
est, serio nisi promittat adhibere media neglecta vel effica- 
ciora prius adhibitis, aut, valedicens stipendio, occasionem 


physice removeat. 


C. VII.— Polyphemus peccavit quidem saepius cum Apol- 
lonia famula; at nullam iam in ipsam experitur inclinatio- 
nem, quod illa senuit, vel pristinam amisit venustatem, etc. 
Versaturne Polyphemus in occasione proxima? 

Sol.— Negative; et ideo poterit a confessario absolvi abs- 
que imposito onere de occasione peccati deserenda, quandiu 
constet de sincero proposito non peccandi cum famula Apol- 


lonia. Ita Larraga 


VIII. REQUISITA AD PECCATUM MORTALE 


Doctrina. 


Ad grave peccatum committendum tria sunt necessaria : 
praeceptum grave 2, plena advertentia et perfectus consensus. 
1.° Praeceptum grave dicimus aut re aut apprehensione 


'  EXrraga-Lumbrf.ras, L c., n. 472. 

3 Etsi Auctores passim loquantur de materia gravi, malo loqui de 
praecepto gravi, nam cum agitur de lege positiva valet legislator obligare 
sub levi in materia gravi. 

— ibi agitur contra conscientiam veram, hic contra erroneam 
conscientiam. 

Gravitas praecepti divini— naturalis aut positivi— cons- 
tat: a) auctoritate, sive Scripturae— dicentis v. gr. aliquid 
excludere a regno Dei, dignum esse morte vel igne aeterno—., 
sive Conciliorum, Pontificum, Patrum vel theologorum —quo- 
rum consensus moraliter unanimis exstat veritatis indicium, 
a quibus ideo dissensus temerarius—; b) ratione, ad quam 
profecto mortalia sunt quae tollunt amicitiam vel reveren- 
tiam hominis ad Deum-—ut odium Dei, blasphemia, periu- 
rium— aut vergunt in grave praeiudicium sive humani ge- 
neris— v. gr. luxuria— sive proprium in bonis corporis—uti 
mutilatio notabilis, suicidium— sive proximi in bonis tum 
animae, tum corporis, tum fortunae— v. gr. scandalum, ho- 
micidium, furtum. 

Gravitas praecepti humani, ecclesiastici vel civilis, cons- 
tat ex ipsis verbis legis—-si dicatur v. gr. iubemus sub inter- 
minatione divini iudicii, in virtute sanctae oboedientae—., 
ex gravitate poenae, saltem latae sententiae, et ex interpre- 
tatione sive authentica legislatoris, sive practica atque com- 
muni subditorum— consuetudo cum sit legum interpres op- 
tim a—, sive doctrinali et communi doctorum. Ubi doctores 
non consentiunt caveat confessarius ne, propria innixus ra- 
tione, peccatum mortale dicat aliquid, nam iniceret laqueum 
paenitentibus h 


294 2?  Advertentia nominat mentis considerationem seu at- 
tentionem; in re autem morali, considerationem seu atten- 
tionem ad malitiam moralem actus. Advertit intellectus ma- 


| «Omnis quaestio in qua de mortali peccato quaeritur nisi expres- 
se veritas habeatur, periculose determinatur: quia error quo non cre- 
ditur esse peccatum mortale quod est peccatum mortale, conscientiam 
non excusat a toto, licet forte a tanto; error vero quo creditur esse mor- 


tale quod non est mortale, ex conscientia ligat ad peccatum mortale» 
(S. Thomas, Quodl., 9, a. 15). 

litiam actus, non modo cum de actus malitia obtinet certi- 
tudinem, sed insuper cum opinatur, suspicatur aut actum 
esse malum aut adesse in agendo periculum peccandi sive 
prae actione obligationem attendendi. Porro quantum vis 
advertentia, prout et attentio, dicat mentis applicationem, 
ideoque actualis sit omnino oporteat, duplex tamen commu- 
niter distinguitur: actualis, videlicet, quae est in ipso actu 
—seu quae habetur inter agendum, saltem initio actionis—, 
et virtualis, quae fuit in ponenda causa actus— seu quae hic 
et nunc non habetur, sed tunc cum quis posuit quod novit 
actus causam. 

Et ad peccatum quidem non requiritur advertentia actua- 
lis. Piumo, quoniam perplures peccant ex vincibili ignorantia, 
igitur cum actuali inadvertentia, v. gr. qui ideo non curat 
scire dies ieiunii ut absque omni scrupulo epuletur, is actu 
non cogitat de obligatione 1ieiunandi, et tamen peccat cum 
ieiunium solvit. Secundo, nam imputantur habituatis pecca- 
ta in quae prorumpunt ex habitu non retractato etiamsi de 
illorum malitia, dum in ea prorumpunt, non cogitent. Tertio, 
quia imputatur sacerdoti malitia sacrilegii, licet, tentationi 
luxuriae cedens, ad sui status dignitatem non attendat. De- 
nique, nam aliquid potest esse voluntarium in se atque vo- 
luntarium in causa: actus ergo malitia potest esse volita, 
prout praecognita, cum dum ponitur actus tum dum ponitur 


causa actus. 


Virtualis, quam dicunt, advertentia sufficit ad peccatum 
mortale. Agitur imprimis corollarium horum quae praece- 
dunt, nam si non requiritur advertentia in ipso actu, satis 
est advertentia in causa actus. Quaestio insuper tota de vo- 
luntario versatur indirecto. Porro ei qui voluntarie posuit 
causam huius praevidens pravos effectus hi sunt effectus 
voluntarii quoties non habuit ius ponendi causam seu quo- 
ties tenebatur eam omittere ad illos effectus impediendos: 
voluntas pristina— eique praevia advertentia— influit in hos 

effectus quandiu non retractatur; effectus consequentes vo- 
luntarii dicuntur et peccata, non a se, sed in se, quatenus pro- 
cedunt a causa non retractata eique iunguntur, cum ea 
constituentes ens morale unicum, quem ad modum se habet 
ad interiorem actus exterior— unde peccatum eius qui, in 
exemplo posito, ieiunium solvit, inchoatur tempore quo ad- 
vertens ad periculum neglexit debitam ieiuniorum obtinere 


notitiam, et consummatur tempore quo transgreditur ieiunii 
legem (125). 


Ad peccatum insuper formale, prout non requiritur ut 
peccans expresse cogitet de offensa Dei, sic nec requiritur ut 
discernat peccati qualitatem— v. gr. num sit contra caritatem, 
num contra iustitiam —, aut quantitatem — v. gr. num sit gra- 
ve aut leve— ; sed ad peccatum formale grave necessaria est 
equidem advertentia ad gravem malitiam actus; sufficit at- 
tamen si homo intellegat actum illum incompossibilem cum 
fine ultimo, aut valde turpem, aut rigurose prohibitum, aut 
notabiliter turbare morum ordinem. Denique ad peccatum 
formale grave petimus malitiae gravis plenam advertentiam, 
quam quis nempe habet mente expedita; cum non sufficiat 


semiplena, quam habet semisomnis, semiebrius, semiuidis- 
tractus 


3° Consensus est acceptatio sive complacentia volun- 


|  «Imperfectae advertentiae coniecturalia signa a theologis tradun- 
tur sequentia: a) si re alia occupatus et distractus obiter ac tenuiter 
apprehenderis rem esse malam; b) si semidormiens aut semidelirus non- 
dum perfecte fueris tui compos; c) si immemor post factum vix recor- 
daris quid egeris; d) si ubi melius consideras, iudices, secundum habitua- 
lem tuam dispositionem, te non fuisse facturum, si ita apprehendisses; 
c) Si distractione aut passione ita abreptus fueris ut cognitione solius 
utilitatis, damni, commoditatis vel incommoditatis ex opere percipiendae, 
non malitiae, occupatus fueris; f) vel si vehementissima passione (irae, 
timoris, tristitiae), apprehensione, nervorum agitatione vel mania, aut 


statu pathologico laborasti vel turbatus fuisti, ita ut fere nesciveris quid 
ageres» (Merkelbach, Th. Mor., I, 540, ed. 3). 


REQUISITA AD PECCATUM MORTALE 177 


tatis in eo quod proponitur ab intellectu. Est perfectus, quan- 
do sequitur plenam advertentiam ; imperfectus vero quando 
sequitur advertentiam semiplenam, aut nominat, potius quam 


acceptationem, tardam repulsionem seu tepidam resisten- 


tiam h 


Casus primus. 


Rosa honesto genere nata at innumeris deliciis educata 
atque libere, uti aiunt, instituta, operum romanensium lec- 
tione valde delectatur, ludicris omnis generis spectaculis in- 
teresse solet, nec veretur obscoenas imagines, si quae ob- 
viam ei occurrant, impudenti oculo aspicere, atque colloquia 
de rebus sexualibus, sub comitatis vel animi culturae prae- 
textu, cum aliis puellis, immo et cum iuvenibus quandoque 
miscere. 

At vehementer obiurgata a confessario sese excusat as- 
serens se ad rei gravitatem, licet ipsam non ignoraret, dum 
ageret, nihilominus, non animadvertisse. 

Quale sit de Rosae actionibus iudicium ferendum? 


Solutio 


Hae actiones in casu praesumuntur graviter peccami- 
nosae: vehementer enim Rosa obiurgatur a confessario ; ipsa 


^ «Imperfecti consensus coniecturalia signa a theologis traduntur se- 
quentia: a) si quis, plene advertens ad tentationem, eam statim repellit; 
b) si plenius advertens statim angitur vel tristatur; c) si, statim ubi an- 
gitur, adhuc reperit se ita habitualiter constitutum, ut malit mori quam 
peccare mortaliter; d) si facile potuerit peccatum exequi et non sit execu- 
tus; eJ si vir timoratus (vel ille qui soleat ita esse affe'*us ut malit mori 
quam expresse mortaliter peccare) dubitet num consenserit; f) si quis 
valde timide et suspense processisse se meminerit; g) si semisomnis fue- 
rit, non plene sui compos, iudicetque se id non fuisse facturum si plene 
vigilasset; ^) si dubitet an sui compos, vigilans, non ebrius fuerit» (.Mer- 


kelbach, L c., n. 541). 

quoque fatetur se rei gravitatis non ignaram. Addens autem 
ad hanc gravitatem non animadvertisse dum ageret, defec- 
tum actualis advertentiae profert veluti excusationem a for- 
mali multiplici peccato gravi. 

Prima quaestio quae animum pulsat confessarii est: num 
debeat paenitenti praebere fidem (109). Agitur enim in casu 
non de actionibus vetitis positivo iure, sed de actionibus pro- 
hibitis lege naturali, quarum turpitudo et malitia, utpote ac- 
tui intrinseca, facile menti occurret cogitanti de ponendo phy- 
sico ipso actu. De reliquo, cognitio, quam habebat habitua- 
lem, non potuit manere otiosa longo illo spatio temporis, adeo 
multiplicatis occasionibus; actiones illae excitaverunt certo 
prava phantasmata, excitaverunt sensualitatem, excitaverunt 
tentationes; quomodo Rosa, quam non latebat periculum, po- 
test asserere se neque ad periculum attendisse? Id forsan pos- 
set contingere sub influxu magnae passionis aut validae di- 
stractionis; verum passio cito transit et valida distractio ne- 
quit esse continua; si conscientia non monuit antecedenter, 
monuit consequenter; sed ex tunc memoria turpitudinis faci- 
lior in occasione sequenti. Unum quod Rosae favere dixeris 
est libera institutio quam accepit; inde forsitan non advertit 
ad Dei offensam, ad gratiae sanctificantis amissionem; sed 
non inde deficiet advertentia ad turpitudinem vel malitiam 
actus, saltem ad periculum. 


Dato attamen, nec concesso, defectu actualis adverten- 
tiae, manet dilucidanda quaestio altera: num insuper defi- 
ceret advertentia, ut dicunt, virtualis, sufficiens ad mortale 
peccatum? Loquens de habitibus, haec opportune Noldin : 
«Si quis contraxit consuetudinem e. g. iurandi, singuli actus 
ex hac consuetudine commissi sunt in peccatum imputabiles, 
si iurans ad actum eiusque malitiam advertit; quodsi inad- 
vertenter iurat, distinguendum est: quandiu consuetudo vo- 
luntaria est, actus in peccatum imputantur; si consuetudo 
involuntaria est, actus non imputantur in peccatum... Con- 

suetudo autem voluntaria est, tum si 1urans ad consuetu- 
dinem per repetitos actus contrahendam advertens nihilom i- 
nus se non emendat, tum si ad consuetudinem iam contrac- 
tam advertens nullo remedio eam deponere conatur» h In 
casu mores Rosae partim acceptae educationi et partim re- 
petitis personalibus actibus vindicantur; porro in benigniori 
quoque sententia Rosa non potuit non advertere ad consue- 
tudinem iam contractam — de facto sponte hanc protulit con- 
fessario aut huic ansam dedit qui penitus rem investigaret—., 
nec constat fecisse aliquid ad illam retractandam. Cetero- 
quin, haec est omnium moralistarum regula: si paenitens 
sit laxae conscientiae vitaeque liberioris, praesumptio stat 
pro sufficienti advertentia habita. 

Illae igitur Rosae actiones non excusantur, uti pluri- 
mum, a mortali peccato: quae fuerunt obiective graves, non 
habent prolatam inadvertentiam causam excusantem a ma- 


litia formali. 


Alii casus. 


C. 7J.— Num praeceptum servandi festa obliget, ex sese, 
sub mortali? 

Sol.— Affirmative; fuit enim damnata ab Innoc. XI pro- 
positio: «Praeceptum servandi festa non obligat sub mortali, 
seposito scandalo, si absit contemptus» (Denz., 1202). 


C. III.— Num omittere infusionem guttularum aquae in 
vinum consecrandum sit grave peccatum gravisque materia? 

Sol.— Affirmative, ob Ecclesiae praeceptum. «Notandum 
hoc praeceptum infundendi modicam aquam in calice ante 
consecrationem ab omnibus tamquam praeceptum grave sem- 
per retentum fuisse; ita ut in nullo casu possit sacerdos vi- 
num licite consecrare sine ad mixtione aquae : immo, etsi obli- 


Noldin, Th. Mor., I, $6. ed. 1931. 

tus fuerit sacerdos infundere vino aquam, debeat ante con- 


secrationem istum defectum supplere, non autem postea» l. 


C. IV.— Regularium ecclesiam visitans voluit Agnes ins- 
picere claustrum proximum, quod arte mirabili sit construc- 
tum. Cum tamen plane noverit excommunicationem latam 
contra clausuram violantes (can. 2342), vix ingressa recessit, 
putans se mortalem culpam evadere propter transgressionis 
brevitatem. 

Sol.— Lex clausurae papalis, quae agitur (can. 597 ss.) 
servanda est sub gravi, ut patet ex excommunicatione ipsi 
adnexa. Sententia probabilior atque communior non admit- 
tit in violationem clausurae parvitatem materiae, modo tota 
persona veniat foras vel intus ingrediatur; quapropter mo- 
mentaneus etiam ingressus per unum vel duos palmos poena 
plectitur excommunicationis, et propterea sub gravi prohi- 
betur. Subjective tamen, si putabat legem clausurae admitte- 
re materiae parvitatem, et ideo intra claustrum sic ingreditur 


ut recedat statim, Agnes non peccavit mortaliter. 


C. V.— Quaenam sit materia gravis in voto? 

Sol.— In votis privatis, nisi alia sit voventis intentio, «ma- 
teria gravis, inquit Merkelbach, est quae ad cultum Dei vel 
utilitatem proximi aut ipsius vovenítis sive ex se sive ex 
adiunctis notabiliter conducit, aut a. lege naturali, divina, 
ecclesiastica sub gravi praecipi solet, v. g. ieiunium, missa, 
communio, confessio». Et subiungit: «Ista est regula genera- 
lis per saecula tradita; nunc autem, post Noldin, Th. M. II, 
n. 215, aliqui putant regulam non esse stricte applicandam, 
quando non actio singularis sed series actionum vel habitua- 
lis ratio agendi promittitur per modum unius: tunc scii, 
materia omissa non absolute sed relative ad totam rem pro- 
missam est consideranda, et ita actio in se notabilis aestimari 


1 Fanfani, Th. Mor., IV, 136. 

debet pars modica ex serie promissa. Unde qui per modum 
unius vovet pro toto mense quotidianam missae auditionem 
vel assistentiam devotioni mariali, non existimandus est reus 
pecati mortalis si illam omittat una vel altera vice (dummo- 
do, ait, minus sit quarta parte!), cum promissionem substan- 
tialiter implevit. Ita sane si vovens sic intenderit solum se 
obligare sub levi ad talem partem; sed talis intentio prae- 
sumi non potest, quia non ex natura rei nec ex consuetudine 


ista existimatio constat» x. 


C. VI.— Camillus putat peccata mortalia practice aut 
nulla esse aut admodum rara, quae nempe committerentur 
ex certa malitia vel contra Spiritum Sanctum ; non vero quae 
committuntur, uti plurimum accidit, ex impetu passionis. 

Sol.— Ad haec Prümmer: «Exsistentia peccati mortalis 
manifeste eruitur e Scriptura Sacra. Nam Christus dicit de 
quibusdam peccatis contra proximum : Ego autem dico vobis, 
quia omnis qui irascitur fratri suo, reus erit iudicio...; qui 
autem dixerit fatue (fratri suo), reus erit gehennae ignis. 
S. Paulus affirmat: Stipendia peccati mors. Insuper: Si 
secundum, carnem vixeritis, moriem ini. Exsistunt igitur pec- 
cata mortalia. Neque sola peccata ex certa malitia aut con- 
tra Spiritum Sanctum patrata—ut voluerunt quidam theo- 
logi— sunt peccata mortalia, sed etiam peccata facta ex gra- 


vi passione deordinata, ut e. g. adulterium, fornicatio, etc.» -. 


C. VII.— Peccatne graviter qui cognoscit quidem se ma- 
lum agere, at nescit num grave sit aut leve? 

Sol.— Si advertat periculum peccati gravis (saltem in con- 
fuso) aut de eo dubitet, affirmative, quoniam se voluntarie 
exponit periculo graviter peccandi. Si nihil cogitet de gravi- 
tate aut levitate, negative, quoniam malitia gravis nullo mo- 


do advertitur, igitur nec admittitur. 


t Merkelbach, L c., II, 723. 
j Prümmer, Th. Mor., I, 363. ed. 1931. 

IX. QUOMODO PECCATUM VENIALE FIAT 


MORTALE 


Doctrina. 


Veniale peccatum, quamvis non fiat mortale ob solam 
eius multiplicationem, «non enim, prout D. Thomas loquitur, 
omnia peccata venialia de mundo possunt habere tantum de 
reatu, quantum unum peccatum mortale» \ fit attamen mor- 
tale: a) ob erroneam conscientiam (173 ss.); b) ob finem ope- 
rantis graviter malum (147 ss.); c) ob affectum nimium pec- 
cantis, qui actu scilicet paratus est mortaliter peccare po- 
tius quam levi peccato valedicere, v. gr. dominicalem Missam 
potius omittere quam praestitutum furtulum; d) ob contemp- 
tum formalem et perfectum sive praecipientis sive praecep- 
ti; e) ob grave nocumentum praevisum, quamvis non in- 
tentum, v. gr. si quis praevidet ex nimia loquacitate secu- 
turas rixas, ex legendi curiositate imminere castitati pericu- 
lum, ex ornatu superfluo alienam excitandam esse concupis- 
centiam pravam; f) ob multiplicatam materiam coalescen- 
tem, de qua specialis sermo, qui communiter fit relate ad 
furtula—quomodo coalescant in peccatum grave——,atque sine 
difficultate aliis quoque materiis applicatur. 

Furtula dicuntur minuta furta, quae sunt scilicet ma- 


teriae levis, eius nempe quae nec absolute nec relative gravis 
censetur. 


Porro furtula coalescunt seu pertingunt ad peccatum 
grave, semper quidem propter intentionem perveniendi ad 


materiam gravem, interdum quoque praeter intentionem 
huiuscem odi. 


Propter intentionem attingendi materiam absolute vel 


! S. Thomas, Summa Thcol. 1-H, SS. 4. 

relative gravem, toties quis peccat graviter quoties furatur 
levem materiam, quoniam pravus animus fertur in furtum 
sub mortali prohibitum. Non quasi tot committat peccata 
gravia quot furtula commisit— singula enim furtula sunt 
partes integrantes unum furtum intentum —, sed quod fur- 
tulum primum, et secundum, et tertium, etc., est peccatum 
mortale propter intentionem graviter malam, ideoque quod- 
libet, quamvis nullum aliud haberet praevium, nullum ve 


aliud consequens 


Praeter intentionem vero tripliciter: ob damnificatio- 
nem, conspirationem et multiplicationem — seu frequentem 
repetitionem. 

Ob damnificationem : qui furatur rem parvi momenti prae- 
videns tamen dominum inde passurum esse grave damnum, 
is peccat graviter contra iustitiam. 

Ob conspirationem, dum communi videlicet consilio at- 
que consensu plures, quantumvis successive, eidem domino 
materiam levem singuli, simul tamen materiam, absolute aut 
relative, gravem furantur, omnes mortalem incurrunt inius- 
titiam. 

Ob multiplicationem, denique, seu frequentem furtulo- 
rum repetitionem, dummodo: a) inter singula furtula non 
intersit notabile intervallum —id est duorum mensium, ubi 
singulorum materia prope accedat ad gravem; quindenae, 
ubi singulorum materia sit revera minima; b) singula fur- 


| Nonnulli sic loquuntur ac si tot essent peccata gravia quot fuerunt 
furtula. Melius Billuart (Sum ma S. Thomae, tr. De iure, diss. 11, a. 4): 
«Qui ex intentione ditescendi seu notabilem quantitatem  surripiendi, 
saepe quid furatur, singulis furtis peccat graviter ratione mortalis inten- 
tionis, cuius quodlibet furtum est exsecutio continuata... Non tamen tot 
sunt numero distincta peccata mortalia quot sunt minuta furta, sed unum 
continuatum; quia in una et eadem intentione uniuntur .. Nisi forte 
fuerit revocata intentio; tunc enim toties peccaretur distincto peccato 
mortali, quoties revocata intentio resumeretur.» Videsis meam notulam 
Toties quoties in furtulorum coalescentia, in Angelicum. 23 (1946). pp. 


165 ss. 

tula non sint revocata vel restituta |; et c) materia vel sum- 
ma totalis furtulorum sit, absolute vel relative, gravis—cen- 
setur autem in furtulis sucessivis materia gravis, si quidem 
parum temporis intercedat inter diversa furtula (v. gr. una 
vel altera dies), eadem ac in furto simul patrato; si vero in- 
tercedat plus temporis, quantitas dimidio maior pro furtulis 


eidem domino, et quantitas duplo maior pro furtulis a do- 
minis diversis. 


Casus primus. 


Haec inter alia Symphorosa confessario pandit: Ex quo 
famula ingressa fui cuiusdam dominae proposui in corde meo 
nummos quotquot possem in mercium quotidiana emptione 
subripere; hoc quidem pacto iam collegeram 10 doliares cum, 
post quattuor menses, domina rem novit et a famulatu me 
deiecit. Novum exinde cum adepta fuerim, a furtulis cons- 
titui penitus abstinere; occasio tamen offerebatur mens- 
trua, cum domina rus ibat et capsam pecuniariam absque 
custodia relinquebat; igitur toties quoties 5 doliares abstuli, 
licet continuo dolens de praeterito et definiens cavere de 
futuro; hunc morem habui per octo solidos menses. 


Quoties Symphorosa peccavit graviter? 





| Diüsputatur inter Auctores num. praecisa intentione perveniendi 
ad materiam gravem, furtulum quo completur gravis materia sit grave 
pronuntiandum ratione acceptionis, aut ratione tantum detentionis. In 
primo casu erit peccatum grave etsi praecesserit intentio restituendi fur- 
tula anteacta nisi de facto restitutio praecesserit. In altero, non erit pec- 
catum grave si propositum praecesserit restituendi anteacta  furtula. 
quamvis, ob impossibilitatem, nondum fuerit facta restitutio (cf. Sal man- 
ticenses Mon. tr. 13, c. 5, nn. 20-22). 

Si vim faciamus verbis, Priimmer videtur esse pro altera sententia, 
cum ita loquitur: «singula furtula non sint revocata aut restituta» (TA. 
Mor., II, 82, ed. 1928). Merkelbach, contra, pro prima, dum dicit: «sin- 


gula furtula non fuerint efficaciter revocata seu restituta» (Th. Mor. n, 
407. ed. 3). 


Practice parum interest an sit peccatum grave ratione acceptionis, 


dummodo admittatur peccatum grave ratione detentionis. 

Solutio 


Oportet distinguamus furtula commissa in primo ab iis 
quae in altero famulatu. 

In primo Symphorosa egit ex intentione praevia nummos 
quotquot posset arripiendi. Supponimus ergo famulam ap- 
prenhcendisse possibilitatem pertingendi ad materiam totalem 


gravem. Qua quidem in hypothesi: 

1° Certum est apud omnes Symphorosam peccasse gra- 
viter a primo furtulo; non secus ac ille qui furaretur mate- 
riam levem, volens efficaciter furari gravem, si posset. 

2."  Quantumvis nonnulli Auctores sic loquantur ac si 
Symphorosa tot commisisset peccata gravia quot fecit fur- 
tula, dicendum est in primo famulatu ipsam semel graviter 
deliquisse illis omnibus furtulis; nisi fingas revocatam at- 
que reassumptam intentionem — cuius nullum est signum, 
quo quidem in casu tot erunt peccata gravia furti quot fue- 


runt numero intentiones gravem materiam auferendi. 


In altero famulatu furtula non coadunantur intentione 


sed multiplicatione sive repetitione |; ideo : 

P. Certum est apud omnes singula furtula quorum sum- 
ma non pertingit ad materiam gravem esse peccata venialia, 
furtulum vero quo ad materiam gravem pervenitur esse pec- 
catum grave— nisi fur dum indulget huic furtulo non adver- 


| Nullum adest indicium omnia aut quaedam furtula restituta fuis- 
se. Nec sufficiens indicium ut putemus omnia aut singula fuisse efficaci- 
ter revocata, quoniam efficax dolor de praeterito importat restitutionis 
propositum; hoc autem propositum intellegi non potest cum immediata 
consumptione pecuniae ablatae—unde fieret impossibilis restitutio—. 
nam agitur de furtulis per octo solidos menses; et ideo et si non pecca- 
verit graviter accipiens, peccavit saltem graviter retinens acceptum. Id 
de quo post furtula Symphorosa dolet continuo non est ipsum furtum, 
verum occasio novae electionis, cui se exponit si domina, reversa e rure, 


tangat pecuniae deficientiam. 

tat ad unionem eius cum praecedentibus; ad unionem, in- 
quam, in damnificatione domini aut in retentione rei alienae; 
advertens etenim nec desinens sive a furto sive a possessio- 
ne, vult damnum grave proximi aut detinet invito domino 
rem alienam notabilem. 

2.  Furtula quae sequuntur post completam materiam 
gravem habentur ab aliis veluti circumstantiae (leviter aut 
notabiliter aggravantes) mortalis peccati praecedentis \ quod 
ideo extenditur ad ulteriorem summam; ab alius vero dici- 
tur inchoatio novae seriei, in qua furtula non pertingentia 
ad summam notabilem tot erunt peccata venialia, furtulum 
autem hanc summam complens erit grave peccatum. 

In altero propterea famulatu Symphorosa peccavit mor- 
taliter saltem semel; iuxta quosdam, bis. 


Alii casus. 


C. II.— Se parochus accusat confessario quod plures, par- 
tes leves in diei Officio praetermiserit; immo quod saepe de- 
traxerit atque leviter calumniatus sit vicario suo colloquens 
cum episcopo. Coalescuntne in materiam gravem illae omis- 
siones atque huiusmodi sive detractiones sive calumniae? 

Sol.— Affirmative. Illae quidem, si tot scilicet a pluribus 
horis partes, quantumvis leves, omittantur quae simul sump- 
tae aequivaleant uni parvae horae; et si quidem ab initio mul- 
tiplex fuerit haec omissio intenta, ipsa constituet peccatum 
grave unicum; si non fuerit ab initio intenta, tot erunt pec- 


| In hoc sensu puto esse interpraetanda quae dicit Prümmer (l. cj: 
«Qui vero, postquam gravem materiam furtulis abstulerit, pergit in fu- 
rando. toties mortaliter peccat quoties attendit ad materiam iam sur- 
reptam et renovat intentionem retinendi illam cum aliis... In praxi suf- 
ficit si confessarius cognoscat summam furtulis sublatam et forsan tem- 
pus, quo durante furtula facta sunt.» At minus recte Merkelbach (l. c.) : 
«Furta levia, materiam gravem iam completam subsequentia, non consti- 
tuunt novum peccatum mortale.., nisi considerentur ut unum quid cum 
materia gravi praecedenti, quia tunc includunt huius approbationem.» 

cata venialia quot omissiones leves, postrema excepta quae 
mortalis est, quippe qua compleatur gravis materia. Leves 
quoque detractiones et calumniae, quando congerens defec- 
tus leves, veros et a fortiori falsos, quis graviter nocet eum 
de quo detraxit vel cui calumniam intulit; et si quidem grave 


nocumentum fuit ab initio intentum, etc. 


C. IITI.— Coalescuntne servilia opera intra eundem diem, 
festum vel dominicum, exercita ; plures pariter comestiones 
leves in uno die vel abstinentiae vel ieiunii? 

Sol.— Servilia, affirmative, si ab eadem persona exer- 
ceantur; non tamen peccat graviter qui mandat sex famulis 
ut laborent per horam, nisi scandalum adsit. Ita Merkel- 
bach L 

Quoad ieiunium, etiam affirmative, nam fuit damnata ab 
Alex. VII propositio: «In die ieiunii qui saepius modicum 
comedit, etiamsi notabilem quantitatem in fine comederit, 
non frangit ieiunium» (Denz. 1129). Quoad abstinentiam 
vero negative. Est autem ratio, quoniam semel fracto ieiunio, 
hoc amplius neque servari neque frangi potest; at prae- 
ceptum abstinentiae semel laesum potest iterum atque ite- 
rum violari, et ideo tot sunt peccata gravia 2 aut levia quot 
fuerint comestiones, moraliter distinctae, cibi vetiti in quan- 


titate notabili aut dumtaxat modica. 


C. IV.— Utrum plures materiae leves, eodem voto promis- 
sae, coalescere possint in materiam gravem. 

Sol.— Respondet Fanfani: «Cum distinctione: a) si ma- 
teriae illae leves explicite promittantur ut res singulares 


| Merkelbach, /. c., II, G8S. 

3 «De facto multi violatores putant se semel peccasse, etiamsi plu- 
ries in die carnes manducaverint. Itaque confessarius saepe non tenetur 
interrogare- paenitentem. qui se accusat de transgressione legis abstinen- 
tiae, quoties quolibet die carnes manducaverit, sed sufficit scire quot 
diebus abstinentiam non servavcrit> (Prümmer, /. c., n. 063). 

—e. g. dare quotidie viginti centesimos in eleemosynam; 
recitare quotidie 3 Ave Maria, etc.—, negative, idest non 
coalescunt: unaquaeque enim res singularis est obiectum 
completum voti: atque ideo frangendo pluries votum, mul- 
tiplicantur numerice peccata, sed non uniuntur materiae, 
cum una sit ab altera independens; b) si vero plures mate- 
riae leves ut aliquid unum promittuntur et solum maioris 
facilitatis causa in plures minutas partes dividuntur——e. g. 
dare centum libellas in eleemosynam, distribuendo quotidie 
unam libellam —, tunc materiae leves coalescunt seu uniun- 
tur et crescere possunt usque ad gravem materiam : obiectum 
enim voti in casu unum est (centum libellae) ; sufficit igitur 
ut pars notabilis huius obiecti omittatur, quomodocumque 
omittatur, ut gravis transgressio voti resultet; c) quod si 
nulla explicite facta fuerit distinctio a vovente, tunc: in votis 
personalibus leves materiae ut in pluribus non censentur 
coalescere in unum; in votis realibus coalescere censentur. 
Ratio distinctionis ex eo deducitur quod obligatio votorum 
personalium (e. g. recitare quotidie quinque Pater et Ave) 
censetur, ut in pluribus, affixa diei, ita quod transacto die 
obligatio cesset; dum votorum realium obligatio— e. g. dare 
centum libellas in eleemosynam distributam in partes aequa- 
les per mensem ——censetur independens a circumstantia tem- 


poris, ita quod si uno die non fuerit satisfactum, satisfieri de- 
beat die sequenti» \ 


^ Fanfani, Th. Mor., IIl, 55. 

I. NATURALIS LEGIS IGNORANTIA 


Doctrina. 


Lex naturalis plura praecepta continet, quorum quaedam 
sunt nota omnibus, quaedam sunt nota maiori hominum 
parti, et quaedam non sunt nota nisi sapientibus. 

Omnibus atque perpetuo nota sunt prima principia com- 
munissima: Bonum est faciendum, Malum est vitandum 
—nemo est unquam hominum qui bonum fugiendum, ma- 
lum ve prosequendum esse putet. Omnibus quoque nota sunt 
in sua generalitate principia tria, triplici hominis inclina- 
tioni naturali consona: Vita est servanda— quapropter sui- 
cidium evitandum —, Vagus concubitus fugiendus est— 1deo- 
que matrimonium ineundum-—, Veritas dicenda est socie- 
tasque fovenda— mendacem hominem et insociabilem decli- 
namus naturae instinctu—. Sed haec principia ipsamet 
possunt a quibusdam ignorari quoad illorum ad casum ex- 
tensionem, propter peculiares casus circumstantias sive 
rerum adiuncta, ita ut quis existimet mortem multo meliorem 
vita misera, proli sufficienter provideri extra coniugium, 
quandam veritatem vel societatem esse sibi molestam. 

Praeter principia, sunt et naturali legi conclusiones, quae 
necessario nexu illis iunguntur atque possunt ex illis erui 
absque erroris formidine. Quaedam veniunt conclusiones 
proximae, quae, coniunctissimae principiis per se notis, fa- 
cile vel ipsis popularibus innotescunt. Sed cum ipsarum no- 
titia petat discursum et lumen hebetetur, quo clarescunt 
principia, propter vitiosos habitus, pravam institutionem, 
passiones vehementes, hae conclusiones proximae non in- 
notescunt omnibus: D. Thomas nixus testimonio sive Iulii 
Caesaris sive Apostoli dixit: «Apud quosdam non repu- 
tabantur latrocinia peccata, vel etiam vitia contra natu- 
ram» '. Quapropter, ut hae ipsaemet conclusiones ab om- 
nibus expedite nulloque admixto errore cognoscerentur2, 
divinitus fuerunt revelatae in praeceptis Decalogi. 

Haec autem praecepta data populo, de iis ergo quorum 
ratio statim populo innotescit, illa tantum complectitur in 
quibus maxime elucet ratio debiti; sunt ergo praecepta iusti- 
tiae, ad praecipuos quidem benefactores, Deum ac parentes, 
indeque ad proximum communiter, cuius proscribunt iniu- 
rias manifestas, nempe homicidium, uxoris adulterium, fur- 
tum rerum exteriorum, depositionem falsam coram iudice 
et appetitum de uxore atque fortuna aliena. Sed quoniam 
enervatur principiorum robur cum ad particularia seu con- 
creta descendimus, non est mirum si pluribus licitum videa- 
tur furtum pro eleemosyna facienda, periurium pro salvan- 


do innocente, occisio moribundi ne diutius dolores aegritu- 
dinis patiatur. 


Cetera, quoniam non statim populo perspicua, non pro- 
hibentur neque praecipiuntur in Decalogo, in quo nihil de 
minoribus iniuriis neque de pluribus partibus iustitiae ad- 
nexis, neque de officiis fortitudinis, temperantiae, pruden- 


| S. Thomas, Sum ma Theol., 1-II, 94. 6; cf. a. 3. 
"^ Id., ib. I. 1, 1. 

tiae *. Potest igitur ignorari a quibusdam, etiam per longum 
tempus, malitia pollutionis, fornicationis, pravarum cogita- 
tionum immo et desideriorum inefficacium— bene quam vis 
perspectam habeant exteriorum actuum malitiam. 

sunt denique plurimae conclusiones notae solis sapienti- 
bus. Licet etenim necessario profluant a principiis, prae- 
supponunt expeditum atque diuturnum rationis exercitium 
seu prolixum immunemque discursum. Porro si theologi 
discreparunt et discrepant ab invicem de quorundam ac- 
tuum moralitate, bonitate scilicet aut malitia, nec mirari 


quis debet plurium actuum malitiam latere indoctos. 


Casus primus. 


Confessionem audiens cuiusdam militis qui, post pigrum 
immane bellum, sanus reversus est in patrios lares magna 
profecto admiratione Marcianus est suffultus. Interrogatus 
enim num commercium cum meretricibus umquam foverit, 
miles candide dixit: Saepius quidem, at perpetuo id pretii 
persolvi quod ipsis communiter dabatur. Requisitus autem 
de modo quo se gessit erga hostes, miles respondit: In eos 
explosi quotquot plumbeas glandes explodere licebat, illa 
videlicet excepta quam mihi, si in extremo periculo versa- 
rer, reservabam. Rogatus quid postrema hac clausula sibi 
vellet, expeditam dedit responsionem: Hoc est apud for- 

Solutio 


Dixerat D. Thomas: «Manifestissime ratio debiti, quae 
requiritur ad praeceptum, apparet in iustitia, quae est ad 
alterum : quia in his quae spectant ad seipsum videtur primo 
aspectu quod homo sit sui dominus, et quod liceat ei facere 
quodlibet; sed in his quae sunt ad alterum, manifeste appa- 
ret quod homo est alteri obligatus ad reddendum ei quod 
debet»l. 

Ideo inter Decalogi praecepta prohibetur quidem adulte- 
rium, «per quod aliquis usurpat sibi rem alienam, abutendo 
scilicet uxore proximi» 2. Non est ergo mirandum si sint ho- 
mines ita rustici atque tam parum in re morali instructi qui 
putent licitam sibi fornicationem cum femina libera atque 
libere copiam offerente proprii corporis; quapropter illos 
vacare culpa qui accedentes ad meretrices pretium solvant 


ipsis dari solitum. 


sed nec est mirandum quod milites nonnulli ex familia- 
ritate cum sodalibus qui mortem extollunt captivitate glo- 
riosiorem, putent suicidium licitum: agitur enim vita pro- 
pria, eaque inter hostes ignominiose protrahenda, honorifice, 
contra, profusa. lam D. Thomas dixerat: «Quod aliquis sibi 
inferat mortem, ut vitet mala poenalia, habet quidem quan- 
dam speciem fortitudinis» ; adiecit attamen : «Non tamen est 
vera fortitudo, sed magis quaedam mollities animi, non va- 
lentis mala poenalia sustinere» 3. Sed plures specie deci- 
piuntur quam veritatem assequantur. Ipsi quoque qui Chri- 
stianam educationem habuerunt non perpetuo valent prae- 
stigias cavere atque captiones dialecticas, ideoque potest de 


| S. Thomas, L c., I-I, 122, 1. 
2 Id., ib., 170, 1. 
Id., ib., G4, 5, 5m. 

eorum cordibus naturalis lex iam agnita deleri ob malas per- 
suasiones quibus continuo subsunt b 

sed utrum miles de quo agitur tanta laboraverit igno- 
rantia, res minus obvia, ulteriorem inquisitionem postulans 


ex parte Marciani confessarii. 


Alii casus. 


C. 77.— Liberius, confessarius, nullam admittit penes pae- 
nitentes ignorantiam invicibilem legis naturalis, illis nixus 
S. Augustini verbis, quae probavit Cone. Tridentinum: «Deus 
impossibilia non iubet, sed iubendo monet, et facere quod 
possis, et petere quod non possis, et adiuvat ut possis» 
(Denz., 804). 

Sol.— Concilium Tridentinum, prout iam Salmanticenses 
replicarunt2, loquitur de praeceptorum observantia quando 
haec ab homine cognoscuntur; quod profecto non obstat 
quin ratione ignorantiae nequeant ab is impleri quibus 


sunt ignota. 


C. III.— Lucretia, mater familias, nonnumquam recurrit 
ad mendacia quae pro pace domestica putat necessaria et 
propterea licita. Marollius, confessarius, miratur valde num 
mendacii, quantumvis officiosi, ingenita malitia possit a fe- 
mina Christiana invincibiliter ignorari. 

Sol.— Non est cur Marollius vix credibilem putet hanc 
matris familias ignorantiam; quia non agitur, imprimis, de 
praeceptis legis naturae notis statim omnibus in sua gene- 
ralitate; agitur insuper de praeceptis, etsi universaliter no- 
tis, in his adiunctis; Lucretia, denique, cum mendacium 
profert pro servanda pace domestica, versatur probabiliter 
in sic dicto casu perplexo in quo putat se peccare mendacium 


^ Id., ib., I-II, 94, 6. 
Salmanticenses Mor ., tr. 20, c. 14, n. 35. 

proferens et mendacium omittens, quo profecto in casu licite 
omnino eligit quod sibi tunc videtur minus malum. 


C. IV.— Cum in acatholica regione vigeat lex qua medicis 
et infirmariis permittitur vitam aegrotorum abbreviare qui 
insanabiles sunt, morti properant dolorissimae et medicinam 
letalem conscii postulant, quaestio a nonnuliis ponitur num 
praxis huius malitia possit invincibiliter ignorari. 

Sol.— Affirmative, nec modo ob impunitatem regionali 
lege sancitam, sed ob motiva quoque quae induxerunt le- 
gislatorem ad impunitatem concedendam: agitur enim de 
insanabilibus iisque properantibus morti dolorosissimae, qua- 
propter abbreviatio vitae apparet uti misericordiae opus ; et 
agitur de iis qui medicinam letalem conscii petunt, quo et 
videntur salva tectaque iustitiae iura. Bona attamen fides 
difficile penes catholicos infirmarios et praecipue medicos 
admittenda, quippe qui cognoscere tenentur Ecclesiae dam- 
nationem non semel nostris hisce temporibus iteratam | de 


intrinseca malitia occisionis debilium, et propterea de mor- 


tis acceleratione quoad aegrotos. 


C. V.— In quadam paroecia parochus eiusque cooperator 
praxim diversam tenent in confessionibus excipiendis: dum 
hic etenim omnes prorsus mulieres coniugatas de matrimo- 
nii usu aperte interrogat, ille ex professo abstinet ab inter- 
rogandis mulieribus pauperrimis et multa prole oneratis 
quippe quae praesumi possunt onanismi malitiae prorsus 
ignarae. 

Sol.— Carpendus est imprimis cooperator, quod aperte om- 
nes prorsus feminas coniugatas de usu matrimonii interro- 
gat: debet enim procedere interrogationibus plus minusve 
generalibus, sufficientibus tamen ut paenitentes, si rei sint 


| Cf. Decretum S. Officii (AAS., 32 [1940], p. 553) et enc. Mystici Cor- 
poris (AAS.. 35 [1943], p. 239). 

onanismi, rem intellegant de qua agitur; v. gr. utrum in ma- 
trimonio recte se habeant, in eius usu opus naturae impe- 
diant; sed hae ipsae quaestiones non omnibus coniugatis 
ponendae sunt, verum iis tantum quos fundate suspicatur 


confessarius matrimonio abuti nec de abusu tamen se ac- 


cusant. 


sed carpendus est quoque parochus. Ad dubium etenim : 
«Quando adest fundata suspicio paenitentem, qui de ona- 
nismo omnino silet, huic crimini esse addictum, num con- 
fessario liceat a prudenti et discreta interrogatione abstine- 
re, eo quod praevideat plures a bona fide exturbandos, mul- 
tosque Sacramenta deserturos esse? Annon potius teneatur 
confessarius prudenter ac discrete interrogare?» S. Paeni- 
tentiaria iam die 10 martii anni 1886 respondit: «Regulariter 
negative ad primam partem ; affirmative ad secundam» x. Ad 
rem Genicot: «Errat (confessarius) dum passim cum omni- 
bus altum silentium servat, quasi supponere possit omnes in 
bona fide versari. Quin etiam huiusmodi silentium confes- 
sarii universe servatum cum iis qui aliqua indicia onanismi 
dedere, redundaret contra bonum commune, praesertim in 
pagis aliisque locis exiguis. Vix enim fieri potest ut hoc si- 
lentium confessarii non innotescat plerisque et (prout vulgo 
rudes silentium pro consensu habere solent) explicetur quasi 
sacerdos ille onanismi vitium parvi faceret, neque ut impe- 
dimentum recipiendi sacramenta intueretur» 2. Sed et ipse 
Pius XI : «Sacerdotes qui confessionibus audiendis dant ope- 
ram... admonemus, ne circa gravissimam hanc Dei legem 
fideles sibi commissos errare sinant... neve in iis ullo modo 


conniveant» (Denz., 2240). 


[ Batzill, Decisiones S. Sedis de usu et abusu matrimonii, p. 25, 


ed. 1937. 
à Genicot, Casus Conse., 1129, ed. 1928. 

II. LEX HUMANA QUOAD ACTUS INTERNOS 


Doctrina. 


Actus interni sunt qui a potentiis procedunt interioribus, 
ab intellectu utputa et voluntate. Dum actus externi, mem- 
brorum vel potentiarum externarum, valent secundum se 
percipi sensibus, et ideo sunt occulti per accidens— dum fiunt 
scilicet absque homine teste—, actus interni, cum ex propria 
natura testem excludant hominem, per se occulti sunt atque 
dicuntur. 

Actus interni distinguuntur communiter in pure et mixte 
internos. Est actus pure internus qui cum externo nullatenus 
coniungitur, v. gr. meditatio, prava desideria. Est autem 
mixte internus, qui iungitur externo. 

Actus internus valet externo iungi essentialiter seu ne- 
cessario atque accidentaliter sive concomitanter. Necessario 
iungitur cum externo, huic dum tribuit ut sit actus humanus 
— actus enim humanus, cum procedat a voluntate et prae- 
supponat finis cognitionem, non salvatur absque actu volun- 
tatis et intellectus—; item dum ei tribuit ut sit talis actus 
specificus seu polleat efficacia ad quam fuit institutus—— sic 
baptismi administratio intentionem exigit baptizandi, ne ma- 
neat mera ablutio, quantumvis voluntaria—. Iungitur, e con- 
tra, accidentaliter quando non requiritur ad esse humanum 
aut specificum externi actus, quem ideo comitatur ex ope- 
rantis voluntate superaddita— sic rosarii marialis recitatio, 
licet petat recitationem voluntariam, ut sit humana, et myste- 
riorum quandam meditationem, ut sit rosarii, non petit ex 
sese intentionem satisfaciendi pro peccatis, quapropter haec 
intentio recitationi accidit ob finem operantis. 

Nulla est apud auctores disputatio de legis humanae po- 
testate in actus mixte internos qui necessario externis copu- 
lantur ut hi veniant humani. Humana etenim lex est huma- 
norum actuum directiva; a quibus actus externus exsularet 
nisi interno coniunctus. Praecipiens ergo homini ut quid fa- 
ciat, praecipit ut id velit facere; prohibens ne quid commit- 
tat. et voluntatem prohibet incom possibilem cum omissione. 

Actus mixte internus qui necessarius sit ad esse speci- 
ficum externi potest, omnium sententia, saltem lege ecclesias- 
tica praecipi et vetari, quantumcumque interior affectus non 
cadat sub coercitiva legis efficacia nisi exterius prodeat; in 
casu actus praecipitur vel prohibetur qua talis actus. Sic 
Ecclesia praecipiens iuramentum exigit intentionem qua in- 
vocetur divinum testimonium, et iubens baptismi collationem 
petit intentionem faciendi quod ipsa facit. 

Actus mixte internus accidentaliter coniunctus cum exter- 
no unam fortunam sequitur cum actu pure interno: ille 
etenim, quia innecessarius est, non praecipitur aut vetatur 
lege qua exterior praescribitur aut proscribitur; attingendus 
foret secundum se, ut actus pure internus. 

Et omnes quidem tenent civilem legem imparem quae 


pure internos actus iubeat vel prohibeat. 


Non omnes attamen hanc tribuunt impotentiam legi ec- 
clesiasticae. 

Loquimur ergo de potestate Ecclesiae legifera, non domi- 
nativa; de potestate iurisdictionis, non magisterii; de po- 
testate iurisdictionis in foro externo, non in foro conscien- 
tiae; de potestate, uno verbo, Ecclesiae propria, non de illa 


quam obtinet vicariam b 


| «Agitur autem de potestate humana, quae est potestas legifera 
propria Societatis ecclesiasticae, secundum eius naturam societatis exter- 
nae et visibilis. Quae humana potestas Ecclesiae utique procedit a Deo 
et quidem modo speciali: sed non idcirco est divina, sicut non est divina 
potestas societatis civilis, quae utique procedit a Deo: diversus enim mo- 

Et Ecclesia quidem, cuius est definire suae competentiae 
terminos, hos ad pure internum actum nondum expresse 
extendit; dedit potius declarationes huic extensioni adver- 
sash Censemus propterea, cum Angelico Praeceptore2, 
quoad actus pure internos ecclesiasticam legem impotentem. 
Alii tamen aliter opinantur. 


sed perdurante inter canonistas aeque ac inter theologos 


dus originis non facit ad rem. Cui potestati humanae Ecclesiae contrapo- 
nitur potestas vicaria seu ministerialis, quae profecto divina est, a Deo 
Ecclesiae delegata, eamque habet plurimis in rebus: in determinandis 
ritibus accidentalibus sacramentorum a Christo non determinatis; in 
dispensatione et commutatione votorum; in proponendis, magisterio in- 
fallibili, veritatibus a Deo revelatis. Potestas haec vicaria a Deo conces- 
sa potest continere potestatem vicariam ad praecipiendos actus inter- 
nos, qualis de facto datur, v. gr., confessario (Dei ministro) ad imponen- 
dam meditationem in paenitentiam seu satisfactionem sacramentalem. De 
hac potestate vicaria, quae divina est, hic non agitur. Nec agitur de 
potestate in foro interno, ubi causa non agitur inter fidelem et Eccle- 
siam, sed inter fidelem et Deum; sed de potestate in foro externo in 
quo directe prospicitur bono societatis. Agitur praeterea de potesta- 
te legifera, non de potestate dom ination quae in subditum habetur me- 
diante voto et professione religiosa, ex qua profecto praecipi possent 
actus interni. Potest enim quis voto se adstringere ad oboedientiam 
etiam quoad actus internos sive absolute sive saltem praecipiente Su- 
periore; tunc autem Superior praecipit ex potestate dominativa, cuius 
mensura desumitur ex traditione voventis» (Wernz-Vidal, lus Canon., l, 
136, ed. 1952). 

| «Textus iuris superioris quod attinet, Decretum | Gratiani duos 
textus refert qui in materia poenali videntur negare potestatem Ecclesiae 
imponendi actus internos. Prior est decretalis Urbani II (a. 1080), qui 
subdiaconos et alios in maioribus constitutos ab eorum graduum digni- 
tate excludit, si continentes esse nolunt, cum hac tamen restrictione: 
De manifestis quidem loquim ur: secretorum autem et cognitor Deus et 
iudex est (c. 11, D. 32). Alter textus est a iure Romano desumptus (D. 
XL VIII, 19, de poenis, 18): Cogitationis poenam nemo patitur (c. 16, 
Dist. I, de paenitentia). Innocentius III, celebri effato (a. 1191) declaravit 
poena canonica feriendos esse solos illos simoniacos quorum excessus 
est Ecclesiae manifestus, quia haec non iudicat de occultis. Alio ef- 
fato (a. 1207) addit, quia nobis datum est de manifestis tantummodo 
iudicare, simoniam quae in sola intentione exsistit et non manifestatur, 
non cadere sub canonicis sanctionibus» (Van Hove, De legibus ecclesias- 
ticis, 1G9, ed. 1930). 

à S. Thomas, Summa Theol. I-II, 91, 4; 100, 9. 

veteri controversia, non est putanda Ecclesia dirimere quae- 
stionem disciplinari quodam decreto. Et ideo si qui veniant 
interiores actus sub lege ecclesiastica contenti, haec lex iure 


praesumitur salvari in nostra etiam sententia. 


Casus primus. 


Pater Christophorus, Ordinis Minorum, sive solus sive in 
choro cum aliis divinas horas recitans libenter animo excur- 
rit atque vagat. Hinc scrupulis angitur num obligationi Offi- 


cli satisfecerit. 
Quid dicendum? 


Solutio 


Quem ad modum intentio est actus voluntatis, attentio est 
actus intellectus—advertentia, consideratio, applicatio men- 


tis ad aliquid. 
Ex parte obiecti communiter distinguitur attentio exter- 


na et interna. Externa habetur cum mens applicatur ad vi- 
tandos exteriores actus cum attentione interna incompossi- 
biles h Interna vero, cum mens applicatur sive ad verba 
orationis, quae recte proferantur——attentio materialis seu 


|  «Attentio externa in vero sensu potest vocari attentio, cum per 
illam homo attendat ne oratio perturbetur per occupationes externas. 
Sicut enim custos qui attendit ne ferae irrumpant in hortum floridum, 
recte dicitur habere attentionem de horto, ita a pari orans qui abigit 
occupationes externas, habet attentionem de oratione» (Prümmer, TA. 
Mor., II. 354, ed. 1928). Uti actiones incompossibiles cum attentione inter- 
na, enumerat S. Alphonsus (Th. Mor., IV, 176, ed. Gaudé) «fabulari, scribe- 
re attente audire alios loquentes, celeriter se vestire, magna applicatione 
aliquid agere»; ut actiones vero compossibiles cum attentione illa «ambu- 
lare. se lavare, induere non omnino properanter (cum sacerdotes immo 
teneantur orare dum se induunt sacris vestibus); item colligere herbas, 
flores aut uvas, instruere focum, sternere lectum, pectere caput, respicere 





collem, flumen, etc.». 


Day 

superficialis—, sive ad sensum verborum —attentio littera- 
lis——, sive ad finem orationis vel res divinas——attentio spi- 
ritualis. 

Haec interna triplex attentio in actualem et virtualem di- 
vidi solet: actualis est qua quis actu considerat verba, sen- 
sum vel finem orationis; virtualis est advertentia quae fuit 
actu— initio videlicet orationis— atque ex intentione non re- 
tractata censetur moraliter permanere 


Omnium sententia: a) ad essentiam ipsam orationis ali- 
qua attentio est necessaria ; b) ad orationem mentalem quae- 
dam attentio interna requiritur, et ideo qui voluntarie vacat 
aliis cogitationibus orationem mentalem interrumpit; c) di- 
stractiones internae voluntariae sunt peccaminosae etiam 
in vocali oratione, cum sint contra reverentiam debitam Deo. 

Disputatur attamen num ad externam orationem, maxi- 
me publicam-——quae fit nempe ab Ecclesiae ministro, nomine 
Ecclesiae— requiratur attentio interna, aut externa sufficiat. 
Nam ali dicunt solam attentionem externam necessariam 
esse, simul cum intentione orandi sive Officii divini recitan- 
di; alii petunt attentionem internam; et alii putant quod at- 
tendens ad rectam verborum prolationem, etsi alienis cogi- 


tationibus vacet, retinet cum attentione externa attentionem 
internam necessariam. 


| «Aliquis actus dicitur durare dupliciter: aut secundum essentiam, 
aut secundum virtutem, sive effectum suum; sicut motio eius qui lapi- 
dem proicit durat per essentiam actus dum manum lapidi movendo appo- 
nit, sed virtus motionis manet dum lapis ex vi impulsionis primae mo- 
vetur; (S. Thomas, in 4, dist. 15, q. 4, a. 2, gla. 3). «Secundum hoc dico, 
quod attentio in oratione manere debet semper secundum virtutem, sed 
non requiritur quod semper maneat per essentiam actus. Manet autem 
secundum virtutem, quando aliquis ad orationem accedit cum intentio- 
ne aliquid impetrandi vel Deo debitum obsequium reddendi; etiamsi in 
prosecutione orationis mens ad alia rapiatur: nisi tanta fiat evagatio 
quod omnino depereat vis primae intentionis. Et ideo oportet quod fre- 
quenter homo cor revocet ad seipsum» (ib, gla. 4). «Ascendit intellec- 


tus in Deum quando orationem ad Deum ordinavit, et virtus illius as- 
census in tota oratione manet? (ib., 3m). 

Porro nullibi constat Ecclesiam hactenus praescripsisse 
directe internam attentionem in Horas divinas recitandas; 
quoniam ipse textus Dolentes, de celebr. miss. (c. 9, X, 3, 41) 
non habetur tamquam probativus a Concina, strenuo defen- 
sore rigidioris sententiae. Ideo Priimmer: «Neque pro affir- 
mativa neque pro negativa sententia potest ullum certum 
argumentum adduci ex definitionibus aut decretis Eccle- 


siae» *., 


Quaestio ergo ponitur num interna haec attentio sit prae- 
cepta indirecte, utpote necessaria ut recitatio Officii veniat 
actus humanus aut saltem actus orationis. 

Est autem necessaria ad ipsam orationis substantiam pro 
fautoribus rigidioris, seu alterius, sententiae. Qui tamen vo- 
luntarie quoque distractum aestimant satisfecisse Officio 
quandiu non plene advertat se distractum esse, advertens 
autem faciat aliquid ad eliminandas distractiones. 

Pro patronis vero primae seu mitioris sententiae attentio 
interna non requiritur ad substantiam orationis saltem pu- 
blicae ; quapropter quandiu qui Officium recitat attentionem 
externam observaverit et integrum dixerit Officium, non est 
cunctandum quin obligationi recitationis satisfecerit]1. 

Ad sententiam, denique, mediam sive tertiam, ipsomet 
facto quod recitans integrum Officium iam adhibuit internam 
attentionem ad verba pronuntianda, habuit etiam attentio- 


nem internam sufficientem 38 


| Prümmer, L c. 355. 

3 Obici forsan posset quod, stante probabilitate regidioris senten- 
tiae et ideo dubio de sufficientia attentionis externae, principium appli- 
candum est: Obligationi certae non satis fit adimpletione dubia. Sed 
hic praecise dubium agitur de legis exsistentia, utrum scilicet detur 
Ecclesiae lex praescribens internam attentionem. Ubi et prae oculis 
habendum est Ecclesiam bene nosse sententiam mitiorem theologorum, 
modernorum ac veterum, quin hucusque eam explicite damnaret aut im- 
plicite. 

$  Attentio ad verba pronuntianda «si sit nimia, ineptam interrup- 
tionem faciet, scilicet si in singulis verbis homo cogitare velit qualiter 

Patri igitur. Christophoro respondendum est quod, etsi 
libenter animo excurrerit et vagaverit, seu quamvis volunta- 
rie fuerit mente distractus Horas divinas recitans, obliga- 
tioni Officii satisfecit quandiu intentionem recitandi Offi- 
cium non retractaverit. Oportet attamen adiciamus eum pec- 
casse irreverentia in Deum, indulgens distractionibus; ideo- 
que venialiter toties quoties. 


Alii casus. 


C. II.— Cum superior quidam religiosus nonnullis praeci- 
peret sibi subditis ut meditationi vacarent, alii renuerunt 
oboedire quod meditatio sit actus pure internus, alii contra 
putarunt se praecepto teneri ideo quod actus pure interni in 
canonibus 125, 595 et 1367 expresse praescribantur. 

Sol.— Errarunt primi, nam «etsi oratio mentalis in se sit 
actus pure internus, vacatio, id est sese liberare ab aliis occu- 
pationibus atque sese applicare per aliquod spatium tempo- 
ris orationi, est actus externus; ideoque potest ex hac parte 
evadere obiectum oboedientiae» h Errant quoque et alii, nam 
in illis canonibus «non praescribuntur directe interna pie- 
tatis exercitia clericis, religiosis alumnis Seminarii, sed eo- 
rum Superioribus praecipitur ut curent ea fieri, urgendo 
curam ipsorum pastoralem et declarando materiam in qua 
non debent esse neglegentes (curent), ad quae de cetero ipsi 
se implicite obligant hoc ipso quod libere volunt in clerica- 
tum, religionem, Seminarium admitti. Qua ad hoc uti de- 
beant potestate, canones illi non definiunt, et certe inutiliter 
ad hoc adhiberetur moralis coactio, v. gr. per poenas, si quae 
in illis materiis externa sunt adimpleantur» 2. 


formanda sunt; quandoque etiam faciet errorem, quia sic cogitanti 
minus verba occurrent. Talis autem attentio sufficit, ut sit tanta quanta 
sufficit ad integram verborum pronuntiationem» (S. Thomas, l. c., qla., 
5. 2m). 


) Fanfani, Th. Mor., III, 357. 
^  Wernz-Vidal, Il. c., n. 138. 

C. ITI.— Non admittens Ecclesiae potestatem in actus pure 
internos. Damianus renuit paenitentiam acceptare quam de 
meditatione novissimorum imponere volebat confessarius. 

Sol.— Fallitur profecto Damianus, quoniam non agitur in 


confessione potestas ecclesiastica sed vicaria sive divina. 


C. IV.—-Ex illo quoque capite Damianus denegat Eccle- 
siae ius imponendi meditationem pro lucranda indulgentia. 
Sol.— Hic quoque Damianus a veritate aberrat; quoniam 
aliud est fideles obligare ut meditentur. et aliud determinare 
condicionem sine qua ipsis non largitur Pontifex indulgen- 


tiam. 


C. V.— Ductus immo principio non absimili «de internis 
non iudicat Ecclesia», Damianus eousque pergit ut dubitet 
de valore excommunicationis latae in haereticos, cum haere- 
sis consistat in interno dissensu. 

Sol.— Etiam in huius principii applicatione deficit Damia- 
nus. Canon enim 2314, in quo haeretici excommunicantur, 
praesupponit canonem 2242, cuius exordio dicitur: «Censura 
punitur tantummodo delictum externum...» Ideo, prout scite 
Billot! animadvertit, in ipsa bulla /Ineffabilis, qua definie- 
batur conceptio immacculata B. Virginis, haec duo apprime 
distinguebantur: a) qui dogma definitum non admitteret, eo 
ipso deficeret a fide; b) poenis autem ecclesiasticis tunc dum- 
taxat hic subditur si, quod corde sentiebat, verbo aut scripto 


aut alio quovis modo ausus fuerit significare. 

C. VI.— Emericus, qui Ecclesiae potestatem denegat in 337 


actus internos accidentaliter coniunctos cum externis, non 
potest intellegere quomodo Ecclesia praecipiat parochis ap- 


plicationem missae pro populo. 
Sol.— Ad quorundam sententiam, quoniam agitur actus 


internus necessario coniunctus cum externo; applicatione 


l Billot, De Ecclesia, I, p. 461. ed. 1909. 

siquidem sacrificium offertur in certum finem, et ideo inten- 
tio agitur externam actionem afficiens h Possemus quoque 
dicere Ecclesiam iniungentem parochis applicationem mis- 
sae pro populo determinare dumtaxat debitum quo pastores 


tenentur ex officio, ut scilicet pro grege orent. 


C. VU.— Potestne pariter Superior religiosus subditis 
praecipere sacerdotibus ut missam applicent ad eius inten- 
tionem? 

Sol.— Affirmative, ut patet ex responso S. Congr. de Reli- 
giosis diei 3 maii 1914 2, vel quod non agitur actus internus 
pure accidentaliter conexus externo (337), vel quod Superior 
utitur potestate dominativa, vel quod religiosi tenentur ut 
adiuvent materialiter communitatem, de eorum necessitati- 
bus sollicitam, et hoc praecepto definiatur modus (normalis 


hodie, forsan et unicus) istius officii. 


in. LEGIS HUMANAE PROMULGATIO 


Doctrina. 


Promulgatio legis est intimatio ordinationis a legislatore 
volitae et effectae, movens subditos ad aliquid sive agendum 
sive omittendum. Est propterea legislatoris actus. Sed cum 
ad legis constitutionem seu exsistentiam plures actus neces- 
sarii sint— consilium, indicium et imperium, prout publica 
potestas salvatur optime in tota multitudine, in coetu civium, 
in uno praeside civitatis, sic et legifera potestas congrue sal- 
vatur in personis, physicis aut moralibus, diversis, ita vide- 
licet ut uni sit votum consultivum, alteri votum deliberati- 


i Lanza, Th. Mor., I, 310. 
2 AAS.. 6 (1914), p. 231. 

vum, alteri demum commendetur eius quod deliberatum est 
promulgatio. 

At legem cum ferat princeps, promulgationem oportet 
ipse faciat ut est persona publica; ipse, inquam, sive imme- 
diate id est viva voce, sive scriptura vel praecone mediante. 
Quoniam lex fertur communitati, promulgatio vult etiam le- 
gem communitati proditam. Differt ergo promulgatio legis ab 
eis divulgatione seu notificatione quam legis iam promulga- 


tae testes fide digni efficiunt. 


Omnium quidem sententia, promulgatio est saltem con- 
dicio necessaria legis. Controvertitur num sit quoque de legis 
ratione seu essentia. Stat pro affirmativa D. Thomas: nam 
lex dicit imperium, imperium autem, praeter motionem vo- 
luntatis et ordinem rationis, intimationem postulat, cum su- 
perior imperans moveat subditum, quem attamen non movet 
ipsum nisi physice aut moraliter attingat. Lex insuper est re- 
gula, non quae ligare possit, sed quae ligat seu obligat; ne- 
quit attamen regulare seu obligare quandiu non applicetur 
regulandis L 

sufficienter communitati promulgata lex obligat praesen- 
tes et absentes pro quibus fertur; quapropter si lata lex sit 
irritans, invalidus est contrarius actus quem posuit legi sub- 
ditus, licet ignarus legis. Urget etiam statim, aliter nisi le- 
eislator statuerit. Si non incipit obligare statim a promulga- 
tione, spatium temporis inter diem promulgationis et diem 


| Nec quem moveat decantatum ab adversariis argumentum: legis 
promulgatio, ideo quod sit applicatio cuiusdam regulae, regulam prae- 
supponit constitutam. Regula namque quae Intellegitur applicationi 
praevia est regula ut in signo— prout scilicet est in verbo aut scripto—., 
quem ari modum applicatur Codicis articulus ei qui citra sublectionem 


velit agere et ei qui praescriptum aliquod est transgressus—; aut est 
regula quae nondum obligat—rationis ordinatio, quae est legis ini- 
tium— ; sed lex. dicens obligationem insuper, promulgetur oportet ut 


sit completa. 

qua suum effectum lex incipit producere, vocatur tempus 


vacationis legis. 


Quoad promulgationem legis civilis attendendum est Co- 
dicibus singularum nationum; communiter leges promulgan- 
tur in officiali folio vel periodico et urgent, uti plurimum, 
post dies, vel mensem, vel bimestrem a die quo in officiali 
folio sunt insertae. 

Quoad leges episcopales, modus promulgationis ab ipso- 
met Episcopo determinatur; ordinarie fit in folio vel perio- 
dico dioecesano. Nisi aliud expresse caveatur, statim a pro- 


mulgatione obligare incipiunt (cf. can. 335, $ 2). 


Quoad promulgationem pontificiae legis, haec in Codi- 
ce I. C. statuuntur: «Leges ab Apostolica Sede latae promul- 
gantur per editionem in Actorum Apostolicae Sedis commen- 
tario officiali, nisi in casibus particularibus alius promulgan- 
di modus fuerit praescriptus |; et vim suam exserunt tantum 
expletis tribus mensibus a die qui Actorum numero appositus 
est, nisi ex natura rei illico ligent aut in ipsa lege brevior 
vel longior vacatio specialiter et expresse fuerit statuta» 
(can. 9). 

Intelleguntur leges ab Apostolica Sede latae quae ferun- 
tur non modo a Romano Pontifice, sed etiam a Congregatio- 
nibus, Tribunalibus et Officiis, per quae Romanus Pontifex 
negotia Ecclesiae universae expedire solet (can. 7) et de qui- 
bus agunt can. 242-264. 


Vim suam exserunt, uti plurimum, post tres dumtaxat 
menses a die qui apponitur numero Actorum quo inserun- 
tur; non igitur a die quo lex fuit condita, neque a die quo 
Acta illa eduntur. Tres illi menses computandi sunt iuxta 


| «SI lex quaedam pontificia evulgaretur alio modo, sine expressa 
cautione de promulgatione, nulla esset, nec obligaret» (Maroto, Instit. 
I. C., I. 191, ed. 1919). 

can. 34, $ 3, 1.° et 2.^, ideoque ipse dies qui Actis inscribitur 
totalem numerum ingreditur; menses autem sumendi sunt 
prout in Calendario. Ergo lex condita die 15 februarii et pro- 
mulgata in Actis diei 25 februarii non urget ante diem 25 


maii; urget attamen iam ab initio huius diei, quia tres men- 


ses completi sunt. 


Exceptionaliter exserunt vim suam serius aut citius leges 
quas legislator specialiter atque expresse statuerit serius aut 
citius obligare. Etiam per exceptionem a generali regula, 
illico quaedam leges obligant ex sua ipsa natura; eiusmodi 
sunt leges respicientes doctrinam fidei atque morum h Im- 
mo, iuxta Van Hove2, quem Berutti) sequitur, nulla est 
vacatio «in decretis latis in materia quae nullam patitur di- 
lationem et quae statim sunt applicanda, ut finis legis possit 
obtineri» ; et affert (in nota) exemplum de decreto S. Paeni- 
tentiariae (16 nov. 1928) quo reservabatur peccatum confes- 
sariorum sacramentaliter absolventium quos quomodocum- 
que noverint factioni ZL' Action Française actu adhaerentes 
quique ab ipsis, uti tenentur, moniti, ab ea se retrahere re- 
nuerint 4. 

Exsulant, a fortiori, ab illa generali regula interpreta- 
tiones authenticae exhibitae per modum legis, si verba legis 


in se certa declarent tantum: hae siquidem interpretationes, 


* «Ex natura rei nulla est vacatio in decretis quae versantur circa 
materiam fidei et morum, aut libros damnant et in Indicem referunt, quia 
haec decreta sunt potius applicationes legis universalis et materiam 
fidei et morum tangunt» (Van Hove, De legibus ecclis., n. 131., ed. 1930). 


«Statim obligare incipiunt leges et decreta quibus statuuntur prohibi- 
ordinantur enim ad praecavendum periculum 


tiones librorum noxiorum : 
(Berutti, Instit. I. C.. I. n. 51. ed. 


circa fidei morumque integritatem » 
1936). 

Van Hove, L c. 

Berutti, L c. 


« AAS.. 20 (1928). p. 398 s. 

vi can. 17, § 2, promulgatione non indigent atque valent re- 
trorsum seu gaudent virtute retroactiva h 


Casus primus. 


Mane dum typos componeret pro vaticano folio LZ 'Osser- 
vatore Rom ano, Titius vidit inter manuscripta vetitum S. Of- 
ficii quoad lectionem periodici «Don Basilio». Currit ergo ad 
aediculam ubi huiusmodi periodicum venale prostrat et emit 
legitque ultimum numerum priusquam serotinum L/Osser- 
vatore publici iuris fiat. Quod cum postridie, sibi ipsi con- 
fidens, narret Sempronio sacerdoti, audit tantam festinatio- 
nem penitus superfluam, quoniam leges pontificiae— Sem - 
pronius asserit—non obligant nisi elapsis nonaginta (90) 
diebus ab eo quo in Actis Apostolicae Sedis promulgantur. 


Quid de ratione agendi Titii et de animadversione Sem- 
g 
pronii. 


Solutio 


Praemittamus textum vetiti de quo agitur (LOsservato- 
re Romano, 23 novembris 1946): «Suprema S. Congregatio 
S. Officii. Decretum. Damnatur folium hebdomadale Don Ba- 
silio. Cum folium hebdomadale quod Don Basilio inscribitur 
et Romae typis editur, iam inde a prima sui evulgatione, 
itemque deinceps, ex professo fidei veritates impugnare, cul- 
tui divino detrahere, ecclesiasticam hierarchiam publico con- 


| «Interpretatio haec declarativa nihil legi addit nihilque tollit, sed 
solummodo, quae subditi prius non intellegebant, facit ut intellegant; 
qua de causa nihil etiam est quod promulgetur, nullumque ius quaesitum 
cui interpretatio praciudicium afferat et ideo retrorsum non valeat» 
(Toso, Ad Cod. I. C. coram. minora; ad can. 17. pag. 48). «Si quis Praela- 
tus legis universalis vereque clarae postulet et obtineat interpretationem, 
sane universae Ecclesiae, cui per claram legem iam abundanter provisum 


est, illa nova interpretatio non est promulganda, sed sufficit insinuatio 
oratori facta» (IVernz-Vidal, Jus Canonicum, I. n. 144, ed. 1952). 

temptui exponere, clerum ac religiosos impetere et probris 
ac calumniis afficere ausu temerario perrexerit et pergat, 
Emi. ac Revmi. DD. Cardinales fidei moribusque tutandis 
praepositi, in generali consessu Supremae S. Congregationis 
S. Officii, habito feria IV, die 20 novembris 1946, eo in com- 
perto habito quod huiusmodi folium, vi canonis 1399, nn. 3 
et 6, C. I. C., conlati cum canone 1384, par. 2, ipso iure pro- 
hibeatur, declaraverunt illud nec vendi nec legi licere absque 
eravi peccato... Et sequenti feria V, die 21 eiusdem mensis 
et anni, SSmus. D. N. D. Pius Divina Providentia Papa XII.... 
relatam Sibi Emmorum. Patrum resolutionem ratam ha- 


buit.» 


Canones conlati sic se habent: «Ipso iure prohibentur...: 
3. Libri qui religionem, aut bonos mores, data opera impe- 
tunt..; 6. Libri qui quodlibet ex catholicis dogmatibus im- 
pugnant vel derident, qui errores ab Apostolica Sede pro- 
scriptos tuentur, qui cultui divino detrahunt, qui disciplinam 
ecclesiasticam evertere contendunt, et qui data opera eccle- 
siasticam hierarchiam, aut statum clericalem vel religioso- 
rum probris afficiunt» (can. 1399). Et: «Quae sub hoc titu- 
lo (XXIII) de libris praescribuntur, publicationibus diariis, 
periodicis et aliis editis scriptis quibuslibet applicentur, nisi 


aliud constet» (can. 1384, $ 2). 

Praeterea, ex can. 1398, $ 1: «Prohibitio librorum id efficit 
ut liber sine debita licentia nec edi, nec legi, nec retineri, nec 
vendi, nec in aliam linguam verti, nec ullo modo cum aliis 
communicari possit.» 

Comperto igitur quod folium de quo agitur iam ipso iure 
ecclesiastico prohibitum erat, S. Congr. S. Officii simpliciter 
ac mere declaravit illud folium nec vendi nec legi posse 


absque gravi peccato. 
Quapropter: 


347 


349 


210 DE LEGIBUS 


vetiti publicatione in L'Osservatore Romano; agebatur enim 
lectio vetita a die saltem 19 maii anni 1918, quo vigere ince- 
pit novum Ius Canonicum. Et si quidem prae vetito S. Offi- 
cii dubium aliquod poterat esse Titio num revera folium illud 
ex professo veritates fidei impugnabat, cultui divino detra- 
hebat, ecclesiasticam hierarchiam publico contemptui ex- 
ponebat, clerum ac religiosos impetebat et probris atque ca- 
lumniis afficiebat, semel tamen ac novit, ex lectione vetiti 
manuscript!, folium illud haec omnia facere, dubium prudens 
iam poterat remanere nullum; et ideo sub gravi tenebatur, 
vi praescripti canonum, ab eiusdem abstinere lectione. Pec- 
cavit igitur (obiective) graviter illud folium legens. 

2. Sempronius autem, quamvis non erret circa insuffi- 
cientem pomulgationem novae cuiusvis pontificiae legis in 
vaticano folio officioso, quando nulla expressa cautio fit in 
lege de speciali hoc promulgationis modo ; quamvis non erret 
insuper circa vacationem legis per tres menses postquam lex, 
non excepta a generali regula, appareat in Actorum S. Sedis 
commentario officiali, errat attamen: a) dum tempus trium 
mensium vacationum generalium legis putat aequivalens 
tempori 90 dierum, cum possit significare dies 89 et dies 92; 
b) dum, ob ignoratam exceptionem can. 9, putat librorum 
prohibitionem illa quoque vacatione gaudere; c) dum, ob ig- 
norantiam can. 17, putat omni convenire interpretationi quid- 
quid convenit novae legi; et idea errat; d) applicationem 
faciens ad casum cui certe non applicatur can. 9. ubi agitur 
de promulgatione necessaria, sed can. 17, ubi promulgatio 
dicitur superflua. 


sui igitur erroris conscius Sempronius tenetur admone- 
re Titium ne prosequatur legere folium illud; hic etenim non 
debet relinqui in bona fide, ipsi incussa ex Sempronii ad- 
monitione erronea, saltem quoniam, una vel festinatione, se 
paratum exhibuit stare Ecclesiae vetito, nec propterea ti- 
mendum est ne peccatum materiale in formale vertatur. 

Alii casus. 


C. II.— lustinus, medicus catholicus, legit in foliis ci- 
vitatis Summum Pontificem in allocutione pridie habita ad 
quorumdam medicorum coetum declarasse nonnullas ope- 
rationes chirurgicas contrarias esse iuri naturali atque divi- 
no. Pergit autem has operationes peragere tamquam licitas 
quod in Actis Apostolicae Sedis nondum sit promulgata, 
modo nempe authentico, declaratio. 

Sol.— lustinus male agit promulgationem authenticam ex- 
pectans. Hoc enim ipso, scribit Billuart \ quod quis quovis 
modo cognoscit, sive promulgatione, sive divulgatione, sive 
proprio studio, aliquid esse contrarium iuri vel naturali vel 
divino... tenetur illud vitare; nec opponatur declarationem 
S. Pontificis non esse infallibilem; quoniam hic non quaeri- 
tur de fallibilitate vel infallibilitate S. Pontificis sed de suf- 


ficientia promulgationis legis ut obliget. 


C. II1I.— Lucidus, parochus, quantumvis legerat in Ac- 
tis Apostolicae Sedis novam aliquam legem pontificiam, hanc 
nec post tres a promultatione menses exsecutioni mandavit, 
quod in folio dioecesis officiali nondum sit typis edita ob 
episcopi, prout audivit, positivum dissensum. 

Sol.— Respondet Prümmer: «Leges Summi Pontificis nec 
etiam dependent ab acceptatione episcoporum; nam Papa 
habet suprematiam non solum honoris, sed etiam iurisdic- 
tionis in tota Ecclesia. Nihilominus, si quando episcopus ra- 
tionabiliter putat, in sua dioecesi ob singulares circumstan- 
tias ibi exsistentes aliquam novam legem pontificiam causa- 
re verum nocumentum, potest ad tempus supersedere a pu- 
blicatione istius legis; tunc autem debet quantocius in Cu- 
ria Romana quaerere authenticam explicationem... Cum qui- 


^ . Billuart, Summa S. Thomae, tr. De legibus, diss. 3, a. 2 $ 1. 

libet bonus episcopus unionem habens cum Sede Apostolica 
non praesumendus sit filius inoboediens Ecclesiae, sacer- 
dotes et fideles dioecesis excusantur ab observatione alicuius 
novae legis pontificae, quam episcopus in sua dioecesi non- 
dum publicavit. Quod quidem praesertim locum habere po- 
test in iure liturgico; e. gr. in aliquibus locis adhuc cantan- 
tur cantica in lingua vernacula durante Missa vel Benedic- 
tione sacramentali, licet hoc sit prohibitum de lege com- 
muni» 1. 


C. IV.— Theophilus, sacerdos, canonistam rogat quo tem- 
pore obligare incipiant decreta Conciliorum sive plenario- 
rum sive provincialium. 

Sol.— Responsionem poterat haurire ex ipso Codice I. C., 
in quo legimus: «Ipsimet autem Concilii Patres designent 
et modum promulgationis decretorum et tempus quo decre- 
ta promulgata obligare incipiant» (can. 291, $ 1). 


C. V.— Melitus neglegere solet, tamquam non satis pro- 
mulgatas, ordinationes quas Episcopus interdum folio hebdo- 
madario (Semaine religieuse) inseri iubet, quia nemo (ait) 
tenetur ad folium istud emendum. 

Sol.— Errat Melitus dum opinatur episcopales ordinatio- 
nes non esse satis promulgatas ubi folio dioecesano insertae 
sunt. Nihil enim amplius requiritur ut saltem ea decreta 
quae a solis clericis servanda sunt, brevi omnibus ad quos 
pertinent, innotescant. Unusquisque ergo clericus tenetur 
vel ad emendum hoc folium dioecesanum vel ad inquiren- 
dum quandoque ab iis qui illud legunt, quid ab Episcopo sta- 
tutum fuerit. Hoc enim est medium ordinarium et facile ad 
quod tenetur sicut ad ipsum finem, vid. ad statutorum epis- 
copalium observantiam. Ita Genicot1. 


| Pr ümmer, Th. Mor.. I. 203, cd. 1931. 
b Genjcot, Casus Consc., 17, ed. 1928. 

C. VI.— Qui scit legem iam esse factam a Rege. v. gr. de 
taxatione tritici vel de reductione monetae, et statim esse pu- 
blicandam, teneturne legem observare prae promulgatione? 

Sol.— Negative. Quapropter si maiori pretio venderet tri- 
ticum quam esset taxatum per illam legem, non teneretur 
postea excessum restituere. Vel si monetam secundum valo- 
rem tunc communiter currentem distribueret— vel debita 
solvendo, vel emendo merces—, non teneretur inde ad resti- 
tutionem iuxta inferiorem valorem ad quem per reductionem 
legis esset reducta. Notitia etenim privata legis vel privata 
eius intimatio non sufficit ad legem condendam seu ad do- 


nandam legi vim obligandi. Sic Salmanticenses b 


IV. RESCRIPTA 


Doctrina. 


Rescriptum, quod vi nominis sonat responsum scripto 
datum, definiri solet in iure canonico: Responsum R. Ponti- 
ficis vel aliorum Ordinariorum scripto datum ad alicuius sup- 
plicationem, relationem vel consultationem. 

Differt ergo ab Oraculo, quod datur viva voce; a Consti- 
tutione, qua lex conditur generalis; denique, a Decreto, quod 
fertur motu proprio. “Si quando igitur Rescriptum habeat 
formulam m otu proprio, haec apponitur tantum ad concessio- 
nem magis firmandam atque ad sananda vitia petitionis, ad 


normam can. 45. 


Rescripta multipliciter distinguuntur: 

l? Ratione auctoris: alia sunt pontificia, aliaque ordi- 
naria; illa a R. Pontifice—qui utitur ministerio Dicasterio- 
rum in Urbe—. haec ab aliis Ordinariis conceduntur. 


i Salmanticenses Mor, tr. 11, c. 1, u. 

2." Ratione materiae: alia sunt gratiae, alia iustitiae, 
et alia m ixta, prout nempe conceditur favor contra vel prae- 
ter ius commune non conexus cum contentione iudiciali, aut 
providetur administration! iustitiae, aut simul gratiam con- 
tinent atque ad iustitiae administrationem spectant. 

3. Ratione formae: quaedam sunt in form a gratiosa et 
quaedam in forma com m issoria, quorum prima gratiam con- 
cedunt sine interposito exsecutore, altera vero committunt 
alicui exsecutoril gratiam concedendam-—necessario aut li- 
bere, prout exsecutor adstringitur necne ad gratiae conces- 
sionem 2. Ex can. 57: «Rescriptorum exsecutor potest alium 
pro suo prudenti arbitrio sibi substituere, nisi substitutio 
prohibita fuerit, aut substituti persona praefinita. S1 tamen 
fuerit electa industria personae, exsecutori non licet alteri 
committere, nisi actus praeparatorios», v. gr. cognoscere au- 
thenticitatem rescripti, comprobare veritatem precum. 

4. Ratione modi: aliqua motu proprio, aliqua dantur 
ad instantiam Seu ad preces, prout rescripto apponatur nec- 


ne clausula motu proprio. 


Qui expresse non prohibeantur hi possunt libere res- 
criptum impetrare, pro se vel pro aliis, etiam praeter horum 
assensum; impetrato attamen potest quis non uti, prae ac- 
ceptatione quantumvis valido. 

Ex Codice I. C.: «Condiciones in rescriptis tunc tantum 


essentiales pro eorum validitate censentur, cum per parti- 


| «Rescripta quibus gratia conceditur sine interiecto exsecutore, 
effectum habent a momento quo datae sunt litterae; cetera a tempore 
exsecutionis» (can. 38). 

" «Ex ipsis verbis Rescripti erui potest qualis sit commissio num 
necessaria an libera. Nam si legitur v. gr. absolvas, dispenses, et similia, 
commissio certo certius necessaria est, etsi addita inveniantur verba 
pro tuo arbitrio et conscientia, quae quidem saepe adduntur urbanitatis 
causa. Si e contra legitur v. gr. clausula: dispenses... si in Dom ino ex- 
pedire tudicaveris, vel si remittuntur preces cum facultatibus necessariis 
et opportunis, commissio libera est» (Rossi, Decretum Lex Sacri Coeli- 
batus, p. 72 nota)). 

culas si, dum modo, vel aliam eiusdem significationis expri- 


muntur» (can. 39). Insuper: «In omnibus rescriptis subin- 


tellegenda est, etsi non expressa, condicio: Si preces verita- 
te nitantur, salvo praescripto can. 45, 1054» (can. 40). 


Attamen: «Reticentia veri, seu subreptio, in precibus 
non obstat quominus rescriptum vim habeat ratumque sit, 
dummodo expressa fuerint quae de stylo Curiae sunt ad va- 
liditatem exprimenda. Nec obstat expositio falsi, seu obrep- 
tio, dummodo vel unica causa proposita vel ex pluribus pro- 
positis una saltem motiva vera sit» h Pariter: «Rescripta 
non fiunt irrita ob errorem in nomine personae cui vel a qua 
conceduntur, aut loci in quo ipsa moratur, aut rei de qua agi- 
tur, dummodo, iudicio Ordinarii, nulla sit de ipsa persona 
vel re dubitatio» (can. 47). In re matrimoniali, denique: «Dis- 


pensatio ab impedimento consanguinitatis vel affinitatis, 


concessa in aliquo impedimenti gradu, valet, licet in petitio- 
ne vel concessione error circa gradum irrepserit, dummodo 
eradus revera exsistens sit inferior, aut licet reticitum fuerit 
aliud impedimentum eiusdem speciei in aequali vel inferiori 
eradu» (can. 1052); et: «Dispensatio a minore impedimento 
concessa, nullo sive obreptionis sive subreptionis vitio irri- 
tatur, etiamsi unica causa finalis in precibus exposita falsa 


fuerit» (can. 1054). 


Invalida sunt rescripta, cum «gratia ab una S. Congre- 
gatione vel Officio Romanae Curiae denegata.., ab alia S. 
Congregatione vel Officio aut a loci Ordinario, etsi potestatem 
habente, conceditur sine assensu S. Congregationis vel Offi- 
cii quocum vel quibuscum agi coeptum fuit, salvo iure S. Pae- 


| Can. 42, $ 1-2. Dicitur causa motiva (primaria, principalis, fina- 
lis) quae— sive una simplex cum vel sine circumstantiis, sive complexus 
plurium — movet seu determinat rescribentem ad concedendam gratiam. 
Distinguitur a causa impulsive, quae faciliorem quidem reddit concessio- 


nem gratiae, sola tamen non movet. 

nitentiariae pro foro interno» (can. 43); item, cum gratia a 
Vicario Generali denegata, postea, nulla facta huius denega- 
tionis mentione, ab Epicopo fuit impetrata ; a fortiori, si ab 
Episcopo denegata fuit postea, absque consensu Episcopi, 
a Vicario Generali concessa (can. 44, $ 2). 

De rescriptorum, denique, interpretatione haec in Codi- 
ce: «Rescripta intellegenda sunt secundum propriam ver- 
borum significationem et communem loquendi usum, nec 
debent ad casus alios praeter expressos extendi» (can. 49). 
Et: «In dubio, rescripta quae ad lites referuntur, vel iura 
aliis quaesita laedunt, vel adversantur legi in commodum 
privatorum, vel denique impetrata fuerunt ad beneficii ec- 
clesiastici assecutionem,strictam interpretationem recipiunt; 


cetera omnia latam» (can. 50). 


Casus primus. 


Anno 1915, cum loannes et Wanda, licet tertio consan- 
guinitatis gradu in linea collaterali detinerentur, matrimo- 
nium ob mutuum amorem atque illicitas relationes iam in- 
ter se habitas, inire vellent, sponsae parochus, quem veritas 
non latebat, dispensationem a S. Sede petiit, ardentem dum- 
taxat amorem sponsorum producens, cui, ut securius gratia 
obtineretur, aliam addidit causam, nec tamen veram, loci 
nempe angustiam atque conexam pro muliere difficultatem 
alium inveniendi maritum. 

Dispensatione obtenta, nuptiae rite celebratae sunt; at 
AVanda, quae scrupulum semper in animo gessit ob occulta- 
tam veritatem atque falsae causae descriptionem, rem tan- 
dem confessario aperit, iudicium atque consilium ab eodem 


expectans. 


rescripta 


Solutio 


Agitur in casu de impedimento matrimonium dirimente 
(can. 1076, $ 2), eoque natura sua publico— quamquam de 
facto in aliqua regione occultum sit—-; pro cuius ergo dis- 
pensatione ad matrimonii validitatem recurrendum est, non 


ad S. Paenitentiariam, sed ad Congr. de Sacramentis. 
Porro in causis motivis, pro impedimentorum dispensa- 


tione, numerantur angustia loci, copula habita, praegnantia 


atque prolis legitimatio h Amor autem sponsorum, quan- 


tumvis ardens, non venit in Auctoribus motiva causa. 
Et quoad copulam quidem, iam Leo XIII, decreto S. Of- 
1885, abrogavit obligationem antea vigentem 


ficii 25 iunii 
exprimendi in libello supplici copulam incestuosam inter 


sponsos habitam 2; igitur reticentia copulae iam habitae non 
officiebat validitati rescripti, quodcumque fuerit impedimen- 


tum dispensandum. 


Sed agitur in casu de impedimento minoris gradus 


(can. 1042, $ 2, 1.°), cuius dispensatio nullo irritatur obrep- 


tionis vel subreptionis vitio, etiamsi si causa finalis in preci- 


bus exposita falsa fueri1t3. 
Wanda igitur, quantumcumque cum parocho cooperata 


sit ad falsam causam motivam adducendam in supplici libe- 
llo. non est cur de matrimonii contracti validitate dubitet; 


| Cf. Prümmer. Th. Mor., Ill, 862 s., ed. 1928. 

2 | Aertnys-Damen, Th. Mor., II, 792. ed. 1939. 

3 Can. 1054. Hoc Codicis praescriptum iam viguit ante Codicem: 
anno «nim 1908 statutum fuerat: «Dispensationes a minoribus impedi- 
dimentis conceduntur omnes ex rationalibus causis a S. Sede probatis. SiC 


vero concessae perinde valebunt ac si ex motu proprio et ex certa scientia 
ideoque nulli erunt impugnationi obnoxiae sive obrep- 
(Gasparri, C. I. C. Fontes, VIII, p. 527)). 
in huiusmodi dispensationibus 


impertitae sint; 
tionis vitio sive subreptionis» 


«Unde exsecutor investigare non debet 
gradus minoris an preces veritate nitantur» (Ferrkres, Casus Conse., Íl, 


9S5. ed. 1926). 

doleat tamen de cooperatione ad mendacium, quae certo cul- 
pa, subiective saltem, non est censenda gravis 


Alii casus. 


C. II.— Aurea catholica nuptias iniit cum iuvene non 
baptizato. Praecessit quidem dispensatio ab impedimento 
disparitatis cultus, at impetrata fuit propter unum civilis ma- 
trimonii periculum, quod aderat revera nullum. 

Sol.— Supponimus adfuisse certum idque unicum dispari- 
tatis cultus impedimentum, impedimentum quidem iuris ec- 
clesiastici, sed dirimens (can. 1070, $8 | ; can. 1036, $ 2) atque 
maioris gradus (can. 1042, § 3). Supponimus pariter unicam 
causam, ideoque motivam, civilis matrimonii periculum, alla- 
tam fuisse ad dispensationem obtinendam. Supponimus de- 
nique causam huiusmodi falsam exstitisse: revera nullum 
aderat periculum civilis matrimonii, tempore scilicet quo res- 
criptum aut datum aut mandatum fuit exsecutioni. His in 
adiunctis, dispensatio obtenta fuit prorsus irrita; quaprop- 
ter matrimonium subsequens fuit invalidum. 

Animadvertamus tamen oportet periculum supponi ad- 
fuisse nullum. Quoniam ad dispensationis validitatem non 
requiritur periculum certum, quod hic et nunc scilicet habeat 
cum civili matrimonio coniunctionem moraliter certam. Suf- 
ficit etenim periculum probabile, ex quo videlicet matrimo- 
nium civile probabiliter consequetur, etiam si probabile quo- 
que sit civile matrimonium non inde consequi; periculum 
nempe quod civile matrimonium reddat solide futurum seu 


| Ex can.2361 : «Si quis in precibus ad rescriptum a Sede Apostolica 
vel a loci Ordinario impetrandum fraude vel dolo verum  reticuerit 
aut falsum exposuerit, potest a suo Ordinario pro culpae gravitate 
puniri, salvo praescripto can. 45, 1054». Wanda igitur, si reapse coope- 
rata est mendacio parochi posset ab Ordinario puniri. Practice unus paro- 
chus erit qui puniatur. Verum poena nequit afficere validitatem res- 
cripti aut rescripti exsecutionem. 

prudenter timendum. ludicium autem prudens de exsisten- 


tia periculi is efformare debet qui dispensationem concedit 


vel exsequitur; non ex iis quae probabiliter movent alios, 


sed ex iis maxime quae probabiliter movent personas de qui- 
bus agitur. Sit periculum certum aut probabile, periculum 
est verum, quamvis 1i qui periclitantur sint periculi incons- 


cii; nec tunc ambigendum foret de dispensationis et matri- 


monii subsequentis validitate. 


C. III.— Nicomedes, postquam turpe commercium cum 
Rosa consobrina foverit, a S. Congr. de disciplina Sacramen- 
torum dispensationem ad amasiam ducendam petiit, addu- 
cens tamquam unicam causam legitimationem prolis iam 
natae, quae nascitura tamen sperabatur prae gratiae conces- 
sione. De facto tum preces tum concessio plumbeo pede in- 
cesserunt, ita ut quando dispensatio concessa fuit proles non 
modo nata verum fuerit et mortua. 

Sol.— Quoniam ex can. 41: «In rescriptis quorum nullus 
est exsecutor, preces veritate nitantur oportet tempore quo 
rescriptum datum est; in ceteris tempore exsecutionis», si 
proles in casu mortua fuerit ante dispensationis concessio- 


nem. dispensatio est nulla. 


364 


C. IV.— Rosa votum emiserat perfectae castitatis, postea 365 


tamen, amore capta Gundisalvi, dispensationem a voto pe- 
tiit ab episcopo dioecesano, pristini fervoris amissionem pro- 
ducens uti praecipuam causam. Cum episcous dispensatio- 
nem denegaret, Rosa recursum fecit ad S. Congr. de Sacra- 
mentis, eandem causam adducens sed de episcopi denega- 
tione tacens. Non obtinens a S. Congregatione responsum 
favorabile, scripsit per confessarium ad S. Paenitentiariam, 
itidem proferens eandem causam atque silens de duplici re- 
pulsa hucusque habita. S. Paenitentiaria precibus induisit. 


SoZ.—De valore dispensationis non est ambigendum, ob 


finalem clausulam can. 43 supra citati (359). Unde Priim- 

mer: «Sola rescripta S. Paenitentiariae, utpote pro foro in- 
terno concessa, remanent valida, quamvis antea pro foro ex- 
terno aliqua Congregatio vel Officium eandem gratiam ne- 
gaverit» V Sicut etiam valida foret dispensatio concessa a 


S. Congr. de Sacramentis post habitam et reticitam repulsam 
Ordinarii loci. 


C. V.— Bertha votum castitatis emisit, sed post aliquot 
annos confessarium rogat ut dispensationem a S. Sede obti- 
nere velit ad matrimonium contrahendum. Accepto rescrip- 
to. S. Paenitentiariae petitam gratiam concedentis, Bertha no- 
luit matrimonium inire; unde confessarius rescriptum ex- 
secutioni non mandavit, sed destruxit. Nunc vero Bertha ite- 
rum ad confessarium accedit eandem dispensationem petens, 
quod nec votum renovavit nec eius adiuncta personalia mu- 
tata sunt. 

Sol.— Ad hunc casum Ferreres2: Confessarius potest ex- 
secutioni mandare antiquum rescriptum, etsi illud destruxe- 
rit; nam concessio facta perseverat, etsi paenitens illi re- 
nuntiet aut delegatus desistat ab exsecutione. Ut concessio 
cesset requiritur ut renuntiatio a S. Sede admittatur, quod 
hic non occurrit. Quod rescriptum fuerit destructum nihil 
refer, nam agitur de concessione pro foro interno, quae nullo 


documento probanda est coram alis. Satis est ut confessarius 
concessionis tenorem memoria teneat. 

V. CENSURAE ET CASUS EPISCOPALES 


Doctrina. 


«Censura est poena qua homo baptizatus, delinquens et 
contumax, quibusdam bonis spiritualibus vel spiritualibus 
adnexis privatur, donec, a contumacia recedens, absolvatur» 
(can 2241, $ 1). 

Censurae distinguuntur primo, excommunicatio, interdic- 
tum, suspensio (can. 2255, $ 1). Quod si interdictum atque sus- 
pensio veniunt quoque inter poenas vindicativas (can. 2291, 
2298), censurae habendae sunt quoties feruntur ad tempus 
indeterminatum —id est, donec delinquens recedat a contu- 
macia, se emendaverit, satisfecerit, etc.—, et habendae sunt 
poenae vindicativae quoties feruntur in perpetuum aut ad 
tempus determinatum — v. gr. ad mensem, ad annum, etc. 

Iterum censurae distinguuntur quatenus infliguntur aut 
per legem— stabilem— sive universalem sive particularem, 
vel per modum praecepti generalis—carentis perpetuitate— 
et dicuntur censurae a iure; aut per modum praecepti parti- 
cularis vel per sententiam condemnatoriam seu iudicialem, 
et dicuntur censurae ab hom ine. 

Tertio censurae distinguuntur /atae Ct ferendae senten- 
tiae, quarum illae incurruntur ipso facto patrati criminis, sine 
praevia sententia condemnatoria—immo, pro foro interno, 
sine praevia declaratoria sententia—; hae vero non incu- 
rruntur nisi post sententiam condemnatoriam vel post no- 
vum actum superioris qui censuram iure comminatam ap- 
plicet seu infligat delinquenti. 

Censurarum, denique, quaedam non reservatae, quaedam 
reservatae dicuntur, prout ab omnibus aut tantum a qui- 
busdam possunt absolvi. Et censura quidem ab homine re- 

servata manet ei qui censuram inflixit aut sententiam tulit, 
eiusve Superiori competenti, vel successori aut delegato. Ex 
censuris autem a iure reservatis, aliae sunt reservatae Ordi- 


nario, aliae Sedi Apostolicae. In his, quaedam sunt reserva- 


tae simpliciter, quaedam speciali modo, quaedam  specia- 


lissimo modo, pro maiori nempe difficultate obtinendi facul- 


tatem absolvendi ab ipsis (cf. can. 2245). 


Ex Codice I. C.: «Poenae adnexae legi aut praecepto ob- 
noxius est qui lege aut praecepto tenetur, nisi expresse exi- 
matur» (can. 2226, § 1). Expresse autem «impuberes excusan- 
tur a poenis latae sententiae» (can. 2230). 

Porro ibidem legimus: «Legibus conditis pro peculiari te- 
rritorio 11 subiciuntur pro quibus leges latae sunt quique 
ibidem domicilium vel quasi domicilium habent et simul actu 
commorantur, firmo praescripto can. 14» (can. 13, $ 2). In 


legibus conditis pro peculiari territorio sunt manifesto leges 


Ordinarii loci. Hinc can. 14, $ 1: «Peregrini: 1.° Non adstrin- 


guntur legibus particularibus sui territorii quandiu ab eo 
absunt, nisi earum transgressio in proprio territorio noceat, 
aut leges sint personales; 2. Neque legibus territorii in 
quo versantur, iis exceptis quae ordini publico consulunt, 
vel actuum sollemnia determinant; 3.^ At legibus universali- 
bus tenentur, etiamsi hae in suo territorio non vigeant, mini- 


me vero si in loco ubi versantur non obligent.» 


Ex ipso quoque Codice: «Regulares, novitiis non ex- 
clusis, sive viri sive mulieres, cum eorum domibus et eccle- 
siis, exceptis iis monialibus quae Superioribus regularibus 
non subsunt, ab Ordinarii loci iurisdictione exempti sunt, 
praeterquam in casibus a iure expressis» (can. 615). Atta- 
men: «$ 1. Regulares extra domum illegitime degentes, etiam 
sub praetextu accedendi ad Superiores, exemptionis privi- 
legio non gaudent. $ 2. Si extra domum delictum commise- 


rint nec a proprio Superiore praemonito puniantur, a loci 

Ordinario puniri possunt, etsi a domo legitime exierint et 
domum reversi fuerint» x. 

Regulares igitur, quatenus exempti a jurisdictione Epis- 
coporum, horum legibus non tenentur, nec propterea eorum 
censuris possunt compelli. Sed in is in quibus iurisdictioni 
episcopali subsunt, ad observantiam adstringuntur illorum 
legum et, nisi speciali privilegio gaudeant, delinquentes pos- 
sunt ab Ordinario loci censuris puniri. 

Gaudent autem hoc speciali privilegio regulares Mendi- 
cantes omnes 1. Vi huiusmodi privilegii nequeunt ab Episco- 
pis puniri—in iis videlicet delinquentes in quibus horum 
iurisdictioni subsunt— interdicto, suspensione, excommuni- 
catione. Ergo quamvis valeant ab Episcopis— dum his sub- 


sunt— aliis puniri poenis, non attamen censuris. 


Casus episcopales dicuntur peccata reservata sine censu- 
ra. Casuum autem seu peccatorum reservatio est actus quo 
Superior competens, in casu Episcopus, ad proprium avocat 
iudicium peccata quaedam, sic limitans confessariis ordina- 
riis potestatem absolvendi, quoad ipsa nempe. Ideo reservatio 
peccati tenet primario atque directe confessarium, cuius ab- 
solvendi potestas limitatur; secundario et indirecte paeni- 
tentem, qui cogitur adire tribunal Superioris vel confessarii 
privilégiat!, ut aiunt, praediti scilicet potestate ab huiusmodi 
peccatis absolvendi. 

Huic reservation! subsunt impuberes— nisi expresse ab 
Episcopis excipiantur—si committant peccatum grave (ob- 
iective seu materialiter atque subjective sive formaliter), ex- 
ternum, opere consummatum, quod reservatum fuit. Pere- 


| Can. 616. Casus a iure expressi quibus regularium exemptio li- 
mitatur videri possunt in Ver meersch-Creusen, Ejrit. I. C., I, 778, ed. 1933, 
et Wernz-Vidal, Zus Canon., III, 404. ed. 1933. 

"^ . Cf. Ballerini-Pal mier i. Opus Theol. Mor., VII, 81, ed. 1893; Wer nz- 


Vidal. IL. c.. VII, 228. ed. 1951. 
16 

grini quoque tenentur reservationibus loci in quo degunt! 
seu confessionem instituunt, nam absolvuntur iurisdictione 
ab Ordinario loci recepta. Ipsi quoque religiosi exempti, eo- 
rumque familiares (can. 514), subsunt pariter loci reservatio- 
nibus dum confessionem peragunt apud confessarium uten- 
tem iurisdictione accepta ab Ordinario loci; non autem si 
instituant confessionem apud confessarium praeditum 1u- 
risdictione illimitata habita a Superioribus religionis. 
Ignorantia reservationis a reservatione non excusat; nisi 
Ordinarius reservet sola peccata cum notitia reservationis 
commissa—quod quidem significare potest non tantummodo 
expresse, sed etiam tacite, v. gr. si permittit in eius Seminario 


excusationem doceri ex capite ignorantiae. 


Casus primus. 


Sub poena suspensionis a divinis ipso facto incurrenda 
Hispalensis vetuit Ordinarius ne sacerdotes, saeculares ac 
religiosi, intersint agitationibus taurorum, per totam Hispa- 
niam famosissimis. 

Contigit autem ut cum Pater Vincentius, O. P., localis con- 
ventus religiosus, visitationem nuper receperit sacerdotis 
saecularis exteri, ab hoc stimulatus et permotus agitationibus 
taurorum una cum illo simul interesset. 

Num Pater Vincentius eiusque socius suspensionem eva- 


serint. 


Solutio 


Quoad Patrem quidem Vincentium evasio suspensionis 
difficultate caret. Agitur enim de viro regulari qui dioecesa- 
nae legi, ob exemptionis privilegio non subicitur. Nam, quan- 
tumvis in Codice dicatur: «Obligationibus communibus cie- 


! AAS., 12 (1920). p. 575. 

ricorum, de quibus in can. 124-142, etiam religiosi omnes te- 
nentur...» (can. 592), vi autem can. 140: «Spectaculis, cho- 
reis et pompis quae eos dedecent, vel clericos interesse scan- 
dalo sit, praesertim in publicis theatris (clerici), ne intersint», 
agitur in casu lex universalis praeceptiva, dum agitur in dioe- 
cesi particularis insuper lex poenalis. Tenebatur ergo Pater 
Vincentius obtemperare legi communi, stare quoque Ordina- 
rii loci iudicio qui, ob poenam legi adnexam, liquido ostendit 
interventum illum non vacare in dioecesi Hispalensi gravi 
scandalo. Non attamen incurrit suspensionem. Attamen, quo- 
niam extra domum legem universalem violavit, Pater Vin- 
centius, nisi a proprio Superiore praemonito puniatur, potest 
ab Ordinario loci puniri; non tamen suspensione, excommu- 
nicatione vel interdicto, propter speciale privilegium quo 


Mendicantes gaudent. 


Verum quod attinet ad eius socium, sacerdotem saecula- 374 


rem extradioecesanum, res est minus obvia. 

Ut a facilioribus autem procedamus, episcopalis illa pro- 
hibitio aut expresse peregrinos complectitur, aut non. Nul- 
lum etenim dubium quin ad peregrinos quoque valeat porri- 
gi. Nam S. Congr. Concilii monuit Ordinarios locorum «quo 
sacerdotes valetudinis causa se conferre solent» ut hos pe- 
regrinos sacerdotes «sedulo attenteque invigilent», et adiecit: 
«Ut autem hi sacerdotes facilius in officio contineantur, op- 
portunas poenas constituant quibus afficiantur si scandalum 
dederint vel si quoquo modo aliquid egerint quod sacerdo- 
tali munere indignum sit.» Quin immo subdidit : «Com minari 
etiam possunt suspensionem ipso facto incurrendam si pu- 
blica theatra, cinematographa, ludos saltatorios ceteraque 
huiusmodi profana spectacula adeant, vel si talarem vestem 
deponant» \ Porro cum S. Congr. Conciiii nequeat derogare 
canoni 14, $ 1, n. 2, haec dum statuit canoni non derogat; ergo 


« AAS 18 (1926). p. 313. 

peregrini tenentur his legibus territorii; non quidem quo- 
niam «sollemnia actuum determinant» ; ergo quoniam «ordi- 
ni publico consulunt» b Casu igitur quod vetitum Ordinarii 
Hispalensis peregrinos expresse complectatur, sacerdos ille 
exterus suspensionem a divinis non evasit. 


Quid autem si de peregrinis lex illa non loquatur expres- 
se? Ex can 2226, $ l, iam citato, «poenae adnexae legi vel 
praecepto obnoxius est qui lege aut praecepto tenetur, nisi 
expresse eximatur». Si igitur peregrinus tenetur lege episco- 
pali nec expresse eximatur ab incurrenda suspensione, de- 
linquens suspensionem incurrit. Porro peregrinus tenetur 
legibus territorii in quo versatur quando illae leges consu- 
lunt ordini publico 2. Propterea igitur quod peregrinus fuerit, 
socius Patris Vincentii non evasit minatam suspensionem; 


nisi archiepiscopus Hispalensis a lege poenave adnexa pere- 
grinos expresse exemerit. 


Alii casus. 


C. II.— Dum sodales confraternitatis SS. Sacramenti, die 
dominico, ut moris erat, in suo ipsorum oratorio, officium 
SS. Sacramenti decantarent, orta est quaestio de praeceden- 


| «S. Congregatio Concilii non potuisset sine speciali concessione 
S. Sedis, quae in casu deficit, derogare iuri communi, quod non omnia 
spectacula, chorea et pompas clericis interdicit sed tantum quae ipsis 
dedecent. Nec ideo ubique est talis poena comminanda, sed res com mitti- 
tur iudicio Ordinarii. Ratio videtur esse frequentationem talium spec- 
taculorum in certis locis revera nocere bono publico, propter circums- 
tantias particulares, inter quas numerandum est scandalum.» Sic Van 
Hove (De legibus, n. 216, ed. 1930), qui in nota adiecit: -rLex quae pro- 
hibet aliquem actum ponere quia ex eo sequitur scandalum, est lex 
quae ordini publico consulit.» Parem explicationem afferunt Ver meersch- 
Creusen, /. c.. n. 110 et Wernz-Vidal, I. c., I, 156, ed. 1952. 

3 «Illae leges quae ab omnibus servandae sunt ne bonum publicum 
pereat, omnes etiam peregrinos ligant» (Van Hove, l|. cJ. «Quando ipsis 
legibus positivis tenentur, tunc peregrini contrahunt adnexas censuras 
et poenas vindicativas, etiam latae sententiae» (Ver meersch-Creusen, L. c.). 

tia cuiusdam officialis in recitandis lectionibus, alius alia 
opinantibus. Animi adeo incaluerunt, ut cum magno fidelium 
scandalo sacras aedes clamore impleverint, contumeliis, cal- 
cibus etiam et pugnis sese invicem impetentes. Indignatus 
Ordinarius loci, illorum confratrum oratorium interdicto 
suppossuit ad tempus indeterminatum. Paulo post, recurren- 
te festo Corporis Christi, confratres in oratorium adhuc in- 
terdictum convenerunt, apertisque eiusdem ianuis pulsatis- 
que campanis, veriti non sunt iuxta morem officium SS. Sa- 
cramenti sollemniter decantare, celebrante ibidem Missam 
ac S. Communionem distribuente Aliprando sacerdote regu- 
lari, qui, utpote ab Ordinarii loci jurisdictione exemptus, 
putavit se non subici episcopali interdicto. 

Sol.— Aliprandus, nisi fuerit unus ex litigantibus vel sit 
personaliter interdictus, potuit in illo oratorio celebrare Mis- 
sam et distribuere S. Communionem; non quod sit sacerdos 
exemptus, nam exemptio non eximit a servando interdicto 
locali (can. 2269, $ 2), sed quod in festo Corporis Christi in- 
terdictum locale suspendatur (can. 2270, § 2). At qui inter- 
dicto locali causam dederunt sunt personaliter interdicti, et 
ideo nequiverunt divinis officiis assistere vel sacramenta re- 
cipere, nisi prius absoluti ab interdicto. Qui vero illi inter- 
dicto non dederunt causam, hi optime potuerunt (alia cen- 
sura non prohibiti atque rite dispositi) sacramenta recipere. 


C. ITI.— Pater Raymundus, O. P., qui, senio laborans, con- 377 


ventu egredi non valet, peccatum in dioecesi reservatum con- 
fitetur Patri Humberto, eiusdem Ordinis confessario non pri- 
vilegiato (371). Hic autem dubitat num, cum sint in Conventu 
confessarii plures pro casibus reservatis ab Ordinario loci 
deputati, valeat ipse absolutionem impertiri. 

Sol.— Pater Humbertus valet, absque dubio, poaenitentem 
absolvere a peccato. Primo, quoniam, etsi iurisdictionem non 
haberet nisi a loci Ordinario, agitur paenitens aegrotus qui 
domo (religiosa) egredi non valet, quo quidem in casu reser- 

vatio cessat x, ideoque peccatum reservatum habendum est 
ac si non esset reservatum; immo quoniam liceitatem abso- 
lutionis legislator non coarctat, prouti facit, v. gr. quoad 
complicem in artirulo mortis constitutum (can. 23607), licite 
confessarius noster absolvit quantumvis plures sint in con- 
ventu privilégiát! confessarii. Secundo, quoniam Pater Hum- 
bertus gaudet insuper (ut mos est) iurisdictione sibi collata 
a Superioribus Ordinis, vi cuius valet religiosos absolvere a 
reservatis episcopalibus: sicut enim nec Ordinarius loci est 
subditus Superiorum regularium— qui ideo possint eius po- 
testatem limitare—et ideo iurisdictione accepta ab Ordinario 
loci quilibet confessarius «potest religiosum absolvere etiam 
a peccatis et censuris in religione reservatis» (can. 519) ; ita 
pariter neque Superiores religiosi sunt subditi Ordinarii loci 
— qui possit eorum potestatem limitare——et ideo iurisdictione 
accepta ab Ordinis Superioribus potest confessarius quilibet 


regularis confratres suos absolvere a peccatis in dioecesi re- 
servatis. 


C. IV.— Leonardus, simplex confessarius, absolvit Ber- 
tham, quae peccatum in se quidem reservatum commisit 
sed cum advertentia dubia, atque Caiam, accusantem pecca- 
tum de quo controversia habetur utrum reservatum sit necne. 

Sol.— Valide atque licite absolvit utramque. Nam in dubio 
num peccatum sit reservatum, censendum est non esse reser- 


| «Quaevis reservatio omni vi caret: 1.°. Cum confessionem pera- 
gunt aegroti qui domo egredi non valent, sive sponsi matrimonii ineundi 
causa; 2. Quoties vel legitimus Superior petitam pro aliquo determinato 
casu absolvendi facultatem denegaverit, vel, prudenti confessarii Judi- 
cio, absolvendi facultas a legitimo Superiore peti nequeat sine gravi 
paenitentis incommodo aut sine periculo violationis sigilli sacramen- 
talis; 30 Extra territorium reservantis, etiamsi dumtaxat ad absolutio- 
nem obtinendam paenitens ex eo discesserit» (can. 900). 

Et quoad primum equidem casum ait Cappello (De sacramentis, II-I, 
552.2. ed. 1929): «Non requiritur absoluta impotentia; satis est moralis i. 
e. magna difficultas. Unde aegrotis aequiparandi sunt omnes qui ob seni- 
um aut corporis statum, aut paralytici, domi manere coguntur.» 

vatum, sive agatur de dubio facti—cum dubitatur num pec- 
catum commissum sit, num sit grave, num fuerit patratum 
cum omnibus condicionibus ad reservationem requisitis—, 
sive agatur de dubio iuris— cum non constat apud Auctores 
hunc casum comprehendi sub verbis reservationis—.. In utro- 
que casu peccatum remittitur, absolutione confessarii sim- 
plicis seu non privilégiát!, modo directo, id est vi absolutio- 
nis; neque dumtaxat indirecte, virtute gratiae sanctificantis 
infusae per sacramentalem absolutionem. Neque propterea 
manet obligatio idem peccatum accusandi apud confessarium 
privilegiatum, etsi postea innotuerit ipsum revera reserva- 


tum fuisse. 


VI. LEX CIVILIS POENALIS 


Doctrina. 


Lex poenalis, ne vitiosum circulum ingrediamur, non 
potest definiri nisi ex parte expressae obligationis; sicut ergo 
dicenda est praeceptiva vel prohibitiva quae exprimit obli- 
gationem ad solum actum sive ponendum sive omittendum 
—qualis est lex ecclesiastica de missa audienda et laboribus 
servilibus omittendis die dominica—, sic lex poenalis pronun- 
tietur quae exprimit obligationem ad solam poenam subeun- 
dam, ob defectum vel positionem actus; lex, denique, mixta 
habeatur quae exprimit obligationem ad poenam praeter- 
quam ad actum 

Lex mixta valet intellegi copulative mixta, si sic feratur, 
v. gr. Nemo acceptet duellum, acceptans autem incurrat ex- 
communicationem ipso facto; et disiunctive mixta, ubi ita 


' Definire legem praeceptivam: quae obligat in conscientia ad ac- 
tuin; legem poenalem: quae obligat in conscientia ad poenam; legem 
mixtam: quae obligat in conscientia ad actum, immo ad poenam si actus 
omittatur, esset iam in capite quaestionis certum id supponere quod est 


probandum. 

sonet, v. gr.: Confraternitatis socii assistant processioni aut 
solvant multam. 

Lex poenalis potest obligationem unam ad poenam bifarie 
exprimere, tacens nempe de culpa atque excludens culpam. 
Tacet de culpa, v. gr. haec lex: Qui venalia in civitatem clam 
intulerit, triplum, ubi apprehendatur, tributum solvat. Ex- 
cludit culpam haec alia, religiosis Institutis familiaris: Vo- 
lumus et declaramus ut Constitutiones nostrae non obligent 
nos ad culpam, sed ad poenam, nisi propter praeceptum | vel 
contemptum 4. 


Et leges quidem poenales indubie dari possunt, tum ta- 
centes de culpa, tum excludentes culpam. Excludunt culpam, 
uti diximus, leges, ut plurimum, Institutorum religiosorum. 
Tacent de culpa hodiernae cunctae civiles leges. Quaestio au- 
tem ponitur num leges quae de culpa tacent obligationem 
nullam pariant in conscientia, sub culpa, ad actum, ponen- 
dum sive omittendum, cuius puniunt omissionem sive posi- 
tionem. Sunt enim Doctores qui eiusmodi legum exsistentiam 
et agnoscunt et plaudent in civilibus, quandiu lex tamen 
mere civilis agitur, puniens scilicet omissionem vel positio- 
nem, non quidem actus iam naturali lege praecepti vel pro- 
hibiti—ut cum punit filium qui parentibus negat oboedien- 


| «Praeceptum autem in Regula nullum (nisi quod de natura sua 
est, ratione trium votorum, vel divinae aut ecclesiasticae legis) contineri 
volumus et declaramus. Et idem in Constitutionibus, nisi ubi ponitur 
poena excommunicationis, aut formaliter exprimitur per verbum: Prae- 
cipimus in virtute Spiritus Sancti, vel sanctae oboedientiae; et hoc idem 
in Ordinationibus et Praelatorum verbis et litteris intelligi volumus»? 
(Constitutiones O. P., n. 32 $ ID. 

1] Propter contemptum quidem perfectionis, nam, licet non teneatur 
perfectus esse, religiosus tenetur ad perfectionem tendere. Propter con- 
temptum quoque Regulae, quoniam se obligavit ad vivendum secundum 
Regulam, cui subdatur igitur. Prout Caietanus tamen animadvertit, hi 
duo contemptus se mutuo comitantur, sic ut qui contemnit perfectionem 
sive finem contemnat Regulam seu medium, qui vero non contemnit 
Regulam non contemnat ipsam perfectionem (196n). 

tiam, cum punit homicidas, fures, adulteros, etc.—, sed actus 
ex sese indifferentes. 

Ad horum Doctorum placita, leges obligantes ad solam 
poenam his signis sive criteriis | dignoscuntur: a) ex mate- 
ria, si haec videlicet, potius quam moralis, est politica et ad 
bonos mores parvi refert; b) ex poena, si haec nempe exce- 


dat culpam; et c) ex communi aestimatione aut iudicio Doc- 


torum. 


Verum ipsi patroni legis poenalis quasdam ex hodiernis 
legibus civilibus leges pronuntiant mixtas, seu obligantes in 
conscientia non modo ad poenam subeundam sed ad ponen- 
dum insuper vel omittendum actum cuius omissio vel positio 
poena plectitur. Sic Aertnys-Damen : «Lex poenalis est cen- 


senda mixta : a) si legis materia moralis est, id est pertinens 


directe ad bonos mores aut pacem publicam ; b) si poena est 
proportionata quidem, attamen valde gravis, puta gravis car- 
eer; ita saltem ordinarie» 1. Et Vermeersch: «Hodie, ex pro- 
babili opinione, eae solae leges civiles conscientiam imme- 
diate obligant quae, ob boni communi necessitatem, talem 
vim habere debent. Id frequentius contingit in legibus quae 
de iuribus decernunt quam quae directe quidpiam praeci- 
piunt aut vetant sub poena» 3. 

Meo quidem iudicio theoria de lege poenali, etiam in ci- 
vilibus, fundamento caret, ut videbimus (383 ss.); ideoque 
leges, etiam civiles, quae exprimunt dumtaxat poenam, de 
culpa tacentes, neque culpam positivo modo excludentes, 


sunt leges mixtae4. 


| Quidam invocant uti primum critérium voluntatem legislatoris in 
ipsa lege expressam Sed cum praecise agatur de legibus quae modo 
expresso non excludunt culpam, huic criterio nullus superest locus. 

"^  Aertnys-Damen, Th. Mor., I, 160, ed. 1939. 

3 Vermeersch, Th. Mor., I, 178 ed. 1926. 

4 Hanc quaestionem fuso calamo evolvi in De lege (Madrid, 1953), 


107, ss. Quaestionem autem de obligatione Regulae et Constitutionum 


n. 
variis (Madrid, 1958), n. 208 ss. 


religiosarum, in De statibus hom inum 

Casus primus. 


Beniaminus censet omnes leges civiles hodiernas esse re- 
vera mere poenales. Id deducit: 1.°) ex materia earum politi- 
ca et iuridica potius quam morali; 2.7) ex testimonio iurispe- 
ritorum docentium leges civiles abstrahere ab ordine morali 
et conscientiae; 3^) ex spiritu civilium legislatorum hodier- 
norum, qui de conscientia noverunt nihil, saltem nihil cu- 
rant; 4°) ex communi civium persuasione et praxi: hi etenim 
possunt facere ut desuetudine cesset lex, 1gitur ut cesset vir- 
tus eius quoad partem ; 5^) ex ipsomet praeiudicio quod com- 
mune bonum incurreret, finis attamen legis: tot sunt siqui- 
dem leges hodierni Status sicque pervadunt vitam privatam 
pariter ac publicam, ut si in conscientia urgerent, vita socia- 
lis impossibilis prorsus redderetur. Hinc pro libitu et sine 
scrupulo quasve leges civiles transgreditur, excepto casu quo 
per talem transgressionem sese periculo gravis poenae vel 
alterius gravis damni exponeret. 

Quid de theoria et praxi Beniamini ? 


Solutio 


Theoria, omnium quidem iudicio. omnino falsa est. Nam 
vel ipsi Doctores qui patrocinantur legi mere poenali, quas- 
dam ex hodiernis legibus civilibus pronuntiant leges mixtas. 

Neque rationes quae afferuntur a Beniamino demonstra- 
tivae sunt. 

P. Quod materia sit politica et iuridica potius quam mo- 
ralis, potest quidem evincere actum vel omissionem indiffe- 
rentem esse prae lege; non evincit attamen, lege posita, in- 
differentiam eius moralem. Nec profecto lex erit, sed iniqui- 
tas, si quae iubet aut vetat non praecipiat aut prohibeat ob 
commune bonum ; at in bonum commune praecipi possunt 

atque debent non modo necessaria, sed et utilia. Ipsa propte- 
rea regulatio vitae politicae et iuridicae inveniri potest ne- 
cessaria aut utilis communi bono, atque propterea lege san- 
ciri. 

2." Testimonium  jurisperitorum, insufficiens, cum 


non prospiciant nisi externum forum, quapropter abstrahant 
«abstrahentium 


ipsi 


ab ordine morali seu conscientiae. Porro si 
non est mendacium», non propterea quod a foro abstrahunt 
interno, forum internum negant. Quod nec negare possunt, 


in eo cum careant competentia. 


3." Spiritus ille qui hodiernis legislatoribus civilibus as- 384 


truitur non est universalis: conscientiam enim norunt plures 


moderni principes atque plures tum deputati tum senatores 
qui legislativum conflant parlamentum. Verum ipso dato, 
ratio praecipue urgeret quoad paganos reges et principes, 
quibus tamen Apostoli et Ecclesia perpetuo praedicarunt 
oboediendum, nec modo propter iram seu poenam, sed etiam 
propter conscientiam h Nec ideo quod legislator conscientiam 
ignorat vel contemnit, limitat seu infirmat legis virtutem : lex 
parit obligationem in foro conscientiae, non vi superadditae 
voluntatis legislatoris, sed ipsomet imperio; imperium nisi 
legislator attenuet, obligatio sub culpa legem sequitur. Et 
illud quidem attenuare legislator potest qui est conscius fori 
interni— quem ad modum legislatores Institutorum religio- 
sorum — ; inscius tamen non potest hoc excludere, cum nihil 


volitum quin praecognitum. 


4. Civium persuasio, quantumcumque communis, non 385 


| «Omnis anima potestatibus sublimioribus subdita sit: non enim 


est potestas nisi a Deo... Itaque qui resistit potestati. Dei ordinationi 
resistit... Ideo necessitate subditi estote, non solum propter iram, sed 
etiam propter conscientiam» (Rom. 13, ] ss). Unde Congr. de Prop. 
Fide rescripsit (23 iun. 1830): «Christianos teneri ad observantiam ci- 
vilium legum, etiamsi istae fuerint a principibus infidelibus — nullus est 


386 

attenuat legis efficaciam : lex urget absque consensu populi 
neque propterea urgere desinit, etiam ob communem contra- 
riam consuetudinem, sine legislatoris conniventia; urget 
igitur ad actum in conscientia donec communi aestimationi 
legislator ipse condescendat. Neque communis praxis subdi- 
torum solidum praebet argumentum: maior etenim pars 
communitatis, cui datur lex, proculdubio est im perfectorum, 
qui propterea non moventur ad actus virtuosos ob actuum 
honestatem sed ob poenae timorem; praecipue dum agitur 
de actibus ordinatis in bonum alienum, et maxime de ordina- 
tis in communitatis ipsius profectum, quam sponte cives co- 
gitamus subiectum officiorum potius quam iurium. 

5. Ex iniqua, quae invocatur, legum multitudine hoc 
unum sequitur, quasdam e modernis legibus esse iniustas 
nec ideo per se obligare in foro interno; si autem non obli- 
gant, is cui pecuniaria, v. gr. multa forte imponitur ob legis 
transgressionem, ius habet ut occulte, pro posse, se compen- 
set. Si lex, e contra, iusta, eius quoque transgressio interdum 
a culpabilitate morali vacat ob epikeiam (402 ss.); immo et 
ab omni culpa, tum propter extrinsecum grave incommodum 
quod importaret eius observantia, tum propter ipsius legis 


communem desuetudinem, legislatori notam et tacite pro- 
batam. 


Quoad praxim, denique, Beniamini. Haec, quod universa- 
lis sit—ubi praeceptum absit sive caritatis sive iustitiae com- 
mutativae—, ab omnibus Doctoribus, benignissimis quoque, 
reprobatur. Ceterum vel ipsae leges quae positivo modo ex- 
cludunt culpam— quales sunt leges Institutorum religioso- 
rum— non semper, ad sententiam communem, sine culpa de 
facto violantur, ob motivum puta impatientiae, intemperan- 
tiae, acediae, etc.; ideoque quod Beniaminus, pro libitu et 


sine scrupulo, quasve leges civiles transgrediatur.., nemo 
unquam theologorum approbaret. 

Alii casus. 


C. 1I.— A Sergio confessario absolutionem petunt duo pae- 
nitentes, Marius et Protus. Marius inter alia peccata confite- 
tur se praepositum officio taxationum fefellisse, nihil denun- 
tiando ex propriis reditibus, ex quibus praevideret exitum 
summae duorum vel trium milionum libellarum Italicarum. 
Protus vero candide inter alia confitetur se ex commercio 
clandestino (contrabbando) vivere, ex quo optima emolumen- 
ta trahit. Confessarius monet paenitentes pro ceteris peccatis, 
non vero pro his delictis, quia supponit ibi agi de legibus 
mere poenalibus, quas vocant, minime in conscientia obli- 


gantibus. 
Sol.— Uterque paenitens, quia se accusat de defraudatis 
tributis— directis in primo casu, indirectis in altero—, eorum 


saltem suspicatur obligationem; ideo silentium confessarii 
aequipollet approbationi defraudationis tributorum. Debuit 
igitur Sergius primo inquirere de mediis quibus Marius fe- 
fellit taxarum exactores et Protus vacat clandestino com- 
mercio: vix enim est possibile ut ille totam suam celaverit 
substantiam absque exactorum corruptione et hic ex clan- 
destino commercio vitam gerat quin exactores interdum aut 
corrumpat aut vi a tributis exigendis impediat; quibus certo 
in adiunctis tenebatur ipsis restitutionis onus imponere x. 


| «Corrumpentes tributorum exactores, ne hi tributa exigant quae 
vere fisco debentur, obligationem certo incurrunt restitutionis: exactores 
enim ex contractu vel quasi contractu tenentur iusta tributa exigere; 
ideoque eos corrumpere, est cooperari ad strictam iniustitiam... Violenter 
resistentes custodibus vectigalium, dum ius et officium suum exercent, te- 
nentur pariter reparare omnia damna ex illa violentia secuta, tum erga 
fiscum tum erga ipsos custodes: equidem, etiam dato quod fiscus ius 
strictum non habeat in tributum, habet certo ius strictum ad occupan- 
dum tributum iuste impositum, hoc est, habet ius strictum exigendi per 
custodes ut tributum solvatur; quare impedientes vi occupationem tribu- 
ti strictam faciunt iniuriam et contra fiscum et contra personam occu- 
pantem tributum» (FaNfani, Th. Mor., II, 325). 

Sed etiamsi ad haec iniusta media non recurrerint, ipsos 
Sergius monere debuit de proposito, pro absolutione neces- 
sario, mores in posterum reformandi: Marium, nempe, quod, 
cum non omnia tributa sint iniusta, tenetur ipse, prout et 
ceteri cives, subvenire necessitatibus Status, a quo tot com- 
moda vel ipse percipit— v. gr. pacificam possessionem bono- 
rum externorum —; Protum, quoque, quod illa sua professio 
est valde periculosa tum corpori tum animae, et quod mer- 
cium clandestina evectione damnum affert reipublicae, non 
modo quod tributa defraudat, sed quod nocet industriae na- 


tional! et patriae independentiae. 


C. III.— Ferdinandus defraudat, pro posse, Statum sive 
mittens litteras sive utens reda publica tesseris iam adhibi- 
tis sed industria refectis; exsistimat namque hoc tributum 
Statui debitum inter leges poenales recensendum. 

Sol.— Errat atque peccat Ferdinandus, nam Statui qui 
negotiationem exercet vehendi litteras, merces, personas, 
iustum pretium ex iustitia commutativa debetur. lustum, 
inquam, pretium; non illud quod ultra petat propter mono- 
polium, uti in vendendo tabacco, etc., facere solet: istud enim 
tamquam tributum solvendum est. Sic Vermeersch h 


C. IV.— Hermogenes, iuvenis, cum in proximo sit ut mi- 
litiae legi subdatur, a confessario petit num conscriptionis 
lex obliget in conscientia et utrum sibi liceat ab ea se exi- 
mere et ad quid non exemptus teneatur. 

Sol.— Militia est tributum speciale, a quibusdam perso- 
nale dictum, sanguinis ab alis. Et militiae quidem legem 
iustam plures asserunt obligare tantum ad poenam; alii, 
obligare insuper ad culpam, ex legali 1ustitia, pietate et oboe- 
dientia; meo iudicio, obligat ex iustitia commutativa. Sed 


conscriptioni subditus potest se eximere mediis licitis, puta 


| Vermeersch, l. c., II, 568, ed. 1928. 

emigrando e territorio national!', ieqjunando (absque corporis 
tamen nocumento) ne idoneus inveniatur. Non exemptus: 
]-) Si conscriptio est partialis, tenetur sortis periculum su- 
bire atque tenetur, probabilius, compensare damna quae ex 
dolosa sua subtractione alius determinatus civis cogitur susti- 
nere; a fortiori, si magistratus vel medicos corruperit ut 
ipsum inhabilem declarent. 2.°) Si conscriptio sit universa- 
lis, qui mendaciis vel fraudibus utitur ne declaretur habilis, 
non tenetur ad restitutionem, nisi, probabilius, medicos vel 
magistratus corrumpens liber evaserit, atque isti, quibuscum 
cooperatus est ad ipsorum officii inobservantiam, Statui de 
facto non restituant. 


VII. LEX CIVILIS INIUSTA 


Doctrina. 


Sicut ex divina voluntate— instituente distinctionem or- 390 
dinemque rerum — procedit ut in naturalibus superiora mo- 
veant inferiora ad suas actiones per excellentiam virtutis 
physicae eis collatae divinitus, sic ex divina voluntate— insti- 
tuente distinctionem ordinemque hominum, quos naturaliter 
fecit sociabiles— est ut in humanis superiores moveant infe- 
riores per excellentiam virtutis moralis id est auctoritatis: 
multi enim per se ad multa intendunt, neque propterea multi 
cives ad unum commune bonum nisi per unum civitatis prae- 
sidem moventur. Sic autem moveri est oboedire. Prout igi- 
tur in naturalibus agerent contra divinam voluntatem res 
inferiores quae resisterent superiorum motioni, ita peccaret 
coram Deo homo qui detrectaret oboedientiam homini prin- 
cipi. 

Verum homines constituti sunt a Deo motores secundarii, 
Ipse cum remaneat semper primus atque supremus motor; 

constituti sunt insuper motores quoad determinata tum in- 
dividua tum negotia. Ideo nemo tenetur oboedire superiori 
nisi proprio et quidem quoad illos dumtaxat actus in quibus 
hic est competens. Per se igitur loquendo, non tenemur oboe- 
dire superiori nisi legitimo, neque superiori legitimo nisi 
intra terminos propriae competentiae (cf. 415). 


Princeps ergo civilis propriam excedit competentiam, non 
modo cum fert legem legi divinae— naturali aut positivae— 
adversam, sed tunc insuper cum sibi usurpat lege regulanda 
quae ad unam pertinent auctoritatem ecclesiasticam; deni- 
que quoties legem fert non in bonum commune sed in com- 
modum particulare— sui ipsius, familiae, politicae factio- 
nis—, et cum onera distribuit inter subditos absque debita 
proportione—ad cuiusque facultatem et locum. 

Et si quidem interdum, ad vitanda maiora mala, privata 
vel communia, per accidens igitur, oporteat vel civili princi- 
pi oboedire qui aut principatum usurpatum habet—tyYanno, 
prout veteres loquebantur, usurpatione——aut fines praeter- 
egrediatur competentiae— tyranno regimine—-, hoc est tamen 
prae oculis habendum quod ibi saltem ubi divinae legi, natu- 
rali aut positivae, lex civilis contraria sit, huic obsequiosus 
non excusaretur a peccato, nam «oboedire oportet Deo, ma- 
gis quam hominibus» (Act., 5, 29). 


Casus pri us. 


In aliqua regione lata est lex qua omnes debiles mentales 
sterilizentur. In his Augustus, cuius pater attamen medicos 
pretio emit ut filium ab illa debilitate alienum dicant. 

Quid de hac ratione agendi? 

Solutio 


De hac imprimis lege Pius XI: «Publici magistratus in 
subditorum membra directam potestatem habent nullam; 
ipsam igitur corporis integritatem, ubi nulla intercesserit 
culpa nullaque adsit cruentae poenae causa, directo laedere 
et attingere nec eugenicis nec ullis aliis de causis possunt 
unquam. Idem docet S. Thomas Aquinas, cum, inquirens num 
humani iudices ad futura mala praecavenda hominem possint 
malo quodam plectere, id quidem concedit quod ad quaedam 
alia mala, sed iure meritoque negat quod ad corporis laesio- 
nem: Numquam secundum humanum iudicium aliquis debet 
puniri, sine culpa, poena flagelli, ut occidatur, vel mutiletur 
vel verberetur h Ceterum, quod ipsi privati homines in sui 
corporis membra dominatum alium non habeant, quam qui 
ad eorum naturales fines pertineat, nec possint ea destruere 
aut mutilare aut alia via ad naturales functiones se ineptos 
reddere, nisi quando bono totius corporis aliter. provideri 
nequeat, id Christiana doctrina statuit atque ex ipso huma- 


nae rationis lumine omnino constat» 2. 


Ad praesens tamen non quaeritur de Augusto, quid scili- 
cet ei faciendum sit aut agere liceat; nec quaeritur de me- 
dicis sive exsequentibus sterilizationem sive testantibus de- 
bilitatem abesse quam adesse noverunt. Quaeritur dumtaxat 
an liceat patri Augusti pretio medicos emere qui declarent 
filum alienum a debilitate quam lex civilis subicit. sterili- 
Zzationi. 

Et casus quidem considerari potest obiective aut secun- 
dum erroneam potius conscientiam sive patris sive medico- 
rum; in prima hypothesi, tum pater tum medici legem no- 


^ S. Thomas, Summa Theoi.,, IMI, 10S, 4. 2m. 
» Pius XI. enc. Casti Connubii (Denz.. 2246). 

runt iniustam; in altero, pars alterutra aut utraque legem 
iustam existimat. 

Porro legem iniustam, quam legislator nempe iniuste fert, 
index iniuste applicat et medici iniuste exsequerentur. Ergo 
licet Augusti patri filium ab iniusta vexatione redimere; me- 
diis attamen licitis, cum non sint facienda mala ut eveniant 
bona. Sed emptio medicorum potest dupliciter intellegi: 
instar concessionis pecuniae quam hi petunt ad falsam decla- 
rationem iam parati, et instar oblationis pecuniae quae me- 


dicis proponitur ut ad falsam declarationem adducantur. 


S1 lex recte aestimatur iniusta a patre et medicis, ille po- 
test pecuniam medicis concedere quam pro falsa declaratione 
postulant, hanc parati conficere sive mentali restrictione sive 
mendacio— sic licet et pecuniam dare latroni mortem, nisi 
pecunia detur, minitanti— ; potest et pecuniam offerre me- 
dicis pro mentali, quam eis consulit, restrictionem ; potest et 
pecuniam oferre medicis pro declarationem favorabili filio, 
quam possibilem novit absque mendacio, eam quamtum vis 
praevideat medicos laturos esse mentientes— sic licet iura- 
mentum petere a pagano, iuraturum per falsos deos—; pos- 
set quinimmo, iuxta plures, pecuniam medicis offerre pro di- 
cendo mendacio, consulens nempe malum morale minus ad 
vitandum malum morale maius et reddens oblatione pecuniae 
consilium huiusmodi efficacius. Si lex recte aestimatur in- 
iusta a patre, iusta, quamvis erronee, a medicis, ea omnia li- 
cent patri quae in prima hypothesi licebant, cum medici sint 
vexatores iniusti, quantumvis materialiter. 

Si lex, contra, aestimatur, licet erronee, iusta a patre atque 
a medicis eaque obligatoria in foro conscientiae, quippe quae 
lata sit ad avertendum (ut ipsi putant) civium periculum 
commune, pater nequit offerre, immo neque concedere medi- 
cis pecuniam vel pro mentali restrictione: nam corrumperet 
ministros iustitiae aut his cooperaretur in civitatis, aestim a- 


tum, damnum. Quod si lex. denique, aestimetur, licet erronee, 

iusta a patre, iniusta et quidem recte a medicis, nefas est 


patri quod nefas modo diximus: provocaret etenim, ob erro- 


neam conscientiam, ad id quod aestimat peccatum aut ad- 


juvaret eos quos indicat peccantes. 


Alii casus. 


C. II.— Ad Leonardum, iudicem catholicum, duo coniuges 
hebraei recurrunt pro obtinendo divortio lege civili agnito. 
Licetne Leonardo sententiam divortii ferre, sciens illorum 
matrimonium fuisse iure naturae atque civili validum? 

Sol.— Quoniam civilis lex est iniqua si divortium admittat 
seu agnoscat, iudex non potest propterea se excusare quod 
sententia sua ipse mere declarat casum contentum esse in 
lege; iudicis sententia non est mera declaratio legis— instar 
interpretationis doctrinalis—, verum est applicatio legis ad 
casum, quapropter iudex est concausa, instar exsecutoris, le- 
gis iniquae L hanc igitur legem iudex approbare nequit sua 


sententia— eius cooperatio foret formalis—. At civilis divor- 
tii pronuntiatio, etiam dum agitur matrimonium indubie 
validum, non est actus malus intrinsece23Potest quoque con- 


tineri intra fines cooperationis materialis atque mediatae; 


iudicis sententia non afficit vinculum  obiective— quippe 
quod solvi nequit—, nec necessario ex propria intentione 


| «Per ogni sentenza vale il principio che il giudice non pub pura: 
mente e semplicemente respingere da sé la responsabilité della sua deci- 
sione, per farla ricadere tutta sulla legge e suj suoi autori. Certamente 
sono questi i principali responsabili degll effetti della legge medesima. 
l'applica al caso particolare, è 


Ma il giudice, che con la sua sentenza 
(Pius XII, 6 nov. 


concausa. e quindi corresponsabile di quell! effetti» 
1949; AAS 41, 1949, p. 602). 

Jj «Suo modo loquendi (Pius XII) supponere videtur licitum esse 
sententiam divortii in certis adiunctis. simulque admonet 


pronuntiare 
debere magni momenti» (Abellan, De sententia fundata in 


motiva esse 
lege iniusta, in Periodica .39. 1950, p. 21). 
«Ratio autem quare actus non sit intrinsece malus, a S. Pontifice 


non designatur... Eas invenire est officium theologorum»  (Vlaming- 


Bexder, Praelectiones iuris matrimonialis, 1950, p. 558). 

— capax enim est index qui intendat unam destructionem 
civilium effectum matrimonii ^ non solutionem  vinculi—, 
et possunt esse motiva proportionate gravia ut licite permit- 
tat pravos sententiae effectus, sive intentos a petentibus di- 
vortium— utputa, novas nuptias—, sive imminentes aliis 
— v. gr. scandalum 2. 


C. I1I.— Ad eundem Leonardum causa divortii fertur pen- 
dentis inter baptizatum acatholicum et infidelem. Quid quoad 
sententiam ? 

Sol.— ludex civilis, quod ad divortium partis baptizatae, 
etsi acatholicae, ab infideli est simpliciter incompetens. In 


| «ludex est instrumentum legislatoris legis, sed instrumentum in- 
tellectuale; et sententia est actus intellectus. ludex potest casui concreto 
applicare totam legem et legem applicare ex parte sola, e. gr. in quan- 
tum ius divinum id permittit. Si simpliciter agens applicat legem divortii, 
sententia natura sua est legi plene conformis et eiusdem speciei mora- 
lis. Si lex sit intrinsece mala, etiam sententia est intrinsece mala. Sed 
iudex, proprie quia causa instrumentalis intellectualis, potest etiam non 
sim pliciter applicare legem, sed distinguere inter effectus et effectus 
(ad quos lex tendit). Sententia, quam post distinctionem factam et cui 
deinde conformem reddit suam voluntatem (suam intentionem in agen- 
do) fert est actus qui natura sua tantummodo tollit effectus civiles, et 
non tollit effectus naturales. Quare vi sententiae non tollitur vinculum, 
etiamsi hoc esset possibile, neque tolluntur obligationes naturales in- 
separabiliter ex vinculo profluentes, ut obligatio reddendi debitum, ins- 
tituendi vitae consortium. Vi sententiae tollitur possibilitas sustinendi 
haec iura et obligationes in foro civili» (Vlaming-Bender, 1. c., p. 560). 

3 «In particolare, il giudice cattolico non potrà pronunziare, se non 
per motivi di grande momento, una sentenza di divorzio civile (ov'esso 
vige) per un matrimonio valido dinanzi a Dio ed alla Chiesa. Egli non 
deve dimenticare che tale sentenza praticamente non viene a toccare 
soltanto gli effetti civili, ma m realtà conduce piuttosto a far con- 
siderare erroneamente il vincolo attuale come rotto e il nuovo come 
valido e obbligante» (Pius XII, /. c., p. 603). 

Causa proportionata certe commune bonum: interest enim boni 
publici habere honestos iudices, nam cederet m grave damnum publ- 
cum si omnes iudices timoratae conscientiae officio cederent. Sed et po- 
test esse proportionata causa ipsum bonum privatum, puta innocentis 
coniugis vel filiorum, his si immineat perversionis periculum, et ideo 
malum superioris ordinis (Abellan, Z. c., p. 32). 

quibusdam tamen nationibus Ecclesia permittit sive tolerat 
ut causas matrimoniales cognoscant ac definiant civiles 1u- 
dices, ea tamen condicione ut nihil agatur iuri naturali, dh 
vino vel canonico repugnans. Tunc igitur, ubi legitimae et 
canonicae adsint causae pro declaratione nullitatis matrimo- 
nii, iudex civilis— etiamsi catholicus, nisi peculiari lege pro- 
hibeatur—, potest matrimonium declarare nullum; conse- 
quenter quidem ad sententiam nullitatis latam in foro eccle- 
siastico et, per accidens, independenter ab hac sententia ob 
rationes gravissimas boni publici, semoto etiam scandalo. 
Si hae causae pro divortio desint, iudices civiles non possunt 
divortium pronuntiare. Possunt tamen, ob motiva magni 
momenti et sine scandalo sententiam ferre quoad effectus 
mere civiles matrimonii, hos nempe destruentes et ideo dan- 


tes impunitatem ulteriores nuptias attentantibus. 


C. IV.— Fulvius, adV Ocatus catholicus, a confessario petit 
num sibi liceat causam accipere divortii quando neuter co- 
niux est baptizatus. 

Soi.— Fulvius: a) potest causam accipere ut perpendat 
num matrimonium ab infidelibus initum fuerit validum nec- 
ne; b) et quoniam nomine partis agit, id ipsi est licitum quod 
et parti, ideoque potest petere declarationem nullitatis si 
matrimonium detegerit nullum, adducere rationes pro nulli- 
tate militantes illud si invenerit probabiliter invalidum, de- 
fendere matrimonii vinculum ubi de matrimonii validitate 
sibi constiterit. Utrum in hoc postremo casu possit patroci- 
nium sumere partis quae postulat divortium? Non potest, ut 
liquet, id agere quasi approbaret legem iniustam; posset at- 
tamen unam intendens cessationem effectuum mere civilium, 
at motivum gravius petitur pro eius quam pro iudicis coope- 
ratione, si, aliter atque iudex. advocatus libere munus ex- 


pleat b 


|^ «Si sententia divortii a coniuge licite petatur, sive quia matri- 

C. V.— Idem Fulvius quaerit praeterea quid sibi liceat si 


de divortio agitur inter comugem acatholicum baptizatum et 
coniugem infidelem. 


Sol.— Fulvio licebit matrimonialem illam causam defende- 
re in foro civili— nisi peculiare vetitum obstet—-, non sic equi- 
dem ut agnoscat fori competentiam, sed ita tamen ut: a) 
promoveat declarationem nullitatis matrimonii certo inva- 
lidi; b) propugnet vinculum matrimonii certo validi; c) ex- 
ponat argumenta in favorem nullitatis coniugii de cuius valo- 
re dubitatur; d) disserat, ob motiva magni momenti et sine 
scandalo, pro destructione effectuum mere civilium et ideo 
impunitate quoad attentantes ulteriores nuptias ubi de coniu- 
gii validitate dubitari nequit. Motivum autem pro advocatis 
gravius petitur quam pro iudicibus, quoties ipsi libere pos- 
sunt declinare partis patrocinium; si id tamen suscipere co- 


guntur, v. gr. lege Status vel Collegii statutis, par motivum 
sufficit. 


C. VI.— Severianus, parochus, conventus est a laico co- 
ram iudice civili, non obstante privilegio canonis. Dubitat 
autem utrum teneatur, saltem licite possit, ante civilem in- 
dicem comparere. 


monium constat esse invalidum, sive quia datur ratio gravissima et ex- 
ceptionalis qua cohonestatur petitio, advocatus patrocinari potest cau- 
sam. Semper tamen urget obligatio vitandi scandalum, si, saltem in casu 
concreto, periculum habeatur» (Vlaming-Bender, L c.; p, 562). Jam 
pridem Merkelbach (Th. Mor. HI, 977, ed. 3): «Non vero excusatur 
cooperatio advocati qui libere suscipit causam divortii illicite introduc- 
tam. nam mala quae ex divortio civili sequi diximus non compensantur 
pecunia quam advocatus posset lucrari». Et Prummer (Th. Mor., HI. 894, 
ed. 1928): «Rarius adest sufficiens causa necessitans pro advocato quam 
pro iudice. Nam advocatus non vi officii, sed libere causam  divortii 
suscipere solet. Nihilominus potest accidere ut etiam pro advocato ex- 
sistat sufficiens causa petendi divortium clientis sui, praesertim si iam 
obtentum est divortium imperfectum in tribunali ecclesiastico». Ideo, 
quotiescumque sit coniugi innocenti ius petendi divortium imperfectum 
sive separationem et haec non agnoscatur civili lege licebit advocato 
pro divortio pleno disserere, cauto tamen quod divortium petatur ad 
legitimandam separationem, absque animo transvolandi ad alias nuptias. 

Sol.— Si privilegium fori abolitum non fuerit in regione, 
puta vi Concordati, Severianus exstat exemptus a i1urisdic- 
tione civilis iudicis, ideoque nisi venia praecesserit Or- 
dinarii loci, comparere, per se loquendo, non tenetur. Per 
accidens attamen, ad vitanda maiora mala, comparere licite 
potest, forsan atque debet, certiore facto loci Ordinario a 
quo venia obtenta non fuit; constat ex can. 120, $ 3. 


C. VII.— Cum tam graviter tributis oneretur ut vita red- 
datur impossibilis, Isidorus, agricola, a confessario petit num 
teneatur tributa solvere et, quatenus negative, num pro iis 
quorum solutionem vitare nequit liceat sibi occulte compen- 
sare. 

Sol.— Si illa tributa revera iniusta sint, aut quoniam ex- 
pensae quibus destinantur sunt civitati vel noxiae vel inu- 
tiles, aut quoniam non proportionaliter imponuntur ad cuius- 
que civis facultatem, tunc Isidorus non tenetur, per se, tri- 
buta haec solvere. Tenebitur per accidens, ad evitanda maio- 
ra mala, puta multam vel expropriátionem vel carcerem; 
et tunc quidem licet ipsi se occulte compensare, mediis aliun- 
de licitis. 


VIII. EPIKEIA 


Doctrina. 


Epikeia ut virtus est subiectiva pars iustitiae commu- 
niter sumptae inclinans subditum ut agat ad legislatoris in- 
tentionem ubi deficit, propter eius universalitatem, littera 
legis. Ut actus vero dicit interpretationem, exercitam potius 
quam signatam, benignae legislatoris intentionis qua non 
comprehendit ipse hunc specialem casum in lege univer- 


sali k 


^ Dum impotentia est causa quae i1iustificat usum cpikelae, ipsa epl- 


401 


402 


403 


246 DE LEGIBUS 


Epikeia distinguitur late dicta, quae a nonnullis exten- 
ditur ad interpretationem ipsius legis— in extraordinariis 
videlicet adiunctis—, ab alis limitatur ad interpretationem 
intentionis legislatoris— casum hunc specialem non valen- 
tis comprehendere sub lege—; epikeia vero stricte sumpta, 
dum pro alis interpretatur intentionem legislatoris omnem, 
pro ceteris dumtaxat intentionem quam legislator habuit 
benignam k 

Epikeia quae legislatoris mentem interpretatur differt 
ab aequitate naturali, quae rigorem legis scriptae mitigat ex 
principiis legis naturalis aut ex postulatis caritatis, amici- 
tiae, benignitatis, seu virtutum aliarum a iustitia legali; sic 
corrigens vel ius scriptum dum superior id applicat reo vel 
ius strictum dum creditor id debitori applicat. Differt quo- 
que ab aequitate canonica, ab illo nempe spiritu benignitatis 
qui legislationem ecclesiasticam informat quique propterea 
regulare debet applicationem legum ecclesiasticarum ad ca- 
sus in concreto, v. gr. can. 2214 2. 

Cum haec aequitas canonica in ipso Codice (can. 20) nor- 
ma praedicetur, ipsamet elementum iuridicum venire satis 


liquet. Sed vel aequitas naturalis, ex potiori iure cum pro- 


keia est virtus vel habitus disponens ad recte iudicandum de validitate 
seu sufficientia causae. 

|  Epikeia, per quam iudicatur aliquem casum particularem non 
comprehendi in lege, differt: a) a relaxatione legis seu exemptione a 
lege, quae secus obligaret; ») a licentia, qua lex non dispensatur, sed 
potius adimpletur: licentia enim proprie importat consensum ipsius 
superioris competentis, sub quo consensu lex ipsa aliquid agere con- 
cedit; ita e. g. quando superior regularis suis subditis concedit aliquam 
expensam facere, non dispensat in voto paupertatis, sed licentiam dat 
seu ponit condicionem sine qua lex non permittit illa fieri; et c) ab 
abrogatione et derogatione, per quas tota lex aut pars legis aboletur, non 
pro uno aut altero, sed pro omnibus (Fanfani, Th. Mor., 1, 174). 

) «A lege tamen civili hodierna aegre admittitur epichia, nisi in 
casu quo evidenter noceret directe bono communi: restringit scii, le- 
gislator eam ad minimum possibile, et iudicat melius esse servare legem, 
etiamsi sit onerosa uni vel alteri, propter exemplum aliorum» (Merkel- 
bach, Th. Mor., I, 297, ed. 3). 

cedat. Epikeia, ex adverso, dicit elementum morale potius 
quam iuridicum ; ideo subditum magis in foro interno patro- 
cinatur quam in externo. Hinc quod recte quidem agat prae- 
ses reipublicae dum, ob bonum commune, Constitutionem 
quoque suspendit; nec propterea immunis sit a poena quan- 


diu bonum reipublicae suspensionem illam exegisse non 


demonstret. 


Et epikeia quidem locum obtinet quando ratio sive fi- 404 
nis legis cessat contrarie, ita videlicet ut observatio litterae 
legis adversetur ipsi fini propter quem lex lata. Non tamen 
locum obtinet ubi finis sive ratio legis cesset dumtaxat ne- 
gative, cum videlicet finis eius non attingitur quidem obser- 
vatione litterae legis sed ex huiusmodi observatione nihil 
mali oritur; sic fornicatio manet vetita vel in casu quo pro- 
videretur abundanter proli fornicariae. 

Ratio seu finis legis cessat contrarie cum observantia lit- 
terae legis communi bono est noxia aut est impeditiva eius 
quod est melius communitati; ibi tenetur subditus agere 
contra verba legis; contra quae hic agere, quantumvis sibi 
liceat, non tenetur. Ad plurium insuper sententiam, finis 
legis cessat quoque contrarie cum lex imponit onus gravius 
quam commune bonum requirat, aut gravius quam benig- 


nitas legislatoris soleat imponere. 


luris periti disputant num usus epikeiae permissus sit 405 
in legibus inhabilitantibus et irritantibus. 

In aliis autem legibus dum agnoscunt omnes usum lici- 
tum, plures non urgent recursum ad superiorem ubi litterae 
ad finem legis adest manifesta contrarietas; immo, quoties 
periculum sit in mora, dum contrarietas constat probabilius, 
etsi non certo— adesset causa excusans—. Alii, contra, hanc 
causam dicunt iustam pro dispensatione et ideo non permit- 
tunt epikeiae usum superiore inconsulto si periculum in mora 
nullum, vel quoniam contemnitur superior, maxime cum 

timetur unum damnum privatum—nam habenti curam totius 
ius est et officium determinandi quantum sit subtrahendum 
de bono partis pro communi bono—, vel quoniam facilis est 
hallucinatio in causa propria— hinc, «plerumque quo indoc- 
tiores et 1imperitiores sunt homines, eo audacius adhibent 
epikeiam» h 

Hanc dixeris legislatoris mentem, dispensandi concedens 
facultatem superioribus subalternis et immediatis pro ca- 


sibus frequentioribus (v. gr. can. 1245), qui moram ad ipsum 
recurrendi non patiuntur. 


Casus primus. 


Raymundus, Almae Urbis civis atque non solum Ac- 
tioni Catholicae verum etiam sportivis, quae vocantur, exer- 
citiis addictissimus, tempore hiberno singulis sabbatis vel 
etiam die Dominica summo mane montem vulgo Gran Sasso 
d'Italia petere solebat, ut ibi cum sciis, qui dicuntur cur- 
sus, luderet; hinc Missam persaepe non audivit. Insuper, ut 
matris moribundae benedictionem reciperet, die festo de 
praecepto diuturnum iter perfecit, ita ut Missae non adsti- 
terit. Apud parochum suum sese excusat dicendo piam ma- 
trem Ecclesiam legum suarum observantiam non tanta se- 


veritate a filiis suis exigere. 


An et quali epikeia legitima Raymundus usus sit, et quid 
parochus ei opportune respondeat. 
Solutio 
Quoad casum quidem alterum, de omissione missae in 
die festo de praecepto propter diuturnum iter ad moribun- 


dae matris benedictionem recipiendam, Raymundus legiti- 


| Prümmer, Th. Mor., I, 231, ed. 1931. 

ma est usus epikeia, stricta aut iata pro notione diversa: 
legislator enim ecclesiasticus, hunc casum etsi expresse non 
eximat a lege de sanctificatione festorum, idipsum attamen 
comprehendere non valuit—cum officium pietatis naturalis 
vincat officia humanae legis— aut, minimum, non voluit 
— filialis pietatis magni faciens novissimos honores. 

In primo tamen casu, quoad omissionem Missae ob ascen- 
sum ad montes, Raymundus epikeia est abusus. Permitti 
quidem posset per hebdomadam laboranti in officina vel fa- 
brica insalubri ut semel aut iterum per annum, recreationis 
causa, abeat a civitate dominicale sacrum omittens; at quod 
singulis sabbatis sero vel dominicis summo mane, etiamsi 
hiberno dumtaxat tempore, id fideles faciant, nemo vel illi 
opifici concedit. Permittere possemus Raymundo nostro ut 
confugiat ad montes missam omittens semel, forsan et ite- 
rum, ubi ageretur de concursu publico seu contentioso, ne 
praemio privaretur seu corona repromissa ludentibus; sed 
vel tunc oporteret condicionem eius, quatenus membri Ac- 
tionis Catholicae, prospicere, ne qui nomen dedit apostola- 


tui sit aliis in scandalum. 


Parochus ergo opportune Raymundo exponat Ecclesiam 
quidem esse matrem piam, et ideo admittere epikeiam; sed 
epikeiae usum moderandum, ad proportionatam causam sci- 
licet. Membrum quoque Actionis Catholicae pleniore prae 
ceteris docilitate adstringi ad leges ecclesiasticas atque doc- 
trinam theologorum. Immo, quoniam specialiter subditus 
Hierarchiae, ostendat ipse erga Hierarchiam potiorem oboe- 
dientiam. Si enim pro casibus in quibus excusationes veniunt 
frequentes, pia mater Ecclesia ipsos vel parochos ditavit 
dispensationis facultate, adeat parochum quando missam 
dominicalem habeat omittendam ab eoque postulet dispen- 
sationem a sacro audiendo, et impetratam dispensationem 
declaret sociis sportivis, quos propterea aedificet, quibus sal- 
tem nullum praebeat scandalum. 

Alii casus. 


C. II.— Troianus, sacerdos, per totum diem laboravit in 
confessionali aut in pulpito, ita ut non potuerit recitare Bre- 
viarium, et nunc vespere hora XI est valde fatigatus; po- 
testne adhibere epikeiam, mentem interpretatus legislatoris 
quasi nolentis exigere recitationem Breviarii post tantam 
defatigationem ? 

Sol.— Prümmer respondet: Affirmative, si episcopus vel 
superior regularis, habens dispensandi facultatem, facile adi- 


ri nequeat pro obtinenda dispensatione; negative, si facile 
adiri queatl. 


C. II1I.— Cum ob fluidi electrici restrictiones magna so- 
cietas industrialis cogatur per diem sabbati abstinere a la- 
bore, simulque tamen solvere plenum hebdomadae salarium 
operariis per sabbatum otiosis, societatis praeses sciscitatur 
a theologo num liceat sibi, in aequam compensationem ex- 
pensarum, addicere operarios ad laborem horis nocturnis 
sabbati usque ad horam sextam matutinam dominicae. 

Sol.— Si praeses huiusce societatis nequeat aliter expen- 
sas compensare— v. gr. pretium adaugens mercium, opera- 
rios adigens ad laborem per horam extraordinariam ceteris 
diebus-——, si restrictio illa fluidi non semel aut iterum contin- 
gat— alias non facile constaret vel ipsis operariis de notabi- 
li detrimento—, adest quidem necessitatis privatae sufficiens 
ratio. Porro ubi ratio haec sit manifesta, plures concedunt 
praesidi usum epiKeiae; tametsi consulant ut postulet de- 
clarationem confessarii, ob periculum hallucinationis, immo, 
cum agitur de casu publico, licentiam parochi— vel episcopi, 
pro operariis plurium paroeciarum —. Alii, contra, ipsum 


vel operarios obligant ut pro dispensatione ad episcopum 
vel parochum recurrant. 


1 Prümmer, L. c., I, 233. 

c. IV.— Cum lex ieiunii lata sit ad superbiam carnis de- 
bellandam, Hieronymus a lege se liberum ideo reputat quod 
iam habet carnem plene subditam. 

Sol.— Etsi in casu cessaret ratio seu finis legis, nihil mali 


consequitur si vel Hieronymus ieiunium servat. Non est igi- 


tur locus epikei1ae. 
C. V.— Quoniam lectio cuiusdam libri fuit vetita ab Ec- 


clesia quod, ex professo propugnans haeresim, periculosus 
veniat fidelibus, Lucius existimat se posse librum legere cum 
in fide sit omnino firmus. 

Sol.— Etsi nullum sit periculum pro Lucio, manet pericu- 
lum commune, fundamentum legis, neque propterea cessat 
lex. Ideo in Codice I. C.: «Leges latae ad praecavendum pe- 
riculum generale, urgent, etiamsi in casu peculiari pericu- 


lum non adsit» (can. 21). 


C. VI.— Pater Antoninus, O. P. alumnus, benigniorem 


amplexus de epikeiae praxi sententiam, se dispensat a Cons- 
titutionibus Ordinis quoties causa intercedit iusta et ratio- 
nabilis. 

Sol.— Quicumque valor sit illius sententiae, religiosus O. 
P. prae oculis semper habeat Constitutionum hac de re praes- 
criptum : «Nemo, etiam Superior— quando sibi non licet cum 


aliis dispensare—, seipsum eximat ab obligatione cuiuspiam 


legis, etiam subsistente iusta et rationabili causa, sed ad 


Superiores pro dispensatione recurrat» (Const. O. P., n. 72). 


C. VII.— lacetne epikeiam adhibere in impedimentis ma- 
trimonii, hoc declarando validum quod in magnis angustiis 


fuerit initum cum impedimento dirimente? 

Sol.— Probabilius negative, inquit Billuart, propter gravia 
inconvenientia quae contra bonum publicum inde nasceren- 
tur et quae praevalent malo quantumvis gravi alicuius par- 
ticularis Unde Prümmer: «Quae autem nonnulli auctores 


) Billuart, Summa S. Thomae, tr. de legibus, dlss. 5. a. 4. 

congerunt ad probandam liceitatem epikeiae etiam in legi- 
bus irritantibus et notanter in impedimentis dirimentibus 
matrimonii, unice probant in magnis angustiis posse coniu- 
ges relinqui in bona fide, etiamsi matrimonium est invali- 
dum propter impedimentum dirimens; aut episcopum eius- 
ve delegatum habere tunc dispensandi facultatem. Quod sane 
verissimum est et extra dubium positum, cum vel ipsa S. Pae- 
nitentiaria non semel responderit putativos coniuges posse 
relinqui in bona fide. Signum autem haud obscurum quod 
etiam isti auctores non multum fidunt sua ipsorum senten- 
tia, in hoc perspici licet quia et ipsi praescribunt tale ma- 
trimonium cum impedimento dirimente initum ex epikeia 


adhibita quantocius esse convalidandum mediante dispen- 
satione Pontificia» x. 


IX. PRAECEPTA 


Doctrina. 


Classicam aemulantibus D. Thomae definitionem legis 
praeceptum 2 est: ordinatio rationis in bonum privatum ab 
eo qui auctoritatem habet, intimata. Nam, pariter ac lex, 
praeceptum non consilium, non adhortationem nominat, sed 
imperium quo quis ordinat eum cui imperat ad aliquid agen- 
dum vel omittendum ; audit etiam intimationem, quia opor- 
tet ut motor attingat mobile, in casu mobile rationale, qua- 
propter mediante notitia. Sed, aliter ac lex, praeceptum datur 
directe in commodum privatum, etiam ipsius iubentis, et 
ideo fertur vel personis particularibus vel communitati im- 
perfectae quae non est capax recipiendi legem — fortasse et 
perfectae communitati, absque perpetuitate attamen seu ad 


| Prümmer, L. c. 


j | Sumimus praeceptum prout distinctum a lege; licet saepius lex 
atque praeceptum usurpentur promiscue in communi eloquio, v. gr. 
cum loquimur de praeceptis Decalogi vel Ecclesiae. 

tempus——; datur insuper ab eo qui auctoritatem habet, licet 
communitatis curam non gerat. 

Possunt ergo ferre praecepta qui legifera gaudent potes- 
tate: qui potest plus potest et minus; ideo potestas ferendi 
praecepta continetur sub potestate ferendi leges. Insuper, 
qui potestatem habent iurisdictionis pro foro interno aut ex- 
terno, externo, inquam, iudiciali aut extraiudiciali. Denique, 
qui potiuntur potestate dominativa, sive ecclesiastica— uti 
rectores seminariorum et superiores institutorum religioso- 
rum —, sive non ecclesiastica— ut herus, maritus, pater—. 
semper attamen intra limites cuiusvis competentiae. 


Superior non est competens in iis quae sibi a superiore 
maiore vel lege prohibentur. Sic can. 530, $ 1: «Omnes reli- 
giosi superiores districte vetantur personas sibi subditas quo- 
quo modo inducere ad conscientiae manifestationem sibi 
peragendam.» In ceteris, de quibus superior maior silet vel 
lex, competentia mensurandi! est ex fine societatis, sic ut 
excedat potestatem id quod exorbitat a fine in quem quaeque 
societas ordinatur. Imperium etenim versatur circa media 
et ideo ius est praesidi ad ea quae assecutioni finis necessa- 
ria sunt vel utilia quia ei incumbit officium finem attingendi. 
Non habens officium attingendi alium finem caret propterea 
iure quod efficaciter moveat subditos ad ea quibus hic finis 
obtinetur. Verbis Angelici Praeceptoris: «In his quae perti- 
nent ad dispositionem actuum et rerum humanarum, tene- 
tur subditus suo superiori oboedire secundum rationem su- 
perioritatis: sicut miles duci exercitus in his quae pertinent 
ad bellum; servus domino in his quae pertinent ad servilia 
opera exsequenda; filius patri in his quae pertinent ad dis- 
ciplinam vitae et curam domesticam, et sic de aliis» 


Pariter ac lex, praeceptum nunc obligat sub culpa, nunc 
sub poena, nunc sub utraque denique. Sub culpa quidem 


^. S. Thomas, Summa Theol. II-II, 104. 5. 

gravi, si materia est gravis atque intentio praecipientis ef- 
ficax est graviter conscientiam onerare; sub culpa tantum 
levi si aut materia est levis aut intentio efficax praecipientis 
ultra levem obligationem non porrigitur. Intentionem loqui- 
mur efficacem, quia non raro lex cui superior quoque subi- 
citur invalidát seu irritat praecepta a superiore lata; sic in 
Constitutionibus O. P. (n. 52) statuitur: «Invalida sunt prae- 
cepta formalia ct ad nullam culpam aut poenam obligant: 
1) Si in formula omittantur verba: Praecipimus vel prohibe- 
mus in virtute sanctae oboedientiae; à) S1 superior localis im- 


ponit praeceptum toti communitati sine praevio consensu 
Provincialis». 


Aliter ac lex, praeceptum est personale et non territo- 
riale, urget videlicet ubique, nisi contrarium constet; est 
insuper temporaneum et non perpetuum, ideoque exspirat 
resoluto iure praecipientis, nisi vel aliud cautum fuerit, in 
constitutionibus, statutis, etc., vel communitati detur imper- 
perfectae. Ex Codice I. C.: «Praecepta, singulis data, eos 
quibus dantur, ubique urgent, sed iudicialiter urgeri ne- 
queunt et cessant resoluto iure praecipientis, nisi per legiti- 
mum documentum aut coram duobus testibus imposita fue- 
rint» (can. 24). Ad quae Maroto: «Quare si, v. gr. Episcopus 
privatim dumtaxat monuerit clericum non residentem eique 
imposuerit praeceptum revertendi, nequit deinde illam moni- 
tionem et praeceptum invocare ad declarandam beneficii a 
clerico obtenti vacationem; si vero monitionem vel praecep- 
tum authentice dedisset, poterit illam privationem declarare. 
Item si Superior regularis praecipiat subditum etiam in vir- 
tute sanctae oboedientiae at privatim, nequit postea inoboe- 
dientiam subditi urgere tamquam delictum ad dimissionem ; 
sed debuisset in hunc effectum imponere tale praeceptum 
forma legali. Attamen ea praecepta, quae non fuerunt data 
formaliter sed privatim, minime dicenda sunt exercere vim 
suam in foro tantum interno; nam possunt ad forum exter- 

num extraiudiciale pertinere; quocirca eorum transgressio- 
nes puniri etiam possunt in foro externo, per poenas tamen 
quae ordinem iudiciarium ad earum inflictionem non requi- 


rant» 
Casus primus. 


Cuiusdam Piae Unionis moderator, volens sodalium spi- 
pirituali profectui efficacius consulere, solet a singulis, post 
statuta intervalla, propriae vitae rationem reposcere: an, sci- 
licet, orationi mentali quotidie incumbant, an conscientiam 
suam discutiant, quanam frequentia soleant ad paenitentiae 
sacramentum accedere, et alia id genus. 

At unus ex sodalibus, Ernestus, moleste id ferens, confes- 
sarium interrogat utrum debeat praecepto hiusmodi simpli- 
citer parere, an possit, contra, responsionem detrectare aut 
in responsis a veritate deflectere. 


Solutio 


418 


Agitur in casu de Pia quadam Unione. Unio autem Pia 419 


non ordinatur, prout ordinantur Tertii Ordinis, ad promo- 
vendam perfectiorem vitam Christianam inter sodales; nec 
ordinatur, quem ad modum Confraternitates ordinantur, ad 
incrementum cultus publici; ordinantur dumtaxat ad aliqua 
pietatis aut caritatis opera exercenda (cf. can. 685, 702, 707). 
Sic Pia Unio a Transitu S. loseph ideo instituta est ut fide- 
libus animam agentibus spiritualia subsidia praesto sint, 
in quem profecto scopum socii tenentur ad brevem oratio- 
nem, vulgo iaculatoriam, quotidie recitandam, statuta tamen 
associationis non obligant sub culpa 1. 


| Maroto, Inst. I. C., 261. ed. 1919. 
' Cf. Vromant, De fidei assoc., 24, ed. 1932. 

Agitur in casu, non de Piae Unionis statutis, sed de Piae 
Unionis moderatore; hic enim ponitur zelo ductus sodalium 


perfectionis, potius quam statutorum observantiae. 


Et agitur in casu de ratione vitae reddenda, non de cons- 
cientia manifestanda. Superiores siquidem religiosi, qui can. 
530 iam citato expresse prohibentur subditos inducere ad 
conscientiae manifestationem sibi peragendam, nullibi ex- 
presse vetantur quominus invigilent atque interrogent de iis 
de quibus noster inquirit moderator (Cf. can. 595, 125). In- 
congrue igitur hunc damnaret qui vetitum superioribus re- 
ligiosis producere, a fortiori, vellet ad eos qui moderantur 
Uniones Pias. 

Silentibus statutis particularibus et silente lege commu- 
ni, ex societatis fine oportet terminos auctoritatis repeta- 
mus. Porro meditatio, examen conscientiae, confessio fre- 
quens atque similia directe faciunt ad sodalium Christianam 
perfectionem, quae exsulat a Piae Unionis scopo. Ita valor 
impetratorius orationis sodalibus Piae Unionis a Transitu 
S. loseph praescriptae non dependet ab illis, optimis quan- 
tumcumque, exercitiis. Moderatori propterea Unionis Piae 
nullum est ius vitae rationem postulandi. 


sodales igitur non tenentur officio respondendi. Ideo li- 
cet Ernesto responsionem quaesito detrectare. S1 ob circums- 
tantias attamen periculosum aestimet vel difficile a responso 
quolibet abstinere, fas erit illi loqui simul atque celare veri- 
tatem: aget sui defensionem contra aggressorem, form ali- 
ter aut materialiter, iniustum. Verum, quia non sunt facien- 
da mala ut veniant bona, non omnia media defensionis licitae 
sunt licita. Non licet Ernesto respondenti adhibere menda- 
cium, illicitum ex propriis; nec ipsi licet uti restrictione pure 
mentali, quae aequivalet mendacio. Utatur restrictione late 
mentali, licita in adiunctis. 

Alii casus. 


C. 77.— Licetne uxori eleemosynas elargiri non obstan- 
te mariti prohibitione? 

Sol.— Affirmative, ex bonis paraphernalibus sive liberis 
—quorum dominium et administrationem uxor habet atque 
fructus percipit—; immo, ad plurium Auctorum opinionem, 
ex aliis etiam bonis eleemosynas ordinarias sive communes 
— quas faciunt uxores eiusdem condicionis socialis—, has 
si generaliter seu omnino maritus prohibuerit, quippe qui 
esset rationabiliter invitus— quamvis interdum melius erit 
ab hac vel illa abstinere eleemosyna pro vitanda viri indig- 
natione—. Negative, quandiu non agitur de bonis parapher- 
nalibus, si in casu determinato vir vetuerit eleemosynam or- 
dinariam ; a fortiori vero extraordinariam, pro ea cum indi- 


geat viri consensu. 


C. III.— Maria, virgo decem et octo annos nata, ex con- 
fessarii consilio quotidie Missam audit, ad sacram Synaxim 
accedit, orationi mentali incumbit aliaque pietatis exercitia 
sedulo exercet; coetus, insuper, actionis catholicae frequen- 
tat in iisque impigre adlaborat. At huiusmodi vitae rationem 
parentes moleste ferunt: pater enim religionis neglegens 
est; mater vero, futura filiae praesertim prospiciens, id ni- 
mium esse atque fanaticam sapere delirationem praedicat. 
Neque verbis acquiescit; nam haud raro filiam quominus 
domo egrediatur districte prohibet. Hinc Maria nonnum- 
quam cogitur ad praetextus et diverticula confugere ut pie- 
tatis et apostolatus vacet operibus. 

Sol.— Ubi agatur de bono meliore quod Deus vel Eccle- 
sia commendat, parentes praecipere non valent huius boni 
omissionem, id nisi domestica officia exigant quibus debeant 
filii satisfacere; non ideo urget, extra casum huiusmodi, 
parentum prohibitio de non frequentanda ecclesia, Missa, 

sacramentis, meditatione, pietatis exercitiis, coetibus actio- 
nis Catholicae, quandiu huiusmodi aliaque opera cum mu- 
neribus domesticis componi possunt. Et quoniam matris pro- 
hibitio eggressus in unum, ut videtur, incidit, cum prohibi- 
tione illorum operum, Maria non tenetur oboedire quod de 
his agatur quae exsuperant matrisfamiliaas competentiam. 
Ut libertate igitur sua potiatur, ei licitum est ad praetextus 


et diverticula confugere, si haec stant pro late mentalibus 
restrictionibus. 


C. IV.— Lucianus, sacerdos, fuit ab episcopo suo prohi- 
bitus ne vinum sumeret extra prandium. Dum peregrinatur 
longe a dioecesi putat se a praedicta prohibitione liberum. 

Sol.— Errat Lucianus, quoniam praeceptum agitur, hae- 
rens ossibus (prout veteres loquebantur) seu afficiens per- 


sonam ubicumque persona inveniatur. Sic Fanfani h 


C. V.— Uno eodemque actu valet quis satisfacere plu- 
ribus praeceptis? 

Sol.— Affirmative, alia nisi materia sit aut mens praeci- 
pientis. Qui enim exsequitur illum actum, ponit totum quod 
diversa praecepta ponendum postulant; hinc sacerdos so- 
lemniter professus una Officii recitatione satisfacit. Si alia 
tamen materia sit vel alia— ex praecepti tenore, consuetudine, 
circumstantiis mens praecipientis, uno eodemque actu non 
totum ponitur quod diversa praecepta exigunt; ideo— sicut 
qui debet centum ex damno illato et centum alia ex mutuo 
vel emptione, non satisfacit iustitiae praecepto duplici nisi 
bis dans centum— paenitens non implet, ut plurimum, ieiu- 


nium a confessario impositum dum servat ieiunium ab Eccle- 
sia praeceptum. 


C. VI.— Uno eodemque tempore licetne satisfacere mul- 

tiplici praecepto, actibus nempe pluribus qui se mutuo com- 
patiuntur illo tempore? 

Sol.— Affirmative, nisi mens praecipientis aliud tempus 
respiciat. Ex quo namque diversi actus sunt compossibiles, 
unus non obstat alteri; totum propterea ponitur quod plura 
praecepta petunt; hinc sollemniter professus potest Officium 
recitare dum assistit missae diebus festis; qui ex voto pere- 
grinatur potest in itinere illas preces persolvere quas con- 
fessarius pro paenitentia iniunxit; si hic iniunxerit missam 
audiendam et rosarium dicendum, utrumque potest simul 
fieri, cum ille non praesumatur intendisse tempus diversum. 
Si tamen mens praecipientis postulet diversitatem tempo- 
rum, tunc oportet actus successive fiant qui possent ex pro- 
priis simul fieri; ideo paenitens cui impositum fuit ut bis 
assistat sacro, non satisfaceret simultanea auditione sacri 


duplicis. 

377; absolvens in dubio re- 
servationis, 378. 

Resistentia oppressori, 40-6; 
nr sub vi atque metu, 

Restitutio, an facienda ab op- 

